﻿ELENA BUICĂ LUMINIȘURI, LUMINIȘURI ELENA BUICĂ LUMINIȘURI, LUMINIȘURI Editura ANAMAROL, 2011 Editura ANAMAROL București / România Director: Rodica Elena LUPU Tel: 0723 339 331 www rodicaelenalupu piczo com E-mail: lupurodica@yahoo com Corectura: Andaluza NAGY Tehnoredactare: Andaluza si Tibi NAGY Coperta: George Roca Descrierea CIP a Bibliotecii Naționale a României 9 BUICĂ, Elena LUMINIȘURI, LUMINIȘURI Elena BUICĂ Editura ANAMAROL, București, 2011 ISBN: 978-606-8049-74-8 Copyright Elena BUICĂ, 2011 ©Toate drepturile rezervate În memoria luminatului cărturar Artur Silvestri, izvor de luminișuri în cultura neamului nostru, în inima, în mintea și în viața celor care l-au cunoscut, i-au înțeles Și i-au urmat sfaturile PREFAȚĂ ELENA BUICĂ - O AMBASADOARE A SUFLETULUI ROMÂNESC „Scriu din dragoste de oameni” Elena Buică Tumult de lumină ieșită din adâncurile ființei Bijuterii din zestrea amintirilor, toate acestea alcătuiesc noua carte a bravei românce Elena Buică, trăitoare în Canada care dovedește, cu fiecare nouă carte că România a rămas pentru ea, nu numai țara natală, țara de baștină, dar și matricea spirituală din care, așa cum se poate constata, nu s-a rupt niciodată Mărturisirile scriitoarei românce aflată în Canada, scrise acum, când se află aproape de înserarea ființei, au toate, o trăsătură comună: sunt cât se poate de reale și sincere, bazate pe experiența copleșitoare a unei vieți pline de neprevăzut care a purtat-o pe meleaguri îndepărtate, dar care nu a constituit o piedică pentru șuvoiul năvalnic al amintirilor care au curs nestăvilit, în chip tulburător, parcă mai vii ca oricând, cu cât anii au trecut și ea s-a statornicit la atâtea mii de kilometri depărtare Dovadă că departele poate deveni aproape și chiar rămâne în adânc de ființă A cincea carte de amintiri, însemnări, dialoguri cu oameni dragi, eseuri, exegeze, portrete și întâmplări de aici sau de acolo, pe scurt - scrieri, “un tumult de trăiri” - sunt dovada peremptorie că omul își poartă patria în buzunarul 7 de la piept, oriunde s-ar duce, ca pe o insignă Încă din cuvântul preliminar Elena Buică își declară crezul artistic, considerând scrisul - ca mod de a exista, ceea ce nu mai are nevoie de nici un comentariu Scrisul ca bunăstare sufletească, adevarata avere spirituală, singurul belșug și casa în care locuiește sufletul - ce frumoase definiții ale scrisului! Iată: „Scrisul este casa în care locuiește sufletul meu, este timpul și spațiul în care călătoresc gândurile mele, este terenul pe care viețuiesc și pe care lupt să ridic cât mai sus măreția sufletului și împăcarea cu mine însămi Este lupta de a da contur unor înțelesuri spirituale tainice pentru a le împărtăși semenilor mei, pe scurt, este chiar rațiunea de a fi ” Elena Buică și-a deschis porțile sufletești și a poftit în el pe toată lumea N-a pus nici un fel de zăvoare pentru că ea nu crede în hoți și mișei care să-i fure averile sufletești Acestea rămân tot acolo, ba sporesc, cu cât le împarți mai multor oameni Temele spre care și-a îndreptat atenția autoarea sunt, desigur: „dragostea de frumos și adevăr, înfrățirea omului cu natura, dorul și jalea, setea de viață brăzdată uneori de trăznetele durerii, neliniștea trăirilor scurgerii ireversibile a timpului, contorsionatele trăiri ale adaptării la noul mod de viață pe pământul strămutării Scriu despre frumusețea operelor scriitorilor noștri și din vacanțele mele, despre frumusețile pământului, adevărate colțuri de Rai în care Bunul Dumnezeu a revărsat minunățiile Sale, iar mintea omenească s-a întrecut pe sine ” Iată un univers cât se poate de generos în care accede folosind un fel de scară din cuvinte „Cuvintele sunt pentru mine un fel de scară pe care pot urca oricât de sus, sau în viitor, pot coborî până în adâncuri, chiar și la acelea ale sufletului nostru” Așa cum am amintit, condiția esențială este sinceritatea, obiectivitatea, generozitatea cu care autoarea știe să se apropie de oameni și să le dăruiască ceea ce are mai bun 8 în ea Un scris genuin smuls parcă din pământurile virgine ale sufletului Un duh arhaic, un puternic suflu de autenticitate, o undă de romantism și un car plin vârf de umanitate - nostalgie cât cuprinde, se degajă din toate scrierile ei, atât de minuțios alcătuite, care merg direct la inimă Un fel de pâine spirituală, o mană inefabilă și apă vie constituie scrisul pentru Elena Buică Autenticitatea trăirilor sale sufletești un poate fi pusă la îndoială Grație scrisului, viața a dobândit alt sens, alte dimensiuni și, fără să-și piardă din materialitate, a devenit esențială, inefabilă, și-a schimbat și traiectul, e chiar suportabilă Textele sale, sunt, după propria mărturisire „un labirint cu infinități ascunse” Câte ceva din sensurile lui adânci se descifrează și în cartea de față, lăsând însă misterul, inefabilul, să învăluie realitatea O simbioză necesară care surprinde prin originalitate și prin nota particulară care e - fără doar și poate franchețea, sinceritatea, fără ascunzișuri, fără sincope O anume uimire copilărească a cuiva care vrea să cerceteze cu de-amănuntul lumea pentru a putea participa la misterul ei, se desprinde din fiecare text, aproape la fiecare frază, domolită însă, de înțelepciunea și iluminarea dobânită în timp și stăpânirea de sine care o fac să nu se mai mire de nimic Lumea există independent de voința noastră și mai mult, merge înainte, indiferent de evenimente, de oameni, de fenomene Doar Dumnezeu Măritul este singurul care poate dispune de mersul ei Un scris la lumina zilei, la lumina gândurilor, la flacăra inimii, la flacăra care nu se mistuie, a Cuvântului bun și ziditor de suflete Prozatoarea mărturisește însă că scrisul a însemnat, pe lângă dăruire și o jertfă pe măsura reușitei Elena Buică este conștientă de locul ei în panoplia scrierilor lumii, dar vrea, cu toate acestea, să-l păstreze Bucuria pricinuită de zămislirea acestor pagini nu i-o poate lua însă nimeni Fiindcă e bucuria dăruirii perfecte, a 9 dăruirii depline, fără rezerve și fără ascunzișuri Un „spectacol al luminii, o bucurie rotundă” - spune ea În care ne primește și pe noi, cititorii, cu generozitate, la care ne face părtași „Știu că scrierile mele nu vor ajunge în piscul literaturii, dar chiar numai un mușuroi de le-am socoti și tot înseamnă mai mult decât platitudinea drumului de viață care vine de nicăieri și merge niciunde” Capitolul I - se referă, de bună seamă, la „Viața pe pământ Canadian” - pentru că e țara care i-a oferit ospitalitate, cetățenie, cămin, armonie, toate atributele unui cetățean “Luminișuri canadiene” - primul text are ca punct de referință viața de emigrant și autoarea relatează din experiența sa, unele întâmplări surprinzătoare, care au un tâlc, despre civilizația canadiană, comportamentul fără cusur al cetățenilor care sar în ajutorul celor care nu cunosc orașul și limba O amabilitate care atinge sufletele și care este nota caracteristică a canadienilor Din fiecare întâmplare, Elena Buică face un eveniment, din care poți trage o învățătură, o pildă de viață, o morală „Zi de primăvară a sufletului” de Sărbătoarea Paștelui Blajinilor - este o proză pricinuită de întâlnirea organizată pentru basarabenii trăitori pe meleagurile canadiene, întâlnire la care a participat și autoarea Ea aduce informații despre tradiția creștină legată de această sărbătoare: „Sărbătoarea acesta, numită Paștele Blajinilor, Prohoadele sau Paștele Morților, este răspândită mai cu seamă la slavii de răsărit și în Moldova, unde se intersectează tradițiile românești cu cele slave, o sărbătoare care caracterizează bogăția tradițiilor creștine, un amestec de mituri străvechi și datini creștine Se prăznuiește în prima zi de luni după Duminica Tomii, dar pentru trăitorii pe aceste meleaguri canadiene care lucrează în zi de luni, a fost amânată pentru următoarea duminică” Aceste momente îi prilejuiesc amintirea unei alte sărbători petrecute la Chișinău în urmă cu aproape 10 două decenii și autoarea profită de ocazie ca să descrie ceremoniile creștinilor din Basarabia Totodată Elena Buică îi face un portret scriitorului roman din Canada, nonagenarul Ovidiu Creangă, „sfătosul și hâtrul Moș Bodrângă” cum se autointitulează, seniorul Ovidiu Creangă, veghează ca totul să se desfășoare bine și frumos, mai ales că, tot astăzi, s-a pus la cale înființarea unui cenaclu literar care va purta numele mult iubitului poet Grigore Vieru și înființarea unei societăți de intr-ajutorare a moldovenilor sosiți în Canada și aflați în diferite nevoi” Comuniuni de neam și de limbă, comuniuni de spirite îi adună pe români în astfel de manifestări care devin sărbători sufletești Un alt text se referă la un „Accident feroviar” petrecut la ieșirea din stația gării Pickering Este relevant cum autoarea pune mereu față în față cele două civilizații și face comentarii pe marginea unor evenimente și modul cum se reflectă ele în conștiința civică Oricare om ar fi tentat să facă asemenea comparații „Drumul spre universitate” - pune din nou în antiteză cele două sisteme de învățământ: cel canadian și cel românesc „Zile însemnate” - un text-pretext pentru o amintire scumpă: prima zi de școală a autoarei, în urmă cu foarte mulți ani, prilej de nostalgii și de duioșie acum, după șase decenii, când nepoțica a pornit pe drumul facultății la Ottawa Emoția inundă atmosfera și ne este transmisă și nouă Scrierea e impregnată cu o notă de tristețe pentru timpul trecut ireversibil În „Cea mai frumoasă zi a liceanului canadian” - autoarea descrie momentul festiv al sfârșitului de liceu la care a participat în calitate de bunică, absolventa fiind nepoata ei, Mara-Elena care-și îndreptă de acum pașii spre facultate Cu adevărat emoționant este și “Colindul românilor canadieni” și autoarea ne asigură că tradiția românească și obiceiul colindatului s-au păstrat și 11 sunt practicate de toți românii, așa cum au învățat acasă, din moși-strămoși Un text inedit este și “Am întâmpinat flacăra olimpică” -eveniment care a avut loc în 17 decembrie 2010, când flacăra olimpică, unul din cele mai vechi simboluri ale jocurilor olimpice, a trecut prin apropierea casei scriitoarei Surpriza și emoția sunt în aceeași măsură, copleșitoare pentru că reînvie: „focul - simbolul sacru din timpurile antice ale Greciei, furat de Prometeu de la Zeus ca să îl ducă oamenilor Atunci focul însemna simbolul renașterii lumii și lumina, iar astăzi simbolizează continuitatea între lumea antică și lumea nouă” Autoarea apreciază faptul că populația Canadei știe să pună preț pe valorile sportive, pe simbolurile omenirii, pe efortul organizatorilor, dar mai ales sunt mândri că țara lor, Canada, este gazda Jocurilor Olimpice de iarnă „Când Flacăra s-a apropiat de locul unde ne aflam, un fel de curent a trecut prin noi ca o înfiorare Era o bucurie generală, totul era pozitiv, un entuziasm pentru care puteai să zici că viata merită să fie trăită” Sub genericul „Frumuseți canadiene” - „Măreția portretelor” - Elena Buică îi face un portret renumitului artist fotograf Yousuf Karsh și descrie expoziția alcătuită din colecția de portrete a artistului Capitolul II- este unul mai special El este intitulat: „Cu gând și dor de țară” - și are ca subtitlu: „Din dragoste de oameni” Și într-adevăr, din aceste scrieri răzbate chiar și prin 99 de ziduri și mii de kilometri depărtare, gingășia și frumusețea sufletului românesc Autoarea evocă întâlnirile pe care le-a avut cu românii din satele teleormanene de unde a purces și unde și-a petrecut copilăria, adolescența și mai apoi crampeie de viață, până la plecarea în Canada O particularitate a Elenei Buică este deschiderea spre oameni și cu deosebire, spre conaționalii săi din Țigănești- 12 Teleorman, locuri pe care le vizitează o dată pe an intrând în contact nemijlocit cu figuri pitorești de țărani pe care-i zugrăvește cu multă dragoste Poveștile lor de viață devin subiecte pentru că, nu-i așa, viața bate literatura Un farmec deosebit o au conversațiile cu sătenii în graiul în care și ea a crescut Ea vede acum lumea cu ochii țăranilor acelora care se minunează încă de orice lucru nou și pun mâna la gură în semn de exclamație De un farmec deosebit sunt și evocările din anii copilăriei Idilicul și nostalgia vremurilor copilăriei sunt reînviate astfel cu multă măiestrie, dar și cu un dram de obiectivitate, făcând mereu observații pertinente despre cum a evoluat lumea în tot acest timp, de parcă autoarea face un salt de 6-7 decenii și ar vrea ca totul să rămână cum a fost Uneori, bucuria revederii meleagurilor părăsite, dar nicicum uitate, este puțin umbrită de un simțământ de dezamăgire că nu totul corespunde așteptărilor și regăsește o cu totul altă realitate decît și-a închipuit după asemenea absență Dar dezamăgirea se spulberă repede, învinsă de bucuria unică a pășirii pe aceleași ulițe ale copilăriei Elena Buică face parte din acei oameni curați la suflet și la minte, care văd partea frumoasă a lucrurilor Bunătatea și delicatețea ei nu îngăduie prea mult în imagine lucruri reprobabile De aceea, cred că ar fi incapabilă să scrie despre lucruri negative, căci n-o lasă inima Ea vrea ca oamenii să se bucure la citirea scrierilor ei și nu să se întristeze, că destul sunt ei triști Scrisul înseamnă pentru Elena Buică, o bucurie făcută în dar oamenilor De aceea, spiritul critic nu îi este propriu: „ pe măsură ce te apropii cu dragoste și înțelegere de toți oamenii, dincolo de spectacolul de bâlci al politicienilor și îmbogățiților vremii noastre, descoperi oameni care dau frumusețe țării, chiar dacă ei nu ies în față pe scena țării Există o lume care își vede de rosturile ei, cu temeinicie, în liniște și pace, ducând carul vieții înainte, după puterile 13 fiecăruia Sunt mulți oameni buni și harnici, cu profundă credință în Dumnezeu, păstrători de tradiții și de morală din străbuni care ajută la anularea efectelor unor mari prefaceri devastatoare de acum, care purifică aerul în preajma noastră, îl fac mai respirabil Acești oameni miau hrănit sufletul cu faptele lor Atingerea cu viața lor te face mai bogat sufletește Sunt oameni buni care niciodată n-au ieșit din adâncul convingerilor lor, oameni cu puternic crez lăuntric, cu caractere puternice, care iși poartă valorile morale cu simplitate și aleasă modestie” Spre acești oameni și aceste locuri se îndreaptă amintirile și evocările autoarei și în scrierea: “Vară învolburată” (Impresii din vacanța românească) - scriere prilejuită de lansarea celui de-al patrulea volum de proză, “Oglindiri” ce s-a petrecut sub egida Ligii Scriitorilor din România, filiala București, dar și vacanța petrecută la băile Olănești cu două doamne ale scrisului românesc: Elisabeta Iosif și Elena Armenescu, vizitarea mănăstirilor Cozia și Horezu, alături de o altă distinsă doamnă, Ligya Diaconescu, momente unice care au lăsat în suflet urme de neșters Altă scriere are ca subiect „Evocările unei profesoare” și cu mult șarm autoarea istorisește pățanii din cariera ei didactică și evocă figuri de elevi deosebiți care i-au amprentat sufletul cu nevinovăția și gingășia lor Cea mai recentă vizită, în vara anului 2010 constituie un mănunchi de reflecții obiective despre starea actuală a României, cu bunătate, înțelegere și mâhnire pentru tot ce nu s-a ridicat la înălțimea așteptărilor Sărbătorile primăverii, cu Ziua Mărțișorului și Sfintele Paște sunt privite paralel, din unchiul celor două civilizații, trecând în revistă tradițiile de aici și de peste ocean, în scrierea „Zvon de primăvară” Autoarea descrie în culori și miresme deosebite Mănăstirea „Sfântul Gheorghe” din comuna Țigănești, vizitarea ei constituind pentru Elena Buică, un fapt 14 deosebit care a avut darul să-i strecoare fiorii credinței în fiecare fibră, așa cum mărturisește cu evlavie în glas Prin toate aceste proze evocatoare, autoarea dorește nu numai să prindă între coperți de carte, fapte, locuri și oameni, vii ori trecuți în lumea celor blajini, ci să le înscrie în veșnicie Ea duce în țara de adopție crâmpeie, frânturi din fibra românească în tot ce are ea mai bun, mai cald, mai ospitalier, mai frumos Așa, ca să ne cunoască și cei de acolo, ceea ce e admirabil pentru că prin acest gest, ea se face ambasadoarea sufletului românesc Tot în aceeași linie se înscrie și micro monografia “Parohia Schimbarea la Față, Parcul Ghencea II - București” - de asemenea descrisă cu lux de amănunte Capitolul III al cărții, intitulat: “Din goanna vieții” cuprinde însemnări despre scrisul său, gânduri despre senectute, dar și “Peripeții de Anul Nou” și o scriere nostimă intitulată: “Nebuniile tinereții” - în toate descriind cu șarm întâmplări și oameni întâlniți în călătoriile sale Sunt de-o particularitate speciala și profund rascolitoarele randurile adunate sub titlul “Gânduri despre senectute” Valorile acestei etape de viata sunt reliefate tulburator Capitolul IV este rezervat “Vecinilor noștri, americanii” și descrie călătoriile autoarei în Arizona, apoi la Marele Canion, Chicago - Orașul de sub nori, Iarna în Florida, note de călătorie și amintiri bogat ilustrate cu fotografii color surprinse în aceste drumeții Capitolul V este rezervat scriitorilor români din țară și diaspora și începe cu scriitorul George Roca, „ziarist cu har și talent, personalitate marcantă în mass-media românească, în presa virtuală și nu numai, de formație filolog și om de teatru, cu pasiune pentru arta fotografică, poet și prozator” și autoarea relatează aspecte de la lansarea volumului de publicistică a acestuia „De vorbă cu stelele” Un portret al doamnei Ligya Diaconescu, un 15 adevărat „star al presei” - așa cum o prezintă Elena Buică, „Intelectualul de marcă, adevărat ambasador al culturii române, poetă, prozatoare, ziaristă, cunoscută realizatoare de emisiuni de televiziune, dar și promotoare a culturii și turismului din Romania, Ligya Diaconescu este proprietarul și directorul general al Revistei Starpress” Marin Voican Ghioroiu și una din cărțile lui, „În grădina raiului folcloric" ne sunt prezentate cu multă artă de Elena Buică Din tezaurul său sufletesc nu lipsește o altă personalitate, Octavian Curpaș care îi ia un interviu Elenei Buică despre "starea de frumusețe a sufletului” La capitolul "Evocări” - Elena Buică îl amintește pe „animatorul cultural de largă respirație internațională -Artur Silvestri” care i-a fost mentor, a descoperit-o și promovat-o prin revistele Asociației Române pentru Patrimoniu, la fel cum a făcut cu numeroși români din diaspora Lui îi dedică Elena Buică trei medalioane pioase în care relatează ce a însemnat pentru ea acest Model al Omului Mare Despre Adrian Păunescu - cel de curând plecat dintre noi, Elena Buică are cuvinte muiate în rugăciune și lacrimi În galeria personalităților amintite în această carte, cu modestia cuvenită, menționez că admirabila scriitoare Elena Buică, m-a înscris și pe mine, cu una din cărțile pentru copii, recent apărută, faptă pentru care îi sunt recunoscătoare Gabriela Căluțiu Sonnenberg româncă trăitoare în Spania este prezentă și ea cu prefața la volumul „Andaluzia” Este prezenata si scriitoarea Ioana Stuparu din Romania, iar din Canada scriitorul Ovidiu Creanga la aniversarea cu fast la implinirea celor 90 de ani În încheiere, sub titlul "În spiritul frăției”, Elena Buică evocă o întâlnire admirabilă în Canada cu basarabeanul Vasile Șoimaru, întâlnire rezumată astfel: „Frații noștri de peste Prut ne trimit mereu semne în spiritul frației În ziua de 17 16 septembrie, 2009, domnul Ovidiu Creangă, impreuna cu colaboratorii revistei «Observatorul» și cenaclul «Nicăpetre» au organizat întâlnirea cu remarcabilul om de cultură din Chișinău, doctorul în economie, omul politică, sociologul, maestrul al fotografiei artistice, autor a 10 volume în ultimul deceniu, Vasile Șoimaru, descendent al legendarilor Șoimărești din romanul lui Mihail Sadoveanu Domnia sa ne-a adus cadou un splendid album-monografie care ne vorbeste despre nemurirea neamului românesc, cum spunea regretatul om ce cultură Andrei Vartic, album intitulat «Românii din jurul României în imagini» La întâlnirea aceasta în spiritul frăției au participat și mulți basarabeni stabiliți în Canada ” Sub genericul “Puncte de vedere” - autoarea redă o convorbire cu distinsul scriitor Al Florin Țene, președintele Ligii Scriitorilor din România și o replica pe tema scrierilor seniorilor Prin scrierile din acest volum, Elena Buică a demonstrat necesitatea demersului său epic în lumea românească de aici și din Canada, faptul că nu și-a uitat neamul și limba și că poartă precum un stindard făclia culturii românești pretutindeni pe unde o călăuzesc pașii Îi dorim multă putere de muncă, agerime de spirit, inspirație și perseverență în împlinirea acestei meniri pe care Dumnezeu i-a dat-o în locul și în timpul în care a așezat-o cu bunătate și milostivire Cezarina ADAMESCU 17 CUVÂNT ÎNAINTE SCRISUL - CA MOD DE A EXISTA În etapa mea de viață aflată acum pe înserat, mi-a izvorât scrisul ca o lumină ieșită din adâncuri ce-și aștepta demult momentul să dea drumul tumultului de trăiri Mulțumesc adânc întâmplării care mi-a scos în cale acest dar, căci la rândul lui, scrisul a dat naștere unei alte etape de viață cu trăiri în care zace ceva sacru și teribil de frumos Treptat, scrisul a devenit un mod de a exista, a devenit bunăstarea mea sufletească Este singura avere pe care o am, este singurul meu belșug de care depinde existența mea Scrisul este casa în care locuiește sufletul meu, este timpul și spațiul în care călătoresc gândurile mele, este terenul pe care viețuiesc și pe care lupt să ridic cât mai sus măreția sufletului și împăcarea cu mine însămi Este lupta de a da contur unor înțelesuri spirituale tainice pentru a le împărtăși semenilor mei, pe scurt, este chiar rațiunea de a fi Prin scris ajut mintea să fie mai proaspătă, mai creatoare Scrisul îmi activează imaginația, fantezia, zborul minții, declanșează procesul unor îndelungate meditații Astfel, mi-am deschis sufletul și lumea poate să umble slobodă prin el Scrisul degajă o libertate a spiritului de a se orienta spre tot ce-l înconjoară și face lumea mai frumoasă și mai interesantă Mă încântă puterea muzicală a cuvintelor și a imaginilor create prin cuvinte E un exercițiu al puterii de a mâ transfera, de a crea armonie din cuvinte, de a le da viață și culoare 18 Mă transfer dincolo de cuvinte pentru a dezvălui ceva din universul existențial: dragostea de frumos și adevăr, înfrățirea omului cu natura, dorul și jalea, setea de viață brăzdată uneori de trăsnetele durerii, neliniștea trăirilor scurgerii ireversibile a timpului, contorsionatele trăiri ale adaptării la noul mod de viață pe pământul strămutării Scriu despre frumusețea operelor scriitorilor noștri și vacanțele mele, despre frumusețile pământului, colțuri de Rai în care Bunul Dumnezeu a revărsat minunățiile Sale, iar mintea omenească s-a întrecut pe sine Scriu având în minte prietenii cărora mă adresez, dar și cititorilor care au răbdarea să se aplece asupra scrisului meu și pe care îi socotesc tot prietenii mei, chiar și atunci când au puncte de vedere diferite de ale mele, căci, într-un anume fel, și ei mă stârnesc pe mine tot timpul și mi-amintesc de tabloul larg al diversității umane Eu îi am în vedere chiar și pe acei prieteni care s-au înălțat în lumea seninului deplin, fiindcă și cu ei pot comunica într-un anume fel Nu există nicio opreliște a gândului de a se înalță până la ei și gândurile trimise lor se întorc la mine cu un răspuns, ca un ecou, conform firii lor pământene de odinioară Cuvintele sunt pentru mine un fel de scară pe care pot urca oricât de sus, sau în viitor, pot coborî până în adâncuri, chiar și la acelea ale sufletului nostru Scriu proză scurtă Mi se pare că oamenii nu mai au răgazul necesar să citească romane cu subiecte pe mai multe planuri, cu evenimente multe, care merg paralel, apoi se întretaie și se unesc în finalul celui de al treilea volum Oamenii înclină acum mai mult spre proza scurtă, dacă se poate din biblioteca de buzunar, să poată citi, eventual și în tramvai, cu subiecte din viața lor și care își păstrează savoarea autenticității Puțini sunt cei care mai privesc literatura ca pe un act vital și edificator 19 Prin scrierile mele adie uneori, fie un duh arhaic, semn de prețuire al strămoșilor noștri, fie câte o pală de romantism, chiar dacă astăzi se scrie după alte rosturi Trăim prea trepidant într-o lume a reclamelor ostentative, prea sufocați între zidurile betonului și ale sticlei care sting treptat umanismul din noi, iar tehnologia comunicării mai mult ne însingurează și ne sărăcește trăirea interioară Dacă nu m-am scuturat total de romantism, este și din convingerea că romantismul înnobilează, umanizează, apropie mai mult oamenii între ei, dă aripi minții și sufletului, dă speranțe, încântă, dă frumusețe înfloririi florilor, înfrunzirii frunzelor, șoptitului șoaptelor, sunetului cântecelor de care fiecare suntem însetați, ne dă vibrația ’ ’ ’a caldă a nostalgiei, chiar dacă nu vrem să arătăm In fiecare din noi stăruie peste timp urme de parfum, de cuvinte nerostite, de amintiri de spus în singurătate, de șoapte abia îngânate Dumnezeu ne-a dat și această mare minune, amintirea Nimeni și niciodată nu-și scoate din minte amintirile scumpe și dragi, adevărate comori de trăiri care înseamnă frumosul, iubirea, ființa, viața, adică totul Amintirile seamănă adesea cu ilustratele de demult, la care îți arunci ochii din când în când, atras de vraja închisă în ele și te lași rostogolit în starea de bucurie și trăire profundă ca în momentul trăit atunci, dacă nu chiar și mai profund Te lași sedus de amintirile cu parfum narcotic ce te îmbie să-ți deslușești memoria îndepărtată Au uneori calități terapeutice, un fel de pansament alinător peste răni usturătoare Când întâmplările vieții mă împing în vreun unghi mort, când nu mai găsesc în mine ceea ce îmi dădea curaj și forță, scrisul mi-a sărit în ajutor adunând într-un mănunchi firele nevăzute ale altor chemări spre viață El a fost acela care m-a ajutat să-mi revin, să-mi regăsesc izvorul de viață și de bucurie Ajutată de scris, nu mă poate opri nimeni să trăiesc în dimensiunile pe care le doresc 20 Scrisul nu poate să fie un strigăt în pustiu, trebuie să aibă un ecou și cuvintele bune care-mi vin din partea cititorilor sunt bucurii de o esență specială Comunicarea prin scris cu semenii mei nevăzuți, mai ales cu cei care își notează pe agenda zilnică împlinirea faptelor bune și iubirea, a devenit pentru mine esențială Dacă n-ar fi fost o veche năzuință a mea, această îndelednicire ar fi fost o cutezantă Scrisul, ca și viața, are căi întortocheate, greu de descifrat, e un labirint cu infinități ascunse în textul literar Deși stau singură la masa de scris, în spatele meu fojgăe o mulțime de alter ego care se iau la harță Scrisul impune, pe lângă inspirație și un strop de îndrăzneală, efort continuu, chiar și un strop de umilință care să îngăduie exigenței puterea de a anula multe rânduri în favoarea limpezimii și luminii Scrisul îți cere strădania continuă să dezlegi câte ceva din sensurile mai adânci, ori din imperfecțiile rânduielilor omenești, să descoperi mereu unghiuri noi din care să privești lumea, să găsești sensuri noi, să surprinzi esența, nota particulară Scrisul îți cere să proiectezi lumini în colțurile obscure ale sufletului, să surprinzi fapte de tot felul și mai mari și mai mici, nuanțele lor ascunse și ignorate relevând multitudinea diversă a omenescului Scrisul îți cere să ai puterea de a ocoli locurile bătătorite, stereotipiile verbale și multe altele mai cere scrisul și nu le poți avea întotdeauna gata să te slujească Nu de puține ori simt cum se strecoară pe lângă mine acele trecătoare momente ale vieții pe care tocmai voiam să le prind în scris și, după un timp, chiar să le văd strălucind în scrierile semnate de alți autori Conștientizarea propriei limite este de multe ori apăsătoare și chiar dureroasă Reușita în scris se plătește în fel și chip și, nu de puține ori, propriile-mi slăbiciuni îmi 21 râd sub nas Realizările cer jertfă proporțional cu importanța lor Nu știu cât reușesc din tot ce am îndrăznit să împlinesc, dar am în minte cuvintele lui Th Roosvelt: "E greu să pierzi, dar este mult mai rău să nu fi încercat niciodată să reușești" Oricât de puțin însemnate sunt scrierile mele, ele tot înseamnă mai mult decât o tăcere vâscoasă lăsând beznele să acopere ceea ce odată a însemnat viața Nerostitul nu aduce decât întunericul și viața ne oferă atâtea aspecte care nu trebuie să fie uitate Știu că scrierile mele nu vor ajunge în piscul literaturii, dar chiar numai un mușuroi de le-am socoti și tot înseamnă mai mult decât platitudinea drumului de viață care vine de nicăieri și merge niciunde Indiferent cât loc vor ocupa în viitor scrierile mele, știu că acum ele îmi creează momente de bucurie deplină, o bucurie rotundă, a împlinirii, mă pun la întrecere cu mine însămi Scrisul va rămâne pentru mine până când mă voi îmbrățișa cu zarea cea eternă o permanență, o stare de frumusețe a sufletului, un exercițiu spiritual în care adesea uit de toate și chiar de mine, un spectacol al luminii în care încă exist, va rămâne cuprinderea gândurilor și ritmul inimii cu bătăile aripilor spre frumusețile întâlnite în cale 22 CAPITOLUL I VIATA PE PĂMÂNT CANADIAN LUMINIȘURI CANADIENE Alcătuită din momente mai luminoase sau mai întunecate, viața noastră de emigrant nu e ușoară Din când în când, năduful ce ne apasă este luminat de momente care ne înviorează viața Important este să dorim să le vedem și să le gustăm, să le facem loc să pătrundă mai în adâncul nostru Se zice că un necaz nu vine niciodată singur, dar uneori și momentele astea luminoase pot să se lege ca într-un lanț într-o singura zi, așa cum îmi vine acum în minte una din astfel de zile Pentru că Dumnezeu drăguțul, a uitat să aducă și borcanul din care să îmi picure la facerea mea și darul de a învăța limbi străine, am ajuns să trăiesc într-o țară străină fără nicio adiere a capacității de a-i însuși limba Și mi-am zis - asta mi-e una din poverile pe care trebuie să le duc, n-am ce face, voi trăi acest grozav neajuns așa cum se poate, slujindu-mă de mâini, de gesturi, de 23 interjecții, de intonație, de mimică pe care să le adaug la câte un cuvânt, cine știe cum rămas în mintea mea Într-una din zile trebuia să mă aventurez și să merg singură din Pickering până în Oshawa, o distanță cam de 50 km, ca să învăț drumul pe care trebuia să-l fac deseori pentru tratament la fizioterapie Fiica-mea mi-a pus în mână un bilet cu orele la care vin mașinile în stație pentru Oshawa Am urcat în autobuzul care mă ducea la una din aceste stații și m-am adresat șoferului folosind toate mijloacele de exprimare rudimentară spre a mă îndruma unde trebuie să întâlnesc celălalt autobuz Privindu-mă cu înțelegere, încerca să mă scuze el mărturisindu-mi că și el are probleme cu limba Mi-a explicat și el mai mult prin semne spre ce direcție trebuie s-o iau, făcând un T cu ambele mâini, semn că stația este la intersecție Am coborât și intenționam să intru mai întâi într-un magazin Șoferul, care acum își continua drumul, a văzut că nu am urmat drumul spre stație, a tras autobuzul pe dreapta și a luat-o la goană înapoi să-mi vină în ajutor, să nu mă rătăcesc I-am zâmbit mulțumindu-i, și ca să îi dau satisfacție, am renunțat la magazin și i-am urmat sfatul În preajma locului de unde trebuia să iau autobuzul de Oshawa, în graiul meu ca dintr-o dramă, am mai întrebat pe cineva unde este stația Nu știu ce o fi citit și acesta pe fața mea, ca a dat fuga la un grup de oameni, s-a informat pentru mine și văzând că se oprește autobuzul în stație, a rupt-o la fugă la autobuz, l-a rugat pe șofer să mă aștepte și apoi mi-a făcut semne să fiu liniștită, fiindcă totul este bine M-a ajutat să urc, mi-a zâmbit mulțumit că mi-a fost de folos și a plecat pe jos Șoferul m-a luat în stăpânirea lui purtându-mi de grijă Eu doream să fac cunoștință doar cu traseul și să mă înapoiez cu aceeași mașină fără să mai cobor din ea, dar șoferul nu a înțeles intenția mea Spre ghinionul meu, din Oshawa, traseul lui se schimba și când a văzut că e gata să iasă din localitate și eu tot nu 24 coboram, a oprit mașina ca să se ocupe de mine Cu chiu cu vai, am deslușit încurcătura M-a condus pe jos până la o stație de unde trebuia să iau autobuzul pentru centru și de acolo, alt autobuz care mergea înapoi spre Toronto trecând prin Pickering Șoferul din acest autobuz, părând înduioșat de situația unei senioare aproape de 80 de ani, mi-a spus că îmi va spune unde trebuie să cobor și că îmi îngăduie să nu iau un nou bilet de călătorie Până să se încheie încurcata conversație, m-a anunțat că trebuie să cobor În stradă m-am adresat unui tânăr, - s-a nimerit să fie un rus venit si el nu de multă vreme și cu crezământ pentru cei aflați într-o situație ca a mea El s-a interesat de la alții pentru mine și pentru că trebuia să schimb strada, nu s-a îndurat să mă lase pradă încurcăturilor A mers cu mine pe străzi cotite, am ajuns la gară, apoi iar s-a informat, m-a dus în stația de autobuz și m-a predat șoferului A plecat și el zâmbind mulțumit că a putut fi de folos Șoferul m-a luat in grija sa și am ajuns acasă cu bine, meditând cu satisfacție asupra comportamentului canadienilor Mi-am amintit de o prietena care venise din Romania la noi în vizită și plecând din când în când în oraș singură, la întoarcere ne povestea impresii Era foarte frecvent în expunerile ei: “am întâlnit o persoană foarte amabilă” Aceasta amabilitate a canadienilor pusese stăpânire pe ea și povestea și la întoarcerea în țară fără oboseală ca pe ceva ce i-a atins sufletul Și ca să mi se încheie ziua în același ton, înainte de a mă întinde în pat, deschid computerul și văd că a sosit un nou e-mail Era răspunsul unor cuvinte de apreciere adresate unei cunoștinte: “Mulțumesc, dar eu sunt o păcătoasă În general, omul vede în celălalt ceea ce este el însuși Deci, dacă așa mă vedeți, înseamnă că așa sunteți ” Și ce cuvinte frumoase îi spusesem eu, care acum se întorceau la mine! 25 Am putut să adorm și legănată de atâta “amabilitate”, cum zicea prietena mea din București, am păstrat pe buze un zâmbet dragilor canadieni Sigur ca nu toți oamenii sunt la fel și nici toate zilele, căci tiparele vieții sunt diferite, dar această “amabilitate” este totuși nota caracteristică pentru majoritatea canadienilor Pe lângă greutățile firești ale adaptării, Canada ne oferă și astfel de daruri, adevărate luminișuri în viața noastră de emigrant 26 ZI DE PRIMĂVARĂ A SUFLETULUI Am primit o invitație să merg duminică, 3 mai, 2009, începând cu ora 11, la Phylls Rawlinston Park, la o întâlnire organizată pentru moldovenii noștri, cei care poartă și răstgnutul nume de basarabeni, care acum sunt trăitori pe aceste meleaguri canadiene, împreună cu cei care ii vizitează din țară Am răspuns cu multă plăcere, fiindcă pe frații noștri prigoniți de peste Prut îi păstrez cu mult drag în suflet și cu o asemenea durere ca pentru frații cei buni Această zi de duminică a fost o zi de adevărată sărbătoare - sărbătoare a naturii, cea mai frumoasă zi de prmăvară din acest an, dar și o sărbătoare de suflet a celor de-un neam ce s-au întâlnit în locul anunțat și mai mult decât atât, o sărbătoare a celor plecați întru Domnul, sărbătoarea numită Paștele Blajinilor Lumina blândă a soarelui și aerul călduț cu învăluiri mângâietoare ale vântului călător de primăvară au trezit la viață întreaga natură De la o ora la alta, peisajul se schimba, tot mai multe flori râzând în soare, tot mai mult verde crud răspândind poftă de viață Sărbătoarea acesta, numită Paștele Blajinilor, Prohoadele sau Paștele Morților, este răspândită mai cu seamă la slavii de răsărit și în Moldova, unde se intersectează tradițiile românești cu cele slave, o sărbătoare care caracterizează bogăția tradițiilor creștine, un amestec de mituri străvechi și datini creștine Se prăznuiește în prima zi de luni după Duminica Tomii, dar pentru trăitorii pe aceste meleaguri canadiene care lucrează în zi de luni, a fost amânată pentru următoarea duminică Până la sosirea moldovenilor, am avut timp să retrăiesc frumoase amintiri de la o astfel de sarbatoare petrecută în 27 Chișinău cu 18 ani în urmă Cimitirul era o adevarată grădină de flori Flori în copaci și flori pe toate mormintele, chiar și a celora fără urmași și chiar fără nume, flori pe iile femeilor îmbrăcate ca în zi de sărbătoare, flori pe ștergarele cu frumoase cusături pe care erau așezate bunătățile aduse pentru pomana morților, care după tradiție, în această zi, sufletele lor sunt libere și vin să mănânace din mâncarea ce le este dată pentru ei Și ce frumoase chipuri de oameni lumina atunci soarele! Erau oameni blajini, ca și numele acestei sărbători, oameni carora li se citea pe față bunătatea ieșită la lumină chiar din izvorul bunatății profunde Li se citea pe fața smerenia, credința, pioșenia, dragostea pentru neam și graiul sfânt, răbdarea cu care au îndurat amarnica prigoană Pe fețele lor mai lumina speranța în unirea cu țara, căci atunci, încă nu se stinsese ecoul marilor prefaceri ale istoriei, o istorie pentru ei atât de nedreaptă E o istorie care și astăzi le-a rmas datoare întru profunde schimbări Era acolo, la cimitir, pe langă frumusețile ce-ți îmbătau privirile și-ți înălțau gândurile spre ce poate fi mai frumos și mai curat în lume, atat de multe păsări cântătoare, cuci care se așezau pe lângă oameni și le cântau dumnezeiește, încât te trimiteau cu gândul că Cineva de Sus le trimite bunilor oameni și frumuseți de negrăit Aceiași oameni i-am reîntanit acum, poate ca cei mai mulți sunt fiii acelora întalniți la Chișinău, dar care sigur fac parte din aceeași stirpe de oameni Sufletul acestei întâlniri a fost un interesat cuplu de basarabeni, alcătuit dintr-o tinerețe nu cu mult trecuta de 20 de ani, cea a Liei Popovici și o senectute ce se apropie de 90 de ani, cea a cunoscutului inginer, acum scriitor, Ovidiu Creangă Lia, sosită cu întreaga familie, îmbrăcată cu un tricou cu stema și numele țării, cocoțata pe masă, a făcut să fluture și steagul țării, așa, ca să se știe cine se afla acolo A 28 organizat totul ca să fie mulțumită toată lumea, de la mic la mare Pentru cei mici a improvizat teatru de păpuși ca sa vadă poveștile romanești și să le asculte în graiul nostru străbun Mai de pe margine, sfătosul și hâtru “Moș Bodrângă” cum se autointitulează, seniorul Ovidiu Creangă, veghează ca totul să se desfășoare bine și frumos, mai ales că, tot astăzi, s-a pus la cale înființarea unui cenaclu literar care va purta numele mult iubitului poet Grigore Vieru și înființarea unei societăți de intr-ajutorare a moldovenilor sosiți în Canada și aflați în diferite nevoi Mișcătoare faptă de aleasă omenie! Cred că primii scriitori, Lia Popovici, poeta in care vibreaza durerea pentru frații lăsați în suferință: “Au plecat mai toți prin țări străine,/ De-au lăsat și vatră și părinți,/ Părăsit-au gliile române / Fraților, acasă când veniți?” si Ovidiu Creangă, narator, care are ce scoate din sacul în care păstrează cele mai calde sentimente “basarabenilor mei”, cum ne amintește mereu, și-au pregatit deja materialele cu care se vor prezenta la prima întâlnire a cenaclului Totul s-a desfășurat dupa cum au plănuit ei Ușor de imaginat cum stăteau mesele încărcate cu fel de fel de bunătăți Mâncând, depănam amintirile trezite de marele nostru povestitor, Ion Creangă, de plăcinte, alivenci, poale-n brâu sau de gustoasele sarmale duse pe gâtlejul lacomului lup: ghiogâlț, ghioghâlț Pe drumul de întoarcere spre casă, nu mi-am putut opri gândul să nu fugă la ideea atat de dragă ce-mi umple sufletul și-mi ține inima sus; dincolo cei care au construit atatea orori și derapaje de la linia normalității, sunt mult mai multi oamenii care trăiesc și făptuiesc în cinste și dreptate, pe cuvântul cărora se poate pune chezășie, care au puterea să răspândească în jurul lor devotament, fidelitate, onoare, încredere, bunatate și iubire 29 ACCIDENT FEROVIAR Astăzi după amiază, a fost un accident feroviar imediat la ieșirea din stația gării din localitatea Pickering Pentru că locuim nu departe de gară, ne-am dus să vedem urmările la fața locului Până să aflăm, până să ajungem, s-a înserat Cunosc bine zona, pe acolo mi s-au plimbat pașii câțiva ani la școala de limba engleză Am știut pe unde să umblu ca să mă apropii de locul dezastrului La fața locului, două aspecte m-au impresionat: învălmășeala vagoanelor care îți dădeau fiori pe șira spinării și organizarea ieșirii dintr-o astfel de împrejurare Am lăsat mașina la o oarecare distanță și am pornit pe jos până în imediata apropiere de punctul cel mai grav Morți n-au fost, dar îmi imaginez ce trebuie să fi simțit pasagerii când au auzit scrâșnetul fiarelor care îi puteau duce la moarte Locul era luminat ca pe stadioane la jocurile nocturne Totuși o imagine mai buna am avut-o de la puțină distantă și de sus, de pe podul din apropiere N-am putut să-mi opresc gândul la ce s-ar fi putut întâmpla dacă acele vagoane deraiate, înghesuite unele în altele sau 30 aruncate la o oarecare distanță ar fi lovit podul aflat în imediată apropiere Nu era îmbulzeală de oameni cum mă așteptatam Oamenii veneau, se uitau și plecau, nu încurcau locul, nu comentau cu mana la gură ca pentru ceva ieșit din comun N-am auzit nicio văicăreala Parcă voiau să spună: se întâmplă în viață și asemenea accidente feroviare, bine ca n-au fost pierderi de vieți omenești Fiecare cred că își spunea: “oare cum s-o fi întâmplat? aflăm noi mâine de la știri” M-a impresionat în mod deosebit calmul, stăpânirea de sine și ordinea cu care se lucra Era o atmosferă care transmitea siguranța ca totul se va termina cu bine Stâteau orânduite câteva zeci de mașini cu platforme uriașe pe care urma să pună vagoanele zdrobite, scoase din încleștare, să care lemnele răsturnate dintr-un vagon sau alte încarcaturi răspândite pe jos Erau macarale si fel de fel de mașinării cu care să elibereze locul, toate orânduite cu chibzuință, în așa fel ca să răspundă prompt când este nevoie de ele Toate spațiile din preajma gării, inclusiv marele spațiu al parcării și al împrejurimilor, erau pusă la dispoziția oamenilor care lucrau apărați de echipamentul de protecție Mașinile parcate a căror proprietari nu s-au prezentat să și le ridice au fost luate și duse în altă parte pentru a elibera locul Peste tot se lucra cu calm, după un plan, cu o anumită orânduire a desfășurării acțiunilor Încercam să deslușec din atitudinea celor care erau implicați, care sunt inginerii care coordonează totul și asupra cărora cade marea responsabilitate a acestei acțiuni Și i-am văzut, sau așa cred că i-am văzut, concentați, atenți, discutând liniștit, dând ordine, implicându-se I-am privit și le-am transmis un gând bun Am văzut mașiniștii care mânuiau mașiării uriașe și grele de duduia pământul, lucrând cu “gingășie” ca să nu strice nimic în jurul lor, niciun stâlp să nu fie atins, nicio bordură să nu fie zdrobită Un politist mergea 31 atent cu câinele său dresat să controleze spațiile și vagoanele răsturnate Ziariștii sosiți la fața locului fotografiau, notau se informau Macaraua, plimbându-se prin aer își făcea și ea datoria în liniște și după o anumită chibzuință Tehnicienii, în echipe de cate 5-10 oameni, lucrau în preajma vagoanelor Oamenii însărcinați cu paza spațiului, ne dădeau informații cu tonul cel mai potrivit, fără să lase pe chipul lor urme ale șocului Dacă am motive să iubesc această țară de adopție, Canada, chiar și când dorul de țara mea mă învinge uneori, este și pentru motivul cum știu oamenii ei să facă față în împrejurări mai deosebite, să nu lase rănile să sape adânc în sufletele oamenilor Mâine dimineață am să mă duc să văd ce a mai rămas de făcut, dar după cum știu că se lucrează, știu și la ce să mă aștept - 30 martie 20і0 NB Și am văzut A fost chiar mai mult decât am crezut că este posibil Sunt mândră că și eu fac parte din rândul acestor oameni deosebiți 31 marie 2010 32 DRUMUL SPRE UNIVERSITATE Multe mi-au mai trecut pe dinaintea ochilor în anii de școală ai nepoatei mele Mara-Elena Ca om care am slujit învățământul românesc până la limita admisă, venind în Canada și având contact cu școala prin fiica mea ca profesoară și mai apoi directoare la un liceu, dar și prin nepoata la dreapta căreia am stat de când a pus întâi piciorul în școală, era firesc să-mi treacă prin creanga minții diferențele ce se succedau înaintea mea Multe sunt acestea între cele două sisteme de învățământ, chiar dacă în ultima vreme au fost schimbări și în școala românească Cele mai mari și mai multe noutăți mi-au oferit șansele absolvenților de liceu de a urma cursurile universitare Am luat distanță față de părerile preconcepute care îi stăpâneau pe mulți români -învățământul românesc este excelent, a dat olimpici și etc, etc, iar învățământul din America și Canada e la pământ -și fiecare punând pe masă aspecte vehement argumentate 33 Un aspect care face diferența între cele două sisteme de învățământ este acela că în Canada nu se intra la facultate pe baza de examen-concurs Selecția este făcută de notele primite în timpul ultimului an de liceu Sistemul de notare al elevilor este în așa fel alcătuit, încât părinții și elevii nu pot influența notarea pe care o face profesorul Programa elevilor liceeni este alcatuită din cursuri obligatorii - cele de cultură generală și cursuri la alegere, după aptitudini, preferințe și intenție de viitor Anul școlar este compus din două semestre care se încheie cu examene și elevii primesc credite care vor decide dacă vor fi accetați sau nu la facultate Dacă creditele nu sunt suficiente pentru facultatea dorită sau notele sunt prea mici, absolventul poate să facă completare parțială în următorul an școlar, continuând la liceu doar cursurile de care are nevoie Alegerea facultății este iarași un aspect mult deosebit față de ceea ce cunoșteam eu După sistemul canadian, referitor la importanța pe care o are aici munca voluntară, și elevii sunt cuprinși în acest sistem Mara-Elena a voluntariat în mai multe locuri, dar cel mai mare succes l-a avut voluntariind pentru pregătirea alegerilor Așa și-a descoperit vocația de „diplomat” și a luat hotărârea să urmeze cursurile de Științe politice de pe când era încă în clasa a 10 de liceu În anul următor, m-am alăturat părinților ei și împreună cu ea am vizitat mai multe universități din provincia Ontario, inclusiv capitala țarii, Ottawa, cu atracție deosebită pentru Parlamentul care îi suradea ca o mare promisiune Vizitele, apoi participarea la întâlniri cu profesorii diferitelor facultăți au fost deosebit de folositoare Nepoata mea și-a schimbat de cateva ori deciziile Erau multe motive să încline balanța când spre o facultate când spre alta În final s-a descis pentru Ottawa Acolo era o secție de Conflict Studies (studii ale conflictului) care o interesa pe ea în mod deosebit Avea 34 posibilitatea de coop Asta înseamna că din anul 3 merge la școală 4 luni și apoi lucrează 4 luni Și tot așa se rotește programul până la sfârșitul universității Din cauza asta face mai mult cu aproape un an decât cei care fac doar studii teoretice, dar la sfârșitul universității are deja experiență de muncă, știe mai clar ce vrea, iar șansele să-și găsească de lucru în domeniu cresc Ca să nu mai vorbim că și bănuții făcuți în acele 4 luni ajută Acceptarea la această universitate cerea ridicarea stachetei notelor, concurența fiind foarte mare, selecția foarte riguroasă, așa că a avut o motivație foarte serioasă ca în ultimul an să renunțe la multe distracții specifice vârstei ca să stea mai mult aplecată asupra studiului Și i-a fost de folos Imediat după vacanța de iarnă a clasei a 12-a, ca și ceilalți elevi, Mara-Elena a trimis aplicații (cereri) optând pentru trei universități, prima fiind cea din Ottawa Până în luna februarie a stat cu inima cît un purice Cam semăna cu starea pe care o aveam noi după ce dădeam examenul și așteptam afișarea rezultatelor Aici răspunsul îți vine oficial prin poștă Prima universitate, Brock, din St Catherine i-a trimis un plic cu răspunsul afirmativ Plicul greu de documente, cuprindea instrucțiunile pentru începerea anului universitar I-am admirat pentru modul organizat de a lucra La acestă admirație s-a adăugat și un moment emoționant stârnit de un frumos și elegant gest de aleasă stimă și curtoazie față de viitorul student Plicul conținea o frumoasă și caldă felicitare fiindcă a fost acceptată, la care au adăugat mulțumiri că „ne-ai ales pe noi Te așteptăm cu bucurie” mai apoi au adăugat: „Citește instrucțiunile Alături ai un plic cu confetti Cheama-ți prietenii, deschideți punga și aruncă-le în sus ca să sărbătoriți acest însemnat eveniment din viața ta” Mara-Elena a prins aripi, parcă zbura, dar mai avea într-un colț al inimii nădejdea că ar putea fi acceptată la Ottawa Și nu mult după asta, ea a 35 primit un mesaj text pe telefonul celular Era în ora de istorie a lumii și nu avea voie să folosească telefonul Profesorul a vazut că Mara-Elena s-a schimbat la față, și pentru că și profesorul participa la trăirile elevilor săi, i-a spus: „Îți dau voie să mergi afară să primești răspunsul pe care il aștepți” Cei de la Ottawa spuneau: “Știm că ești la ore, dar am vrut să îți facem o bucurie imediat ce ne este în putință Tocmai ai fost acceptată la facultatea noastră Ți-am trimis rezultatul și prin email, ai să-l găsești acasă, și prin poștă, dar am vrut să te bucuri cât se poate de repede” Revenind în clasă, colegii și profesorul au aplaudat-o și au îmbrățișat-o, căci pe fața ei citiseră rezultatul Apoi a urmat cu aceleași caldă culoare și răspunsul pozitiv la cea de a treia facultate, cea din Toronto Alături de Mara-Elena și noi am trăit zile deosebit de frumoase care s-au înscris in șirul celor pe care le ducem cu noi toată viața, uneori cu cele mai mici detalii Până la sfârșitul anului scolar, nepoata mea avea toate probleme aranjate pentru deschiderea anului universitar Știa chiar și numărul camerei de la căminul din frumosul și efervescentul campus universitar Am fost cu toții și am văzut-o, am fotografiat-o, am participat la întocmirea formalităților necesare bunului mers, încât deschiderea anului universitar urma să se facă fără niciun impediment Vara care a urmat a fost una dintre cele mai fericite purtând în ea promisiunea zilelor studenției cu aura lor Când s-a apropiat septembrie, Mara-Elena își avea bagajele făcute cu interes și emoție Acum împarte un apartament de două camere, bucătărie și baie cu Yvonne, prietena ei de acasă, studentă și ea dar la artă Părinții lor le-au cumpărat câte un abonament de masă care le permite să mănânce la orice magazin, restaurant, bufet, cafenea din campus, dar își mai pregătesc și ele în bucătăria lor ce le mai poftește inima când nu vor să iasă din casă Au început cursurile și merg sfârâindu-le 36 călcâiele Noi, acasă suspinam simțind golul pe care l-au lăsat, dar ele, privesc înainte Ne dăm telefoane, vorbim prin skype, ne trimitem emailuri Îmi vin în minte părinții mei, rămași în satul lor, cum ne priveau cu lacrimi în ochi când și-au văzut copiii și nepoții pașind pe acest drum murmurând: „Să vă ajute Dumnezeu!” Mai apoi m-am regăsit pe mine în locul lor, iar acum o văd pe fiica mea, la rândul ei străbătută de același fior atât de special în felul lui Privirea aceea spre viitorul căruia nu-i poți zări celălat capăt îți crează o stare unică Abia pe la 30 de ani omul începe să simtă gustul amar al limitelor omenești, dar până atunci el nu are decât aripi de zbor și viitor nelimitat Acum nu putem decât să-i urăm nepoatei dragi să aibă un zbor cât mai înalt tot cu aujtorul Celui Nețărmurit 37 ZILE ÎNSEMNATE Fără să fim superstițioși, când cernem evenimentele care au rămas înscrise mai viu în memorie, constatăm că apar de-a lungul mai multor ani câteva date în care se succed întâmplări înrudite între ele și dacă le punem cap la cap, dau o anume culoare vieții noastre În afara zilelor de naștere și a sărbătorile care se succed anual, se încheagă făptura unor date care ne privesc personal Pentru toată lumea civilizată, ziua începerii anului școlar este o zi care ne întoarce fața cu ani în urmă la lungul șir al începutului de an școlar, cu precădere spre ziua de neuitat a clasei întâi, a primului contact cu școala, cu banca și draga noastră învățătoare, DOAMNA, în cuvântul căreia credeam așa cum credeam că ziua urmează după noapte Trăiesc și eu ca oricare adierea primelor amintiri pentru pregătirea anului școlar, cu uniforma nouă, cu ghiozdan în care, pe vremea mea, stătea la loc de cinste tăblița marcată cu liniuțe roșii pe o față și cu pătrățele pe cealaltă, iar pe marginea de lemn, printr-o găurică, erau legate de două sforicele buretele de șters tăbița și condeiul de care trebuia să avem grijă să nu se frângă și să ne aducă vărsarea de lacrimi pentru o asemenea întâmplare Lângă tăbliță, stăteau alături puse cu multă grijă, aritmetica și abecedarul cu multe poze colorate și cu primele litere și cuvinte pe care le memorasem din zbor, dar simulam descifrarea cu o anume intonație care însoțea degetul arătător plimbându-se pe pagină: O-I OI În clasele următoare grija mare era pentru felul cum duceam în mână călimara cu cerneală, ținută drept, ca să nu se verse, în timp ce tocul cu penița stăteau în penar aranjate cu multă grijă Penița era controlată atent să nu aibă vârful despicat, căci pe atunci caligrafia era la loc de mare preț Mai apoi, un motiv de semeție era rostitirea 38 tablei înmulțirii fără răsuflare, pe o melodie lineară, dar ritmată Simt și acum fiorul necunoscutului acelor începuturi de an școlar Aveam unghiile tăiate, urechile și gâtul curat, batista în buzunar era spălată și călcată, dar eram îngrijorată de ce-o zice DOAMNA de degetele mele de culoarea maronie a cojilor de nuci care nu voia să se ducă oricât îmi frecam mâinile cu nisip, căci săpunul nu ajuta la nimic În anii următori, acestor zile de început de septembrie, li sau adăugat regretele că s-a terminat vacanța, suspinul despărțirilor, dar și bucuria reîntâlnirilor sau speranța sosirii următoarelor vacanțe, pe atunci, neapărat - cu trenul din Franța! Toate aceste amintiri comune cu ale tuturor școlarilor, au început pentru mine să se individualizeze la 18 ani când am fost nevoită să întrerup șirul anilor de studii din tumultosul București și să iau viața pe cont propriu, într-un colț de lume îndepărtat, undeva sub un deal, de parcă era uitat de Domnul, o vatră a vieții arhaice, deși nu era departe de Oradea, în comuna Ineu de Criș Atunci, in 1952, pentru mine ca invățătoare-profesoară suplinitoare, iar acum pentru nepoata mea, Mara-Elena, la cei 18 ani, care a plecat la Ottawa pentru studii universitare, începutul lui sptembrie a marcat hotarul unor noi destine Pentru fiecare a însemnat prima despărțire mai îndelungată de familie, dar mai ales, aducătoare de schimbări majore Acum am condus-o cu gândul și cu sufletul privind cu ochii ca prin ceață deasă spe drumul ei de viitor și întorcându-mi ochii minții pe cel al meu din trecut care mi-a adus schimbări simțite ca un șoc și mi-au marcat profund următorii ani Am devenit alt om din care n-a mai rămas decât sufletul de copil de care nu m-am putut despărți nici acum Mă întreb cum va arăta nepoata mea când va termina studiile, căci la terminarea studiilor fiicei mele, parcă era, dar parcă nu mai era tot ea cea în 39 care sculptasem cu migală și nețărmurită dragoste anumite trăsături 40 Acum n-am plâns în stradă când mi-am petrecut nepoata cu privirea plecând la Ottawa Am stat locului ca o stană de piatră privind în gol Am plâns înainte de a ieși din casă, atunci când m-a invitat să iau loc ca să îmi cânte la pian piesa îndrăgită de toată familia fiindcă era piesa ei dragă, Le Coucou (Rondeau) de Louis-Claude Daquin (1694-1772) Era un gest de rămas bun, dar și de recunoștință pentru lungul șir de ani în care am stat langă ea la lecțiile de pian, lecții care și ele se încheiau acum stingându-se în acordul final În legănarea ritmului de rondo am simțit că se leagănă întreaga lumea cu mine Ne-am îmbrățișat îndelung în ritmul sacadat al lacrimilor venite din străfundul pieptului Apoi iar m-am dus cu gândul la lungul șir de ani marcați de zilele începutului de septembrie Fiecare septembrie îmi aducea un nou an școlar pentru fiica mea ca eleva, apoi ca studenta, iar profesional, mi-aducea copii noi, clase noi, colegi de muncă noi, uneori școli noi, metode de învățământ noi și nu de puține ori chiar localități noi Printre atâtea nouăți aduse de toamne se numară și anii de studii universitare pe care i-am făcut cu ceva întârziere datorită vremurilor potrivnice, iar în anul acesta, trăiesc alături de fiica mea, bucuria primului început de an școlar când ea își va conduce ca directoare adjunctă colectivul de 87 de profesori la un prestigios liceu din Toronto În lungul șir al începuturilor de septembrie, am apucat să trăiesc și vremea ieșirii mele din lumea școlilor încheiată în lacrimile pensionării Dar până să apuc să trag aer adânc în piept pentru alean, un alt început de septembrie, mai precis, în noaptea lui 31 august spre 1 septembrie, m-a adus definitiv în Canada, căci nepoțica începea școala și cine putea mai bine să-i supravegheze pașii decât draga de Buni Odată ajunsă aici, Buni iarăși a trecut prin mari prefaceri, cele ale strămutării, dar a acceptat totul din plină inimă 41 lată-mă acum, la acest septembrie 2010, când iar mi s-a golit inima odată cu plecarea nepoatei mele dragi Parcă nu mai știu ce să fac cu mâinile care nu-și mai găsesc rostul ca până acum E casa goală, deși îi simt prezența în tot și în toate Nu-i mai aud vocea, nu-i mai simt mișcarea, nu-i mai aud cântecele la pian Privesc imaginar drumul ei împreună cu cățelul și îi ducem dorul Și parcă e un făcut, afară plouă și e frig, nu pot ieși cu cățelușă la plimbare decât pe fugă și zgriburind și stau și iarași mă gândesc la zilele începutului de septembrie încercând să străpung timpul în viitor să vad ce-mi mai poate aduce O adiere calda a speranței și a încrederii mă face să întorc capul spre răsărit cu încredere in cel Nețărmurit și să rostesc, ajută Doamne! 42 CEA MAI FRUMOASĂ ZI A LICEANULUI CANADIAN Ultima zi de vineri din luna octombrie 2010 mi-a oferit momente speciale în care se împleteau emoții și un interes afectiv pe mai multe planuri Ziua aceasta a fost destinată absolvenților din ultimul an de curs al liceului nepoatei mele Mara-Elena Nagy și un asemenea eveniment cu totul inedit pentru mine, m-a răscolit și m-a trimis cu gândul în trecut, la cei aproape 40 de ani de profesorat în România, dar și la un pas spre viitorul pe care l-aș dori să se înfiripeze și în învățământul românesc Frumusețea și grija cu care a fost prezentat acest amplu eveniment, unic în viața de școlar, a fost pentru mine și un prilej în plus de emoție greu de stăpânit printre lacrimi pentru nepoata mea, aflată în mijlocul vâltorii evenimentului Nu puteai să te stăpânești respirând aerul din imensa sală de spectacol a școlii, unde s-a desfășurat această sărbătoare, un aer încărcat de emoție încât credeai că e gata să spargă pereții După terminarea în iunie a cursurilor liceului, la dechiderea următorului an școlar, absolvenții au urmat traseul stabilit cu mult timp înainte, pășind pe alte trepte ale învățământului sau mergând la muncă Acum s-au reîntâlnit la liceu cu întreg corpul profesoral, inspectori școlari și părinți, pentru a-și lua rămas bun, a-și primi diplomele, premiile și să facă cunoscut ce drum de viață și-au ales Visele, acele porți deschise spre eternitate, le-am văzut înscrise pe chipurile lor Îmbrăcați în robe, absolvenții au intrat în șir indian în sală pe culoarele dintre scaune, în ritmul unui imn înațător executat și în aplauzele publicului care i-a primit ridicat în picioare, semn de apreciere pentru efortul lor din timpul anilor de școală S-au așezat în locurile rezervate pentru ei așteptând emoționați să 43 pășească însoțiți de profesorii lor pe scenă, în spațiul pregătit pentru această zi îndelung așteptată Când le-a fost greu în timpul celor patru ani de studii liceale, erau susținuți de gândul îndreptat spre această zi când vor păși individual pe scenă, asemenea unor actori, în aplauzele sălii, într-un moment rezervat pentru fiecare în parte și pentru unii, poate unic pentru întreaga viață Acum sosise această zi și ei trăiau din plin, cu toată ființa lor, emoții care se transmiteau ca un curent în întreaga sală Ca să ajungă în această zi, a fost posibil numai după un efort susținut, departe de ideea care ne-a stăpânit multă vreme că școala de pe pământul american este superficială Evaluarea cunoștințelor elevilor se face pe o scară mult mai mare și mai aproape de valoarea reală, cu note de la 0 la 100 Absolvirea liceului este o încununare cu succes a examenelor semestriale care le acordă 32 de credite, câte 8 credite pe an școlar Pentru înscrierea la facultate au nevoie de 30 de credite, 2 credite sunt considerate ca o eventuală rezervă în caz că elevul renunță în timpul unui semestru la un curs sau două, dacă și-a schimbat orientarea Aceste credite le pot obține până la 21 de ani, dar sunt foarte puțini cei care își fac aceste prelungiri Unii chiar pot să își scurteze perioada de școlarizare obținînd credite și în timpul verii, urmând cursuri suplimentare sau cursuri pe internet (on-line) De cum am pășit în școală și apoi în sala de festivități, am observat spiritul de organizare Totul s-a desfășurat conform programului stabilit minuțios din timp Au pregătit programe, au făcut invitații unor personalități ale învățământului din Toronto, au pregătit scena împodobind-o cu multe flori, au pregătit ținuta vestimentară, robele, cravatele, apoi discursurile, au pregătit și un bufet Un aspect deosebit a fost modul cum au ales valedictorianul Acesta este absolventul care va vorbi în numele tuturor elevilor, a generației lor de absolvenți S-a ales din timpul 44 anului școlar trecut, dintr-un număr de 4-5 absolvenți cu notele cele mai mari pe școală, apoi elevii școlii l-au votat pe acela care a dovedit că este cel mai popular, cel mai aproiat și bun coleg Anul acesta a fost aleasă o fată și pe programul pe care l-am primit la intrare, numai fotografia ei a luminat cele câteva pagini, nu directori, nu profesori, ci reprezentantul elevilor, doar era sărbătorirea lor, nu?! Invitații și conducerea școlii au luat loc pe scenă lateral, în partea stângă A venit din partea inspectoratului o reprezentantă, iar din partea municipalității altă persoană Au luat loc în acest grup directorii din timpul celor patru ani de studii și un reprezentant din partea elevilor care s-a ocupat cu problemele elevilor În partea dreapta era așezat quartetul Filarmoncii din Toronto care umplea sala cu muzică în momentele de pauză, sau marca un moment mai deosebit Într-un loc bine plasat, era un pupitru cu un profesor care citea biletul de prezentare al fiecărui absolvent Într-un colț al scenei erau mese cu diplome și flori In mijlocul scenei, în partea din spate, tronau impunând respect, două coloane care sugerau poarta spre viitor pe care absolvenții urmau să o pășească în viață Deschiderea a facut-o quartetul muzical cu imnul Canadei cântat de toți cei prezenți A urmat discursul directorului, scurt frumos, emoționant, având ca temă majoră ideea că pentru reușita în viață, nu notele sunt edificatoare, ci perseverența, iar din partea inspectoratului școlar, în cuvinte alese, li s-a transmis succes în viață, iar absolventa aleasă de colegi ca să-i reprezinte, valedictorianul, a ținut un discurs în numele absolventilor de o alesă frumusețe A urmat punctul culminant Fiecare absolvent, îmbrăcat în robă, a pășit pe scenă și s-a oprit un moment între cele două coloane, timp în care i s-a făcut prezentarea pe scurt a drumului ales, apoi a pășit în mijlocul scenei, momentul 45 lui de maximă împlinire, cel la care a visat cei patru ani de liceu I s-a înmanat o cravata, a fost felicitat de directorul școlii, a primit diploma și un fir superb de trandafir Cei merituoși au mai avut iarăși un moment al lor special, au revenit pe scenă pentru premii și diplome speciale E ușor de înțeles, de ce nu m-am putut ridica în picioare când nepoata mea a trecut pe scena, nici prima dată, nici a doua oară când a primit diplomele și a fost felicitată de inspectoarea de la invățămantul școlar si apoi de eleva care i-a luat locul ca reprezentantă a elevilor cu problemele școlare Mi s-a făcut inima cât un purice când 46 am văzut-o pășind marțial între coloane, cu o privire mândră, supraveghindu-și bine emoțiile, de parca mi le-ar fi transmis numai mie, căci părinții erau în zorul mare al filmărilor și al fotografiilor Abia după ce au terminat cu problemele tehnice au dat și ei drumul baierelor inimii, asemenea celorlați părinți din sală care nu mai pridideau să-și șteargă lacrimile Au urmat felicitări, îmbrățișări, sărutări Emoțiile nu ne-au părăsit nici la bufet Îi urmăream cum își luau rămas bun între ei Timpul nu le mai îngăduia o altă întâlnire A doua zi plecau cei mai mulți la facultățile de unde veniseră și le acordaseră o săptămână de vacanță (nu chiar vacanta, este ‘reading week' adica li se da doar de citit) timp anume acordat pentru această zi, considerată cea mai frumoasă a liceanului canadian 47 COLINDUL ROMÂNILOR CANADIENI ÎN ROMÂNIA Ne primiți cu colindul? Venim din Canada să vă facem o urare și să vă povestim de-ale noastre, de pe aceste meleaguri DESCHIDE UȘA,CREȘTINE, CĂ VENIM Șl NOI LATINEI Nu intenționam să mai mă las furată de condei și iarăși să scriu despre Sărbătorile de iarnă și cu atât mai puțin să trimit aceste rânduri în țară Gândeam că orice-aș mai scrie despre aceste sărbători, n-ar mai putea fi o noutate, totul se știe din moși-strămoși, iar cei din țară știu ce foc avem noi pe inimă în aceste zile Voiam doar să trăiesc pur și simplu bucuria acestor zile abandonându-mă, ascultându-mi doar trăirile interioare Dar se vede treaba că acolo au fost prea multe voci și polifonia lor s-a transformat în cuvinte și cuvintele aproape că au hotărât singure cum să se aranjeze pe hârtie după noi orânduiri apărute în urma experienței în ale scrisului Așadar, nu despre noutăți vorbim în aceste zile, ci despre trăirile noastre care sunt întotdeauna vii, proaspete, oriunde neam afla, așa cum redescoperim în fiecare an, în decembrie, acea bucurie proaspătă a sărbătorilor de iarnă 48 ca pe o noutate Se redeșteaptă în noi dorința de a merge pe drumul Magilor - înțelepții vremurilor de atunci - pentru a ne întâlni cu lisus care a îndumnezeit lumea prin Nașterea și jertfa Sa La sfârșitul unui an petrecut cu fel de fel de întâmplări, este o mare binefacere să ne adunăm și să petrecem împreună un moment sfânt de mare sărbătoare Zilele de bucurie sunt mult mai puține în prea repede trecătoarea noastră viață, decat cele în care ne confruntăm cu necazurile, neîmplinirile, încordarea în efortul de a atinge un scop, ori zilele cenușii despre care nici nu ne mai amintim că le-am trăit Sărbătoarea Nașterii Domnului, trimis de Dumnezeu pe pământ, este cea mai frumoasă și cea mai iubită dintre sărbători și este traită cu bucurie atât de cei mici, cât și de cei care s-au îndepărtat de anii copilăriei Este o sărbătoare cu trăiri speciale care rămâne în noi oricâte valuri ne-ar vântura viața, oriunde ne-am afla și orice condiții de viață am avea Această Sfântă Sărbătoare ne unește pe toți în fața minunii Nașterii Mântuitorului lumii vestită de Ingerul trimis de tatăl Ceresc: “Lui Dumnezeu slavă, pe Pământ pace și între oamnei bună învoire” In Canada, începând din primele zile ale lunii decembrie, ba chiar si mai devreme, de pe la mijlocul lunii noiembrie, treptat, treptat, prinde iarăși contur forfota oamenilor pentru pregătirea acestor sărbători Tot ce ne înconjură, parcă și văzduhul, totul vestește Nașterea Domnului -începutul unei noi creații Totul ne îndeamnă să ne pregătim pentru această frumoasă sărbătoare care aduce sentimentul de mare bucurie a luminii divine, fiindcă facem parte din rânduielile lui Dumnezeu, ne dă senzația de bunăstare, dorința de a fi mai buni Nu ne putem sustrage acestei vrăji, acestor trăiri cu o putere așa de mare asupra noastră, capabilă să îmblânzească și pe cei mai înrăiți oameni Chiar dacă în aceste zile nu reușim să anulăm 49 toate asperitățile, măcar le mai rotunjim, mai uităm puțin că am eșuat de prea multe ori de pe puntea încrederii în oameni Pe pământul american, sunt deosebit de bogate și de încântătoare podoabele acestor sărbători, iar luminile sunt de-a dreptul feerice, dar pentru noi, românii, există unele cu totul speciale, pentru care nu plătim nimic -amintirile Zilele acestea nu sunt numai zile de sărbătoare, sunt și zile de retrăiri ale anilor de care nu ne-am despărțit niciodată, chiar dacă timpul a mai schimbat câteva contururi Cântând aici colindele noastre dragi, ele ies din pieptul nostru cu o emoție specială și nu de puține ori cu o lacrimă strivită între gene, așa cum remarcă neamurile care ne vizitează în aceste sărbători, emoționați mai ales de emoțiile noastre Ne vin în minte nenumărate imagini răvășitoare de trăiri, pentru că ele ne transferă în lumea copilăriei de care n-am putut și nici n-am vrut să ne despărțim sau să o destrămăm atunci când am crescut și am continuat să împletim armonios firescul cu supranaturalul și să spunem că Moș Crăciun există cu adevărat Avem nevoie de acest univers mai ales noi, cei ce trăim departe de locurile în care ne-am născut și 50 sufletul nostru nu s-a sudat complet cu noile noastre locuri - frumoase și ele, dar care nu sunt rupte din noi Cu precădere în aceste zile, sufletul nostru își caută drumul acolo unde știe el că este “acasă”, în locul acela unde am simțit starea de bine și de îmbelșugare, când eram siguri că nimic rău nu ni se poate întâmpla, pentru că asupra noastră vegheau părinții Toți retrăim imagini ale locurilor necuprins de frumoase din lumea inocenței, imagini pe care le-am trăit parcă nu demult, dar evoluția tehnicii de acum îți lasă impresia că aparțin totuși altui secol Se derulează viu imaginile casei părintești sau a bunicilor de la țară, cu zăpada din care abia mai zăream gardurile, ori așezată sub formă de căciuli în vârful ulucilor sau pe oalele răsturnate cu gura în jos în vârful parilor, cu pomii lăsându-și în jos crengile încărcate de zăpadă ca într-o plecăciune, cu țurțuri la streașini, cu geamurile încărcate cu steluțe de gheață Chiar așa de când oare n-am mai văzut cum gerul pune steluțe pe geamul odăilor noastre? Nu cumva a fost acum, nu chiar de mult, dar am uitat noi să ne îndreptăm ochii spre ele ?! În casă parcă văd pâlpâind lumina lămpii atârnată pe perete într-un cui Simt căldura domoală a lemnului ars, troznind, ori bolborosind câteva fire de apă rămasă printre crăpăturile lui, ori sărind scântei din jărăgaiul răvășit de vătrai Simt plutind în aer mirosul sărmăluțelor, caltaboșului, cârnaților cu puțin miros de usturoi, miros de țuică fiartă, de vin bun, zaibărul din Țigăneștiul copilătiei mele, adevărată putere a ursului, apoi mirosul de cozonac frământat îndelung în copaie, cu multe ouă, ca să aibă culoarea galbenă și îndulcit cu zahăr în care stătuse o vreme mai multe batoane de vanilie, cozonaci cu nuci, cu mac, cu stafide, plăcintă cu mere, cu brânză, cu varză Era sărbătoarea familiei, dar parcă întregul sat făcea parte din această familie Culmea fericirii copilariei noastre o atingea ziua de “colindeți”, ziua când colindatorii 51 deschideau ușile caselor și inimile oamenilor Colindam prin sat purtând în ochi sfințenia îngerilor Primeam cu bucurie bobârnaci, mere, nuci, bomboane, care erau foarte prețuite în acele vremuri, covrigi pe care acasă îi înșiram pe o sfoară și îi atârnam în cui, mâncându-i cu oarecare socoteală Bucuriile astea se prelungeau până după Anul Nou cu tot alaiul de frumoase tradiții în care eram implicați, Bradul, sosirea lui Moș Crăciun, Steaua, Plugușorul, Sorcova, Capra toate acele răscolitoare frumuseți care astăzi formează izvorul tulburatoarelor noastre amintiri Acum, în lumea în care trăim, păstrându-ne tradițiile, l-am îndrăgit totuși și pe veselul Santa Claus, pe care-l întâlnim peste tot și abia așteptăm să îl vedem defilând în carele alegorice care deschid sau închid sezonul sărbătorilor de iarnă alături de soția sa, vesela Crăciunița, căci prețuind familia, canadienii i-au întregit și lui familia, ca să-i fie bucuria depliă Ne bucurăm din plin de amploarea acestor forme de sărbătorie a Nașterii Domnului de pe pământul canadian, dar toate acestea le așezam alături de cele pe care le retrăim din amintirile uneori mai vii chiar decât au fost când ne-am aflat în vârtejul lor, căci depărtarea le dă o aură specială Din îndepărtata Canada, vă facem urarea: SĂ VĂ FIE CASA, CASĂ, SĂ VĂ FIE MASA, MASĂ! LA ANU ȘI LA MULTI ANI! SFINTELE SĂRBĂTORI SĂ LUMINEZE ȘI SĂ ÎNCĂLZEASCĂ INIMILE ROMANILOR DE PRETUTINDENI, SĂ ADUCĂ BINELE ÎN TARĂ, PE PĂMÂNT PACE ȘI ÎNTRE OAMENI BUNĂ ÎNVOIRE! SĂRBĂTORI FERICITE! 52 AM ÎNTÂMPINAT FLACĂRA OLIMPICĂ Când am aflat că pe data de 17 decembrie, la ora 8,30 Flacăra olimpică va trece prin apropierea casei noastre din Pickering, am știut că-mi iese în cale un eveniment deosebit, de care nu toți oamenii pot avea parte, fiindcă nici nu e de ici-de colo să-ți treacă pe dinaintea ochilor, gata să atingi cu mâna, simbolul străstrăvechi al celui mai important eveniment sportiv al lumii Zi geroasă, dar n-a contat M-am “încotoșmănat” cum am putut mai bine, am pus o hăinuță îmblănită pe Alice, cățelușa noastră și am plecat să dau colțul străzii pe unde avea traseul Flacara olimpică Gerul ciupea bine, dar parcă nu-l simțeam având în minte flacăra, focul - simbolul sacru din timpurile antice ale Greciei, furat de Prometeu de la Zeus ca să îl ducă oamenilor Atunci focul însemna simbolul renașterii lumii și lumina, iar azi simbolizează continuitatea între lumea antică și cea nouă Mergând spre locul în care aveam întâlnirea cu Flăcara olimpică, încrucișarea dintre Finch cu Fairport, am auzit elicopterul poliției supraveghind teritoriul și mi-am zis în gând: “trebuie să fie multă lume pe traseu” Când m-am apropiat, am văzut rânduri, rânduri de oameni și mașini mergând în aceeași direcție Cât am putut cuprinde cu ochii, am apreciat că erau în preajmă peste 1000 de persoane M-am bucurat Era semnul că populația Canadei știe să pună preț pe valorile sportive, pe simbolurile omenirii, pe efortul organizatorilor, dar mai ales erau mândri că țara lor, Canada, este gazda Jocurilor Olimpice (JO) Mă gândeam, oare câți canadieni se vor afla pe cel mai lung traseu într-o singură țară din istoria JO - 45 000 km timp de 106 zile? Flacăra trebuie să ajungă pe stadionul din Vancouver în data de 12 februarie, 2010, când va avea loc ceremonia de deschidere la cea de a 21-a ediție a JO de iarnă ce se va desfășura între 12 și 28 februarie Cu ochii minții am urmărit Flacăra care va fi purtată de 12 000 de persoane ce vor face parte din ștafetă Potrivit tradiției, torța a fost aprinsă de la soare, cu ajutorul unei oglinzi parabolice pe locul vechilor Jocuri Olimpice antice, din Grecia și focul nu poate fi pierdut din momentul în care a fost aprins până are loc ceremonia de închidere a Jocurilor Olimpice Pentru că în 2008, au fost incidente printre care și stingerea de cinci ori a Flacării olimpice la Paris, Comitetul Internațional Olimpic (CIO) a luat hotărârea de a renunța la traseul internațional și să fie făcut doar în interiorul granițelor țării organizatoare Când Flacăra s-a apropiat de locul unde ne aflam, un fel de curent a trecut prin noi ca o înfiorare Era o bucurie generală, totul era pozitiv, un entuziasm pentru care 54 puteai să zici că viața merită să fie trăită Poliția le stătea în sprijin, dar, interesant, circulația nu a fost oprită pe traseu Erau porțiuni de drum străbătut în paralel Purtătorul torței, îmbrăcat de sus până jos în alb, cu trupa care-l însoțea, au fost primiți cu urale, cu aplauze, și cu imnul canadian Entuziasmul acesta care ne dăduse atâta viață în noi primenindu-ne starea de spirit, ne-a mai ținut pe loc încă un timp, după ce Flacăra olimpică nu se mai zărea Din fiecare om, aproape ieșeau cuvintele ca de sub o presiune interioară: “acesta a fost singurul moment al vieții mele când m-am simțit cel mai aproape de JO” În raport de vârsta vorbitorului auzeai: "aceasta a fost oportunitatea vieții mele, sa vad flacara olimpica” sau “aceasta a fost prima oportunitate a vieții mele” Mă gândeam venind acasă încă stăpânită de bucurie, de entuziasmul care pusese stăpanire pe mulțimea de oameni, cum s-ar putea schimba lumea dacă s-ar găsi niște mijloace de a însufleți colectivitățile umane Am văzut pe stadioane cât ușor și cât de multă energie se revarsă uneori în tribune, născută din spiritul trăirilor colective Se încarcă atmosfera de un anume soi de energie care te cotropește ca individ Dacă s-ar găsi o posibilitate de a fi canalizată pozitiv această energie debordantă gata să îndumnezeiasca împlinitrea unei fapte mărețe și să pună frâu când e gata să se transforme în pălălaie când o ia razna, atunci progresul omenirii ar fi la altă cotă Sportul, ca si arta, fie că-l practicăm sau numai îl privim, poartă în el puterea binefacătoare pentru noi și merită aplauzele noastre, merită să îi cântăm imnuri, merită lauri Flacăra olimpică pe care am întâmpinat-o a rămas să ne lumineze și viața interioară O voi privi acum altfel când voi urmări Jocurile Olimpice 55 FRUMUSEȚI CANADIENE MĂREȚIA PORTRETELOR 9 Yousuf Karsh Suntem înconjurați de atâtea frumuseți pentru care, din zorul treburilor, nu mai avem destul timp și pentru ele Doream demult să vizităm expoziția de fotografii celebre ale celui mai renumit fotograf, Yousuf Karsh, dar am tot amânat până când, într-o bună zi, ne-am luat avânt și am plecat la Kleinburg, o frumoasă localitate cu străzi largi, case frumoase și cochete саге-ți vorbesc despre preocuparea de a fi îngrijită până la cel mai mic amănunt Frumusețea acestei localități este sporită de natura înconjurătoare protejată, pe o întindere de 100 de acri Cocheta localitate găzduiește un foarte interesant muzeu, în clădirile donate de McMichaels Muzeul acesta, “McMichael Canadian Art Collection”, care ți-amintesște de forma unui hangar, dar ce frumusețe de hangar!!! adăpostește în exclusivitate numai arta canadiană, cu multe tablouri ale pictorilor din “Grupul celor șapte”, arta inuită Acum, pentru câteva luni, găzduiește și colecția de portrete alb-negru ale celebrului Yousuf Karsh Acest mare artist-fotograf, timp de 60 de ani ne-a dat imagini de oameni faimoși și frumoși cu o mare claritate care vine din adancul sufletului și din respect pentru ‘subiectele’ lui 56 Arta lui Yousuf Karsh, deși nu ne era străină, ne-a captivat de la primul contact și am înțeles mai bine de ce este considerat neîntrecut și de ce se spune că a ridicat această artă pe cele mai înalte culmi Este cuceritoare arta lui, o adevărată explorare a naturii umane, cu o largă gamă de trăiri ce o anima, de la tirania instinctelor, sfidare, încăpățânare, indiferență față de semeni și până la sentimentul purificator al dragostei de aproapele sau Am pătruns mai adânc înțelesul cuvintelor lui: “Bucuria mea cea mai mare este să fotografiez mareția în inimă, în minte și în spirit, fie că aceasta aparține unui om faimos sau nu” Fiecare fotografie este distinctă și privind-o, deslușești și câte ceva din viața pesonajului, tocmai datorită acestor trăsături interioare ale firii omeneti scoase în relief cu ajutorul luminilor ingenios folosite Karsh a fost considerat și un foarte bun psiholog! După ce am stat minute în șir în fața unui portret pentru a înțelege intenția fotografului, am avut apoi un supliment de satisfacție Am citit alături de fotografie, descrierea principalelor trăsături fizice și psihice care îl defineau, însemnări făcute de un bun cunoscător al sufletului omenesc Este în felul acesta și un fel de autocontrol al propriului tau spirit de observație, fiindcă îți poți măsura capacitatea de a desluși trăsăturile oamenilor după înfațișarea lor Yousuf Karsh a devenit celebru prin fotografiile unor personalități celebre, adevarate “legende”, adevărați maeștri în domeniile lor, artiști, politicieni, oameni de artă sau mass-media, Ernest Hemingway, Pablo Picasso, Jaques Cousteau, Albert Einstein, boxerul Muhammad Ali, patinatoarea Barbara Ann Scott, prim-balerina Karen Kain, dar și pentru chipurile oamenilor simpli, muncitori de la uzinele Ford La sfârșitul secolului 20 s-a făcut o listă cu cele mai notabile personalități ale secolului 20 Din ele, 57 Karsh a fotografiat 51 Cel mai cunoscut este portretul primului ministru al Marii Britanii, Winston Churchill, devenit celebru în toata lumea și care a făcut celebru și numele lui Yousuf Karsh Se pare că portretul lui Winston Churchill este cea mai reprodusă fotografie din istorie Hemingway Einstein Mulți se miră și se întreabă ce tehnica a folosit Karsh ca să-l captureze pe Churchill în această manieră furioasă Churchill putea fi recunoscut după trabucul pe care îl avea în gură sau în mână aproape permanent Când Churchill i 58 a pozat lui Karsh, acesta i-a permis să-si țina trabucul cum dorea Churchill l-a ținut în gură, nepăsându-i de calitatea fotografiei Karsh s-a apropiat de Churchill, dându-i de înțeles că ar avea ceva de fixat la lumină Era cu telecomanda aparatului de fotografiat în mână S-a postat în fața lui Churchill și i-a smuls trabucul din gură Apoi a plecat calm către aparat In timp ce se depărta, a apăsat pe telecomanda de fotografie și a capturat “mânia și indignarea” de pe fața lui Churchill Dacă aceasta imagine i-a adus faima internațională lui Karsh, se spune că și Churchill a fost ajutat de acest portret care ilustra îndârjirea englezilor în al doilea război mondial Yousuf Karsh este de origine armeana S-a născut în Turcia în 1908 A emigrat în Canada în 1925 ca să scape de persecuția turcă A trăit vremurile grele ale genocidului armean din Turcia La 14 ani familia a încercat să fugă în Siria Pe drum i-au fost masacrate multe rude, iar sora i-a murit de foame Ca să îl salveze, părinții l-au trimis la unchiul lui din Canada care locuia într-un orașel din Quebec și era fotograf Când a ajuns în Canada a petrcut majoritatea timpului ca asistent al unchiului, care, dîndu-și seama de potențialul lui, l-a trimis să lucreze și să învețe cu John Garo, un fotograf faimos din Boston Dupa patru ani Karsh s-a întors în Canada și și-a deschis un studio în castelul Laurier de langa clădirile Parlamentului din Ottawa Primul ministru Mackenzie King l-a descoperit și a aranjat ca toți demnitarii care veneau la Ottawa sa fie fotografiați de Karsh A atras atenția multor oameni celebri, dar locul în istorie și l-a ocupat în 30 decembrie 1941 când l-a fotografiat pe Churchill după ce acesta a vorbit în fața Camerei Comunelor din Ottawa A murit in 2002, la 93 de ani și este înmormântat în Ottawa De când a fost ‘descoperit' de Mackenzie King și până la Jean Chretien, ultimul pe care l-a mai “prins” înainte de 59 moartea lui în 2002, toți prim-miniștrii Canadei i-au pozat celebrului fotograf Băiatul din fotografia din stânga a fost ales ca subiect în primul rând datorită asemănării sale uimitoare cu Dean Martin, actorul foarte la modă din anii ‘50 Moștenirea lăsată de Yousuf Karsh cuprinde și colecția de fotografie ‘industrială’ lăsată de el pentru viitorime Este o colecție de fotografii care ne dau o frescă a Americii de Nord imediat după cel de al doilea război mondial Dar este și o imagine a consumerismului, marketingului și a atmosferei politice canadiene în anii 50 pe care o vedem și în afara portretelor sale Ieșind din muzeu, ca și în atâtea dăți, mă certam pentru că am amânat atâta timp o astfel de bucurie ca o adevărată sărbătoare de suflet, de a vizita acest muzeu și îmi promiteam o supraveghere mai atenta a timpului rezervat unor asemenea desfătări Și Canada are ce ne arăta 60 PRIN ONTARIO Când Mara-Elena era în clasa a X-a am inceput să ne interesăm de diverse universități Trebuia sa fim informați pentru a putea decide la care să se ducă după terminarea clasei a XII-a Informațiile au durat un an și jumătate timp în care am bătut multe drumuri Vizitele făcute, pe lângă informațiile obținute, ne-au oferit și imagini din diferite localități și întâlniri cu diverși oameni, nu de puține ori cu români Așa am făcut o mini vacanță, în prag de primăvară canadiană prin diferite localități prin Ontario, mai ales prin acelea care au universități, ca să o ajutăm pe Mara sa se hotărască din timp unde va merge în anul următor la facultate Primul loc vizitat în acest turneu, care ne-a stârnit cel mai înalt grad de interes, a fost London, un oraș cu peste 350 000 locuitori, situat cam la 200 km de Toronto și cam tot atâta distantă pâna la Windsor și Detroit orașele vecine aflate pe granița dintre USA și Canada London este răsfățat de vecinătatea lacului Erie în sud și Huron în nord Acestea sunt parte din cele 5 mari lacuri Au aspect de mări, nu le vezi marginile, de acolo si numele de ‘marile lacuri' Am mai trecut prin London, dar acum am reușit să îl vedem mai bine, timp de aproape două zile Și cum îi stă bine unui oraș ce poartă nume celebru, căci oamenii s-au așezat aici aducând cu ei și obiceiuri, limbă păstrătoare de amintiri, râul care trece prin London, poartă numele Tamisa (Thames) Ba mai mult, London are chiar în centrul orașului Covent Garden Market, Oxford Street, Piccadilly Street care amintesc de Regatul Unit De-a lungul Tamisei înfloresc câteva părculețe dintre care unul este punctul de atracție pentru copii numit Story Book Gardens Pe noi ne-a cucerit de-a dreptul universitatea lor, una din cele mai mari din Ontario - Western University, a cărei arhitectură copiază pe cea 61 din Cambridge (UK), un adevărat orășel al studențimii în orașul London Mara și-a ancorat sufletul aici și nu s-a mai putut dezlipi de acest orășel, multă vreme, până a găsit alte irezistibile atracții la alte universități Străbătând pe jos prin această lume a studenției și vizitând clădirile în care își desfășoară viața tineretul studios, Mara părea că trăiește momente speciale, iar noi alături de ea La farmecul special pe care l-a impus în fata noastră a mai contribuit și o bună impresie a oamenilor cu deschidere pentru comunicare, prietenoși, cu zâmbetul pe buze și foarte calmi S-a mai adăugat și aspectul străzilor largi și curate dar și cel al caselor bine îngrijite, cu o arhitectură mai aproape de cea europeană, cu arcade mari la uși, cu ferestre care amintesc de stilul gotic, case înconjurate de multă verdeață, flori și arbori decorativi De altfel London este numit și “Forest City” pentru că a fost construit în mijlocul unei păduri cu brazi argintii, arțari, castani, tei, etc Am întâlnit români care se declarau mulțumiți de felul cum se desfășoară viața lor pe aceste meleaguri Când am plecat din London, am simțit chemarea de a reveni, iar Mara părea să se declare hotărâtă asupra viitorului ei universitar Era a doua oară Prima dată a fost foarte convinsă de universitatea Dalhousie din Halifax, Nova Scoția Zic - părea - deoarece vizitând și alte universități, mergând la întâlnirile în care se făcea prezentarea facultăților, părerea ei a oscilat S-a hotărât după ce a cântărit mult ce vrea și unde vrea să meargă, abia cu puțin timp înainte de a trimite cererile de înscriere În apropiere de London am vizitat localitatea Stratford, unde în fiecare an din aprilie până în noiembrie are loc un festival de teatru celebru Orășelul trăiește și înflorește din Stratford Festival În vecinătate este localitatea numită, cum altfel? Shakespeare Omagiu marelui bard, evident, dar ne-am amuzat cât de banală a devenită prin uzul numelui în viața 62 de zi cu zi: Brutăria Shakespeare; Ferma Shakespeare, sau chiar: Tractoare Shakespeare Universitatea Western din London Una dintre sălile de teatru în calea de întoarcere spre casă ne-am oprit și la Kitchener-Waterloo, orașe gemene situate în partea de sud-vest a provinciei Ontario, la aproximativ 100 de km vest de Toronto si 300 km est de Windsor Aceste două orășele germane, au în preajma lor multă industrie, dar și multe terenuri agricole înfloritoare ușor de lucrat, și o 63 localitate, St Jacobs, cu un distinct mod de viață, datorită menoniților stabiliți acolo Ei au un stil unic cultural și religios care dau mult farmec acestei zone Menoniții sunt un grup cultural religios stabilit in secolul 16 în timpul reformei protestante când unii creștini s-au separat de biserica catolică Ei diferă de catolici prin faptul că ei cred că botezul este la alegerea individului adult (și nu bebeluș) și comuniunea include spălarea picioarelor ca semn de umilință Primii menoniți au apărut în Canada pe la sfârșitul secolului al 18-lea și vorbeau limba germană Majoritatea sunt în zona Waterloo La începutul secolului 20 au început să vină și din USA, fugind de serviciul militar Majoritatea acestora s-au așezat în preerii Sunt multe lucruri deosebite în cultura menonită, dar acestea sunt mai puțin vizibile astăzi, când menoniții se mută în număr tot mai mare în orașe și refuză viața izolată din micile comunități menonite Cei din zonele rurale încă refuză folosirea tehnologiei moderne ca electricitatea, transportul motorizat și continuă viața de fermieri Au mare respect pentru educație și deci au școlile lor, destul de bine văzute, care merg până la colegii și universități Nu e ușor să le facem poze pentru că că menoniții nu se bucură de publicitate Pozele de mai sus sunt copii ale unor tablouri dintr-un hotel din Kitchener Am fost la piața organizată de menoniți de 3 ori pe săptămână și am cumpărat lucruri care de obicei nu le 64 găsești la magazinele mari, moderne, ca de exemplu această căciulă amuzantă a Marei Este impletită de mână din lână groasă de oaie Andaluza îi arată Marei cum se frământa aluatul de cocă în copaie 65 Piața era foarte aglomerată Nu ne-am așteptat ca într-o zi friguroasă de primăvară timpurie (ce mai, aici in Ontario e iarnă în martie) să fie atât de aglomerat la piață! Totul în St Jacobs amintește de menoniți Turismul local e bazat pe cultura lor Aici este un mic muzeu în care e prezentata istoria lor, câteva magazine cu lucruri de artă făcute de menoniți, altele cu lucruri utile (genți, rochii, vase) făcute de artiști locali, care îmi aminteau de Fondul Plastic de la noi, restaurante cu decorații tipic locale Puternicul farmec cu specific german se vede mai ales in timpul sărbătorii de toamnă, Oktoberfest, dar se poate simți și în marea piață cu produse specifice lor In această zonă sunt două universități : Universitatea din Waterloo specializată în informatică, si Universitatea Laurier Noi am vizitat doar Laurier unde sunt mai multe facultăți umaniste E o universitate mai mică, și datorită acestui fapt are farmecul ei Am mai vizitat și universitatea din Guelph, care ar fi fost și mai aproape de Toronto Dar nu a fost să fie Mara nu a fost convinsă că pe aici ii va fi viitorul Am rămas însă cu o mini-vacanță foarte plăcută, relaxantă, în care am povestit tot timpul cu Andaluza și Mara, am vizitat muzee și am râs într-una Adică am îmbinat cu succes utilul cu plăcutul 66 CAPITOLUL II GÂND ȘI DOR DE ȚARĂ OAMENII MEI DRAGI Zi calmă a unei dimineți de duminică Abia sosită în sat, am plecat să stau de vorbă cu oamenii în graiul cu care am crescut Azi nu se mai vorbește chiar ca pe vremea copilăriei mele, doar bătrânii își mai păstrează nealterată vorba moștenită din strămoși Soarele se ridicase de doi stânjeni și privind cu nesaț cerul azuriu pe larga întindere a satului de câmpie teleormăneană, când mi se părea că a trecut o veșnicie de când nu l-am mai văzut, când mi se părea că nici n-am plecat din el Pe linia pe care mergeam odinioară la gară, m-am oprit la casa Mariței A ieșit din casă și m-a îmbrătișat : - Pupa-ți-aș ochii, bine-mi pare că treci și pe la mine și nu mă ocolești Ți-a rămas gându' și sufletu' acasă și mai vii să stai de vorbă cu noi, chiar dacă noi tot țărani am rămas Acu venii de la mânăstirea din deal Îmi place să mă duc acolo că face slujba frumoasă călugărul Prodromos care a făcut mânăstirea asta nouă E om cu sufletu' curat Bun e Dumnezeu, pupa-i-aș tălpili, că ni l-a trimis în sat Ai, vino să stăm colo-șa pă bătătură și să-ți dau să mănânci niște colivă, i-am pus și nițică ciucalată pe deasupra, mi-a dat-o alde naș Marinică, fin'că veniră alde fi-su din Spania, de la lucru Am păstrat-o și eu pentru colivă Are noroc cu ei Le-a dat bani de și-au pus gard nou, ulucili alea vechi să dăulaseră dă tot - Cum îți mai este viața, Marițo? 5 5 ' 5 67 - Nu prea bine, avem caznă mare și fără folos, cum a ișit acu' o vorbă: “dacă muncești, n-ai timp să câștigi un ban” Nu prea ne-a ajutat nici timpul probabil, vara asta a tot plouat Pe deasupra, mă supără și zănaticu’ ăsta de Mielu, cumnatu-mio, care stă în fundu’ oborului nostru Strigă la mine ca un zurbagiu că m-am coconit, că nu mai merg la sapă El nu vede chiaunu’ dă cap că acu’ țăranu’ nu mai are rostu’ pă care l-a avut odată ? Fir-аг al drămuiții, sa fie Doamne, iartă-mă că-mi fac păcate cu candriu' ăsta! - Ce mai știi de Ioana, vecina cu care am copilărit ? -Trecui pe la poarta lor chiar acușica dimineața și vorbii cu ea N-o duce bine nici ea, e slabă, moartă Am întrebat-o dacă nu vine și ea la mânăstire - Păi eu mai sînt om să mai ies în lume ? Am crezut că mor, mi-a zis ea - Da’ ce ai, fă Ioană, văd c-ai slăbit, ce te doare ? - N-am niciun dor, fă fată lică, niciun dor, de nu-ți vine să crezi, dar n-am poftă neam de mâncare Dacă n-aș mânca o săptămână, mie tot nu mi-e foame Mi-au adus nepoții, mânca-le-aș gura lor, niște nasturi de poftă de mâncare, dar tot degeaba - Dar cumnată-sa, Stela, de le zice lor alde Ștrengaru, ce mai face ? - Iși face mâncare si mănancă, numai atâta face - Aoleu, mi-adusei aminte să te întreb, ca să nu uit, și uite că sar de la una la alta, cum își pun oamenii porecle în sat ? - Copiii și tinerii se polecresc după cum se poartă sau li se întâmplă câte ceva Trebuie să aibe oamenii polecre ca să se deosebească, fin’că mulți au nume la fel Dacă zici Florea Matei, sînt mai mulți în sat, dar dacă zici Contra cum îi e polecra, ăsta e numai unu’ - De Ion, bărbatul Marii, vară-mea, ce mai știi ? - E rău de el Nu mai vede cu ochii neam și acu’ a început să nu mai audă nici cu urechili 68 A lătrat câinili Uite că vine pe la mine vecinu', moș Nicula O să-i dau și lui nițică colivă Săracu, o duce rău, s-a lipit sărăcia de el Mi-e milă când îl văz așa, îmi fac pomană cu el și-i mai dau, de unde am, de unde n-am, câte o strachină de mâncare, fin'că am și eu morții mei Ai, vino să mâncăm cu toții și să ne ierți că la noi, tot ca la țărani punem masa Am făcut niște ardei umplut de să-ți lingi deștili I-am pus și nițică făină la cotor fin'că vine de face o poșghiță și nu iese carnea tocată din ardei, nu ca una lume care pune platagele Am făcut cum m-a învătat alde țățica Didina Uite la moș Nicula, abia pășeste, a fost bolnav cu inima, ieri a venit de la spital Dau dosu' să-i dășchiz poarta - Cum a fost la spital, moș Nicula ? l-am întrebat eu - Am dat de-un doftor cu crezământ, să-l ție Dumnezeu, îmi fac cruci mari pentru el c-a fost om de omenie, n-a fost ca ăia care nu te bagă în seamă până nu umbli la teșcherea Când am ajuns la el m-a întrebat cu vorbă bună și cu glume ca să-mi ție coraju': - Ce mai e prin satul dumitale, moșule ? - Ar fi bine, dacă n-ar fi rău Politicienii ăstia, niște deșuchiați, oți mai mari ca geambașii de care-mi spunea alde tetea, s-a' pus cu cazna și cu otozbiru' pă noi, dă ne răstignește și ne ia și pielea și uite că n-are nimeni ce le face Țara asta a noastră parcă nu se mai scoală din morți Ne potignim când mergem, stângu' dă în dreptu' și invers Nu cu votu' trebuie să mergem la ei, ci cu reteveiu' să-i alungăm ca pă lupii veniți la stână Mă tem că nu mai apuc vremuri dezlăogite de netrai - Dumneata mai ai piele? - E arsă rău și n-am ce să mai fac - Și aici ai venit să ți-o vindecăm noi? - La dumneata am venit fin'că am bătăi de inimă, domnu' doftor, i-am spus eu - Păi, să știi că și eu am bătăi de inimă, mi-a zis el Dacă te fac să nu-ți mai bată inima e mai bine? 69 - N-aș vrea să-mi fie acuma petrecanie, păcatele mele, ca să-l văz pă nepotu-mio Onel că termină facultatea, că tare bine-i merge mintea și o să iasă doftor și atunci m-oi da pă mâna lui Am fost mulțumit de doftor, să-i dea Dumnezeu sănătate și lui, că și el e om și are și el nevoie de sănătate, ca toți oamenii Liviu Vasilică al nostru, n-a fost doftor ? și cum se duse când încă nu-i erea vremea de ne rupse inima! La plecare din spital, aș fi vrut să-l cinstesc pă doftor cu ceva pentru omenia lui, dar n-am avut neam de para chioară, pensia de agricultor la colectivă nu mi-ajunge decât pentru biserică Așa că i-am spus : - Domnu' doftor, sunt tare mâhnit în suflet, fin’că aș vrea să-ți multumesc și eu cu ceva pentru facerea de bine, dar n-am de niciunele Acasă n-am în bătătură decât o capră - Bună și-aia, moșule, mi-a răspuns el Auzind așa o vorbă, m-am scărpinat în cap și i-am zis: - Eu v-aș aduce-o, domnu’ doftor, dar mă tem că nu puteți s-o băgați în casă fin’că are picioare mari din lemne groase, e făcută de ăl bătrân, de bâtu, ca să taie cu fierastrău’ ăla mare lemne groase Și el atuncea a râs când a văzut cum am întors vorba, a dat mâna cu mine și mi-a zis să mai trec la el dacă mai am bătăi de inimă I-am mulțumit frumos și i-am spus că lui i se potrinește o vorbă din bătrâni : “A fi domn nu-i de mirare, / A fi om e lucru mare” - Matale cum te lauzi cu viața prin țări străine ? mi s-a adresat moș Nicula Pe acolo o fi bine de unele, dar străinu-i tot străin Aici, numai dacă stai la poartă cu vecinii, și simți că trăiești, dar acolo, stai de vorba cu vecinii la poartă ? Nu stai și stai singur în casă de-ți cântă cucu-n cap și te apucă pustiu’ de dor de ce-ai lăsat acasă, de e gata să te podidească plânsu’ După o pauză a îndreptat privirea într-un punct îndepărtat și a continuat ca pentru sine : Zic și eu așa o vorbă, cum am pomenit din bătrâni, dar soarta omului nu și-o știe nimeni cum i-o 70 hărăzește Al de Sus N-ai ce-i face, El a hotărât așa, când câștigăm ceva, todeauna să pierdem altceva Eu m-am mulțumit cu ce-am avut, chiar dacă a fost mai puțin, da' am cătat să-mi păstrez credința și omenia Apoi întorcându-se în spre mine : “Îmi pare rău de alde matale, că te știu cu suflet bun și ce ai pierdut aici, daru' care ni l-a dat Dumnezeu, nu-l mai găsești în toată lumea, dar o fi bine si p-acolo, că altfel n-ar pleca atata lume Am plecat urmărită de vorbele moșului Dreptate avea, fiindcă, la urma urmelor, doar dragostea de oameni și înțelegerea cu ei formează substanța vieții, altfel cum să înțeleg prezența mea aproape an de an în comuna natală, străbătând mii și mii de kilometri ca să ascult oamenii mei vorbind în graiul vremurilor de vis ale copilăriei mele? 71 EVOCĂRI DIN ANII COPILĂRIEI Fă-te, suflete, copil Și strecoară-te tiptil, Prin porumb cu moț și ciucuri, Ca sa poți să te mai bucuri (Tudor Arghezi) Fiindcă trăiesc acum departe de comuna mea natală, Țigănești-Teleorman, și mă apropii de ea mai mult cu sufletul, mă străduiesc să nu pun prea multă culoare roz în aceste însemnări Încerc să evit alunecarea spre idilicul și nostalgia vieții vremurilor de mare frumusețe a copilăriei mele și atât de diferită de vremurile de azi, dar simt că uneori îmi scapă printre degete Nimeni nu se poate sustrage imaginilor din fața ecranului amintirilor și fiecare se regăsește mereu copilul fericit din primăvara vieții și nimeni nu uită că făuritoarea caracterului fiecăruia este copilăria Se răsucește mereu în noi neuitarea și nu putem să punem frâu pornirilor năvalnice ale inimii care o împing pe tărâmul fericit al copilăriei De la o vreme, amintirile sunt mai active decât viața în sine Odată cu scurgerea anilor, se instalează tot mai des în interiorul nostru un fel de forfotă a unui “azi” al trecutului, ceva mai altfel decât a fost, așa cum s-a strecurat prin lungul șir al anilor, dar care ne reprezintă Farmecul acelor vremuri, cu chemarea lor nestăvilită, îmi pot întinde capcane Sper să îmi fie iertate și să găsesc îngăduință pentru asemenea scăpari, atât de omenești de care, de altfel, nimeni nu este scutit Pentru mine, ca pentru cei mai mulți semeni, este o mare binefacere reîntoarcerea la vârsta de aur a copilăriei, adică o rememorare a imaginilor timpului de o pură fericire pe care un adult îl opune prezentului atât de diferit Cuvântul copilărie cuprinde o lume mai mult decât poate descrie cuvântul E o etapă de viață când bucuriile țin locul multor 72 tristeți E o etapă de viață care ni se pare că a zburat prea repede și timpul a fost mânat de o rotiță nevăzută într-o goană prea mare și fără putința de a-l opri, căci nimeni nu poate pune piedici rostogolirii lui Din cauza scurgerii lui prea rapide, simțim că nu ne-am trăit destul copilăria și avem în noi dorința ascunsă de a reînnoda firul acolo unde s-a rupt Mai ales acum, la anii senectuții, îmi place să îmi hrănesc mintea cu trăiri frumoase și inegalabile în farmec, așa cum este copilăria Scriind despre copilărie, timpul prezent ia o pauză și nu mai este nimic în afară de sentimentul pur și inocent Retrăiesc cu multă bucurie lumea pe care acum o reclădesc cu multă migală, îmi îmbrac trăirile în haina de copil și revin la întrebarea: de câtă vreme am uitat cum a fost în copilărie? Aceste retrăiri ale copilariei îmi oferă fantastic de mult față de cât îmi oferă oamenii maturi și gravi care au uitat demult de lumea copilăriei, au uitat că există și spiritualitatea și că aceasta face parte din noi, au uitat să privească frumusețea lucrurilor simple, au uitat că cerul este albastru și că este acolo dintotdeauna În mai multe capitole ale acestei lucrări am făcut referire la universul copilăriei din Tigănești în care m-am inclus și eu Aici aș vrea să adaug doar câteva scene din copilărie care să completeze imagini din acel timp al jocului plin de imaginație, al râsului, al zburdălniciei fericite și lipsite de griji, când dădeam frâu liber jocului și fanteziei, când nu ne păsa de nimic, când ne bucuram de toată libertatea și frumusețea vârstei inocenței Ca peste tot în lume, copilăria am petrecut-o sub supravegherea părinților, dar ne jucam în aer liber și în stradă mult timp și fără supraveghere, fiindcă nu era pericolul circulației și pe atunci cu se auzise de atrocități sau de răpirea copiilor Timpul cel mai mult l-am petrecut împreună cu fratele mai mic, Ticu, și cu câțiva prieteni și 73 vecini mai apropiați: Ioana lui nea Mielu Ștrengaru, Maria Vrăjitoarea, Lisăndrina Drăgănuș din fața casei, Radu Buică și alți copii de prin vecini Și mai aveam un prieten-frate Aveam în curte un cais Ah, ce drag mi-a fost caisul ăsta! Era de-o seama cu mine și făcea niște caise mari, dulci și parfumate cum rar de tot mi s-a mai întâmplat de-a lungul vieții să mai întâlnesc Caisul acesta mi se părea că este alt frate de-al meu, unul cu care comunicam într-un limbaj numai de noi doi înțeles Când eram în casă, în pat, atât de aproape îl simțeam lângă mine, încât mi se părea că mă culc cu el, fiindcă doar geamul ne despărțea Uneori mi se părea că este un personaj din basme Primăvara, când ne amețea cu parfumumul și frumusețea florilor în care zumzăiau albinele, îl vedeam ca pe e o împărăteasă, iarna, încărcat de zăpadă, îmi părea un înger, toamna era o poveste frumoasă și vara, pe vremea fructelor coapte, era zâna bunăților În restul zilelor de vară îl vedeam ca pe un voinic din poveste, înalt, maiestuos, mândru, întinzând ramurile spre cer, parcă închinându-i-se sau vorbindu-i După plecarea părinților din Țigănești a murit și frumosul cais Îl visez și acum Ce mult îmi lipsește și astăzi caisul meu drag! Cufundarea în universul copilăriei rupe zăgazul multor imagini ascunse cine știe în care loc, acolo unde se află depozitul setimentelor Magaziile din curtea casei încărcate cu cereale, îmi amintesc alte imagini de mare atracție Împreună cu prietenii de joacă, săream de pe grinzi în grâul care ne îngropa până la brâu și ne îmbăta cu aroma lui Aruncam unii în alții cu boabele de grâu, așa cum ne jucam cu apa de la gârlă și apoi cu încantare ne scoteam boabele din păr, din cutele hainelor și chiar din gură sau de pe gene Era multă fericire în acest joc pe care nu mulți copii puteau să-l guste, încât și acum mă străbat fiorii Pe rampa magaziei ne jucam cu păpușile, adesea făcute de noi din petice și nu de puține ori le îmbrăcam mirese, 74 strecurând tainic o imagine spre viitorul când puteam fi noi în locul lor Descântam gărgărițele cu un zâmbet reținut: “încotro vei zbura, acolo m-oi mărita” ori alergam bezmetici după “băzăuni” ca să-i facem avioane Altădată ne ascundeam sub magazii, prin pod sau cine mai știe pe unde ne mâna imaginația Ce mai veselie și zburdălnicie pe noi când ne jucam cu câinii noștri, Bizonel, Lola, Țuți Când ne mai așezam sa ne odihnim, Bizonel își punea capul în poala mea ca să îl mângâi, când ieșeam din curte ne petrecea pâna la poartă și când intram, ne întâmpina venind în goană mare Vara ne jucam afară de dimineața până în noapte, cu picioarele desculțe în țărâna moale și pufoasă care ni se strecura caldă printre degetele picioarelor Se întâmpla ca uneori să ne lovim sau să ne rănim în câte un cui sau obiect dur, ne răneam, puneam puțin scuipat și nu făceam infecții Jucam de câte două-trei ori toate jocurile știute și apoi inventam alte jocuri, așa cum ne trecea prin cap Nu aveam jucării cumpărate și astfel imaginația și agerimea minții ni se îmbogățea inventând jocuri și observând lumea înconjurătoare În curte, mama ne supraveghea cu coada ochiului, apoi mai intra în casă lăsându-ne cu jocurile și veselia noastră Seara, deși cădeam ruptă de oboseală, mama, ca pe orice copil, cu greu mă aduna din risipirea jocului fără sfârșit, din neastâmpărul dat de sănătatea viguroasă și libertatea deplină, pe care n-am mai întâlnit-o de atunci niciodată Primăvara, de cum mijeau zorii, în razele călduțe ale soarelui, eram la joacă afară, vara eram la scaldă, ori să șterpelim ceva fructe, mai mult atrași de dorința de a obține fructul interzis, dorință moștenită de la Adam și Eva Spre toamană, mergeam pe câmp să aducem porumb de lapte să îl coacem pe jărăgai, ori mai târziu, după culesul viilor, mergeam în dragă-voie să cotrobăim după ciorchinii uitați prin vii, dulci și cu miresme îmbătătoare Aveam multe zile în șir mâinile pătate de coaja nucilor și ne duceam la 75 școală cu ele așa colorate, fiindcă iodul sfida și apa și săpunul Iarna ne dădeam drumul la năzbâtii în casă, mai ales când venea câte cineva să stea la taifas cu părinții Ne simțeam mai liberi și mai nesupraveghiați de ochiul de vultur al mamei Dar după ce pleca musafirul, mare ne era mirarea când o vedeam pe mama că ne privește ridicând o sprânceană a întrebare și a dojană, spunându-ne cu de-amănuntul șirul năzbâtiilor Dar cum se făcea o potecuță pe lângă gard, cum plecam să ne căutăm unii pe alții și să pornim la joacă, la săniuș, la bulgărit, la dat pe gheață Era o încântare să privim cum fulgii de nea se lăsau leganați de fumul cald și cenușiu al hornurilor de pe case Sărbătorile de Crăciun atingeau culmea fericirii noastre Lumina din ochii noștri în acle zile aducea lumina și în viața părinților noștri Scene de familie dragi mă răscolesc retrăindu-le parcă mai viu ca atunci Ce dor îmi este de scena când tata mă ținea pe genunchi și îmi dădea să mănânc, în timp ce mama îl hrănea pe cel mic! Seara, înainte de culcare, ne aliniam cu toții înaintea icoanelor împodobite cu busuioc și ramuri de salcie și ne rosteam pios rugăciunile Mă văd și acum în genunchi, cu mâinile împreunate pentru rugăciune sau închinându-mă cuviincios Noaptea mă cuibăream la pieptul tatălui meu, mângâindu-i părul de pe piept prin gura cămașii de noapte cu deschidere largă și legată cu un șunur la gât, cusută cu model național, căci pe atunci nu erau la modă pijamalele Până adormeam, tata îmi ținea piciorușele strânse și lipite de el ca să nu îmi fie frig, iar mama îl ocrotea și-l alăpta pe cel mic, nu demult adus pe lume Când tresăream de frica zmeilor despre care citeam în basme, tata mă liniștea: “Nu sunt zmei în casă” “Ba da, unul s-a ascuns acolo după haine” “Păi, să vezi ce-i face tata acuma” și se scula, se făcea că bate zmeul și eu, fericită, adormeam iarăși 76 surâzând, simțindu-mă în siguranță, fiindcă tata e mai puternic decât un zmeu și mă poate apăra Anotimpul marilor năzbâtii era vara Atunci, în zilele de zăpușeală când ne duceam la scăldat, ne plăcea să ne bălăcim pe lângă gropile în care era pusă cânepa la topit, ne atrăgea mirosul, nu știam pe atunci că are virțuti halogene și cânepa conține marihuana Uneori pândeam după sălcii ca să vedem femeile despuiate care intrau în apă crezând că nu le vede nimeni Își acopereau cu mâinile doar “rușinea”, dar noi eram fericiți că am descoperit totuși ceva din tainele prea tare ținute departe de curiozitatea noastră Ba noi, fetele, trăgeam cu ochiul și la băieți, ca să vedem de ce ei nu sunt ca noi Uneori și câte un băiat apuca să se strecoare în apropierea fetelor atras și el ca și noi de aceeași curiozitate Mă simțeam în inferioritate față de celelalte fete, nu avusesem norocul lor “Tu ai văzut-o p-aia a mă-tii?” “Da, când a stat jos și cu picioarele a prins căldarea ca să mestece mămăliga Dar tu ai văzut-o?” “De doua ori, când s-a dus în spatele casei și și-a ridicat poalele fustei“ La gârlă ne țineam unii pe alții cu capul vârât în apă numărând pentru cronometrarea timpului Odată, după o numaratoare mai lungă, l-am scos pe fratele meu din apă mai mult mort Ce spaimă am tras și ce papară am mâncat pentru asta! Supărarea nu ținea mult și începeam iarăși să ne zbenguim Prietena mea, Ioana, deși mai mare cu 2-3 ani decât mine, tot minte de copil avea și ea, m-a îndemnat la “făcut rele” Când au fost părinții plecați de acasă, Ioana a avut o idee năstrușnică, să îl punem pe Ticu să sufle în solnița cu ardei iute ca să îi sară în ochi și noi să râdem când va țipa de usturime Și el a suflat Ardeiul iute i-a provocat usturimi mari, încât era aproape să leșine Când au venit părinții acasă și i-au văzut ochii cât cepele și roșii ca racul și țipând, tăvălindu-se de durere, au crezut că își pierd mințile Ticulină! Ticulină! Ticulină! îl striga mama 77 înspăimântată și îndurerată de suferința și țipetele lui Ticulină I-au pus comprese, l-au oblojit în timp ce mama plângea și îi alina durerile cu mângâierile și vorba bună Ce milă îmi era și mie și cum plângeam și eu speriată ca de moarte și cu sentimentul de adâncă părere de rău și de vinovăție Dar câte năzbâtii nu făceam! Naivitatea copilăriei nu putea vedea decât partea veselă și, fie că erau plăcute sau nu, acele întâmplări, curând treceau în fondul de aur al amintirilor dragi ale copilăriei luminoase și fericite la care ne întoarcem ca la un izvor curat Când am revăzut-o pe Ioana în ultimii anii, mi-am zis: “pe Ioana nu trebuie s-o scap din vedere, căci prin ea se redeșteaptă multe scene ale copilăriei” De aceea, am numit-o “Ioana copilăriei mele” “Ți-aduci aminte când eram copii, îmi spunea Ioana, când au venit mulți musafiri în casă de Sfântul Spiridon, ziua lu'domnu' Spirea și noi am luat borcanul de dulceață pe care coana Florica îl desfăcuse ca să trateze musafirii și ne-am ascuns sub pat și am mâncat dulceața cu mâna din borcan pâna ni s-a făcut rău?” Cum era să uit această scenă cu urmări și repovestită de-a lungul anilor legată de atâtea alte imagini sau întâmplări? Cum să uit când unul dintre noi, nu mai știu care, a propus o năstrușnicie asemenea aventurilor jocului de-a “hoții și vardiștii” Ne-a îndemnat să mergem cu toții la furat de pepeni Era posibil să reziști unei astfel de tentații? Aveam acasa pepeni, dar era prea mare pofta de “a gusta din fructul oprit” și mai ales provocarea de a-l păcăli în grup pe pândar Rolul hoților pe care îl jucam cu pasiune era fascinant și nu avea nici o legătură cu moralitatea Ne-am dus cu toții peste gârlă, am urcat un deal cu salcâmi și am ajuns la pepeni N-am apucat să umblăm prea mult printre ei, că a apărut pândarul cu un ciomag în mână și s-a repezit la noi Dintre toți copiii, el a pus ochii pe mine Dacă mă prindea, tata i-ar fi putut da o 78 despăgubire, știind că ține la obraz Noi ne-am răspândit ca potârnichile în goana mare Pândarul dupa mine, mai-mai să mă ajungă Am făcut drumul înapoi printre salcami la vale, dar am pățit ca iepurele, m-am dus de-a berbeleacul și mi-am luxat o gleznă În ziua următoare, culcată în căruță între perne și pături, tata m-a dus la un om vestit din comuna Beiu care mi-a “tras” piciorul și “mi-a pus nodul” - o cârpă înnodată - o minune vindecătoare mai repede decât să fi fost pus piciorul în ghips Într-o seară, ne așezasem cu toții pe scările prăvăliei și cum să stai degeaba? Le-am propus să scăpărăm pietre Ne-am găsit fiecare pietre potrivite și lovindu-le, din când în când scăpărau, iar din ochii noștri săreau scântei de bucurie Am mers mai departe cu inițiativa Cine poate să scapere pietrele prin cămașă sau prin rochie?, le-am propus eu Și fiecare a încercat de mai multe ori până iarăși au sărit scântei Când ne-am ridicat în picioare, am constatat cu spaimă că ne-am ales cu găuri în rochii și cămăși Atunci Radu Buică a vrut să sară la bătaie, să mă pedepsească pentru că am fost capul relelor pentru care ei urmau să mănânce bătaie acasă Am intrat repede în curte și de acolo, aruncam cu pietre unul în altul Deși era întuneric, am zvârlit în direcția în care credeam că se află Radu, i-am spart capul, l-am umplut de sange și am fugit în casă cu inima cât un purice Părinții lui Radu au venit cu el la poarta noastră să se plângă Mi s-a umplut și mie inima de spaimă și ce s-a mai întâmplat dupa aceea, nu-mi mai amintesc Mi-amintesc în schimb de o strategie pe care o foloseam după câte o astfel de “nefăcută” Mă duceam seara repede în pat și mă prefăceam că dorm Știam că părinții îmi ocrotesc somnul și că nu m-ar fi trezit pentru vreo pedeapasă sau măcar explicație Somnul era sfânt Așa mai apucam să scap de câte o pedeapsă, căci până a doua zi supărarea parinților trecea Și mai era ceva Era plăcerea unui joc de a te preface că dormi și să asculți 79 cearta dintre părinți luându-ți apărarea și dorindu-ți binele fiecare în felul lui, și tu să zâmbești retras în lumea ta, lăsându-i pe cei doi să se înțeleagă într-un fel până la urmă, iar a doua zi să treci de partea celui care ți-a convenit cel mai mult Pe atunci, relațiile dintre oameni sau membrii familiei erau în multe privințe diferite față de cele de acum Când am început să înțelegem cam cum este în realitate cu venirea copiilor pe lume sau cu Moș Crăciun, pentru nimic în lume nu ne-am fi contrazis părinții care multă vreme ne opuneau imaginea poetică a berzelor sau a Moșului care coboara pe coșurile caselor Cuvintele părinților erau de necontestat, chiar dacă nu înțelegeam de ce nu corespund unele afirmații cu realitatea Din zonele luminoase ale copilăriei, răsar din când în când și zone de umbră Păstrez și câteva amintiri care mi-au întunecat și mi-au îndurerat unele zile: tăiatul porcului la Crăciun sau a mieluților ori iezișorilor pentru sărbătorile de Paști Dar cea mai dureroasă amintire este cea în care am purtat o mare vină fără voia mea Într-o vară, cățelușa Lola fătase doi căței Nu era fericire mai mare atunci decât joaca cu ei Încă mai sugeau la mamă-sa și erau dolofani, vioi și frumoși parinții o hrăneau bine pe Lola ca să aibă lapte mult pentru căței Îi iubeam cu toată puterea ființei mele Mama îmi dăduse de lucru să scarmăn niște lână Unul dintre cățeluși s-a vârât sub lână ca să ajungă la mine și să ne jucăm N-am observat și la un moment dat, am auzit cum i-a trosnit șira spinării sub talpa mea Adâncă durere am simțit când l-am auzit plângând fără încetare și am văzut-o pe mamă-sa dându-i târcoale, lingându-l, și culcându-se lângă el să-l facă să sugă A fost o durere care s-a cuibărit în adâncul ființei mele și pe care n-am uitat-o toată viața Parcă o văd și acum pe Lola cum se scula, iar îi da târcoale, iar îl lingea, iar se lungea lângă cățel aproape că îi băga în gură țâța de supt și cățelul ce nu înceta din plânsetele care îi zguduiau 80 micuța lui făptură Nu ne-am mai dezlipit de lângă el decât când l-am dus pe malul gârlei să-l îngropăm și cu greu am putut să o despărțim pe Lola de locul îngropării lui și s-o aducem acasă Așa am înțeles pentru prima dată în viață lecția unei suferințe adânci, a sentimentului de vinovăție și mustrarea de cuget Apoi în cursul vieții au urmat multe altele, dar pe cea dintâi suferință profundă n-am uitat-o Aruncându-mi o privire acum peste anii copilăriei și chipul meu de atunci, mi-amintesc că nu aveam apucături sportive, nici nu prea mă trăgeam la treabă așa cum erau multe fetițe de-o seamă cu mine Plăcerea mea era să citesc Ca să nu fiu pusă la treabă, mă ascundeam cu cartea în mână pe unde nu-ți trecea prin creanga minții, ba prin cocina porcilor, căci ei se bălăceau afară în gropanul cu apă și cu noroi, ba prin pod, ba pe sub pat, ba în closetul din fundul curții După ce terminam de citit basmul, nu treceam imediat la alt basm Un timp eram stăpânită de dorința de a-l retrăi, de a mă situa în locul eroilor și de a dialoga cu ei sau de a face comentarii după puterea mea de înțelegere “Eu dacă aș fi fost în locul calului înaripat, aș fi lovit cu copita pe zmeu ca să nu se apropie de Făt-Frumos” și îmi imaginam situații diferite de cele ce citisem, căci fantezia lucra slobodă Îmi puneam mereu întebări: Dacă pământul este rotund, de ce nu cad oamenii care locuiesc pe partea de jos a pământului? De ce muștele nu cad de pe tavan și pot merge cu capul în jos și noi nu? Cât de departe sunt stelele, luna și soarele? Cum or fi oamenii de pe lună? Când reușeam să găsesc un răspuns sau o explicație pe înțelesul meu care să mă mulțumească, mă simțeam fericită și atunci mi se părea că o rază de lumină a ieșit triumfătoare din negura nopții Copiii își manifestă unele trăsături fundamentale în formele cele mai firești, spontan și pline de inventivitate și cum podul casei noastre avea închis în el o lume plină de fantezie, mă atrăgea ca să o cercetez Scoteam pe rând 81 dintr-o ladă hainele mamei croite după moda anilor interbelici, le cercetam, le îmbrăcam pe rând, îmi puneam pe cap pălarii făcute după fantezia pariziană, îmi puneam mănuși pâna la coate, îmi agățam de braț poșete frumoase și mă încălțam cu pantofi cu tocul înalt încercând să merg cu ei Mă plimbam prin podul larg cu un frumos și elegant landou negru cu metal auriu strălucitor în care crescusem și eu și Ticu, acum cu papușă în el, imaginându-mi că sunt mamă și am plecat cu copilul la plimbare În tot acest timp aveam conversații imaginare cu prietenele mele după modelul auzit de la mama, de la bunica, de la mătuși Pentru că în jocurile lor, copiii, de multe ori copiază pe cei mari și aceștia nici nu prind de veste, de-a lungul vieții, de multe ori mi-a venit în minte o scenă din copilarie Aceasta mi-o reaminteam mai ales când vedeam că oamenii puterii sfidează pe cei pe spinarea cărora s-au cocoțat și apoi i-au pus la obidă, în loc să le ușureze viața Când se întâmpla ca între noi, copiii, să izbucnească vreo ceartă, câte un copil apăsat de nedreptatea ce i se făcea, stiga cu lacrimile gâlgâind în gât: “Eu am dreptate” replica celui mai tare venea: “Ai dreptate, dar n-are cine să ți-o dea” “Păi dacă am dreptate, e dreptatea mea, de ce trebuie să mi-o dai tu?” “Fiindcă așa vreau eu”, venea răspundul neînduplecatului Filmul isprăvilor din copilărie este însăși viața trăită aievea sau așa cum am perceput-o fiecare dintre noi Chiar dacă ne-am grăbit când am fost copii să ajungem oameni mari, sufletul ne-a rămas veșnic un suflet de copil și intrăm adesea în universul copiilor pentru a-i redescoperi culorile și savoarea, căutam urmele pașilor noștri de atunci și căutăm oamenii din mijocul cărora am răsărit, ne-am înălțat și care ne-au modelat semenea apei care ia forma vasului în care a fost turnată (Fragmente din volumul “Gând purtat de dor”- 2006) 82 FAȚA FRUMOASĂ A ROMÂNIEI Motto: E mai important să trăiești frumos, decât să trăiești bine La fiecare vizită făcută în România, la primele contacte, ai un sentiment tulbure Se bat cap în cap bucuria revederii pământului drag cu mâhnirea că România nu e cea pe care am visat-o după căderea comunismului Dar pe măsură ce te apropii cu dragoste și înțelegere de toți oamenii, dincolo de spectacolul de bâlci al politicienilor și îmbogățiților vremii noastre, descoperi oameni care dau frumusețe țării, chiar dacă ei nu ies în față pe scena țării Există o lume care își vede de rosturile ei, cu temeinicie, în liniște și pace, ducând carul vieții înainte, după puterile fiecăruia Sunt mulți oameni buni și harnici, cu profundă credință în Dumnezeu, păstrători de tradiții și de morală din străbuni care ajută la anularea efectelor unor mari prefaceri devastatoare de acum, care purifică aerul în preajma noastră, îl fac mai respirabil Acești oameni miau hrănit sufletul cu faptele lor Atingerea cu viața lor te face mai bogat sufletește Sunt oameni buni care niciodată n-au ieșit din adâncul convingerilor lor, oameni cu puternic crez lăuntric, cu caractere puternice, care își poartă valorile morale cu simplitate și aleasă modestie Mulți oameni simpli sunt de o inimaginabilă maestate în ținuta lor, oameni formați mai mult prin voința lor, decât prin darul primit de la Cel de Sus sau ale înaltelor școli I-am întâlnit risipiți pe toate meleagurile țării, oameni care trăiesc fără să știe cât sunt de aproape de ceea ce ne cere Domnul să fim Aceștia echilibrează balanța și lor le datorăm mult, chiar dacă ei trăiesc aproape neobservați în preajma noastră, într-o adevărată risipă Ei construiesc oricât de puțin, dar realizează ceva în momente de cumpănă existențială, strecurându-se printre atâtea lucruri 83 nefirești, un adevărat contrapunct al atâtor inumane nedreptăți Ei au învațat să țină piept furtunilor devastatoare, să lucreze în tăcere, să găsească semnificații profunde frumuseților vieții, să descopere mereu noi izvoare de viață și de bucurie Împlinirea unor fapte, ținuta demnă, dau dreptul la lumină ca model Un astfel de model se impune familia Vărzaru din Pietroșița, oameni care au știut să împletească într-un mod armonios munca intelectuală, cu munca fizică Ei sunt acum la a doua tinerețe și trăiesc o viață frumoasă Munca și viața trăită în rosturile ei le-au asigurat o prospețime a vieții care curge prin trupul lor ca o sevă menținându-le tinerețea, păstrându-le vigoarea și pofta de viață Au plecat din Bucureștiul sufocant la Pietroșita, localitate în care hărnicia și cinstea oamenilor te întâmpină cu inimă largă Aici au cumpărat o cladire mare, aflată în ruină, dar declarată monument istoric Au schimbat total și interiorul și exteriorul Au dat jos totul, până nu au mai rămas decât pereții în cărămidă roșie Din mâna și priceperea lor, după o muncă plină de pasiune, timp de mai mulți ani, au realizat o casă de o frumusețe particulară, dar mai ales o casă care îți vorbește cu fiecare colțișor aparte Este incorporată viața stăpânilor în ea, ca Ana la Curtea de Argeș Simți prezența stăpânilor ei și atunci când ei nu sunt acolo Le simți mișcarea gândului și a faptelor Te urmărește multă vreme admirația pentru acești oameni care au știut să cuprindă în mâinile lor ziua de mâine, oameni cu inteligență armonioasă, cu caractere puternice, care au învățat să-și croiască singuri drumul prin viață și au înțeles că fericirea vine din interior, din fericirea clipei trăită intens Model se impune și colectivul Institutului de Cercetare-Dezvoltare pentru Biotehnologii în Horticultură din Ștefănești-Argeș Am întâlnit acolo oameni de o dinamică aparte, de neoprit Numai 27 de persoana duc tot greul 84 acestui institut Ei au realizat totul în modul cel mai firesc cu putință, cu o voluptate greu de descris în cuvinte S-au întâlnit aici puterea biruitoare a faptei cu gândul și sentimentul De cum pășești în institut, ai o stare de bine, de împlinire, de ceva care este temeinic orânduit, de curățenie și sfințenie a muncii, de calm, te pătrunzi de frumusețea și de firescul muncii zilnice și mai presus de orice, le admiri pasiunea muncii fără răgaz, care se opune orgoliilor ucigașe și vanităților reductibile la nimic Au învățat să lucreze în tăcere și mânați numai de o chemare interioară de neoprit Au luptat din răsputeri pentru soiuri noi, pentru performanță, dar au rămas modești “Vă admir, le-am zis eu, că mergeți în profunzime, pe verticală” “Să știți că mai mergem și de-a bușilea” a venit răspunsul cu modestie învăluită în umor, ca niște oameni de spirit cum s-au dovedit pe deasupra Le-am admirat un frumos servici de cafea “Ceșcuțele astea au și o altă frumusețe și o valoare deosebită pentru noi”, am primit răspunsul Sunt făcute cadou de inspectorii care au venit în control Le-a plăcut ce au văzut aici și, impresionați de greutățile materiale cu care ne luptăm, încercând să facem totul prin puterile noastre și uneori din banii noștri, ne-au făcut ei cadou acest serviciu de cafea” Iată, mi-am zis, în România, deși este destul de activă captarea bunavoinței inspectorilor prin “atenții”, aici inspectorii au scos bani din buzunarul lor ca să le facă un frumos cadou în care s-a incorporat mărturia aprecierii valorii muncii făcută cu pasiune Model se impune și figura luminoasă a călugărului Prodromos Bele, venit din ținutul Maramureșului cu mâna goală, dar cu sufletul plin de dorința de a ridica o sfântă mănăstire împreună cu sătenii și câțiva ctitori în comuna mea natală Țigănești-Teleorman “Părinte, l-am întrebat eu, cum de ați lăsat aerul curat al ținuturilor de basm din nordului țării și ați căutat aerul cu praf din apropierea 85 Dunării”? “Aici sunt mai puține mănăstiri, mi-a venit răspunsul și necesitatea acestei mănăstiri o dovedește tocmai faptul că, deși Dumnezeu binecuvântează în fiecare an grânarul țării - câmpia Burnasului - cu roade din belșug, totuși este atâta secetă duhovnicească în rândul celor ce adună recoltele Oamenii, pentru a fi plăcuți lui Dumnezeu, au nevoie de modele, ori știm că aceasta este tocmai menirea mânăstirilor - de a da sfinți După cum spune un Sfânt Părinte, ‘îngerii sunt lumina călugărilor, iar călugării sunt lumina mirenilor' Consider că aici m-a trimis Duhul cel Sfânt să înălțăm cu ajutorul lui Dumnezeu această mânăstire închinată Sfantului mare Mucenic Gheorghe, purtător de biruință Trebuie să spun că acest înălțător lucru nu-l puteam înfăptui dacă Dumnezeu nu mi-ar fi scos în cale pe domnul inginer Florinel Andrei, ctitorul a mai multor biserici și mânăstiri, care din multă modestie preferă să rămână un anonim” Dar ce este mai înălțător, este că această frumoasă mănăstire s-a înalțat ca o adevarată catedrală a spiritului superior, mărturie a vieții interioare în care se vede că bunul Dumnezeu nu și-a luat mâna de pe neamul nostru Apropiindu-ne de mănăstire simți în aer adierea unor noi trăiri Model pentru generozitatea lor pot fi și bunii mei prieteni din Bucuresti, pensionari, care au luat-o în îngrijire, fără niciun fel de răsplată, pe prietena mamei lor, aflată în suferință și rămasă într-o situație precară după ce o nepoată a deposedat-o de apartament și a lăsat-o fără îngrijirea la care se angajase Mă gândesc, nu de puține ori, oare ce a scris bunul Dumnezeu în catastiful Lui în dreptul numelui prietenilor mei? Sunt mulți oameni care au reușit să iasă de sub strivirea vremurilor, oameni ai bunăvoinței, ai luptei cu sine însuși, ai stării pozitive, ai împlinirii și ai demnității, ai frumuseții drumului din viață lor, oameni care dau viață fierberii 86 interioare neostoite Aceștia vor face ca în viitor România să renască în frumuseți Aceștia merită reverența semenilor lor, căci ei formează fața cealaltă a României, fața ei frumoasă de care nu te poți desprinde, pe care o duci cu tine oriunde te-ai afla și care te recheamă să o vizitezi pe calea aerului când poți și cel mai adesea, pe calea dorului 87 VARĂ ÎNVOLBURATĂ (Impresii din vacanța românească) Vara anului 2009, a fost pentru mine asemenea corăbiei pe ape învolburate Mi-am plănuit un program încărcat și felurit, dar jocul întâmplărilor a încărcat și a colorat diferit tot ce plănuisem Am plecat cu gândul întoarcerii peste 10 săptămani fiindcă aveam plănuite, nu peste multă vreme, împreună cu toți ai casei, să petrecem o vacanță de două săptămâni în Arizona, cu dorința arzătoare de a ajunge la Marile Canyon și apoi 2-3 zile să vizităm uriașa metropolă, Chicago Ajunsă în țară, reîntâlnirea cu oamenii și locurile de care m-am desprins de mai multă vreme, a trezit în mine o lume nu moartă, nu ostenită, nu prăfuită, ci o lume mai vie decât cea pe care am lăsat-o Înaintea ochilor mi se despicau sau se reînnodau drumurile străbatute de-a lungul vieții, pluteam în visare, dincolo de granița capricioasă a amintirilor Lumini și umbre, vise de altădată, nostalgii, imagini din diferite perioade ale vieții, unele de mare acuratețe, altele abia zărite, firave, voalate, chiar și cai verzi pe pereți, se succedau pe rând și parcă îmbrăcam niște haine pe care le mai probam după ce au stat în cufărul din pod Am retrăit și zvâcnirile unor energii debordante și ale unor emoții și sentimente pe care le-am simțit întacte, ca altădată, fără să țină seama de vârstă Erau trăiri adânci, de o rară frumusețe, adevărate comori de suflet, trăiri de-a dreptul fantastice care purtau în ele misterul vieții Au fost zile în care am uitat de necazuri și neajunsuri și pot spune că am simțit fericirea fluturându-mi în față Adevărata fericire o simți prin ceea ce trăiești și nu prin ceea ce ai și cine ești Bucuriile recente au venit să îmbogățească zestrea amintirilor Întâlnirea cu prietenii-scriitori pe care îi 88 cunoșteam doar de pe internet a fost ca o adevărată zi însorită Nici internetul, nici scrisorile, nici cărțile nu-ți pot da căldură ca dialogul uman Mi s-au lipit de suflet, fiecare în parte și in felul său Nu-i numesc pentru a nu face nedreptate prin ordinea numirii lor Momentul întâlnirii cu ei la Ceahlău pentru a comemora pe mult regretatul nostru mentor, Artur Silvestri, a fost în spiritul înalt al acestui mare OM trecut la cele veșnice Lansarea volumului “Oglindiri”, cel de al patrulea în ordinea strădaniei mele de a-i da ființă, a stat și el la înălțime Aici s-a simțit priceperea organizatorică a președintei Ligii Scriitorilor din București, Elisabeta losif, pentru care îi mulțumesc și pe această cale 89 Nu am uitat-o nici pe Elena Armenescu și nici pe Cristian Neagu, care mi-au fost cei mai apropiați și pe care îi păstrez în mod special aproape de inima mea alături de chipurile luminoase ale celor prezenți în sală Cei care au vorbit despre scrierile mele mi-au lăsat impresia că au spus cuvinte nu doar de complezență, impresie lăsată de muzica poeziilor care mi-au fost dedicate Cartea a avut ecouri încurajatoare pentru mine, deși oricând se poate scrie și mai bine Cele două interviuri la Radio România Internațional s-au bucurat de apecieri, iar fotografiile de la lansare au rămas o vie și frumoasă amintire Revederea Țigăneștiului natal a fost mai ales legată de anii copilăriei, de amintirea părinților și neamurilor mele Ca de fiecare dată am fost primită cu brațele deschise de cei dragi care mi-au oferit găzduire, mi-au pus pe masă cu toată dragostea lor mâncaruri care, nu știu cum se făcea că intrau singure în gură Mă rugau să mai rămân: “că nu știe câte zile mai are omul pe pământ” ori: “nouă ne place de alde matale, ești tot ca atunci când erai tânără și frumoasă și te-ai purtat frumos, nu te-ai castrafirit ca altele” Le-am spus care îmi este programul următor pentru care și-au exprimat mirarea: “Olei, fată lica, dar ce vară împopistrată ai anul ăsta!” Am vizitat și fostul târgușor de provincie, de altadată, Alexandria, reamintindu-mi de visătoarele plimbări pe centru și în grădina publică Acum, capitala de județ, arată ca un oraș modern fără putere de tăgadă A evoluat și Zimnicea, dar într-un ritm mult mai lent Multe blocuri rămase neterminate îmi arătau o față hâdă, ca un blestem al trecutului Doar Dunărea curgea cu aceeași măreție a eternității A urmat o etapă rarisimă - aproape două săptămâni la Olănești, invitată de cele două prietene Elisabeta losif și Elena Armenescu, cu care am petrecut împreună zile de neuitat 90 91 Parcă simt și acum în nări aerul curat al Olăneștilor Mă simt încă tulburată de minunățiile cu care Bunul Dumnezeu a înzestrat pământul țării noastre Emoționante au fost și vizitele făcute la Mănăstirea Horezu și apoi la Cozia Minunate au fost și plimbările prin orașul Râmnicu-Vâlcea, cu aprecieri deosebite pentru biblioteca mare a orașului, dar si prin alte locuri pe unde am petrecut în aceste zile însoțită și de o altă draga prietenă, Ligya Diaconescu, împreună cu fiica ei Andrada Ce oameni blânzi și buni am întâlnit aici, parcă făceau parte dintr-o 92 altă Românie, nu așa cum pare din cauza acelora care se bulucesc la averi cu toată neobrăzarea Am întâlnit și asemenea oameni Pe cei mai mulți îi vedeam la televizor Acolo dădeau ei năvală cu precădere, ca să își etaleze nesimțirea în furtul făcut aproape legal Am văzut și oameni suferind mai presus de firea omenească Multe din aceste aspecte mi-au ieșit înaintea ochilor, mai ales în ultima perioadă de două săptamâni a șederii în București Mi-am mai spălat sufletul cu câte un repaus de câteva zile petrecut, fie la Măneciu, cu prietenii mei, soții Mărăscu, fie în zilele de sărbătoare ale Pietroșiței, unde l-am întâlnit pe Costel Busuioc, ori o vizită la Mănăstirea Pasărea pentru a avea un dialog de taină cu spiritul celui atât de regretat pentru plecarea neașteprată dintre noi, Artur Silvestri Dar perioadele de stat în București au fost marcate și de un du-te-vino cu bagajele și cărțile după mine Familia Miu, prietenii mei dragi care mi-au oferit casa în toți anii în care am vizitat țara, acum nu mai erau în București Am stat pe la alți prieteni care m-au primit cu bucurie, doar atâta timp cât au avut la dispoziție în planulurile lor de vacanță Ce vânzoleală, ce bătaie de cap ca să mai țin socoteala bagajelor și cărților pe care trebuia să le car mereu după mine, căci mulți erau prietenii care așteptau “Oglindirile” mele, dar și aceia care îmi oferiseră cărțile lor Cel mai greu era să potrivesc cele trei puncte: timpul meu liber, cu al celor unde trebuia să ajung și cu al acelora de la care trebuia să plec Și aici a fost cum a fost, dar cand am ajuns în partea cealalta a pămantului, în Arizona, cu ai casei, aflați la alt moment al vârstei decât mine, dornici să colinde și să vadă cât mai multe, prin locuri despre care nu se știe dacă mai ajungeam vreodată, a fost vai de picioarele mele M-aș fi dus și numai în coate, numai să pot vedea Marele Canyon care-ți dă fiori tulburători născuți din dimensiunile fabuloase, din frumusețile unice și eterne care sfidează 93 trufia omenească Imagini deosebite ne-au încântat și în uriașa metropolă Chicago, de unde era să venim cu gâturile strâmbe pentru că ne furau privirile uriașii și minunații zgârie-nori Dar despre toate acestea îmi rezerv un alt spațiu pentru descrieri Oricât de învolburată a fost această vară, satisfacțiile pe care mi le-a oferit îmi ține vie dorința de a o repeta și în viitor, în alte variante care, deja au și început să se contureze Oricâte încercări grele m-ar întâmpina, nu pot renunța la călătorii căci viața însăși este o călătorie 94 EVOCĂRILE UNEI PROFESOARE Profesoratul a fost iubirea mea dintâi După pensionare, scurgerea timpului m-a îmbrâncit la o “profesie” nouă, cea de bunică, răscolitor de frumoasă și asta, iar când mi-am încheiat treburile și pe acest tărâm, am început să scriu, deci a treia “profesie” și ea tot cu pasiune Le păstrez în inimă pe toate trei ca pe un buchet de flori alese Chiar dacă a galopat timpul, nu uit dragostea dintâi Deși vremurile s-au schimbat, am rămas cu convingerea profundă că nu există nicio profesiune care să ceară posesorului ei să lucreze cu un material mai prețios, mai complicat și mai sensibil ca cel în devenire, că în nicio profesie nu se cere atâta competență, dăruire și umanism Ancorat în prezent, educatorul trebuie să întrezărească viitorul, să sondeze dimensiunile posibile ale personalității, să educe, să instruiască, să perfecționeze, să cultive, să îndrepte și să evalueze mereu procesul formării și desăvârșirii calităților necesare omului de mâine Am spus întotdeauna cu deplină convingere că sunt ceea ce sunt astăzi și datorită dascălilor pe care i-am avut Oricâte evenimente ar năvăli în viața mea, oricât de noi sau învolburate ar fi acestea, clipe de lumină străbat din timpul profesiei căreia i-am dedicat toată puterea dragostei mele Un “click” și iată-mă la o clasa a 11-a, comentând “Patul lui Procust” de Camil Petrescu La un moment dat, m-am oprit fiindcă nu-mi aminteam numele unui personaj secundar Le-am spus elevilor că am un lapsus și când îmi voi aminti, îl voi spune Și așa s-a și întâmplat A doua zi, când am ascultat un elev, mi-a spus: "Am și eu unul ca acela al dumneavoastră de ieri, nu mai știu cum i-ați zis, și nu-mi amintesc ce-am învațat" Clasa a început să râdă Nu-și învățase lecția și specula momentul Nu reținuse nici 95 cuvântul "lapsus", dar pentru că îi plăcuse cum suna, acum îl valorifica așa cum putea, cu umor și cu o deschidere în conversație cu mine Pentru că a fost receptiv la cuvinte noi, chiar dacă nu l-a reținut, pentru umorul pe care a încercat să-l folosească pentru a estompa dezastrul unei note mici, am avut înțelegere și i-am dat un răgaz până la ora viitoare care se continua tot cu același subiect M-am gândit că acesta trebuie să fie darul profesorului, să-și înțeleagă și să-și apropie elevii, fără să-i lipsească măsura în concesie Nu întotdeauna măsurile coercitive au valoare educativă, de multe ori câștigi mai mult cu înțelegere și vorbe bune folosite cu tact, cu dragoste și cu măsură Un alt “click” și iată, mă văd la clasa a VI-a Aveam de predat un fragment din “Românii supt Mihai-Voievod Viteazul”, intitulat “Ardealul” Era o clasă cu elevi foarte buni la învățătură Pe atunci era obiceiul să se experimenteze un fel de clase cu copii selecționați, denumite clase “pilot” Într-o astfel de clasă, nu știu cum, s-a rătăcit un copil mai slab la învățătură și gândire Se așezase singur în ultima bancă, parcă voia să ne spună cu modestie că își cunoaște măsura valorii lui Avea chip ca de fetiță delicată, păr bălai, ten frumos alb și pomeții obrajilor roz, ochii albaștri, calzi, senini și luminoși, și întreaga lui înfățișare parcă te ruga să-l ocrotești Te privea deschis și cu încredere și îi citeai sensibilitatea și delicatețea pe față Îi dezmierdasem numele de familie, îi ziceam Vintilică, fiindcă celălalt nume, Traian, evocator al forței și măreției bărbătești, nu i se potrivea Așa îi ziceau și colegii care îl ocroteau ca pe un frate al lor mai mic, de care trebuie să ai grijă și pe care trebuie să îl înțelegi și să-l iubești pentru candoarea lui Înainte de a comenta textul, am spus câteva cuvinte despre autor I-a impresionat puternic dramatismul luptei 96 cu moartea pentru a termina opera la care lucra Nicolae Balcescu ”N-a reușit s-o termine, le-am spus eu, și ultimile rânduri au fost scrise cu mâna tremurată, dovadă că a luptat cu moartea, dar până la urmă, moartea l-a doborât” și le-am arătat reproducerea aceastei pagini În clasă era o liniște deplină, iar în aer se simțea drama profundă Am lăsat un moment de liniște să se consume acel moment de reculegere Când m-am uitat la fețele copiilor am văzut cât de pătrunși erau Lui Vintilică al meu îi curgeau lacrimi pe obraji Și în liniștea acelor momente am trăit adânc bucuria de a fi îmbrățișat profesia nobilă de profesoară Era o trăire specială pe care o au numai cei care se dăruiesc acestei profesii, dar era o răsplată care îți dădea un anume statut În momente ca acestea pline de emoții profunde, mi-am amintit de niște vremuri, din care am apucat să gust și eu câte ceva, când la sate și în micile orașe, învățătorul, preotul și doctorul aveau un statut special, erau personajele cele mai respectate în comunitate, oamenii de care toată lumea asculta și se rușina Pe atunci am trăit noblețea acestei profesii, iar acum o retrăiam în forme noi La teza trimestrială le-am dat să scrie acest subiect Clasa întreagă a primit note excepționale, doar o singură teză era deosebită, cea a lui Vintilică Tratase subiectul după puterile lui, doar un singur episod era total diferit, cel care il emoționase cel mai mult N Bălcescu era prezentat în luptă fizică cu moartea, ca în lumea basmelor din care el încă nu ieșise Era relatat cam astfel: “N Bălcescu ședea în pat bolnav și a venit moartea la el să-l ia, dar el i-a zis să-l lase în pace, fiindcă are de scris, de terminat o operă S-a sculat cum a putut și s-a așezat la masă să scrie Dar nici moartea n-a vrut să se lase și atunci a început lupta Moartea l-a trântit jos, dar el s-a luptat cu ea, s-a ridicat si tot a scris cu mâna tremurată, că nu îl lăsa moartea să scrie Și moartea iar a dat cu el de pământ și până la urmă ea a învins și cartea a rămas neterminată și nouă ne pare rău” 97 Oare pe unde o fi acum Vintilică și dragii lui colegi pe care îi păstrez în suflet cu chipurile lor de atunci? Dar ceilalți copii din București, sau chiar seraliștii mei cu care ne înțelegeam ca de la om la om? Dar alți și alți copii de chipurile cărora nu mă pot desprinde, așa cum au fost și cei din Cluj, de la Școala “BOB”, o școală întreagă cu elevi selecționați, străluciți la învățătură? Dar cei din comuna Ineu de Criș din apropierea Oradei, din primii mei ani de învățământ, copii de o rară inteligență care învățau carte mai mult din ce le spunea profesorul, fiindcă în restul timpului ajutau la treburile gospodărești? Din ce am sădit în ei ce s-o fi ales? Am avut câteva ecouri de mare satisfacție și un glas tainic îmi spune că dragostea ce le-am dăruit-o nu s-a făcut toată praf și pulbere O simt din depărtare, o simt cu inima Cu toate astea, tare aș vrea să știu mai multe despre ei, să le doresc succes în viață și să le spun că nu i-am uitat și că îi am la inimă ca atunci, la lecțiile noastre de limba română 98 ROMÂNIA ANULUI 2010 În cele zece săptămâni cât am stat în țară în vara acestui an, nu pot spune că am făcut descoperiri în slujba vieții care să răstoarne drumurile croite în ultimii 20 de ani Desfășurarea evenimentelor majore era previzibilă într-un anume fel și totuși, așa cum s-au derulat sub ochii mei aspectele politice, ele au fost o adevărată rană vie Prima impresie pe care o ai în contact cu țara, după o absență mai mare, este aceea a unui teritoriu răvășit, a unei țări în fierbere, dar care nu dă în clocot, a unei țări care încă nu-și găsește drumul spre locul care i se cuvine alături de țările cu civilizație avansată, a unei țări împotmolite, care nu se mai poate mișca Deși dezvoltarea tehnicii și hărnicia unor oameni de treabă ai țării împing progresul și-l fac vizibil în unele aspecte, acestea par neînsemnate, fiindcă sunt mult mai izbitoare neîmplinirile și rănile sociale Coborând din avion, te întâmpină un București ce pare tot mai vizibil un conglomerat de clădiri diverse, „trântite” la întâmplare, fără niciun stil, fără nicio noimă, făcute după gustul și interesul te miri cui Primăria nu și-a putut impune un punct de vedere și a lăsat să dicteze haosul arhitectonic Haitele de câini rămân ca o emblemă a orașului, ba mai mult, ce nu s-a pomenit până acum, sunt câini vagabonzi și în sate, aduși de orășeni și lăsați acolo Dar neîmplinirile de tot felul, par nimicuri pe lângă răul cel mare perceput de întreaga populație ca venind de la îmbogățiții din avutul țării în scurt timp, cu uriașe averi pe care în alte țări oamenii le acumulează de-a lungul mai multor generații E tot mai vizibil cum scena politică a României a fost luată-n stăpânirea unor persoane inferioare moral și intelectual, adevărați panglicari Acești oameni fără suflet 99 și fără minte n-au nimic comun cu cei pe care-i reprezintă, căci problemele țării au doar valoare de paravan Incultura și mârlănia lor sunt sufocante Te înspăimântă gândul că se poate distruge imaginea națională și încrederea în ceea ce suntem, dacă nu găsim o contrapondere a răutăților care s-au așezat greu și înspăimântător peste țară Societatea și individul se degradează continuu, devin cetățeni de mâna a doua, mai ușor de manipulat Mulți vizitatori, trecând prin țară, remarcă fețele întunecate ale românilor Sunt neplăcut impresionați de lipsa lor de încredere, de suspiciune chiar în cele mai nevinovate gesturi sau cuvinte de bunăvoință, sau de nervozitatea cu care sunt gata să sară la arțag Țara condusă cu vinovăție ticăloasă de acești răpitori hulpavi, a fost împinsă fără remușcare pe buza prăpastiei economice și sociale Bate un vânt rece în suflet la gândul că ne paște ruina și catastrofa finală, o adevărată apocalipsă Lipsa unei perspective a pus stăpânire peste tot ca un adevărat țol întunecat Nu se întrezărește potențialul unor uragane care să măture răul ce a pus stăpânire pe țară Oamenii nu au cum să mai lupte împotriva lor, căci hoții aceștia îmbrăcați în straie politice și-au făcut legi ca să fure avutul țării în mod legal și și-au subordonat justiția Populația pare epuizată, năucită, fără repere, deposedată de speranțe, pare încremenită în inerții Se uită nepuntincioasă cum jecmănesc, cum fac să nu mai existe demnitate națională de parcă nici n-a fost în dicționar, cum fac să dispară criteriile valorice lăsând în urmă o derută îngrijorătoare Sunt de-a dreptul înfricoșători acești jefuitori care au dat la pământ avutul și economia țării Și, peste răul acesta așezat temeinic în ultimii 20 de ani, a căzut în vara aceasta, ca un adevărat blestem, criza care clocea de la o vreme încoace mai abitir în țara noastră ca 100 în alte părți ale lumii Măsurile de austeritate, pentru unii de-a dreptul cutremurătoare, au dat naștere la mari frământări Nici aceste măsuri nu se desfășoară după un concept politic, după un plan având o direcție, nici măcar o intenție, totul este improvizație de moment în mod deosebit, măsurile prevăzute de reducere a pensiilor au adus un adevărat cutremur în rândul pensionarilor Cu inima strânsă și cu lacrimi în ochi am privit zbaterile neputincioase ale acestora adunați la porțile închise ale Cotrocenilor, acolo unde m-aș fi aflat și eu dacă nu mă strămutam în Canada Erau bătrâni care se zbuciumau în gol, cu chipuri pe care deznădejdea săpase cute adânci, doborâți de arșița nemiloasă a soarelui torid și duși cu ambulanțele Unii încercau să dea trânta cu brațele de fier ale polițiștilor, alții tremurau sau plângeau de revoltă neputincioasă, lipsiți de orice fel de apărare, oameni ai nimănui, care în viața lor au realizat ceea ce jefuitorii de azi le-au smuls cu viclenie, iar acum vor să scoată chiar și sufletul din ei La cârma țării, în opoziție sau pe lângă politică, jefuitorii au fost neînduplecați, nu i-a mișcat nicio suferință, s-au ținut tare pe poziție „Politica, în asemenea vremuri, cere OAMENI TARI”, s-a auzit glasul lor dârz și răspicat în România parcă a dispărut înțelesul cuvântului „umanitate” Deși Curtea Constituțională a respins reducerea pensiilor, s-au găsit alte portițe de reducere a pensiilor - impozitarea - mai mare decât era planificată reducerea Și mai dureros este că nici aceste măsuri nu 101 sunt de mare ajutor redresării țării, fiindcă nu producem nimic, doar cumpărăm împrumutându-ne de la FMI Peste această perioadă a furiei vieții politice care m-a marcat pentru multă vreme, s-au așternut evenimente ieșite din comun, fenomene meteorologice periculoase, călduri toride alternând cu ploi torențiale iscate ca din senin, de parcă se rupea cerul cotropind zone mari ale țării, canale prin care ieșea apa de un metru și jumătate, inundații catastrofale, căci un necaz nu vine singur „Aici a fost casa unei bătrâne pe care au luat-o apele cu bătrână cu tot” - arăta un om la televizor un loc rămas neted În unele locuri, casele zăceau în apă până la streșini; au fost și oameni duși de ape, unii cu mașini cu tot Un proverb zice că: „apa trece, pietrele rămân” numai că pietre prea grele rămân legate de gâtul bieților oameni O vină aparține și populației care s-a lăsat păcălită de noua generație de comuniști născută din sânul celei de care am vrut să scăpăm, o generație și mai hulpavă, și mai fără Dumnezeu, și mai mincinoasă, și mai înecată în incultură și mârlănie Sunt mulți oameni decenți, muncitori care pot și vor să construiască lucruri care să rămână, dar nimic nu-i mai încurajează să muncească, să respecte regulile succesului prin muncă Mulți au renunțat și au luat calea străinătății, să muncească pentru alții, iar unii se conduc după sloganul: „dacă muncești, n-ai timp să mai câștigi un ban”, un pericol care paște țara și care trezește în noi spaima spectrului falimentar Mi-aș dori ca aceste imagini dureroase să fie o umbră trecătoare amplificată de voalul crizei, căzut peste țară, dar am mari îndoieli, fiindcă răul cel mare vine de la criza interioară, pentru care nu se urnește nimic din loc Mi-a rămas nădejdea ca Dumnezeul cel Atotputernic să nu lase nimicirii acest popor trăitor pe tărâmuri de frumuseți dumnezeiești 102 ZVON DE PRIMĂVARĂ Mă înfioară ecourile acestui cuvânt: zvon de primăvară! Cu cât înaintezi în vârstă, cu atât mai multe se adună, se încarcă cu semnificații strânse din trăiri de neuitat Iernile canadiene, deși sunt frumoase cu abundența lor de zăpadă, sunt lungi, prea lungi pentru noi, cei care am trăit frumoase primăveri “acasă” și ne cuprinde dorul de primăverile vieții noastre Le retrăim împletindu-le cu amintirile de care nu ne putem desprinde Începând de prin martie, chiar dacă este zăpadă afară, în noi simțim chemarea primăverii care poartă în ea atâtea răscolitoare amintiri odată cu Ziua Mărțișorului, ziua Femeii, Zilele Babei, sărbători și tradiții aduse cu noi de pe meleagurile copilăriei, cinstindu-le aici, aproape ca “acasă” Și aici, ca și “acasă”, ne pregătim timp de 12 săptămâni în post și rugăciuni ca să întâmpinăm cea mai mare sărbătoare a creștinilor, ziua Învierii Paștele, sărbătoare nu întâmplător asezată în anotimpul primăverii, al reînnoirii naturii, este șansa noastră de a spera la un veșnic început Se strecoară ca prin vis gânduri și înfiorări, fără să știm cum, la imaginile din trecut, spre urzicile și ștevia abia răsărite pe lângă gardul din fundul grădinii, parcă simțim iarăși mireasma văzduhului răspândită de horbota florilor din curtea părintească, mirosul de curățenie al varului cu care se spoiau casele, gardurile, pomii, podețele, parcă vedem curtea plină de mișcare, de zumzet de albine, de cotcodăcitul păsărilor, de mângâierea blândă a razelor calduțe de primăvară timpurie care se revarsă deasupra casei Ne stau în față parcă aievea chipul celor dragi din acele vremuri Nu putem uita nimic din toate pregătirile ce se fac pentru ziua Invierii, această mare Taina a lui Dumnezeu Nu putem desprinde din noi imaginea oamenilor care pășesc cu smerenie spre denii când asupra satului se răsfrânge dangătul copotelor bisericii, 103 nici Prohodul cântat cu sfințenie în suflet în Vinerea Mare, cea mai spiritualizată dintre denii Și aici, în îndepărtata Canadă, ca și “acasă”, Imnul Învierii, “Hristos a Înviat din morți”, acel măreț triumf al vieții, trezește în noi aceleași sentimente care nu se pot compara cu nimic altceva, cu nicio altă emoție omenească Pune stăpânire pe noi o stare sufletească unică și incomparabilă Sărbătoarea Învierii ne strecoară picuri de sfințenie, fiindcă niciodată Iisus Hristos nu a fost mai aproape de noi ca în această noapte El, care este Lumină din Lumină și Dumnezeu adevărat din Dumnezeu adevărat, ne cheamă în noaptea Învierii să luăm Lumină din mâna preotului, Lumina care a fost prima creație a Dumnezeului nostru Trăim un moment emoționat, deosebit când Sfânta Taină a Învierii se săvârșește anunțată de îndemnul preotului: “Veniți de luați lumină!” Cu bucurie, oamenii își dau lumină unii altora, drept mărturie personală a Dumnezeului adevărat, Lumină pe care o păstează și în suflet și pleacă acasă mai întăriți în credință, în nădejdea de mai bine și cu mai multă dragoste pentru aproapele lor Miracolul Invierii readuce echilibru și armonia creștinilor Morții nu sunt uitați nici ei, fiindcă sărbătoarea Învierii este sărbatoarea întregii creații, și a celor vii, și a celor morți Pentru mine sunt răscolitoare imaginile din satul meu natal, Țigănești din judetul Teleorman, locul de unde am sorbit viața și de unde am plecat simțind și trăind viața ca oamenii de acolo Îmi stăruie viu în minte tabloul femeilor care se întorc de la biserică cu coșul în care au pus cel mai frumos ștergar și bunătăție interzise în timpul postului aduse pentru sfințit, apoi, spre ziuă când se duc la cimitir Acolo aprind lumânări, tămâiază mormintele și își jelesc morții cum se cuvine, cu glas răsunător, acoperind satul, povestindu-le printre lacrimi ultimile evenimente petrecute în viața lor, căci pentru oamenii satelor, granița dintre viață și moarte 104 nu este chiar un abis Acasă nimeni nu se atinge de bucate până nu dau mai întâi pomana pentru cinstirea morților Începe forfota între vecine cu strachinile cu bunătăți, ouă roșii, cozonac, pască, vin roșu păstrat anume din via lor din vara trecută și lumânarea arzând pentru sufletul celor duși fără întoarcere Răsună văzduhul de “Hristos a înviat! Adevarat a înviat!” pe care îl rostesc până în ziua Înalțării După-amiezile fac să răsune satul de cântecul horelor, de bucuria hainelor noi după traditie, de veselia oamenilor și a copiilor care nu-și mai găsesc astâmpărul Bucuria Învierii rămâne oriunde ne-am afla, cel mai răsunător ecou al zvonului de primavară 105 UN CRĂCIUN DEOSEBIT De când m-am apucat de scris, în fiecare an am relatat despre obiceiurle și tradițiile care fac să se asemene între ele zilele Crăciunului din toți anii Anul acesta mi-am propus să scriu despre deosebirile dintre ele, căci fiecare Craciun, ca tot ceea ce alcătuiește lumea asta, este un unicat Într-un fel trăiam sosirea lui Moș Crăciun cu tot alaiul lui de bucurii când credeam cu toată ființa noastră că el există cu adevărat, când îl asteptam și-l vedeam și altfel când ne fura somnul și el venea pe furiș, iar a doua zi găseam darul pe masă și îi căutam înfrigurați urmele pe zăpada din curte Altfel îl așteptam când începuse îndoiala și mai apoi certitudinea că e doar un mit, dar noi ne jucam rolul mai departe Altfel îl așteptam în perioada adolescenței când în noi se nășteau fiorii necunoscuți și nenumiți despre care nici nu știam că se poate vorbi pentru o ființă pe care am fi putut-o întâlni în aceste zile și una era dacă ne-ar fi răspuns din privire și alta dacă nu ne-ar fi băgat în seamă În tinerețe, una era dacă persoana iubită era lângă noi și alta dacă se afla lângă altă persoană De-a lungul anilor, complexitatea vieții ne-a adus 1001 de motive care ne diferențiau aceste sărbători, ne făceau ca mâncarea să fie mai gustoasă, sau să ne ia pofta de mâncare, zăpada să ni se pară mai albă, sau să-i simțim numai răceala sâcâitoare Altfel putea fi întelesul cuvintelor din biserică, mai adânci sau ascultate cu gândul pironit în cine știe ce punct dureros ori prea înaripat de care nu puteam scăpa nici aici Una este să îl primești pe Moș Crăciun în zile de pace și alta în timp de război Și ca să ajungem la un aspect al zilelor noastre, una este să petreci Craciunul în străinătate, chiar daca te bucuri de toate frumusețile și bunătațile, dacă sufletul caută drumul de întoarcere, acolo unde știe el că este cu adevarat “acasa” și alta este să fii 106 alături de ai tăi și în țara ta, chiar dacă sunt multe neîmpliniri, căci Moșul are puterea ca în aceste zile, să mai șteargă din suferințe și să pună în locul lor un crâmpei din armonia cerească Dar dintre toate diferențele legate de vârstă, de vremuri, de spațiu, eu pot să afirm că am trăit un Craciun cu totul special, așa cum n-a fost trăit decât de un număr foarte mic de persoane de-a lungul și de-a latul spațiului și al timpului pământesc În ziua când se împlineau 1958 de ani de când Fecioara Maria dădea naștere Fiului Său, Tatăl ceresc a orânduit și a supravegheat darul de a fi mamă în această Zi Sfântă, căci fără purtarea Lui de grijă, venirea pe lume a acestui copil putea să aducă destrămarea familiei și chiar a vieții lui înainte de a se naște Dintr-o eroare medicală, toți doctorii pe care i-am consultat, mi-au dat termen de naștere cu două luni mai repede Pe atunci mijloacele de lucru ale medicilor erau mai rudimentare, iar moralitatea avea rigori severe și l-ar fi putut determina pe Paul, soțul meu, să nu recunoască paternitatea, și chiar să ceară divorțul Ar fi avut câștig de cauză, deoarece o bună perioadă de timp noi nu ne întâlnisem, el se afla la cursurile unui institut aflat la București Degeaba contraziceam doctorii cu lacrimi în ochi, ei susțineau cu tărie data nașterii în luna octombrie Bunul Dumnezeu i-a insuflat lui Paul o neclintită încredere în mine și apoi l-a răsplătit cu dovada adevărului prin nașterea la termenul fără dubii și pe deaupra cu un copil frumos și sănătos care-i semăna leit Locuiam vis-a-vis de aeroportul din Someșeni, lângă Cluj, unde Paul executa cursele ca pilot Pe atunci era o acută lipsă de locuințe și noi ne aciuisem într-o fostă baracă construită pentru muncitorii veniți să refacă aeroportul în urma bombardamentului din timpul razboiului, terminat în 1945 În ajunul Crăciunului începuseră durerile nașterii pe care le așteptam cu destulă îndoială din octombrie, după 107 cuvântul doctorilor Mama venise de la sute de kilometri în ajutorul nostru, iar tata își făcuse simțită prezența cu un butoiaș de 100 litri de vin, trimis prin CFR Începuse marea veselie a petrecerilor, colindelor, a bunătăților pe masă cu aroma lor îmbietoare și cu vinul puterea ursului În spațiul larg al barăcii bine încălzită, se adunaseră colindători deciși să-și petreacă aici noaptea Crăciunul Numai eu stăteam în pat cu ochii pe ceas așteptând momentul potrivit pentru a chema salvarea să mă ducă la maternitate Sufeream în tăcere ca să nu le stric petrecerea Mama și Paul făceau naveta între camera în care mă aflam și sala petrecăreților Îmi ștergeau fruntea de sudoare și mă îmbărbătau Pregătirea pentru un asemenea eveniment era departe de ceea ce trebuia să fie, încât l-am auzit pe Paul spunându-mi în timp ce-mi mângâia fața: ”Puișor, te rog să te abții și să nu naști acum, amână până trec sărbătorile” I-am răspuns încurajându-l: “Bine, am să mă abțin” După o oră l-am trimis în clădirea aeroportului unde se afla un telefon și într-un sfert de oră eram spre maternitate, iar pe la ora trei din noapte am auzit primul țipăt al copilului și primele informații din gura doctorului: ”Ce fetiță mare și frumoasă aveți! Să vă trăiască și să-i dea Dumnezeu noroc că este născută în cea mai mare sărbătoare creștină! Ce nume să-i punem?” I-am răspuns sugrumată de emoție, uitând de toate durerile: “Andaluza-Carmen” “Nu-i punem și numele Cristina?” “Acesta va fi numele ei de taină care o va lega de Tătal Ceresc, dar pentru oameni ea va purta numele pe care l-am hotărât din alte motive” A doua zi, Paul, învârtindu-se pe un călcâi și mama cu ochii mari admirau un copil frumos chiar din prima lui zi de viață Am dictat câteva cuvinte pentru o telegramă fulger, în care îl anuțam pe tata despre evenimentul îndelung așteptat: “Andaluza-Carmen sărută mâna bunicului” Ziua următoare mi-a venit răspunsul: ”Bunicul sărută nepoțelele 108 și le dorește viață lungă, sănătate și noroc” În comuna mea natală, Tigăneștiul Teleormanului, nu era obiceiul să pui două nume unui copil, așa că în curând neamurile, vecinii și mai mulți săteni, ca și tata, credeau că am două fetițe Poate că într-un fel a fost o predicție, fiindcă Dumnezeu a înzestrat-o pe fiica mea cu energia a două făpturi Când merge duduie pământul pe unde calcă și degajă energie debordantă cât două persoane Și atunci, cum să nu am tot temeiul să afirm ca am trăit un Crăciun așa cum rar le este dat pământenilor să-l trăiască? Din prea plinul inimii, le doresc cititorilor mei să aibă un Crăciun cu împliniri pe măsura bucuriilor pe care le-am trăit eu atunci 109 LĂCAȘURI SFINTE I MĂNĂSTIREA “SFÂNTUL GHEORGHE” DIN COMUNA TIGĂNEȘTI-TELEORMAN în vara anului 2009, un fapt deosebit a avut darul să-mi strecoare fiorii credinței în fiecare fibră - mânăstirea care s-a înălțat la marginea satului meu natal, Țigănești-Teleorman Orice mănăstire este un dar dumnezeiesc, dar aceasta are ceva aparte Odinioară, mănăstirile de pe întinsul țării au fost construite de domnitori sau boieri în semn de credință, de mulțumire și de jertfa bineplăcută lui 110 Dumnezeu și acestea au fost înzestrate cu o bună stare materială Cu mâinile goale, dar cu o nestăvilită încredere în mila și atotputernicia lui Dumnezeu, s-a abătut pe meleagurile noastre un călugăr, venit de prin părțile Maramureșului, Ieroschimonahul Prodromos Bele, cu folositoarea dorința de a înalța și în Țigănești o mânăstire, după ce lăsase în zona de unde venise, o mânăstire construită “între sate” (între satul Țeghea, comuna Craidorolț, județul Satu-Mare, sat ce se află între Satu-Mare și Satu-Mic) și mai trecuse și prin comuna vecină, Brânceni, să dea o mână de ajutor și mânăstirii ce s-a înălțat spre slava lui Dumnezeu în primii ani ai acestui mileniu Voia lui Dumnezeu a fost să se stabilească în Țigănești, deși comunele sunt foarte apropiate A ales “loc de mânăstire /și de pomenire” peste calea ferată, în vârf de deal, unde este mai multă liniște în duh, departe de gălăgia și forfota localității S-a așezat pe treabă cu mare sârg și împreună cu credincioșii, a început să se înalțe mânăstirea - Părinte, l-am întrebat eu, cum ați luat hotărârea să veniți prin locurile noastre, venind tocmai din îndepărtatul Maramureș? - Sfânta carte zice că: “vântul suflă, dar nu știi de unde vine și încotro se duce”, Dumnezeu are planurile Sale, iar noi trebuie să-L lăsăm să lucreze prin noi, numai așa se împlinește ceea ce cerem prin rugăciune zicând: “vie împărăția Ta, facă-se voia Ta” Se spune ca oamenii din sudul țării sunt mai reci, mai dificili, dar dacă este cineva să-i învețe să creadă drept în Dumnezeu cel Adevărat, să îi stârnească la faptele credinței, ei vor da “roade vrednice de pocăință”, și ei sunt oameni buni, dar sunt “ca o turmă fără păstor” - Și s-a dovedit această părere? 111 - Sigur că da Tot ce vedeți că s-a construit până acum aici s-a făcut prin osteneala și daniile acestor oameni cu dragoste de neam, de țară și de Dumnezeu și cu același ajutor vom continua împreună aducând prinosul generației noastre ca dar lui Dumnezeu, mi-a răspuns părintele și din glas i-am simțit bucuria lăuntrică dată de speranța izbânzii Credem în viața veșnică de dincolo, credem în Înviere, pentru că suntem și “altceva” decât carne și sânge și tocmai acel “altceva” ne definește ca oameni și acest “altceva” i-a făcut pe oameni să pună umărul la construirea mânăstirii din Țigănești și cei care au avut și un bănuț, să-l dăruiască din toată inima spre a-l converti într-o cărămidă Are și ctitori - sponsori - cum se numesc acum, cu sume mari dăruite, dar părintele nu vrea să le spună numele, “e a noastră, a tuturor”, a acelor care au contribuit cu munca, cu mâncarea sau banii din sărăcia sau din prisosul lor Privind monumentala mânăstire încă în construcție și ansamblul înconjurător, o duhovniceasca înfiorare te copleșește în fața lucrărilor prin care oamenii sunt chemați la credință Părintele nostru - acum îi putem zice că este al nostru - a muncit cot la cot cu muncitorii și zidarii veniți din Maramureș, a pus umărul la tot, de la sapă și roabă, până la înălțarea sfintei cruci care străjuiește mânăstirea Totul a fost făcut cu muncă și perseverență pornite din adâncul inimii și din neclintita menire de misionar În fața unui astfel de model, i-au sărit în sprijin fără răgaz, punând umărul la greu, mulți săteni, ba și din împrejurimi, din Alexandria, din București, din Satu-Mare, din America și Australia, oameni cu credința din bătrâni nestrămutată Mănastirea a început să ia ființă în 18 aprilie, 2004 La început au adus două vagoane militare Acestea le-au fost lăcașul de vara, fără lumină, fără apă S-a început apoi sistematizarea terenului, mai multe parcele, donate de săteni A fost o muncă istovitoare, au cărat mult pământ 112 ca să formeze platoul pe varful dealului, pentru a-i da o frumoasă perspectivă mănăstirii -La început am construit o baracă din placaj ce servea drept Paraclis Veneau oameni la slujbă și pe ger și pe ploaie cu noroaie până la glezne Era mișcătoare scena în care credincioșii se descălțau înainte de a intra în Paraclis ca să nu murdărească interiorul cu noroi Cei care nu se puteau descălța, își trăgeau pungi de plastic peste bocanci Acum am mutat Paraclisul în catacombă - Nu v-a învins gerul în timpul iernii? Au fost -27 de grade - Greul întotdeauna i-a unit pe oameni, a fost greu, dar cu ajutorul lui Dumnezeu am trecut peste el și cu toții am muncit cu dorință și râvnă A fost mâna lui Dumnezeu A urmat apoi zidirea mânăstirii, chiliile, Arhondaricul În curând mânăstirea va ajunge o oaza de liniște și un focar de educație creștină prin rugă, muncă, dar și prin cultură În racla din Paraclis sunt moaște ale eroilor martiri din închisoarea Aiudului Privind osemintele lor sfinte, parcă ne întâlnim cu ei și le vedem privirile de dincolo de moarte, simțim spiritualitatea creștină din închisorile comuniste și credința nemărginită a Sfinților Români care au primit cu bucurie și nădejde mucenicia E încă un îndemn să cunoaștem puterea iubirii lui Hristos care i-a întărit și mângâiat, transformându-le suferința în bucurie și speranță Ei au trăit profund credința așa cum au trăit-o și sfinții din vechime și ne transmit mesajul credinței a tot biruitoare Închinându-ne la moaștele lor, ne simțim mai mici, trufia din noi piere în fața puterii exemplului celor care și-au purtat crucea cu demnitate în condițiile unor suferințe omenești greu de imaginat O altă lecție pilduitoare o formează picturile din Arhondaric - sala de primire a pelerinilor Pe fundalul tricolorului, conturul României Mari și în mijloc Prea Curata Fecioară Maria cu pruncul lisus în brațe, de o parte și de cealaltă, Sfinții voievozi, Arhanghelii Mihail și Gavriil, iar pe pereți sunt 113 pictați marii domnitori voievozi ai țării noaste, ca adevărați sfinți, așa cum trebuie ei considerați Aceasta face ca Arhondaricul să se numească și “Sala Voievozilor” 114 ЯІ -Dacă din manualele de istorie au fost scoși mulți domnitori, măcar aici să-i aibe oamenii sub priviri și să le dea cinstirea cuvenită, să știe că avem o istorie cu care ne mândrim, a adăugat părintele De pe pereți, chipurile voievozilor țării noastre ne privesc cu ochii vii, care ne amintesc pilduitoarele lor fapte de vitejie și dragoste neabătută de neam și țară, voievozi cu care ne putem mândri că au scris pagini de aur în istoria noastră, că au luptat ca să păstreze neatârnată moșia strămoșească, adevărat miracol, împotriva valurilor de năpăstuire În liniștea ce ne înconjoară, parcă îi auzim uniți într-un singur gând: ”Eu îmi apăr sărăcia și nevoile și neamul” Și nu întamplator, deasupra ușii Arhondaricului stă scris: “Priviți la înaintașii voștri cum și-au sfârșit viața și le urmați credința” La plecare m-am desprins cu greu de această mânăstire în care simțeam slava credinței în Creatorul lumii De cum am pășit pe poartă, am simțit că mânăstirea are ceva care impune Imediat m-a luat în stăpânire pacea, evlavia, sobrietatea și harul acestui locaș și m-a cuprins o bucurie lăuntrică și sinceră Trăiri sufletești profunde m-au stăpânit multă vreme după plecare, ca și admirația pentru ceea ce am văzut și am aflat, dar mai ales pentru ceea ce am înțeles dincolo de vorbe și de fapte Am convingerea că râvna și sârguința spre faptele zidirii care au făcut să se orânduiască bine până acum toate treburile, vor continua până la desăvârșirea acestui locaș sfânt răsărit ca din pământ, ca un adevărat miracol Acolo, la Țigănești, în deal unde și-a găsit lăcașul, în fața grăitoarelor mărturii ale faptelor de aleasă frumusețe îndumnezeită, mi-am plecat capul și de la distanța de mii de kilometri, îi păstrez aceeași adâncă plecăciune, căci construcțiile locașurilor sfinte sunt daruri de noblețe înălțătoare dincolo de timp, de loc și de viața noastră trecătoare pe acest pământ 116 LĂCAȘURI SFINTE II PAROHIA “SCHIMBAREA LA FATĂ” 9 Parcul Ghencea II - București în vara anului 2009 am fost iarăși în România și cotrobăind prin București pe unde mi-am petrecut cam 22 de ani, pașii m-au purtat prin frumosul parc “Drumul Taberii”, doldora de amintiri de care nu-mi venea să mă dezlipesc Când am ieșit din parc, în imediată vecinătate, ce am văzut, era prea departe de visarea ce mă toropise Parcă m-a adus pe alt tărâm în spațiul atât de cenușiu și fad dintre blocuri, pe un teren cu bălării în care hălăduiau câinii înfometați gata să te înhațe pe neașteptate, așa cum îl știam când locuiam în preajmă, acum se înălță o biserica de o deosebită frumusețe înconjurată de alte clădiri cu destinații speciale Tot ansamblul de clădiri și spațiul dintre ele, larg și frumos aranjat, te îmbie să guști liniștea și frumusețea bătrânelor mănăstiri în care domnește Duhul lui Dumnezeu, iar când treci pragul acestor sfinte lăcașuri, cu evlavie în suflet, poți mărturisi cu adevărat că “în Biserica slavei Tale în cer ni se pare a sta” Schimbările începuseră de pe vremea când și eu mă aflam pe acolo, la cațiva ani după evenimentele din 1989 După cum vorbeau oamenii despre hărnicia preoților, frații 117 Constantin și Emilian Țincu, cred că este o binecuvântare pentru credincioșii din aceasă zonă construirea noului lăcaș de cult, pentru că, ce vedeam acum înaintea ochilor, m-a luat totuși pe nepregătite Viața populației noastre de astăzi este plină de frământări și de contradicții, de nesiguranță Doar în biserici își mai pot găsi oamenii momentele de pace și echilibru, de împăcarea prin sine cu Dumnezeu, de regăsirea adevăratei identități, de depărtarea de tumultul vieții prinsă în vâtrejul treburilor și intrarea în împărăția altei lumi -împărăția lui Dumnezeu Așadar, preoții Țincu au venit credincioșilor din această zonă a Bucureștiului întru întâmpinare și Dumnezeu le-a ajutat Zidirea lăcașurile sfinte întru slava lui Dumnezeu este o mărturie a păstrării credinței strămoșești și este o moștenire de preț de la străbunii noștri Construirea unei biserici este o încununare a faptelor de credință pentru orice ctitor, preot și credincioși Aceste fapte vor mărturisi mai departe urmașilor noștri despre credința nestrămutată călită in vremurile grele prin care am trecut Ele ne reprezintă, vorbesc și despre noi cei de acum La început am văzut că se împrejmuiește terenul și apoi se curăță de bălării și gunoaie Era începutul lucrărilor pentru noul lăcaș de închinăciune Venise vremea de Dumnezeu rânduită ca Arhiepiscopia Bucureștilor să numească pe vrednicul preot paroh, preacucernicul părinte Constantin Țincu, iar mai apoi, acesta să își aducă și fratele, preotul Emilian Țincu și împreună să ducă lucrările de înălțare a tot ceea ce vedeam acum Atunci i-am cunoscut și eu Mi s-au părut oameni obișnuiți, așa cum trebuie să fie preoții dăruiți cu harul preoției Nu aveam cum să știu ce forță înterioara purtau dincolo de 118 ținuta lor de mare modestie, căci numai faptele sunt cele care dau adevărata măsură Îmi amintesc, cum la început, sub ochii noștri, a prins chip și frumusețe, în duh de rugăciune sfântă, o adevarată bijuterie - mărturie a vigorii artei și credinței populare -bisericuța din lemn după modelul celor din zona Borsecului - Toplița, construită de meșteri pricepuți din acea zonă În același timp, s-au desfășurat și lucrările de împodobire a bisericii cu strane și catapeteasma de lemn de stejar Credincioșii au împodobit-o cu sfinte icoane La praznicul Floriilor, în 20 aprilie, 1997, a fost sfințită, de Preafericitul Patriarh Teoctist, pecetluind astfel întreaga osteneală a preoților și enoriașilor Aici i-am lăsat în amintirea mea în anul 1998, când am plecat în Canada În anii care au urmat, evlavia și osteneala preoților și a credincioșilor a dat curs unei alte chemări: înălțarea unei biserici din cărămidă, mai mare și mai frumoasă, ca un ecou al cuvintelor rostite de meșterul Manole Biserica cu hramurile “Nașterea Maicii Domnului”, “Sfinții Împărați Constantin și Elena” și “Sfântul Mucenic Emilian de Durostorum”, atât în interior cât și în exterior e de o frumusețe deosebită Aici se adapostește o raclă cu părticele din Moaștele Sfântului Mucenic Emilian pentru întărirea credinței, a evlaviei credincioșilor și mântuirea lor Construcția bisericii s-a finalizat în anul 2008, dar au continuat cu alte lucrări pentru latura social-filantropică, un așezământ pentru rezolvarea unor probleme de natură socială: o cameră în care să adăpostească pentru scurtă vreme persoane aflate fără adăpost, un cabinet medical, altul de consultații juridice și psihologice, o sală de meditații la matematică, română, engleză, chimie, în colaborare cu școlile din cartier și un atelier de pictură Toate funcționează prin voluntariat spre slava lui Dumnezeu Urma și să se înființeze un cabinet stomatologic și o farmacie naturistă 119 “Văzând atâta nor de mărturii”, cred cu tărie că Dumnezeu, prin credincioșii care au fost mereu alături de preacucernicii părinți Constantin și Emilian Țincu va împlini și acest nobil gând, poate chiar înfăptuit până la data apariției acestor însemnări Dacă tot acest frumos ansamblu de spiritualitate, cultură și filantropie s-a clădit din nemărginita dragoste de Dumnezeu prin efortul neostoit al preoților Țincu, al enoriașilor și al mai multor ctitori cu mare credință lucratoare întru Cel de Sus, avem toată convingerea că setea de dăruire a acestora îi va ține mereu la datorie - de a fi mijlocitori și rugători la Bunul Dumnezeu pentru noi Dumnezeu, să binecuvanteze pe toți cei care iubesc podoaba casei Sale și cu deosebire pe cei care prin fapte dovedesc această înălțătoare iubire 120 POFTA DE VIAȚĂ DE ALTĂDATĂ A sosit timpul când începe să prindă viață freamătul plecării în țară și să decid dacă voi cumpăra biletul de avion pentru București O ia gândul înainte iscodindu-mă: Ți-e dor de Bucureștiul cel cu atâtea fațete? De care dintre ele îți este cel mai tare dor? Pentru că întreaga fire se pregătește să scoată la lumină bucuria reînvierii naturii, de bună seamă că transmite și oamenilor ceva din aceste taine tulburatoare Altfel cum să-mi explic dorința de a face un salt interior ca să trec în lumea de frumuseți de odinioară pentru a o reînvia acum în prag de primăvară? Mi s-a aprins dorul de Bucureștiul în care clocotea pulsul vieții si veselia, chiar dacă uneori mai era și hulit, Bucureștiul cu oameni care aveau poftă de viață și știau să trăiască frumos Parcă mă împinge cineva din spate să caut urmele acelei perioade când România s-a arătat în haina strălucitoare de atâtea ori evocată în scrieri sau lucrări de artă, ori încă povestită prin viu grai de cei care iau simțit gustul Mă refer la perioada care a început să-și facă simțită prezența din primii ani ai secolului al 19-lea și a avut maxima înflorire între cele două războaie mondiale, cu apogeul cam prin anii 1938-1940 După aceea și-a mai păstrat câteva aspecte până când țara noastră a întors armele contra Germaniei și spatele restului lumii apusene lăsând calea deschisă vântului asiatic să spulbere din temelie toate acele valori Eu am apucat un deceniu din acea perioadă dintre cele două războiaie mondiale, dar eram copil Cu toate acestea am prins câte ceva din parfumul acelor vremuri pe care mai apoi a putut să lucreze imaginația izvorâtă din cele ce am citit și auzit Pe atunci, tata făcea comerț cu cereale și mergea la București să se întâlneasacă cu comercianți din alte țări 121 Afacerile se puneau la cale în cafenele de unde ne aducea câte ceva din atmosfera de acolo Aveam un unchi funcționar la București care era absorbit de viața de atunci și ne povestea cu mare vervă crâmpeie din viața lui considerate un mare dar al vieții Era perioada când se consolida burghezia, în special cea mică și cea comercială, perioada când se afirma categoria funcționarilor și a intelectualilor, artiștilor, ziariștilor care erau plenar angajați în evoluția societății românești Era, de fapt, o epocă a personalităților de tot felul Lumea aceasta atât de deosebită de cea de astăzi își avea câteva spații de întâlnire Unul dintre locurile de promenadă era Calea Victoriei între Casa Capșa și Palatul Regal Pe acest traseu se plimbau intelectuali, scriitori, artiști, gazetari, politicieni, latifundiari, dar și funcționari și oameni de rând, toți îmbrăcați după moda vremii, învârtind bastoane și bucurându-se de întâlnire și socializare Pe acest traseu se înșirau o serie de cafenele literare, berării, grădini și terase care au devenit faimoase în perioada lor de apogeu, Casa Capșa, Grădina și Terasa Oteteleșanu, Kubler, Gambrinus, Zisu Cafenelele literare luaseră ființă imitând atmosfera localurilor pariziene, în special din cartierul Montmartre, luat în stăpânirea artiștilor fără posibilități materiale Aici se aduna lumea la un șvarț și la tăifăsuială, pentru schimb de idei, uneori cu multă vervă sau chiar cu câte o apucătură fistichie, plină de amuzament Pe toți îi unea un singur lucru: atmosfera Se îngrămădeau în cafenele în primul rând pentru discuții înflăcărate și apoi era cafeaua și eventual trabucul În ambianța aromei de cafea se consolidau prietenii, aveau loc discuții despre afaceri, despre politică, artă și literatură și nu de puține ori se încrucișau săbiile sclipitoare ale inamicilor literari Atunci se bea, se glumea, dar se plătea puțin Astăzi luxul devine cuvântul de ordine 122 Scriitorii, actorii, plasticienii, lume provenită din mediul artistic și cultural, în general, forma o categorie aparte și unii dintre ei au lăsat urme importante în istorie prin stilul de viață boem și prin contribuția la viața societații Se adunau la cafenelele preferate cu precizie de ceasornic și modul cum își petreceau timpul forma secvențe de viață colorată care stârnea interes și era imitată de celelalte categorii sociale Unele schițe ale lui Caragiale sunt o oglindă fidelă a unei categorii de cetățeni bucureșteni Astăzi societatea trăiește o altă viață, e nevoită să se adapteze concurenței și scăderii coeziunii sociale, fenomene specifice secolului vitezei Computerul, televizorul, preocupările tehnice pentru mașină, etc fac viața artiștilor mai puțin romantică și fără parfumul boemei de altădată Statutul privilegiat pe care îl aveau în perioada interbelică acum s-a diluat, ei sunt obligați de circumstanțe să devină oameni obișnuiți, mai aproape de realitate și probabil nici nu ar fi recunoscuți pe stradă în forfota zilei sau în restaurante prin fumul mititeilor și fleicilor În cafenele acum se recomandă să păstrezi liniștea, cafeaua se bea în grabă, o poți lua pe fereastră direct din mașină Dar nu vreau să poposesc mult la acest aspect al Bucureștiului de azi, fiindcă sunt mânată de dorința de a mă refugia în lumea de odinioară de la Măgurele, de lângă București, să revăd locurile care au săpat în mine amintiri tulburatoare Acolo am urmat patru ani cursurile Școlii Normale “Ioan Oteteleșanu” Măgurele, acum capitală a fizicii atomice românești, într-o vreme a fost moșia de zestre a Doamnei Stanca Mihai Vodă-Viteazul și-a așezat aici tabăra înaintea luptei de la Călugăreni în august 1595 În ajunul bătăliei, aici și-a ținut consiliul de război, într-o pivniță pe care și eu am cercetat-o și am folosit-o ca ascunzătoare în jocurile noastre Mai apoi această moșie i-a aparținut lui Ioan Oteteleșanu Acesta a fost ministru de 123 finanțe în timpul lui Alexandru loan Cuza A fost un mare filantrop, avea moșii întinse și case în mai multe zone ale țării, dintre care cele mai cunoscute au fost castelul și împrejurimile din Măgurele și clădirile și grădina devenite mai târziu „Terasa Oteteleșanu” din București, peste care tronează acum Palatul Telefoanelor și clădirile din jur Aceste spații au fost locurile de întâlnire ale protipendadei Bucureștiului În aceste spații doamna Elena Oteteleșanu organiza petreceri, dar și întâlniri ale artiștilor și scriitorilor patronate de Junimea Măgurele era locul cel mai îndrăgit de marele nostru poet Mihai Eminescu, aici se refugia împreuna cu Slavici, aici își găsea izvorul de inspirație pentru multe dintre poeziile sale După ce Ioan Oteteleșanu a donat castelul, parcul și moșia Academiei Române, pentru a înființa un institut de învățământ pentru viitoare învățătoare, Slavici a locuit aici timp de 14 ani ca director și profesor El a pus bazele unui învățământ vestit, inspirat din școlile europene Castelul din Măgurele, așa cum era pe vremea când am urmat acolo cursurile școlare era înconjurat de un teren foarte spațios Într-o parte era parcul cu pomi seculari și în cealaltă parte era grădina, pe care Ioan Oteteleșanu le încredințase în 1847 pentru amenajare renumitului arhitect peisagist Karl Frederich Wilhem Mayer, fostul director al grădinilor imperiale din Viena, cunoscut la noi pentru amenajarea Grădinii Cișmigiu și a Parcului din Șoseaua Kiseleff Renumitul arhitect peisagist a creat aici un adevărat rai de frumusețe În anii când eu am fost elevă acolo, 1944 -1948, parcul își păstra prospețimea frumuseții De la castel cobora o peluză până la lacul mereu împrospătat de un izvor cu apă adusă de la mare distanță Semăna cu cel din Cișmigiu și botezat la fel, „Izvorul lui Eminescu” De câte ori nu am visat călcând pe același alei pe care se plimba Eminescu, de câte ori n-am murmurat versurile din 124 “Scrisoarea IV” inspirare de prezența castelului: ”Stă castelul singuratic oglindindu-se în lacurui / Iar în fundul apei clare, doarme umbra lui de veacuri” M-am considerat o mare norocoasă că am respirat aerul aceleeași atmosfere de magică reverie ca în poezia „Somnoroase păsărele” Simt și acum puterea cu care te absorbea prin frumusețe imaginea centrală a lacului ca pe Eminescu, în timp ce „Peste-a nopții feerie / Se ridică mândra lună / Totu-i vis și armonie” Castelul cu terasa și peluza spre lac Mi-аг place să revăd „ascunzătoarea” lui Mihai Viteazul, în care odată pășeam cuprinsă de fiori, să revăd cele două chioșcuri, al lui Eminescu și al lui Slavici, să mi le închipui vopsite în alb strălucitor și încărcate de ghirlande de flori, să văd statuia lui Eminescu, opera sculptorului Mihai Onofrei, executată după fotografia poetului făcută de pictorul polonez Franz Duschek, să revăd noile clădiri M-aș duce și în cealaltă parte a castelului unde era grădina - adevărat Eden Aș vedea-o ca atunci prin sita 125 genelor, străbătută de alei mărginite de flori, din loc în loc cu arcade strălucind în albul lemnului sprijin pentru trandafirii cățărători care formau adevărate bolți Mi-aș oglindi chipul în apa bazinelor cu pești exotici și înconjurate de flori de origine mediteraneană Aș inchide ochii ca să nu văd ruinele frumuseților de odinioară, dar aș lăsa să tresalte amintiri la tot pasul despre vremea când Romania avea o culoare și o individualitate și de ce nu, aș lăsa să crească nădejdea că povestea păsării Phoenix n-a fost născocită în zadar 126 CAPITOLUL III DIN GOANA VIEȚII NAIVITATE SAU PROSTIE? Motto: Când unii văd toamna numai frunzele moarte, eu văd cât sunt ele de frumos colorate Scrierile mele în care vorbesc despre dragostea de oameni, despre frumusețea vieții interioare, despre valorile superioare ale semenilor mei, despre frumusețea sufletului țăranului român așa cum l-am cunoscut în copilărie și nu chiar de puține ori și în zilele de azi petrecute în vacanță în România, în acea “Românie tainică”, îi trimit pe unii cititori într-o lume ca de pe alte tărâmuri Uneori i-am auzit spunând-mi, deși în mod diferit, cam învârtindu-se în jurulul aceleiași idei: "Scrierile tale mă trimit cu gândul la e Vasile Alecsandri”, trimirere la valorile morale care par apuse și la un climat de viață dispărut “E prea mult idilism, viața e mai dură, azi nu se mai scrie așa” “Din scrierile tale rezultă că ai o fire 50% blândă, 50% naivă” Naivitatea fiind de mai multe feluri, unii o percep ca o dovadă clară a unei maturizări întârziate și poate chiar neîmplinite până la încheierea vieții Cei mai mulți o consideră un fel de trezire bruscă la realitate din vise iluzorii, din amăgirile pe care ți le-ai croit singur depărtându-te de realitatea concretă În zicerile populare 127 este des reprezentată: “crede că tot ce zboară se mănâncă”, “ umblă cu capul în nori”, “e prost de bun” Există și un fel de naivitate înnăscută, împletită cu inocența care este congenitală, intrată în plămada ființei tale de la începuturi, e scrisă în codul genetic și n-o poate anula nici vârsta și nici experiența Aici cred că mă înscriu, căci îmi place să păstrez naivitatea lângă acel sâmbure de inocență, fără de care contactul direct cu realitatea dură mi se pare cumplit de dureros, chiar cinic Știu că pot fi ușor rănită, dar dragostea de oameni, un adevărat virus, are și o poezie de o rară frumusețe care mă ține departe de cinismul vieții Oricum, nu putem să evităm răul care ne poate veni pe atât de multe căi, viața ne pune în cale fel de fel de greutăți, dar numai ea, viața, este singurul lucru important și ea trebuie să fie trăită frumos, să te bucuri de ceea ce ai, să pui preț pe ceea ce ai obținut Viața nu se derulează așa cum dorim și dacă tot am de luat o parte de amar, măcar să știu că mi-a mai rămas ceva dulce pe fundul paharului Pentru toate bunurile trebuie să plătim un preț, dar sunt și recompense și bucurii pe care nu le pot gusta cei prea încordați în lupta de a nu pierde nimic Dacă n-ai încredere în nimeni, cum să spui că viața e frumoasă, că a înflorit trandafirul? Fără toate acestea, drumul vieții mi s-ar părea un tunel în care au disparut toate luminițele și terenul este plin de prăpăstii Căutând mereu să nu fim păcăliți, riscăm să ne sărăcim sufletește, riscăm să nu iubim pe nimeni și nimic cu adevărat, să ne apropiem prea mult de moartea spiritului uman Mi se pare că este în beneficiul omului să-și supravegheze naivitatea decât să o sugrume Asprimea vremurilor de astăzi cu multe devieri de la normalitate, cu spectrul inuman al suferinței, cu violența verbală și fizică, înjosiri și umilințe de tot felul, o viață trăită în scârbă și dezgust, a făcut ca bunătatea, blândețea, inocența, bunul-simț, încrederea în oameni, sinceritatea, 128 să fie considerate o mare naivitate, adevărate handicapuri mai grele decat nesimțirea, lenea sau idioțenia Dacă nu ești înarmat cu brațe tari, cu îndrăzneală, cutezanță, dacă nu sari agresiv la luptă pentru apărare împotriva adversarilor de tot felul - oameni sau principii - uneori chiar și la atac preventiv, ca să-ți știe adversarul de frică, poți fi nimicit Dar viața ne oferă o paletă largă de concepții Sunt și mulți oameni care refuză să trăiască o existență încrâncenată într-un imperiu dezumanizat, cu repere sfărmate în care a dispărut granițile bunului simț și ale măsurii faptelor, refuză să se lepede de sinele său superior Dorința acestora de a trăi superior și degajat, într-un spațiu cu valori spirituale mai înalte, neostoite, îi poate duce și pe tărâmul inocenței și al naivității, dar dacă ei sunt persoane puternice, pot trece peste inconvenientele naivității În scrierile mele, eu mă adresez mai ales acestora Unii cititori ai scrierilor mele m-au dezamăgit judecându-mă superficial, luându-mi bunătatea drept naivitate egală cu prostia, dar am considerat că este normal să fie și astfel de oameni Ar fi cu adevarat o mare naivitate din partea mea să ignor o asemenea părere, să nu o pun în cântar Dar, dacă bunătatea, încrederea în om, în frumos, în bine și tot ce unii considera naivitate, sunt dublate de rațiune, atunci îmi asum acest soi de naivitate și nu țin cont de felul cum sunt catalogată Am învățat ca, naivităților mele, să le stabilesc limitele, să nu las să se desfășoare oriunde și oricum și astfel să mă bucur lucid și matur de frumusețea oamenilor, dincolo de șabloanele și regulile de conviețuire umană, să-mi strunesc mintea de a se feri de prejudecăți, de mentalități obscure Mă străduiesc să țin cont de prezumția de nevinovăție în judecarea valorilor omenești, să nu-mi pierd încrederea și răbdarea de a descoperi și partea bună a fiecărui om, oricât de vinovat ar părea 129 Am ajuns la asemenea înțelegere a faptelor de viață după ce m-am întrebat de nenumărate ori unde este granița între bunătate și naivitate și dacă aceasta există cu adevărat Cât de bun poți să fii ca să nu fii considerat prost? Am pierdut sau am câștigat prin bunătate? Răspunsul a fost mereu același: sâmburele acela de naivitate, de inocență, ne ferește de mizeriile vieții, ne face mai umani Nu de puține ori am plecat fruntea în jos când am aflat fapte de generozitate pe care noi n-am fi fost capabili să le facem Am văzut cu toții cum unii oameni și-au rupt de la gură ca să ajute sinistrații sau pe cei care au fost mai în nevoie ca ei, deși ei erau foarte nevoiași sau bătrâni trăind în pragul sărăciei Alții și-au primejduit viața ca să slveze alte vieți omenești, ori voluntariază în Africa ajutând copiii care sunt numai piele și os Acestea și multe altele nu mai pot fi catalogate naivități Lista poate fi foarte lungă amintindu-i și pe cei care fac sponsorări, pe cei care pot să-și rupă din timpul lor și să stea alături de cei aflați în suferință pentru a-i ajuta să treacă mai ușor prin momente de deaztru sufletesc Îmi vin în minte scene de mare frumusețe din viața țăranilor noștri care au sărit în ajutor semenilor din satul lor în momente pe care nu le puteau depași singuri De-a lungul vieții am întâlnit mulți oameni purtând efigia omului blând, bun și generos, oameni pe care îi poți asemăna sfinților, care au dat totul, fără să pretindă nimic în schimb Despre câțiva am scris din prea plinul inimii Măcar de-aș fi și eu pe aproape de ei! Dar cel mai bun exemplu pe care îl avem înaintea ochilor este bunătatea fără margini a lui Iisus si Iisus n-a fost un naiv Merită făcută o subliniere și anume că, aceste limite văzute în scrierile mele, nu au venit niciodată din partea cititorilor profund religioși Eu n-am cum să mă despart de naivitatea și de inocența mea, nici nu pot și nici nu vreau Continui să cred că sunt de partea bună a baricadei, continui să spun că Moș 130 Crăciun există și las toate canoanele vieții care mi se reproșează pentru cei care se potrivesc cu ele Fiecare avem o scară diferită a valorilor Nu aceleași cauze ne fac fericiți pe toți deopotrivă 131 GÂNDURI DESPRE SENECTUTE Motto: Nu suntem toți egali în fața bătrâneții Portret in anii senectuții Despre bătrânețe credeam altceva înainte de a o trăi Trăind-o, mi se pare foarte departe de părerile pe care le aveam în tinerețe, păreri pe care le reîntâlnesc acum la cei mai tineri decât mine Este foarte ciudat să te simți tânăr în timp ce societatea te crede bătrân N-ai cum să cunoști aceste “trăiri” fără să le trăiești Ioana, prietena mea din copilărie, fără nicio clasă primară, dar cu înțelepciunea omului din popor, îmi spunea: “Știi ce simt eu acu' la bătrânețe? Că asta o să-mi treacă, așa cum trece o boală și o să fiu iar cum am fost, să iau sapa la spinare și să mă duc la treabă, că fără mine parcă stă lumea în loc” Preocuparea mea de acum, cea a scrierilor, de multe ori îmi împinge gândurile spre rosturile scrisului la vârsta senectuții Ce gândesc și ce simt acum? Mi se pare că bătrânețea poate fi considerată un suflet tânăr într-o 132 carcasă veche și că în scrieri nu vezi carcasa Și mai este ceva de luat în seamă: orarul îmbătrânirii acum este altul, durata vieții a crescut cu 10-20 de ani față de anii '80 Eu m-am pensionat “de bătrânețe” la 55 de ani, iar fiica mea, aproape de acestă vârstă, este în culmea aptitudinilor de muncă Scurgerea anilor poate să rideze pielea, dar sufletul nu, iar în domeniul scrisului, poate fi un câștig în plus Atins de aripa timpului, vigoarea trupului seniorilor a trecut de partea cealaltă, a sufletului și flacăra vie a tinereții a devenit lumina de mai târziu, iar experiența lor poate să valoreaze cât inițiativa tinerilor Mulți tinerii care dau târcoale scrisului, chiar daca sunt înzestrați cu har, nu rămân pe acest tăram, mai ales dacă acesta se face prin voluntariat, așa cum sunt multe publicații Ei se orientează mai mult pe planul împlinirilor existenței practice Scrisul cere o relaxare pe care tensiunea problemelor zilnice nu le-o îngăduie prea mult Senectutea își are incontestabil valorile ei Ea poate fi o vârstă eliberată de dorința aurului și a averii pe care să le înlocuiască cu mireasma fânului cosit, cu frumusețea macilor înfloriți, cu doine ascultate în fapt de seară pe pragul casei bătrânești, cu seninul cerului, și oceanul de stele, cu puritatea albului zăpezilor și treptat cu toate minunile simple care dau sensul cel mai profund al vieții Senectutea te eliberează de gânduri ascunse, de calcule impure, lăsându-ți loc pentru armonie, echilibru, măsură în tot ce faci, te întoarce spre nevinovăția din timpul prunciei Porțile sufletului sunt mai larg deschise încât, scânteile de lumina și căldură își găsesc calea mai ușor spre semenii lor Trăirile sufletești rămân vii, nu îmbărânesc în ritmul trupului Strunele viorii inimii mai pot spune taine în șoapte, gura mai poate gusta nectarul florilor de suflet, mai poate să soarbă roua de pe flori, urechea mai poate să asculte un cântec lin, uitând de tot 133 și toate, ochiul mai poate să se înveselească la culorile vieții, să privească seninul cerului cu oceanul de stele, obrajii pot să se bucure de adierea unui vânticel cu mirezme de primavară, să se lase mângâiați de seninul dimineților însorite și nu de puține ori se poate întâmpla să-și piardă firea trăind la temperaturi înalte ca în anii tinereții Primesc pe internet nenumărate reviste on-line și nu am putut remarca pe nicăieri diferența de vârstă între semnături Dacă ai ceva de spus, o spui cu harul atât cât lai primit de la bunul Dumnezeu E citit sau nu un autor, indiferent de vârstă, contează doar ce spune și cum spune Scrierile seniorilor nu sunt invitații la trăiri într-o lume depășită Chiar dacă vorbesc de alte timpuri, ei extrag esențe care au caracter de permanență Sunt sondaje care pătrund în receptorul senzațiilor și ale trăirilor, scrieri izvorâte dintr-o mare altitudine sufletească, de o mare înălțime creștină și profund romanească În scrierile seniorilor se oglindește bogata experiență de viață filtrată prin sita vremii Faptele de viață revin la suprafață ca dintr-o lume a misterelor, ca niște tablouri dintr-un muzeu privite de la distanță și în liniște, acum cu alte fațete, formând un nou izvor de viață și de înțelegere Și mai este ceva de care trebuie să se șină seamam, nu suntem toți egali în fața bătrâneții, nu întotdeauna vârsta înaintată înseamnă și declin Există o artă de a îmbărâni frumos, să rămâi în interior tânăr, activ, prezent Mulți oameni se păstrează tineri la 70 de ani pentru că știu să fie optimiști și să râdă de cei care au îmbătrânit la 20 de ani Dacă anii zbârcesc pielea, lipsa de entuziasm zbârcește sufletul 134 Pentru anumite forme ale inteligenței, cum este cea verbală, la bătrâni pot pune în evidență performanțe maxime care se mențin în bună măsură mulți ani Sociologii o numesc inteligență cristalizată ce are la bază interacțiunea aptitudinilor rezultate prin socializare și educație, e vorba de o inteligență fluidă Bătrânețea este o vârstă intersantă despre care nu s-au facut destule studii și cercetări, se cere o abordare mai realistă a vârstnicilor In studiile care au aparut, specialiștii au ajuns la concluzii luminoase, că vârstnicii știu mai bine să valorifice timpul și să evite situațiile de stres, să iasă din situații grele, să-și valorifice creativitatea, că pot fi înțelepți, dar nu acri, săritori, dar nu dominanți, demni, dar nu aroganți Am fost surprinsă și eu când am citit că specialiștii, având asemenea argumente, consideră bătrânețea ca cea mai fericită perioadă a vieții și m-a străbătut un fior: nu e chiar rău dacă îmbătrânești, dar să nu uiți să fii tânăr Acesta este un punct de vedere diametral opus cu ceea ce ne obișnuise comunismul Astăzi, mulți români au o adevărată oroare pentru bătrânețe pe care nu am remarcat-o și la alte popoare pe unde m-au dus pașii, iar Canada, țara în care trăiesc acum, poate fi un bun exemplu In România întâlnești adesea tendința de excludere a bătrânilor din viața socială și de a-i obliga la mai multe exercitii fizice pentru a se da la o parte din calea altora Când se vor așeza lucrurile în rostul lor și în România, oamenii mai tineri vor înțelege că bătrânețea, e un fenomen complex și poate fi toamna rodului bogat și un adevarat tezaur de înțelepciune, așa cum am pomenit din moși-strămoși Și dacă atributul bătrâneții este înțelepciunea, de ce să fie lipsită literatura de acest tezaur? Și dacă senectutea este perioadă când ai urcat pe cele mai înalte culmi ale vârstei, 135 nu-ți vine în gând întrebarea: dacă tot sunt pe vârful dealului, de ce să nu admir panorama vieții și să mă bucur de ce văd? Știm cu toții că e mai bine să fii pe deal, decât sub el 136 GUVERNATORI AI LITERATURII ROMÂNE Adesea auzim spunând: ”Se scrie mult, prea mult Au apărut prea mulți scriitori și trebuie descurajați” Bate acest vânt mai ales din partea unor oameni de cultură si scriitori consacrați Am niște prieteni vechi și dragi în București prin care mi s-au strecurat treptat impresii despre o anume parte a lumii literelor din Romania Ei au fost un fel de lupa prin care am putut să observ că există un grup de scriitori care se cred guvernatori ai literaturii române, care au format un tip de castă, considerâdu-se privilegiații unei literaturi dominante Acestia țin cu dinții de celebritatea obținută și nu de puține ori sunt stăpâniți de vanitate oarbă Ei au impus o tablă de valori strictă și admit numai nume sonore Celor care nu se inscriu in canoanele impuse de ei le trântesc în față munți de neîncredere, prăpăstii de nepăsare, încrâncenată împotrivire, îi consideră nonvaloare, impostori, îi privesc cu arogantă, cu rea-voință Pleznind de infatuare, ei nu văd că viața cea adevărată a adus într-un ritm rapid multe prefaceri față de timpul când au urcat ei treptele afirmării De unde știu ei că aceste canoane impuse de ei, peste un timp, nu vor fi complet devalorizate? Acest sentiment al dominării, vechi de când pământul, trebuie să fie ca o sete oarbă Numai așa îmi explic atitudinea prietenilor mei din București Cu ei suntem în strânsă relație, atât eu, cât și întreaga mea familie Spun toate aceste amănunte, fiindcă îi socotesc dincolo de orice intenție de răutate față de mine Cu toată această strânsă și caldă prietenie, s-a strecurat între noi și un soi de relație pe care la început o socoteam doar o ciudățenie de-a lor Despre toate aspectele vieții discutăm completându-ne reciproc, nu de puține ori în sclipitoare dialoguri E o mare plăcere conversația cu ei prin viu grai sau în graiul corespondenței, numai într-un singur 137 domeniu există o mare piedică între noi - cel al scrierilor mele Aici ne întâlnim cu o adevarata falie Prietena mea vorbește despre scrierile mele de la o înălțime mult prea mare, iar el, deși este persoana de mare probitate morală, este totuși atins de o aripă a vânticelului ce bate dinspre grupul “guvernatorilor” literaturii române Dacă aș fi aplecat urechea la ei, nu mi-aș fi putut păstra forța dragostei de a scrie În scrierile mele în care încerc să surprind aspecte din toate anotimpurile pe care le-am trăit, vraja tulburatoare a timpului copilăriei, mișcarea ideilor, a pasiunilor, a aerului prezent, impresii din locuri deosebite prin care am trecut și nu de puține ori despre cât de jos a coborât ștacheta moralității celorlați guvernatori, cei ai politicii noastre, sau a parveniților vremurilor tulburi în care trăim, ori în scrierile despre cum este să te înțelegi pe tine însuți, dovadă că te pricepi să te privești cu detașare, ca pe un alt om, scrieri ca o restaurare a propriei identități, curajul de a gândi despre tine însuti, indiferent despre ce scriu, ei nu văd nicio valoare, pentru ei sunt doar scrieri ca pe vremea lui Alecsandri, scrieri depășite Ei știu depre ceea ce scriu doar din relatările mele și din câteva scrieri trimise prin email N-au citit nici una din cele patru cărți pe care le-am publicat și nici nu au venit la lansările lor Am înțeles că orgoliul nu le-a permis să coboare participând la un eveniment care nu se petrece la mare înălțime Îți pui întrebarea: cât de puternic trebuie să fie acest orgoliu care trece și peste relațiile de strânsă prietenie și de calde sentimente ce ne leagă? În zilele noastre nu exista un curent literar Se scrie și de citește după gustul fiecăruia Astăzi trăim o adevarătă explozie a scrisului foarte puternică, fără cenzură, pentru toate vârstele și toate gusturile la care ajută mult și internetul prin care poți accesa bibliotecile lumii Zilnic se publică peste 3000 de cărți noi Nici cu titlurile nu mai poți ține pasul Și jurnalistica are acum o vastă activitate de 138 neimaginat într-un trecut apropiat Se estimează că un număr din ziarul american New York Times conține informații mai mult decât primea o persoană în toată viața ei în secolul al 18-lea S-au schimbat mijloacele și metodele de contact între autori și cititori Scrisul nu mai poate fi doar dreptul unor aleși Nu trebuie descurajat nimeni să scrie Din mulțimea acestora, vor rămâne puțini cei care vor înfrunta timpul, dar nu știi care sunt aceia Cu cât sunt mai mulți cei care scriu, cu atât este mai favorabilă șansa de selectare a valorilor autentice Din acest punct de vedere rămane cu totul remarcabilă prin unicitatea și vastitatea activității marelui gânditor Artur Silvestri care a înființat pe cont propriu un imperiu mediatic prin care a adunat, îndrumat și încurajat scriitorii români răspândiți în lumea întreagă și făcându-i cunoscuți Scrisul rămâne totuși un mare beneficiu și pentru cei care nu vor străbate prin timp El poate să umple viața Prin scris, pleci într-o călătorie revelatoare, gândurile se strecoară într-o altă lume, cu oameni de pretutindeni, în vremuri diferite, cu retrăiri în spațiul spiritual de care simți că aparții, scotocești prin diferite paliere ale trăirilor de până acum, dialoghezi cu tine într-o adevarată dedublare, te descoperi pe tine însuți, afli cu uimire despre tine ceea ce până nu demult nu știai sau descoperi gânduri puse la păstrare și care acum țâșnesc pe neașteptate din străfunduri Efortul de a pătrunde în receptorul senzațiilor, în umbra uitării care acoperă comori de gânduri, fapte și trăiri, nu este ușor, dar e o încercare cu tine de a te autodepăși, este împărtășania sufletului și a minții care îți aduce reîmprospătarea vieții, dar și o disciplină a gândului și a eforturilor Și când se naște în tine o dorință, se naște odata cu ea și puterea de a o realiza N-ai reușit de la început? Nu e nimic, o iei de la capăt, semn că ai încredere în tine și lupți să despici lumina de întuneric Nu de puține ori reușita aparține celui care crede în visele lui 139 până la capăt Efortul constant este cel care înlătură toate obstacolele, care elimină rezistența Scrisul nu este numai un har primit de la Cel de Sus, fiindcă fără efort, acesta nu are avea întruchipare Când scrii, ai nevoie de un univers interior potrivit și aici cred că este mâna Creatorului Știu că prin scrierile mele nu voi face gaură în cer, dar mai știu că ele mi-au dat mai multă bucurie de a trăi, o savoare și o anume voluptate nemaiîntâlnită până atunci, mi-au dat mai multă încredere în mine, mai mult respect de sine Prin scrieri am retrăit viața de la început, ca și când m-aș fi născut iarăși și asta este ceva extraordinar Scrierile mele sunt un fel de transfer de suflet către cei cărora mă adresez și nu-mi doresc mai mult decât împlinirea ca cititorii mei să-și găsească propria lor undă de suflet, de emoție și de frumos în ceea ce scriu Oricât de puțin înseamnă o scriere, tot e mai mult decât tăcerea vâscoasă care lasă beznele să acopere ceea ce odată a însemnat viață Măcar câteva raze tot rămân din cele care au surprins crâmpeie de viață unică și nerepetabila Timpul poate să șteargă acele raze, dar cărțile le păstrează, fie chiar numai în picuri de lumină Cât de durabile vor fi scrierile mele, rămâne timpul să-și spună cuvântul «Timpul este singurul critic fără ambiții » cum spunea John Steinbeck Și chiar de ar rămâne prea puțin, numai beneficiul ce mi-l dă aplecarea asupra scrierilor și tot merită efortul pe care-l fac pentru a le aduce la lumină, dar și cutezanța de a înfrunta pe acei “guvernatori” ai literaturii române, ori alti potrivnici de alta natura NB S-ar putea ca acești prieteni ai mei să nu existe în realitate, să fie doar o întruchipare a mai multor persoane pentru a ilustra mai concret ideea de bază 140 PERIPEȚII DE ANUL NOU 9 Cu câteva săptămâni în urmă, am cunoscut o familie de români care locuiesc în Pickering, ca noi S-a legat ușor firul prieteniei și repede am trecut la subiectele de conversație specifică celor aflați pe tărâmul înstrăinării Am început apoi să ne tragem cu vorba de pe unde am venit “Din Deva” ne-au spus ei Și de-odată am auzit pe creier un “click!” și s-a aprins un beculeț care a făcut să sară broasca de la închizătoarea cutiei cu amintiri ca atinsă de iarba fiarelor “A de la Deva am o amintire extraordinară! Cum de nu i-am mai dat eu târcoale cutiuței unde se ascunsese mai bine de 40 de ani?” mă miram și eu cu gura mare de o așa nedreaptă scufundare în uitare în calea vremilor de-atunci, pe când locuiam în Cluj, era și o dragă prietenă, doamna Irina Moldovan, căci doamnă era după cum îi întocmise Bunul Dumnezeu inima ei generoasă, o doamnă despre care am mai scris, pentru că a intervenit crucial în drumul meu de viață Domna Irina ieșise la pensie, era singură și cineva i-a recomantat un tovarăș de viață cu care să își împărtășească zilele ce i le mai hărăzise Domnul și astfel a ajuns în Deva M-a invitat în noua ei familie și i-am promis că în vacanța de iarnă voi merge la ei să petrecem împreună Anul Nou și ziua mea de naștere împreuna cu Paul, soțul meu Eu m-am dus cu două zile înainte și în seara revelionului a venit și Paul încărcat cu bunătăți și băuturi scumpe, rarități pe vremea aceea, ambalate 141 special Dar surpriză: doamna Irina, cu fața congestionată și cu ochii șiroind de lacrimi, a ieșit din dormitorul lor spunându-ne că soțul ei a făcut o criză nervoasă, că nu acceptă să rămânem acolo și deci, trebuie să plecăm Am plecat liniștit-o pe doamna Irina spunându-i că ne vom duce la un restaurant Era noapte și noi nu cunoșteam Deva - cunoșteam doar drumul spre gară - și pe acela am plecat În gară am stat câteva ore în sala de așteptare, am mâncat și ne-am veselit ca de ceva inedit, petreceam revelionul ca nimeni dintre cunoscuții noștri Paul era un neîntrecut umorist, abia puteai să-ți tragi aerul în piept între glumele lui care curgeau spontan în cascade Ne-am urcat apoi în trenul care se forma din gară La clasa I compartimentul era încălzit, luminat, cu un pluș roșu, ca de sărbătoare Ne-am instalat comod, am desfăcut pachetele cu mâncăruri și băuturi și ne-am continuat potopul de glume Nici nu am băgat de seamă când a plecat trenul A venit conductorul să ne controleze biletele, dar s-a lăsat păgubaș în fața bunătăților Trebuia să schimbăm trenul la Teiuș cu cel care venea de la București spre Cluj Controlorul ne-a spus că avem legătură tot cu un personal la care se va atașa și acest vagon, după o pauză de 2-3 ore Cu atâta timp la dispoziție, ne-am permis să tragem și un pui de somn Am extins canapelele, ne-am învelit cu paltoanele, am stins lumina și până să adormim am privit pe geam splendoarea unei ninsori abundente Cât om fi dormit, nu ne-am dat seama, dar ne-am sculat îngrijorați că poate am trecut de Cluj Era ziuă, dar multe nu puteam vedea din cauza ninsorii, iar în tren nu mai era nimeni care să ne dea vreo informație Când ajungeam în stații, nu puteam citi numele gărilor din cauza ninsorii și a distanței, vagonul nostru se afla cam în coada trenului Am băgat de seamă că se înserează și noi ar fi trebuit să fim demult în Cluj Când am deslușit numele unei gări, am 142 tresărit Era un nume cunoscut, fiindcă nu cu mult înainte, aici fusese un accident feroviar de răsunet și ne-am dat seama că eram aproape de Brașov, adică, mergeam în sens invers Am coborât imediat Era pe înserate Am intrat în gară, frig, întuneric și pustiu Paul își continua glumele, în noi nu se terminase buna dispoziție, râdeam ca de ceva năstrușnic A intrat omul de serviciu, s-a minunat de întâmplarea noastră și ne-a spus că următorul tren este spre ziuă, că pe el îl chemă Văsălie și la el acasă este mare petrecere de Sf Vasile cel Mare și că s-ar înteți și mai mult petrecerea dacă ne-am duce și noi să petrecem cu ei Cum noi eram plini de veselie și veselia la veselie trage, ne-am dus la Văsălie acasă Acolo, lume în petrecere, bunătăți, băutură, căldurică îmbietoare Totul ca pentru o petrecere de pomină Le-am pus și noi bunătățile noastre pe masă N-au avut trecere “Nu dăm noi pălinca noastră, nici vinul nost cel bun pe băutura americanilor Să și-o beie ei, dacă n-au ca noi ceva așe de bun ” Am petrecut toată noaptea până ne-a toropit somnul și acolo ne-am culcat, așa îmbrăcați cum ne aflam După-amiază, n-am apucat bine să deschidem ochii și să ne amintim pe unde ne aflăm, că s-a deschis ușa larg și a apărut celalalt Vasile, vecinul cu care petrecusem în ajun cu o zi înainte Cu căciula pusă pe-o ureche, c-o mână ținând nevasta după umeri și cu alta ținută în sus, trosnind din degete, țopăind și cântând, au venit să ne ducă la ei la petrecere, să nu le facem rușinea să-i refuzăm, că vor râde oamenii din sat de ei Și, cum era să-i supărăm noi pe niște oameni care ne-au oferit atâtea momente de deosebită ospeție?! Ca să încheie frumoasa lor ospitalitate, a doua zi ne-au dus la gară cu sania cu clopoței, ca pe niște oaspeți importanți Cei care n-au mai încăput în sanie, au mers pe jos la gară, căci sania mai avea de făcut o plimbare cu noi ca să le vedem localitatea Când am sosit în gară, 143 pereonul era plin cu cei care veniseră să-si ia rămas bun de la noi În mijlocul lor era seful stației de gară bucuros că în comuna lui s-a petrecut ceva deosebit Ne-au mai înmanat câteva sticle de băutură și mâncare pentru drum “Cum să plecați de la oameni deseamă ca de la nimeni pe lume!” De multe ori, când mă gândesc la felul cum petrecem aici sau cum am petrecut în mai multe locuri de pe “multul rotund”, îmi amintesc că ardelenii - și Paul era ardelean, get-beget - au un anume mod de a petrece, au un farmec cuceritor, un iz special și îți rămân în urechi cuvintele din graiul lor atât de îmbietor Pe drept cuvânt, a mai petrecut cineva zilele de Anul Nou ca noi în acel an? Îmi este nespus de dor de ardelenii mei dragi, în mijlocul cărora am petrecut cei mai frumoși ani ai tinereții mele -22 de ani - nu-s puțini la număr Așa că, întâlnind familia din Deva pe care am alăturat-o altor ardeleni dragi, mi-am refăcut și aici microclimatul din tinerețe în care îmi regăsesc câte ceva din veselia și farmecul de atunci 144 NEBUNIILE TINEREȚII Tinerețea este timpul în care ne minunăm de tot ce e în jur, privim totul plini de curiozitate, suntem plini de delicatețe și pudoare, uimiți, ne temem de neghiobiile făcute, apoi iar ne umilim în încercările noastre nu întotdeauna reușite de imitare a celor pe care îi admiram Este timpul mai ales al elanului generos al dăruirii de sine și al iubirii de semeni Nici tânărul nu are înțelepciunea adultului, dar nici adultul nu are înflăcărarea tinereții Altfel cum să-mi explic la vârsta de acum, acele imagini atât de năstrușnice din timpul tinereții care-mi răsar înaintea ochilor din țesătura tainicelor amintiri? Cam pe la începutul anilor 1950, modernul oraș Oradea, căruia i se spunea Oradea-Mare, era vestit în toată Europa pentru frumusețea și civilizația lui, oraș cosmopolit cu înfățișare occidentală care se mândrea cu un teatru vestit, cu primul observator astronomic din Europa, cu clădiri frumoase, cu aspectul impunător al Primăriei, al Bisericii cu Lună, cu Palatul și un pasaj pavat cu sticlă care unea trei străzi, cu Vulturul Negru, ca o adevărată emblemă a orașului, căruia orădenii îi spuneau “șoașu”, cu un renumit și aristocrat Corso - strada pricipală a orașului, cu frumoase ansambluri arhitecturale, terase, cafenele și magazine - pe unde lumea bună și tineretul ieșea la plimbare pe înserate, o lume elegantă și nobilă Cu pas și mișcări studiate, vorbind cu ton scăzut și gesturi măsurate, această lume relaxată, cu ținută după moda vieneză, intra la spectacole, în restaurante de lux sau în grădini de vară Unele aspecte ale orașului - jocurile de biliard, rummy, pocker și alte jocuri specifice perioadei interbelice dăinuiau și acum și îți aminteau de atmosfera marilor orașe occidentale Prefacerile regimului comunist 145 s-au instalat aici cu o oarecare întârziere Tineretul de azi cred că nu-și poate imagina parfumul acelor vremuri care pe mine m-au fascinat La 18 ani, venită din București pentru împlinrea rolului de învățătoare/profesoară în Ineu de Criș, comună situată cam la 20 kilometri de Oradea, priveam ca fermecată acest oraș Având o fire de artist, cu încă destule elemente de nonconformism adolescentin, întâmpinând o seamă de dificultăți greu de înțeles în zilele noastre, nu mi-a fost ușor să găsesc o linie de comportament care să împace cele trei lumi care mă dominau: cea arhaică a comunei unde mă aflam, cea elegantă și cuceritoare a orașului Oradea și cea tumultoasă a Bucureștiului, care-și pusese și el amprenta asupra formării mele Atracția mea pentru folclor, pentru viața plină de înțelepciune a țăranului cu vorbă cumpanită, care stătea să “cujete” pe îndelete, mă atrăgea și mă absorbea Îmi plăceau oamenii aceștia și îi iubeam, dar pe de altă parte, păstram imagini și amintiri ale Bucureștiului cu latura lui culturală după care tânjeam Grozav simțeam lipsa vieții alerte bucureștene, a concertelor simfonice, dar nu pierdeam din ochi nici frumusețea vieții mai domoale, cu ecouri apusene pe care treptat mi le oferea Oradea Aveam pe atunci o bună prietenă, profesoară de matematică, Ileana Negruțiu, care era din partea locului și prin ea am putut să mă apropii mai repede de valorile orașului Oradea și de cele ale lumii satului ardelean în care mă aflam, atât de diferite față de cele din care venisem Cu ea mergeam în Oradea la promenadă pe Corso, căci numai această plimbare în sine era un spectacol cu o deplină satisfacție Pline de importanță, sâmbăta după-amiază, ne îmbrăcam cu ce aveam mai bun și plecam cu trenul la Oradea Noaptea dormeam la un văr al ei Odată s-a întâmplat să nu ne poată primi În mintea noastră de atunci, era de neconceput să ne 146 înapoiem în Ineu, cum adică, să venim acasă ca proastele târgului? În rupul capului! Nu aveam bani de hotel, nici măcar pentru mâncare, era imediat după reformele monetare, așa că am hotărât să cumpărăm pâine și muștar - cele mai ieftine produse alimentare - și să stăm pe o bancă în parc până a doua zi în zori Pe atunci nu ne pândeau primejdii de noapte, nici milițienii nu circulau noaptea prin oraș Azi parcă nu-mi vine să cred că au existat așa vremuri, dacă nu le-aș fi trăit Simt și acum gustul pâinii cu muștar și aud și acum în urechi hohotele noastre de râs care ne-au umplut timpul cu veselia exuberantă a tinereții noastre pentru că ne aflam într-o situație cu totul deosebită Ne imaginam conversația cu oarecare năduf a celor care ne credeau la mare distracție Ca să ne mai treacă timpul, am plecat pe jos la gară, am stat vreo două ore, dar a trebuit să plecăm ca să nu sosească oamenii din Ineu pentru trenul de noapte și să ne vadă acolo Am făcut iarăși drumul pe jos la banca din parc unde am așteptat ivirea zorilor În timpul zilei am făcut plimbări prin oraș și apoi am plecat cu același tren ca în zilele bune, dar înțelese să păstrăm secretul acestui episod rămas taina noastră și de care ne-am amintit cu umor de-a lungul vieții Multe au fost năzbatiile noastre Una mai acătării ni s-a tras de la îmbrăcăminte Am făcut amândouă economii severe pe o perioadă de un an și jumătate ca să ne facem câte un deux pieces ultramodern, la un croitor de lux din Oradea care lucrase în Viena la unul din saloanele de mare lux Am fost foarte fericite când am văzut ce elegante eram și chiar am făcut și un taior alb dintr-un material splendid Aceste piese vestimentare de mare rezistență, cu mâneca lungă, chimono, cu o croială impecabilă, m-au însoțit cu mult succes de-a lungul a 20 de ani Ba chiar și fiica mea, ajunsă adolescentă, le-a purtat cu mult succes Dar atunci, în anii aceia, când 147 aveam salariile de mizerie și garderoba extrem de sărcăcioasă, un asemenea lux era o adevărată sfidare, o teribilă extravaganță În Ineu nu puteam să le folosim, erau complet nepotrivite cu simplitatea rochiilor din stambă, obținută cu mari eforturi, ori cu portul tradițional Pentru mediul în care trăiam, îmbrăcămintea noastră se potrivea ca nuca în perete și s-au aprins comentarii, ieșisem din tiparele cunoscute de ei Pe atunci la sate și în micile orașe, învățătorul, preotul și doctorul aveau un statut special, erau personajele cele mai respectate în comunitate, erau personalități de necontestat de care toată lumea asculta și se rușina, erau modelele de urmat, ori, pe noi, cine ne mai putea urma în ceea ce privește îmbrăcămintea? Și de-ar fi fost măcar astea singurele ieșiri din front Nevoia de artă m-a îndemnat să pregătesc pentru serbările de la Căminul cultural un număr special de balet cu fetițele din clasă Nu aveam unde să fac repetițiile, spațiul din sala de clasă era complet ocupat de bănci, așa că, am făcut balet pe bănci Muzica era vocea mea Îmi amintesc ce surprins a fost directorul școlii care m-a găsit la ora de curs făcând balet cu elevii pe bănci După spectacol, sătenii care nu știau că există pe lume și baletul, având în fața ochilor fetițe cu piciorușele dezvelite până sus, îmbrăcate cu fustițe de-o palmă din hârtie creponată, făcând mișcări de care nu mai vazuseră, ce uimiți au fost și ce comentarii au făcut, ca de întâmplări venite din povești Pe atunci nu erau televizoare, nu aveau nici radio, nu au văzut niciun spectacol la oraș, își duceau viața în lumea lor arhaică, păstrând cu strășnicie obiceiurile străvechi Pentru că în multe privințe eu eram altfel decât localnicii, se amuzau pe seama năzbâtiilor mele, dar mă priveau cu înțelegere și chiar cu duioșie, simțeau că le dărui cu caldură năvala avântului meu tineresc Respectul și dragostea reciprocă s-au păstrat și 148 până în zilele de astăzi, deși ne aflăm la mari distanțe Un episod care ar fi putut pe vremea aceea sa ia o intorsatura dramatica pentru mine, l-am rememorat in vara acestui an, 2010, in București, intr-o intalnire de mare sarbatoare cu o remarcabila personalitate a spiritualității romanești, Preacucernicul Părinte Profesor Nicolae Ion Bordasiu, acum la 86 de ani, Parohul Bisericii Sf Silvestru între anii 1948-1955, pentru convingerile sale politice și acțiuni anticomuniste, unul dintre membri fondatori ai « Rugului Aprins », tânărul Nicolae Bordașiu, născut în localitatea Săbolciu, aproape de Oradea și de Ineul în care ma aflam și eu, a stat ascuns prin satele bihorene, fiind căutat de securitate pentru o condamnare în lipsă la 20 de ani închisoare L-au descoperit în 1955 și au urmat ani grei de închisoare până în 1964 Aveam pe atunci o prietenă bună, Ileana Negruțiu din Tileagd, care îl cunoștea și mă ținea la curent cu veștile mai importante din viața palpitantă a abselventului de Teologie cu Magna Cum Laude, Nicolae Bordașiu M-a impresionat tăria de care a dat dovadă odată când l-a oprit pe drum securitatea care îl căuta și cerându-i acte de identitate, le-a vorbit în graiul țăranului ardelean, așa cum era îmbrăcat și i-a convins că este un sătean oarecare Dar cel mai mult m-a impresionat când am aflat că acest tânăr atât de puternic, a întrat într-o stare de depresie, din cauza izolării, fiindcă doar noaptea mai ieșea din casa singur prin preajma casei 149 pentru scurte plimbări și mișcări, iar ziua dormea ascuns pe undeva Ca să-i îndulcesc și eu măcar cu un strop izolarea, am luat hotărârea să merg cu Ileana, să il cunosc și să povestim câte ceva din viața de toate zilele care se scurge pe lângă el atât de dureros A fost o seara palpitantă, dar mai palpitantă a fost neliniștea pe care am trăit-o la scurtă vreme când securitatea l-a descoperit și la arestat Nu mi-am regretat nicio clipă gestul, ba din contră, mi se părea că am făcut prea puțin Mă frăământa însă mereu gândul că, de voi fi condamnată pentru omisiune de denunț, s-ar putea să nu fiu capabilă de aceeași tărie morală ca cel pe care îl admiram atât și pentru care am riscat Desigur că numai elanul tinereții și frumusețea înaltă a sentimentelor pentru oamenii deosebiți, frumuseți cu care suntem înzestrați în anii fără prea multă experiență de viață au facut sa trec pragul riscului major Mai târziu nu știu dacă aș mai fi fost așa «vitează», dar știu că atunci eram mândra de gestul meu Cred că tinerețea trebuie privită nu numai ca o perioadă a vieții, ci mai degrabă ca o stare de spirit, de intensitate a trăirilor, ca un efect al vârstei S-au scurs de-atunci 60 de ani, dar valurile înnoirii au tulburat până în adâncuri viața noastră și ne-au creat senzația că toate acestea s-au petrecut cu mai mult de 100 de ani în urmă, că de atunci ne desparte un abis Nebuniile tinerilor de acum nu mai au nimic din ceea ce pe atunci însemna ieșirea din contingent Eu fac parte din ultima generație martoră a acestor vremuri acum apuse, ce ne par că aparțin lui “a fost odată, ca niciodată” Timpul parcă s-a prăbușit peste noi, încât îmi vine să mă întreb, oare toate astea nu sunt numai niște scorneli ale minții mele? Nu cumva memoria îmi joacă feste creând legende ale unei lumi atât de deosebite și m-a așezat pe mine în mijlocul lor? 150 FRUMOASA LUNĂ MARTIE poemul naturii A sosit luna martie și zapada care încă acoperă pământul luat în stăpânire ca în plină iarnă canadiană, nu poate acoperi și starea de spirit izvorâtă din tainițele firii, acolo unde se pregătește o noua viață a lumii vegetale Orice înfățișare ar avea luna martie, cu zapadă sau fără, ea rămâne una dintre cele mai frumoase luni ale anului, în primul rând ca o lună a promisiunilor de mari frumuseți ale lumii înconjurătoare și ale trăirilor noastre Martie ne zâmbește chiar din prima zi cu mărțișorul în care se împletesc prin simbolul șnurului, albul purității, cu roșul, simbolul dragostei până la jertfă Bătrânii noștri au mai numit această lună și Mărțișor Urmează apoi zilele Babei prin care încercăm să întrezărim cum ni se vor împlini dorințele în acest an Dar, cea mai frumoasă zi a acestei luni, rămâne 8 Martie E ziua în care tumultul florilor se asociază cu chipul femeii, al frumuseții și misterului feminin, al nesecatului sentiment matern, închinat bunicilor sau surorilor care ne-au înflorit viața și care trezesc în noi gânduri și sentimente ce ne înalță într-o altă ordine, cea a curățeniei și frumuseții sufletești Imaginea femeii se contopește adesea cu cea a iubirii Fiecare din noi avem nevoie de atingerea blândă și bună, plină de căldură a femeii înzestrată de Dumnezeu cu căldura iubirii Ea este împlinirea în viață prin iubire și dăruire Fiecare femeie poartă în ea visul de dragoste care nu se stinge niciodată Dăruind, femeia este și ea însetată de gesturi de tandrețe și de mângâieri izvorâte din dragoste care sunt esența vieții de familie și fără de care viața nu ar mai avea nici un farmec 151 Ca și celelalte surori cu care întruchipează primăvara, aprilie și mai, martie este o lună închinată iubirii și al altor multe frumuseți În martie, lumina soarelui mai limpede, mai blândă, mai caldă nu se poate să nu ne poarte prin lumea de frumuseți a copilăriei ce-o purtăm cu noi Ne îmbrâncește în zona de viață când ne sfârâiau călcâiele alergând după gândăcei să-i prindem și să-i facem avioane, când descântam gărgărițele cu dar de a prevesti viitorul fetelor, când ne jucam cu mielușeii și ascultam fascinați cucul din vârful nucului, numărând anii pe care îi avem de trăit Lumina asta caldă ne trimite cu gândul la casa părintească sau cea a bunicilor peste care se împrăștia generoasă în oricare răsărit de soare în cântatul de ziuă al cocoșilor Se strecoară ca prin vis gânduri și înfiorări, fără să știm cum, la imaginile din trecut, spre urzicile și ștevia abia răsărite pe lângă gardul din fundul grădinii, parcă simțim iarăși mireasma văzduhului răspândită de horbota florilor, mirosul de curățenie al varului cu care se spoiau casele, gardurile, pomii, podețele, parcă vedem curtea plină de mișcare, de zumzet de albine, de cotcodăcitul păsărilor, Fiorii renașterii naturii ne amintesc și de primii fiori treziți de chipul îndrăgit în taină în anii adolescenței, de surâsul cald pe buze, de îngânarea șoaptelor nespuse, de freamătul respirației întretăiate, de lumina și căldura ochilor, de farmecul grăitor al tăcerilor și al strâgerilor de mână Dar martie este darnic cu toate etapele de vârstă ale omului în care toarnă limpezimi de soare ce ne fac mai tineri și ne aduc în atmosferă o stare de efervescență și o dulce nebunie Tinereților le cântă imnuri înălțătoare în cadența iubirii, le inspiră poezii și le pune aripi viselor în zbor înalt, le toarnă în vene clocot viu, gata să dea pe răscoale 152 În anii deplinei maturități și mai apoi, în anii senectuții, martie aduce înțelesuri noi faptelor simple de viață, pe lângă care am trecut fără să le băgăm în seamă Descoperim cu bucurie că totul pare nou în jurul nostru, așa cum nu le-am mai văzut niciodată, și spre mirarea noastră, chiar noi înșine descoperim că suntem altfel Alte înțelesuri capătă urzeala vieții, altfel înțelegem cum creste firul ierbii, cum se desface floarea, altfel simțim mirosul verdelui crud al ierbii, altul este ințelesul glasului păsărelelor, iar noaptea parcă ne este mai limpede muzica stelelor Cu cât înaintăm în vârstă, cu atât mai mult se adună, se încarcă de semnificații noi tainele naturii, se strecoară altfel în întreaga ființă zvonul sosirii primăverii Pentru că Marta nu lipsește din post, cum e o vorba din bătrâni, ea este cea care începe pregătirile pentru întâmpinarea marii sărbători a primăverii, Învierea Domnului nostru Isus Hristos Ne pregătește pentru această mare taină a lui Dumnezeu turnând în noi picuri de sfințenie În postul mare ne dă o dezlegare la pește de Blagoveștenie cum se zice in popor, sau Buna Vestire cum e numită în calendarul ortodox, pe 25 ale lunii, iar în zilele următoare se pregătește să dea ștafeta lunii florilor, lăsându-ne amintirea unor tulburatoare trăiri Scriind acum despre frumusețile lunii martie, m-am oprit văzând cum am reînviat icoane din trecut Mă supără sâcâitoarea întrebare: nu cumva stărui prea mult, aflându-mă în rândul celor care de-a lungul timpului au tot spus: ehei, pe vremea mea ce frumos a fost, acum s-au stricat toate acele rosturi ale vieții și a apus farmecul de atunci Oricum aș lua-o, tot nu-mi vine la mână să scriu în loc de cântecul cucului din nuc, despre zbieretele manelelor, în loc de zburdălnicia mieilor, despre zburdalnicia cailor putere ai mașinilor de tot felul, oricât de frumoase și de scumpe ar fi, fiindcă dau buzna peste liniștea oamenilor Știu că sunt foarte necesare și nu mai putem renunța la 153 ele, dar nu aparțin și sufletului Mieluții, fie numai ca amintire, și tot îmi mângâie inima mai mult decât vâjâitul unei mașini Înghit cu greu mizeriile verbale aruncate în fața femeii care a rămas în mintea mea tot cea căreia să-i închini înălțătoare cuvinte Sunt unele mai aprige și mai rele de gura? Ele nu s-au născut așa Trebuie să îndreptăm nedreptățile care le-au adus în pragul disperării În gând, eu tot le mângâi obrajii pe care s-a scurs amarul lacrimilor Să mă fac că nu simt inhalarea aerului poluat al marelor orașe? Să îmi placă Balul Mărțișorului din București în care cuvântul de ordine este luxul și extravaganța? Și atunci să nu mai scriu ca să nu mai aud: “iar ai scris ca pe vremea lui Alecsandri?” N-am altă cale și dacă, descriind stările de euforie ce ne cuprind în zilele de primăvară se strecoară și câte un “mielușel” mi-ar plăcea să nu îl goniți și să-l luați în brațe cu candoarea pe care ne-a dăruit-o Creatorul când ne-a adus pe lume Să ne lăsăm în voia firii, să renaștem o dată cu primăvara, să înflorim o data cu florile, să nu ratăm șansa noastră de a spera la un nou început și să nu uităm că luna martie ne îndeamnă la trăirea atâtor frumuseți 154 CAPITOLUL IV VECINII NOȘTRI, AMERICANII - ARIZONA După cele zece săptămâni petrecute în România, în vara lui 2009, ajunsă în Canada, nici n-am avut răgazul necesar adaptării la diferența celor șapte fuse orare, că am plecat împreună cu ai casei, de-a curmezișul Americii, adăugând încă alte trei fuse orare până în Arizona După forfota românilor, ca toți europenii aflați mereu în zorul treburilor, nu de puține ori agitați, gesticulând și vorbind tare, contactul cu calmul oamenilor de pe acest mare continent, mi s-a părut o binefacere În timpul călătoriei, printre gene, mă vedeam în cafeneaua/cofetărie clujană “Tineretului” (cred că era numele oficial) numită de toți, de fapt, “Arizona”, pe vremea când era frecventată de literați, studenți și mai toată intelectualitatea orașului Am păstrat multe amintiri frumoase de acolo, vizitând-o des, fiindcă școala la care profesam, era la doi pași de aceasta cafenea, aflată în plin centru, lângă Libraria Universitații In acei ani ai tinereții, în această cafenea, am visat prima dată să vizitez acest stat american Între această dorința și înfăptuirea ei, s-au scurs aproape 40 de ani Faima statului Arizona cu capitala la Phoenix, a fost dată de Marele Canyon de pe valea râului Colorado, dar și de deșertul și munții săi, precum și de indienii Apache și Navaro, cowboy și populațiile hispanice, locuitorii acestor locuri care au inspirat nenumarați artiști și cineaști 155 Drumul acesta lung l-am făcut cu popasuri, cu mașina noastră, dar și cu avionul Prima impresie a fost aceea a unui imens teritoriu sterp și nisipos, luat în stăpânirea unui soare nemilos Întinsul deșert m-a trimis cu gândul la locurile pentru habitat căutate de când e lumea lume și omul om pe pământ, acele locuri unde apa se întâlnește cu pământul Apa, acest element fundamental din care suntem și noi făcuți în proporție de 70%, trebuie să fie la îndemâna omului pentru supraviețuire, dar în Arizona, oamenii și-au ales să trăiască pe un teren atât de lipsit de apă, încât puterea minții mele nu reușea să înțeleagă л Г ’ Г J 5 J C? Întinderile lipsite de apă ni s-au înfățișat în imagini parcă nepământești, parcă aparținând altei lumi, oferindu-ne multe imagini cu răni adânci și suferințe ale pământului, dar și multe dovezi ale marii puteri de adaptare a omului Din loc în loc apăreau copăcei pitici, jnepeni, ierburi perene, plante chircite, dar mai ales o lume foarte felurită de cactuși care, mai ales pentru băștinași, au servit ca hrană Din ele făceau supe, mâncăruri, tot felul de preparate de neimaginat, felurite gemuri si dulciuri - și tot cactușii le astâmpărau și setea Privind întinderile de cactuși și plante pitice, simți lupta eroică pentru supraviețuire și îți vine să îți strigi bucuria în fața negrăitoarei dovezi că viața este biruitoare Câteva bogății ale acestor locuri din Arizona, arama, bumbacul, vitele și citricele, au chemat oamenii din alte părți care au răspuns “prezent” Au început să își fertilizeze terenurile, să aducă apă de la distanță de mii de kilometri sau de la mari adâncimi Prin muncă și pricepere, adaptându-se treptat, au reușit să facă adevărate oaze de verdeață și de frumusețe care îți stârnesc mare admirație pentru ce poate face omul pe acest pământ În aceste zone viața se desfățoară în normalitate și în deplină frumusețe, spre marea noastra mirare Aceste oaze pline de verdeață, flori, fântani arteziene și atâtea alte aspecte pline de dinamică a vieții contrastau puternic cu pustiul arzător aflat 156 uneori în imediată apropiere, îți dadeau senzația de ireal Locuitorii s-au adaptat și le place aici O doamnă născută pe aceste meleaguri, ne povestea că a plecat pentru un an în Europa, la fiica ei, dar nu a putut să suporte clima și s-a înapoiat după două luni Parcă nu-mi venea să cred, pentru că acest teritoriu mi s-a părut foarte fierbinte Abia după ce am stat acolo vreo săptămâna am înțeles mai bine ce spunea Căldura fiind uscată, se poate suporta mai ușor decât zilele înăbușitoare din Toronto, unde ești îndemnat să fugi la adăpost Aici e soare tot timpul și te invită doar la o dulce leneveală, dar nu la stat în casă Printre primele obiective propuse pentru vizitat a fost localitatea Sedona In drumul nostru ne-am oprit să vizităm un castel al lui Montezuma, dar nu am avut mult timp de stat pe acolo, așa că ne-am mulțumit cu împrejurimile lui Acolo am găsit, un lac, o fântână de fapt, într-un loc ascuns, unde nu te-ai fi așteptat, o incredibilă oază de supraviețuire pentru oamenii lui Montezuma Acolo am vazut cum acei oameni își făceau case în zidul vertical al muntelui Am văzut, aflat și învățat multe Am aflat că într-un teren atât de arid ca cel din Arizona, locurile cu apă sunt considerate locuri sacre Sunt locuri în care apa este sărbătorită pentru ca este atât de prețioasă Viața acolo depinde parcă de toana zeilor locali care trimit picul de apă anual când au ei chef, din care cauză rugăciunile și ceremoniile din jurul ideii de apă sunt parte din tradițiile locale transmise cu grijă din generație în generație Fântâna aceasta este și ea un fenomen deosebit E o fântâna fără fund în care vine apa zilnic din străfundul pământului A fost creată printr-un accident al naturii acum 11 000 de ani Apa vine din străfunduri și se scurge printr-o cascadă în imediata apropriere a fântânii Este căminul 157 unor specii de animale și plante care nu se mai găsesc nicăieri pe toată planeta De mii de ani a servit ca oază Locuințe aproape de Castelul Montezuma Fântâna Montezuma pentru viața sălbatică, dar și pentru oameni Impresionant! De acolo am continuat călătoria spre Sedona O altă minune a naturii Sedona, care atrage cam 3,5 milioane de turiști pe an, este așezată într-o zonă despre care se spune că are 158 puteri miraculoase, cu darul de a insufla forță, de a întineri și de a stimula privitorul Am stat cu ochii și asupra cerului de o mare limpezime să vedem dacă zărim vreun OZN, căci Sedona este celebră și pentru OZN-uri, locul preferat al extratereștrilor despre care s-au făcut mai multe fotografii și s-au depus multe mărturii Este considerată zona apariției îngerilor și al vindecărilor miraculoase Aici se desfășoară multe activități paranormale Zona din jur este deosebit de frumoasă Am venit pe un drum și ne-am întors pe altul, ca să putem cuprinde cu ochii cât mai multe imagini pe care le-am dus cu noi ca pe un dar al frumuseților rarisime ale lumii Rocile roșii sunt ca niște monumente Faimoasele roci Belle Rock și Cathedral Rock sunt adevarate castele naturale capabile să impresioneze și pe cei mai puțini sensibili turiști 159 După părerea mea, cred ca am mai întâlnit în Arizona și un alt loc cu puteri miraculoase într-una din zile, trecând prin frumosul oraș Tucson, cel de al doilea mare oraș al Arizonei, sediul cunoscutei University of Arizona, situat la 180 km distanță spre sud față de capitala Arizonei, Phoenix, am ajuns și la o veche biserică a misionarilor franciscani “Mission San Xavier del Bac” în localitatea Tohono O'Odham Absolut impresionantă clădire, frumos pictată de maeștrii care au renovat și Capela Sixtină, de aceea este numită și Capela Sixtină a lumii noi Biserica era închisă, n-am putut intra, dar am fost răsplătiți de frumusețile care o înconjurau Zeci și zeci de soiuri de cactuși, înfloriți în culori vii, erau cultivați cu aleasă pricepere în curte și împrejurimi, pe care nu pridideam să-i fotografiem Dar mai mult ca orice, ne-a tulburat un fenomen, pe care nu putem să-l punem decât pe seama miracolelor Lângă biserică era un dâmb cu o cruce mare albă în vârf 160 Andaluza, fiica mea, și Tibi, soțul ei, au urcat curioși pe dâmb Nu mică le-a fost surpriza să găsească o grotă în munte împrejmuită cu gard, și o statuie a Fecioarei Maria, replică a celei aflate la Lourdes, în Franța Dealul oferea o frumoasă panoramă a complexului bisericesc Acolo au aflat că și-a făcut apariția Fecioara Maria Grota păstrează icoane și cruci Aici s-a petrecut un mister în liniștea deplină, atât Andaluza, cât și Tibi au auzit clar dincolo de grilajul de fier forjat, că s-a produs un zgomot ca ciocnirea a doua sticle și aerul s-a umplut de un parfum cu totul deosebit Au fost cuprinși de un tulburător mister care se petrecea sub ochii lor și au cobotât albi la față 161 In drumul spre aceaste locuri, am vizitat o rezervație naturală, Picacho Peak Ni se așterneau înaintea ochilor frumuseți ale zonei deșertice cu alte valori decât cele cunoscute de noi, pe care abia acum le descopeream Din loc în loc erau amenajate spații pentru odihnă și recreere “Nu sunt șerpi care să tulbure odihna vizitatorilor?” am întrebat noi pe paznic “Se mai întâplă câte odată să vină cineva care să se plângă de prezența câte unui șarpe, dar noi ne ducem și cu grijă îl mutăm în altă parte” Capitala Arizonei, Phoenix, este un oraș modem, plin de viață, care nu lasă cu nimic impresia c-a luat naștere de-a dreptul pe pustietăți nimicite de soarele necruțător Are patru milioane de locuitori împreună cu localitățile suburbane, dar cu o rată de creștere vertiginoasă și datorită faptului că s-au construit multe locuințe care au devenit acceptabile ca preț Clădirile modeme își etalează frumusețile în deplină armonie cu spațiile și clădirile învecinate Frumusețea orașului este îmbogățită de parcuri, grădini, fântâni arteziene, spații de joacă pentru copii și alte mijloace de recreere In vecinătatea capitalei Phoenix ne-a atras și frumusețea casei și arhitectura ieșită din comun a celebrului arhitect Frank Lloyd Wright Porțile și chiar semnele de circulație 162 din preajmă erau făcute în stilul naturii deșertice, ca peste tot unde a intervenit mana omului în acest deșert In țesătura drumurilor noastre am poposit și la Flagstaff, ultimul oraș înaite de Marele Canyon Aici am petrecut două ore într-un magazin cu produse ale indienilor și nu am plecat cu mâna goală Timp de o săptămână cât am petrecut în Arizona n-am putut să cuprindem toate imaginile inedited, de-a dreptul fascinante Din când în când am mai notat câte ceva deosebit Palmierii, dar și alte plante, au frunzele acoperite cu un strat subțire de ceară ca să nu se deshidrateze Sclipesc în bătaia soarelui, oferindu-ți o imagine neobișnuită Soarele și luna au alt traseu pe cer decât suntem obișnuiți să vedem în zona în care trăim La amiază, soarele strălucește deasupra capului și umbra noastră era aproape sub picioare Și luna nouă, mult mai mare decât o știm, ca o secere subțire, pe un cer incredibil de limpede, în amiaza zilei, am vazut-o deasupra capului nostru In Arizona nu este nevoie să schimbe ceasul pentru orarul de vara Ziua este egală cu noaptea aproape tot anul Seara se lasă brusc, la ora 7:13 apune soarele și peste un sfert de ora este întuneric deplin Impresia care ne-a însoțit tot timpul și cu care am plecat, ca o concluzie, este aceea a unor aglomerări de imagini 163 neobișnuite, ca în vise, despre care ne vine să ne întrebăm dacă le-am văzut cu ochii noștri sau numai aevea, dar care își păstrează forța vie de a ne chema înapoi Și ne gândim chiar să răspundem acestei chemări dacă ne va sta în putință, căci sunt multe alte chemări cărora le auzim glasul și nu puține sunt cele care ne strigă cu glas tare MARELE CANION Prima senzație pe care o ai ajungând la Marele Canion “The Grand Canyon of the Colorado River” cum e numit de americani, este aceea de încremenire și de uluire, ca și când te-ai afla într-o lume de pe altă planetă Sunt trăiri atât de răscolitoare, încât îți trebuie un timp oarecare până să se așeze simțurile la locul lor, să te poți regăsi Ce știam din fotografii sau din filme, era o realitate abstractă care acum nu se potrivea cu ce vedeam la fața locului Voiam să îmi notez impresiile “la cald” dar am rămas pentru multă vreme în nemișcare îmi venea să-mi frec ochii ca să dau crezare că ce văd acum, există cu 164 adevărat și nu este numai o închipuire de-a mea care s-a desprins din lanțul multora care îmi populează adesea creierul Ne secase parcă al graiului izvor Bolboroseam cuvinte așezate cine mai știe de când în capul nostu, și nu de puține ori interjecții care subliniau surpriza “Măi, măi, măi! Știam că ce vezi în fotografii nu se potrivește cu ce vezi pe viu, dar nici chiar așa!” ”Neam de neamul nostru na călcat pe aici!” Acest Mare Canion, cel mai mare din lume, mărginit de două culmi muntoase, denumite North Rim (malul de nord) și South Rim (malul de sud), este, de fapt, un defileu mai special, având pe fundul lui râul Colorado, care a contribuit și el la săpături în adâncime Se află într-un uriaș parc frumos și bine îngrijit (Parcul Național, al Marelui Canion), cu hoteluri, restaurante, magazine cu suveniruri, un mic muzeu, cu pliante, machete, hărți și multe informații gratuite, printre care și un program cu ce poți vedea în funcție de numărul zilelor de sejur A fost unul din primele parcuri naționale create în Statele Unite (în anul 1919) Am făcut circuitul acestei zone cu autobuzele, puse și ele gratuit la dispoziția vizitatorilor Șoferii, având și rolul de ghizi, de-a lungul traseului, vorbeau fără oprire și fără aerul de plictiseală dar de nenumăratele repetări Opreau autobuzul în zonelele cele mai spectaculoase, amenajate pentru vizitatori Puteai coborî din autobuz la oricare dintre stațiile de pe traseu (în fiecare autobuz găseai harta cu traseul străbătut) și puteai sta cât îți poftea inima la admirat sau făcut poze Mulți stăteau doar 10 minute până la autobuzul următor Imaginea ce o ai în față e cea a unei uriașe căldări, de aproximativ 500 km cu margini sinuoase Aspectul unic al acestor locuri este dat de niște munți inverși, crescuți dedesubtul orizontului nostru, ridicându-se parcă din măruntaiele pământului, oferindu-ne o perspectivă uluitoare 165 166 Vârfurile lor se află la înălțimea la care se aflau picioarele noastre, pe platoul aflat la înălțimea de peste 2000 de metri deasupra nivelului mării Privești înfiorat de pe marginea prăpastiei de 1600 de metri, dar simțurile noastre o percep ca fiind mult mai prăpăstioasă Cel mai bine vezi cu ajutorul telescoapelor așezate din loc în loc, pe marginile genunei Prin ele prindeau contur mai clar văgăuni, prăpăstii, culmi, muniți, podișuri Model creat în unul din muzeele științifice care explică eroziunea pământului de-a lungul milioanelor de ani Straturile de roci tăiate în trepte ca de un cuțit bine ascuțit, felurit colorate îți oferau o privire în istoria îndepărtată a pământului Ele sunt cele mai spectaculoase exemple de eroziune a milioanelor de ani măsurarați în șapte vârste geologice La numai cățiva pași făcuți pe margine, imaginea e diferită și te afli parcă în fața unui caleidoscop care schimbă prin nenumarate unghiuri mii și mii de fațete ce se succed în planuri amețitoare Un perete al muntelui tăiat în linie dreaptă acum îți lăsa spațiu pentru a privi alt munte cu o altă tăietură dreaptă, ori în trepte, ori cu rotunjimi sau scări, cele mai multe cu infinite și complicate forme geometrice, căci fantezia naturii a întrecut orice închipuire Adâncimea, șerpuirea râului Colorado care-și adună apele din mai multe râulețe, miile de forme, planuri și axe în multe culori, fumurii, roz, alburii, gălbui, maro, verde, cărămiziu, mov, din care predomina roșu, toate născute din neant, îți răscolesc întreaga ființă, îți dau impresia de straniu, de nepământesc, de ceva vecin cu nebunia Parcă îți vine să încerci cu gândul cum ar fi să te arunci în această genune Te înfiori, te temi să nu te cheme piaza-rea și îți muți privirea în altă parte Acest tulburător și nefiresc peisaj zămislit de nemurire este în deplin contrast cu planul de la orizont în care ne aflam, o lume obișnuită, calmă și nepăsătoare la tot ce a fost odată 167 cauza acestor vecinătăți atât de dramatic zbuciumate Am făcut întruna fotografii, așa cum fac toți vizitatorii, dar nu de puține ori, furați de ineditul peisajului, băgăm de seamă că n-am mai făcut poze cam demultă vreme, fiind total furați de peisaj Mulți corbi croncăneau sau pluteau în aer, netematori de oameni Sunt cei mai vechi locuitori ai acestor locuri Netemătoare de oameni erau și celelalte viețuitoare Respectul pentru măreția și frumusețea naturii, ca și regulile de comportament impuse și strict respectate, au făcut ca aceste viețuitoare să fie pritenoase cu vizitatorii Am hotărât pe loc să petrecem noaptea acolo, deși nu eram pregătiți, dar parcă nici nu eram pregtiți să plecăm Mai aveam loc să ne umplem sufletele cu ce ni se oferea Am găsit o camera pe coltul hotelului, la parter, cu vedere spre canion Ne-am sculat cu noaptea în cap ca să vedem răsăritul de soare peste aceste minunății ale lumii 168 În zori, când am tras perdeaua, sub fereastra noastră păștea un cerb Niciodată nu am fost atat de aproape de o astfel de viețuitoare Când am ieșit din cameră, alți cerbi erau admirați de multă lume ieșită afară pentru răsăritul soarelui În mica stațiune, (formată de cele câteva hoteluri de lux, precum și un camping) noaptea se lasă repede, pe la ora 7:15 In Arizona nu se trece la orar de vară La 7:30 este întuneric beznă ca să creeze condițiile naturale pentru viețuitoarele zonei Tibi, ginerele meu, a vrut să se ducă la mașină să ia ceva pe la 9 seara și, în timp ce mergea prin beznă, era să cadă peste un cerb care dormea pe iarbă Ziua, în amiaza mare, era să călcăm pe un liliac și pentru că s-a speriat, s-a încurcat în hainele noastre Deși Marele Canion se află în Arzona care este un imens deșert, aici clima este total diferită Este de fapt un amestec de mai multe clime, de la cea a deșerturilor, la cea a vegetației abundente, așa cum se vede pe fundul văgăunii Acolo este un cuib de verdeață, udat de râul Colorado, numit “Grădinile indiene”, oaza naturală populată de indieni Excursioniștii mai curajoși fac drumul până acolo pe jos, alții călare pe catâri, pe cărarea numită “Îngerul strălucitor” Dar muntele este destul de înșelător și anual, hăul acesta cere un tribut de 3-4 vieți omenești, așa cum aflăm din informațiile ce ni se oferă gratuit Când îi vedeam pe unii cât de aventuroși se duceau pe marginea prăpastiei pentru o poză, mă gândeam că numarul de 3-4 pe an nu e mare de loc Dar Tibi, mucalit cum e, ne-a amintit că 3-4 pe an mor, dar că 250 sunt salvați, deci sunt mulți care își riscă inutil viața, ca tânărul prins de noi în poză Dar nu am plecat fără să aducem în gând cuvinte de mulțumire și de admirație americanilor pentru felul cum își primesc vizitatorii și cum știu să își pună în lumina toate valorile 169 lor Ultimul cuvânt a fost cel de rămas bun de la minunile naturii Marele Canion a trecut undeva în topul celor mai frumoase vacanțe ale mele Am fi vrut să mergem și pe partea cealaltă la podul / pasarelă în formă de potcoavă, cu fundul de sticlă așezat deasupra prăpastiei Dar până acolo era drum lung și am fi avut nevoie de o zi Imagine a ‘potcoavei’ dar n-am avut timp să o vizităm 170 Dar dacă lumea este o carte, cine nu călătorește citește doar o pagină din acea minunată carte, spunea Sfântul Augustin prin anii 370 Eu continui să ‘citesc’ cu râvna această carte CHICAGO - ORAȘUL DE SUB NORI Dacă treci prin Statele Unite ale Americii și ți se ivește ocazia să vizitezi uriașa metropolă Chicago din statul Illionis, orașul minune al secolului al XlX-lea, de care președintele Barack Obama este atât de mândru, te poți socoti un om fericit Visam demult la o asemenea vizită și în sfârșit, în august 2009, am reușit să-l vedem împlinit Cum să nu-ți dorești să vizitezi acest oraș, care, datorită importanței lui economice, trece astăzi drept capitala neoficială a părții interioare a Statelor Unite! Știam că orașul Chicago a avut un ritm de dezvoltare alert începând de la jumătatea secolului trecut, ajutat de poziția sa geografică, de resurse naturale din zonă, de tehnica avansată și de hărnicia oamenilor, dar acum puteam să vedem “cu ochii noștri” cum a ajuns o uriașă metropolă, port pe litoralul marelui lac Michigan E supranumit și “orașul care muncește”, dar mai poartă încă un supranume: “orașul vânturilor”, “windy city”, datorită vânturilor puternice care sunt foarte prezente în tot timpul anului Scurta sa istorie ne spune că prima atestare există din 1803 când armata americană a construit un fort de apărare Abia în 1825 s-a transformat în oraș La început a fost o mică localitate de frontieră, iar astăzi este al treilea mare oraș din USA cu o populație de 6 800 000 locuitori și este un centru important de industrie, comerț, cultură și sport Este sediul unora dintre cele mai renumite instituții de învățământ din Statele Unite, iar locuitorii sunt mândri că în orașul lor își desfășoară jocurile unele dintre cele mai puternice echipe sportive naționale 171 Ne-am amintit si de faptul că numele orașului Chicago este legat de lupta dusă de muncitori pentru condiții de viață și de muncă mai bune În 1887 un mare miting al muncitorilor a fost reprimat cu violență de către poliție În memoria victimelor de atunci, ziua de 1 Mai, data mitingului, a fost aleasă drept Ziua internațională a muncii, zi pe care noi am trăit-o în România un lung șir de ani cu mare alai De asemenea, de numele orașului Chicago mai este legată și trista faimă de a fi numit capitala crimei organizate din Statele Unite în epoca prohibiției din anii 20 Orașul este faimos și pentru cluburile de jazz și blues Dar pentru noi, mai ales pentru fiica mea, Andaluza, cea mai deosebită trăsătură a orașului, rămâne incontestabil, arhitectura de-a dreptul uimitoare Sunt clădiri cu stiluri diferite care se îmbină armonios, construcții celebre, cunoscute în toată lumea In admirația cu care le-am privit, mie mi se părea că trăiesc o adevarătă simfonie a clădirilor De aceea pentru noi, multe din celelalte valori ale acestui oraș rămâneau în umbra celebrității construcțiilor Ne fascinaseră demult imaginile cu zgârie-norii vestiți în toată lumea și rămăsesem cu gândul suspendat la ele Când vorbești despre ceva ce n-ai văzut decât în filme sau fotografii, rămâne ca ceva mort, dar dacă vezi, se naște ceva nou, ceva în care pulsează viață Și în noi a pulsat multă viață în cele câteva zile de vizită Și, într-adevăr, plimbându-ne pe jos, am respirat aerul pe care l-am trăit privind arhitectura măreață, modernă care domină centrul, o adevarată minunăție Deși are un sistem de transport în comun foarte bine pus la punct, Chicago este un oraș făcut să-l vezi pe jos Totul e clar, organizat, planificat, cu adrese usor de găsit Primul contact cu orașul te impresionează prin conturul clădirilor proiectate pe linia de orizont Înalțimea multor clădiri, unele peste 60 de etaje, ne producea amețeală, ne făcea să rămânem cu gâtul strâmb, privind mereu în sus Simțeam apăsătoare 172 micimea ființei umane Acolo am reflectat asupra unei idei Mi-am amintit de un răspuns pe care mi l-a dat un ghid turistic, cu mai mulți ani în urmă, pe când mă aflam în Atena L-am întrebat de ce în Atena nu sunt clădiri așa de înalte ca în alte orașe mari ale lumii și răspunsul lui a venit înțelept, ca din gura filosofului grec Protagoras: “omul este măsura tuturor lucrurilor” Avea dreptate ghidul, căci senzația pe care o trăiam acum la prima vedere a uriașelor clădiri era și aceea de înfricoșare, alienare și nevoia urgentă de evadare Este o părere unanim acceptată de toată lumea că zgâraie-norii au luat naștere în Chicago în anul 1871, un devastator incendiu a distrus o treime din oraș, dar nu și energia oamenilor, așa că orașul a fost reconstruit din temelie Străzile au devenit mai largi, iar condițiile sanitare mult mai bune Arhitecți vizionari au construit clădiri frumoase, interesante, modeme, îndrăznețe pentru acea vreme, rămase în mare admirație și astăzi S-au construit clădiri înalte folosind pentru prima dată țevi lungi de oțel, asigurandu-se astfel rezistența față de vânturile puternice din zonă S-au realizat clădiri așezate pe piloni umpluți cu beton de stâncă fiind fixați de stratul de roci din pământ Sears Tower văzut de la distanțe și momente diferite Așa a fost construit tumul Sears, numit de anul trecut Willis Tower, finalizat în 1973, unul din primii zgarie-nori 173 din lume Scheletul turnului e alcătuit din 9 uriașe țevi, de înălțimi diferite, care au secțiunea transversală de formă patrulatere, formând la bază un pătrat uriaș cu latura de 69 de metri Clădirea are 110 etaje, înaltă de 442 de metri, dar cu cele două antene de televiziune , atinge 520 de metri După distrugerea World Trade Center, Sears Tower a devenit cea mai înaltă clădire din SUA și a cincea din lume Tumul are 16 000 de geamuri de culoarea bronzului care sunt spălate de șase mașini automate de spălat geamuri, de opt ori pe an în dorința de a atrage cat mai mulți turiști, în anul 1985 i s-a adăugat un pavilion de vizionare pentru turiști (1,5 milioane anual), la etajul 103 de unde se poate admire superba panoramă a orașului Când am urcat cu liftul la acest pavilion, nu numai că ne-a dus într-un neașteptat de scurt timp, un minut și câteva secunde, dar nu am simțit nici momentul plecării, nici pe cel al opririi Ca să privim panorama orașului și să facem fotografii, de pe terasa cu balcoane numai din sticlă, ne-au trebuit multe minute de acomodare Pășind pe podeaua de sticlă transparentă, îți dădea fiori de gheață că vei călca în gol Am trăit acolo senzații tari, de neuitat, deși le-am mai încercat și în Toronto la CN Tower Imagine dintr-un balcon de sticlă Podeaua care aici se vede ușor colorată, în realitate este tot atât de transparentă ca și geamurile laterale De la etajul 103, aflat la 412 metri înălțime, priveam celelalte 174 clădiri ca din avion Aceleași clădiri pe care le văzusem de jos în sus ca pe niște coloși, acum își pierdusera imensitatea De la această înălțime, pe străzi, mașini și oameni mici ca niște insecte, îți lăsau impresia de mișcare haotică, de forfotă bezmetică Această minunată clădire va fi depășită de o alta, aflată acum în construcție, numită Chicago Spire, creația unui arhitect spaniol, Santiago Calatrava Ea va fi una din cele mai mari clădiri ale lumii și va schimba radical orizontul orașului Va fi urmatoarea atracție turistică a acestui oraș Chicago Spire va fi în formă de spirală rotită cu 360 de grade și nu vor exista două apartamente cu aceeași priveliște Urieșimea acestei clădiri va avea înălțimea de 610 de metri, cu 150 de etaje și 1194 apartamente Despre clădirile din Chicago se pot scrie multe volume Un aspect deosebit îl dau acoperișurile a zeci de imobile, inclusiv al primăriei, cu grădini suspendate care fac oficiul de acoperiș vegetal și contribuie la limitarea emisiilor de dioxid de carbon Acoperișurile vegetale au deosebite efecte estetice și în același timp, ele permit utilizarea mai bună a sistemului de evacuare a apelor, recuperând apa de ploaie care este folosită la stropit și protejând clădirile de uzură, așa cum susțin experții în domeniu Așadar, Chicago poate fi numit, și orașul grădinilor suspendate Merită menționate, fie chiar și din vârful condeiului și alte aspecte deosebite ale acestui mare oraș Îți stârnesc admirația solutiiile pe care le-au găsit transportului în comun Rețeaua metroului asigură deplasarea sigură și rapidă în toate direcțiile O mulțime de străzi sunt partial acoperite, deoarece pe deasupra lor trece metroul aerian Plimbarea cu vaporul de-a lungul țărmului, ne-a oferit imagini care ne trimeteau iarăși și iarăși cu gândul la uriașa putere de creație a oamenilor 175 Viitoarea clădire Chicago Spire va fi gata în 2011 Cu metroul, călătorind la suprafață Vedere de pe lacul Michigan devenită emblema orașului Am înțeles de ce se spune despre Chicago că are cea mai frumoasă vedere din lume de pe lacul Michigan Plimbându-ne cu vaporul, am înțeles de ce a fost numit orașul vânturilor S-a pornit un vânt atât de brusc și atât de 176 puternic, încât a speriat pe toată lumea de pe platforma vasului și a trimis-o înăuntru Era de-a dreptul periculos să mai rămâi Un sfert de ora mai târziu se putea din nou ieși pe punte Am privit orașul și de la o altă înălțime, dintr-o uriașă roată, din scaunele căreia am putut vedea o altă minunată panoramă a orașului Spre bucuria noastră, am avut norocul să asistăm de pe malul lacului Michigan și la o demonstrație aviatică în care măestria piloților ne-a dat satifactii deosebite, ca cea trăită în uriașa roată cu avioanele zburând aproape de capul nostru în ziua în care am plecat, o zi de luni, 17 august, ne-am mai întâlnit cu o situație deosebită 11 000 de bugetari au fost trimiși în concediu fără plată în încercarea municipalității de a reduce deficitul bugetar Primarul orașului, Richard M Daley, a anunțat că vor mai fi încă 2-3 astfel de zile până la sfârșitul acestui an Orașul părea mort Noroc că pentru noi a fost ziua în care părăseam orașul și aflându-ne în mașina noastră, am putut să ne deplasăm spre casă Am vizitat orașul Chicago de două ori, și în drum spre Arizona, și la întoarcere, dar nu pot să spun de câte alte ori aș mai dori să-l văd și cred că tot cu aceeași dorință de la început, să privesc "bijuteriile” arhitectonice Este ușor de înțeles de ce ne-am alăturat președintelui Barack Obama în admirația acestui oraș minune 177 IARNA ÎN FLORIDA Pentru că am văzut de câteva ori cum arată Florida -ținutul cu nume crescut din petalele florilor - în anotimpul de maximă înflorire a naturii și a spiritului de organizare turistică, am vrut să știm cum arată schimbarea la față din timpul iernii Așa că am făcut o vacanță în anotimpul hibernal, de Sărbători, în apropiere de parcul Disney World cea mai populară atracție turistică a Floridei, locul pe unde, cu câțiva ani mai înainte, ne rupsesem picioarele de atâta alergătură Și acum a fost o vacanță frumoasă, chiar dacă "iarna nu-i ca vara", mai ales că nu am avut de suportat neplăcerile căldurii și umidității din timpul verii Florida nu putea să fie altfel pentru noi Această zonă a pământului sărutată de soare în mai toate zilele anului, atât de frumoasă și atât de intersanată, cu un turism bine organizat, a dat prilejul unei adevărate explozii de localități și construcții noi care au atras numeroase familii, multe din Canada și a devenit în scurt timp una din cele mai frecventate destinații de vacanță ale americanilor, 178 canadienilor și ale multor turiști de pretutindeni, chiar și în vremea de iarna Îți stârnește admirația când te gândești că tot ce s-a construit a luat ființă doar de-a lungul secolului 20 Aici totul este nou, chiar și după standardele societății americane, societate de altfel tânără la rândul ei, iar turismul funcționează ca pe roate proaspăt unse E un fapt cunoscut că americanii știu să facă bani, dar este tot atât de adevărat că pe banii primiți, ei știu și pot să îți ofere substanțial, încât să îți creeze starea de bine și să te declari mulțumit Ne-am încumetat să petrecem o vacanță în timpul iernii știind că nici în acest anotimp nu îi pier toate frumusețile, dar și după felul cum se retrag aici mulți seniorii canadieni, refugiindu-se de frigul lungilor ierni canadiene Frumusețea exuberantă a zilelor de vară acum era înlocuită parțial cu cea a bogației decorului ornamental care se întrecea pe sine în strălucirea multicoloră a luminilor revărsate pe clădiri și grădini, pe oglinzile apelor ce împânzesc terenul și în tot locul unde putea fi agățat un fir de lumină Pe teme și forme diferite, decorurile și luminile formau un univers spiritual omogen deosebit Ne lăsam furați de magia luminilor, trăiaiam o stare de sărbătoare, eram încântati că puteam vedea cum petrec sărbătorile oamenii din alte părți ale lumii și încercam să deslușim modul lor de a înțelege și a-și trăi viața Și totuși respiram și aerul prea îmbibat de izul afacerilor comerciale, iar registrul stărilor sufletești îl trăiam altfel decât cel în care am crescut și care azi ne crează starea înaltă, liniștită, curată, fericită ca pe vremea copilăriei petrecută în locul-icoană numit cu emoție “acasă” Bucuria acestor zile pe care o trăiam acum se împletea cu amintirea altei vacanțe asemănătoare petrecută în Andaluzia Spaniei acum 5 ani, dar și cu retrăirile 179 îndepărtatelor vremuri ale copilăriei de care nu ne putem desprinde niciodată Aici era cu totul o altă lume, e adevărat, frumoasă și interesantă, dar care nu făcea parte din ființa noastră si astfel amintundu-ne că așa cum este ea ticluită, este o lume imperfectă, chiar dacă este cea mai bună dintre toate lumile posibile încântătoare a fost și vremea, fiindcă aici a îmbrăcat hainele celor patru anotimpuri într-o singură zi Dimineața ne întâmpina un soare strălucitor cu lumină dătătoare de fiori plini de viață, încât ne trezeam cântând și săltând de bucurie venită tiptil nu știu de pe unde Ne venea să ne credem mai frumoși, mai tineri, mai generoși, gata să dăm din prinosul de bunătate numai să fi fost cine să-l primească și completam tabloul primăverii cu amintirea păstrată în urechi a cântecelor păsăretului chemându-și perechea La amiază era o vară mai domoală Ca să nu pierdem “anotimpul” de cateva ore ne-am dus la plajă și ne-am aruncat în bazinul de afară cu apă încălzită Ne-am răsfățat în nisip și în razele soarelui acum calde, dar prea repede trecătoare La plajă în Ajunul Crăciunului 180 Ne-am făcut fotografii, fiindcă nu e de ici de colo amintirea scaldelor pe malul apelor în anotimpul numit “scurta vară din timpul iernii” Seara gustam din anotimpul toamnelor târzii, cu natura adormită Noaptea, temperatura ne încerca pielea ca o iarnă blândă, dar tot cu “năravul” știut Atmosfera liniștitoare, o elegantă mașina închiriată, eleganța și confortul apartamentului nostru în care ne-am simțit ca acasă, căci, pe bună dreptate, apartamentul, prin sistemul time-share, era proprietatea noastră pe timpul șederii acolo, jocurile de minigolf și alte distracții au contribuit ca buna noastră dispoziție să fie deplină Satisfacții deosebite ne-au oferit și vizitele împrejurimilor În localitatea St Petersburg am petrecut o zi întreagă atrași de frumusețea orașului cu aer patriarhal asezat pe malul apelor Golfului Mexic și mândrindu-se că adăpostește colecția tablourilor lui Salvador Dali, aflată acum într-o clădire devenită neîncăpătoare și gata de mutare peste câteva zile într-o nouă și modernă clădire, de trei ori mai încăpătoare I-am dat mai multe tarcoale acestei construcții făcută pe măsura artei pe care o adăpostește În fața tablourilor am ascultat iarăși uimitoarea poveste a acestei importante colecții, un omagiu, nu doar pentru Dali, dar și pentru familia Morses, care a pus baza acestei colecții Am scotocit iarăși ideile din tablourile lui Dali, acest artist mereu tânăr care în mod repetat s-a reinventat pe sine Am revăzut acele aspecte dense și complexe, cu unghiuri diferite, cu peisajele deformate, ambigui, cu obiectele care curg, sau nelalocul lor, cu formele amenințătoare sau contrastele puternice ale tablourile lui Ne provocau obsesiile și ciudățeniile și ne punea pe gânduri perpetua dorință de schimbare în confruntarea sa cu această lume Tipic adolescentin Așa se explică de ce, revenind la acest muzeu după câțva ani, tablourile 181 aveau încă multe de spus din bogăția de înțelesuri rămasă ca o promisiune pentru mereu “data viitoare” În această vacanță, nu noutățile au avut precădere în atracția și satisfacția noastră, ci bucuria redescoperirii și reevaluării celor văzute în alte dăți Când te afli la primul contact cu lumea în care ai intrat, trăiești noutatea care te întâmpină, încerci să o intuiești, să o cuprinzi cu toate simțurile, să o cântărești, să-i găsești un loc în scara valorilor, să-ți întipărești ce crezi că trebuie să rămână în zestrea memoriei pe viață Ca și tablourile lui Dali, tablourile de viață care se succedau înaintea ochilor noștri aveau ceva mereu de redescoperit, de contemplat, de pus în alți termeni, de privit din alt unghi Revenind după un timp, imaginile îți par o carte deschisă pe care ai citit-o, dar acum a venit timpul să observi nuanțe sau amănunte relevante, să reevaluezi, să redescoperi, să guști mai pe îndelete ce ai ingurgitat înainte la repezeală, să verifici ce ți-a mai rămas din înregistrările memoriei afective “De asta îți amintești?” era întrebarea cea mai frecventă a acestor zile Chiar și drumurile de sosire și plecare au fost într-un fel o reconstituire Alergând prin aeroporturi de la un terminal la altul, ne-am lăsat furați de frumusețea construcțiilor și de buna funcționare a serviciilor Cu 15 ani în urmă, primele impresii despre uriașele aeroporturi americane mi-au stârnit multă admirație Acum, optica era alta Datorită internetului, am putut să văd aeroporturi noi în Dubai, China, Japonia și aiurea prin lume, clădiri sau chiar orașe construite pe apă, sub apă, în plin deșert devenit un rai de frumusețe, vapor uriaș, cât un oraș de mare și câte alte minunății Pentru acestea s-au folosit tehnici de ultimă generație, s-au investit cutremurătoare sume de bani, făcând să stăpânească un lux exorbitant, iar serviciile să se ridice la cea mai înaltă clasă posibilă Aeroporturile americane care formaseră obiectul deplinei mele admirații 182 Vechiul muzeu SALVADOR DALI Noul DALI se deschide în 11 ianuarie 2011 nu cu mult timp înainte, acum păliseră Funcționau bine și acum, dar mi se păreau prăfuite, modeste și la mare distanță de cele construite recent acolo unde s-au adunat cele mai mari bogății ale lumii, iar tennica modernă ne-a creat sentimentul de uluire 183 În final, ne-am adunat și noi gândurile, am făcut ordine în sentimente și ne-am pregatit de plecare acasă Ca si în celelalte vacanțe petrecute in Florida, la plecare am simțit că s-a cuibărit în noi niște vibrații de frumusețe proprie care încercau să ne smulgă promisiunea de a reveni Seducția lor era atât de vie, încât am simțit că nu vom putea rezistenta În Toronto ne-a întâmpinat albul zăpezii prin care întrezăream inocența copilăriei și ne-a îndulcit regretul că am părăsit frumusețile Floridei Poate din cauză că m-am născut în toiul iernii, oricât de frumos ar fi în Florida sau în alte locuri pământene, nu mi-ar place să lipsească iarna cu puritatea zăpezii din peisajul vieții mele 184 CAPITOLUL V DIN LUMEA SCRIITORILOR GEORGE ROCA „DE VORBĂ CU STELELE” Ziarist cu har și talent, personalitate marcantă a mass-mediei românești, a presei și nu numai, de formație filolog și om de teatru, cu pasiune pentru arta fotografică, poet și prozator, George Roca mi-a oferit bucuria participării la lansarea volumului „De vorba cu stelele” în data de 26 mai 2010 Acest eveniment a avut loc la scurtă vreme după lansarea volumului de poezii „Evadare din spațiul virtual” în 26 septembrie, 2009 Ambele volume au apărut la Editura ANAMAROL sub îngrijirea poetei și prozatoarei Rodica Elena Lupu Lansarea a avut loc la Biblioteca 185 Metropolitană din București, fiind organizată de Revista „Romanian VIP”, Editura ANAMAROL, reprezentată de doamna director Rodica Elena Lupu și Liga Scriitorilor din România, reprezentată de către doamna Elisabeta losif -președintă a Filialei București) și de Biblioteca Metropolitană București, prin doamna Mihaela Sfârlea Frumoasa sală în care s-au făcut prezentările a fost neîncăpătoare „De vorba cu stelele” este un interesant volum de interviuri cu personalități românești din țară și din Europa, precum scriitorii Cristian Negureanu, Darie Ducan, Melania Cuc, Mariana Pop-Mion, fotbalistul Victor Paraschiv și artistul plastic Cornel Durgheu, ori din America, Mircea Bădulescu, Ovidiu Creangă sau din Australia, cântăreața Xonia (Loredana Sachelaru), Gheorghe Drăgan, ca să enumăr doar câțiva dintre cei 24 de intervievați Volumul „De vorba cu stelele” e o continuare a activității sale de publicist, acum redactor șef la revista „Romanian VIP” din Dallas - Texas, aceea de a descoperi români pierduți în negura străinătății, de a se apleaca asupra procesului de emigrare și transformările psiho-sociale prin care trec aceștia, dar și pentru a le înlesni cunoașterea, pentru a le oferi șansa de a se afirma, sau pentru a stabili o punte de legătură între ei și cei de acasă Din această strădanie se desprinde bine ideea că autorul cunoaște gustul străinătății și dorul de țară, căci vremurile l-au împins să își ducă traiul în îndepărtata Australie Articolele sale sunt răspândite în nenumărate reviste de limbă română on-line sau tipărite pe hârtie, aflate prin toate colțurile lumii E o muncă uriașă pe care o face fără răgaz, mânat doar de dragostea necondiționată pentru români, din arzătoarea dorință de a salva și a face cunoscută cultura și limba noastră, ca o adevărată contrapondere față de cei care vor să sfârșească neamul 186 nostru El ne spune cu convingerea unui mare român: „Oriunde ne-am afla pe planeta Pământ, suntem într-o oarecare măsură răspunzători de promovarea, conservarea și salvarea limbii române ” Răsfoind această carte, te lași sedus de modul lejer cu care se mișcă prin viața și personalitatea complexă a persoanelor intervievate, te cucerește prin finețea observațiilor, inteligența și subtilitatea întrebărilor Ca și în întreaga sa activitate de jurnalist cultural, te trimite cu gândul la arta cu care știe să se retragă din fața persoanelor dificile, a celor depășiți de situație, înguști la minte, încărcați de răutăți, invidii și stăpâniți de dorința răzbunării neînduplecate împortiva rivalilor El știe să pună în lumină spiritualitatea românească, întâmplările vieții, efortul la adaptare, dorul de țară, problemele vieții de emigrant „N-aș vrea să mor până înainte de a vedea Basarabia alipită la patria Mamă - România” spune la pagina 46, ca un adânc oftat, scriitorul aproape nonagenar, Ovidiu Creangă, român născut în Basarabia și trăitor în Toronto-Canada Și în această carte George Roca ne reunește visele și principiile noastre fundamentale, iar străinii au înlesnirea de a cunoaște mai multe despre poporul și țara noastră Cu căldură și pricepere scoate în evidență multe din valorile perene ale poporului nostru pe care le face cunoscute și peste hotare A trezit în mine ecouri deosebite descrierea orașului Oradea din anii '50 ai secolului trecut, (pag 186), oraș care mi-a marcat anii tinereții, descriere făcută de promotorul, mentorul și managerul Facultății de Arte Vizuale din Oradea, Dr Cornel Durgheu Cu câteva trăsături de condei a pus în lumină valori și frumuseți acum apuse și despre care tinerii de astăzi abia dacă au aflat câte ceva: „ ne-am intersectat pașii, pe vremea adolescenței, pe străzile acoperite cu sticlă ale orașului Oradea - pasajul Vulturul Negru sau șoașu cum îi ziceau 187 localnicii - sau pe renumitul și aristocratul Corso, strada principală a urbei, pe acolo pe unde, de cum se lăsau umbrele serii, lumea buna, și nu numai, ieșea la promenada Lume relaxată și nobilă, pregătindu-se pe la orele 20:00 să descindă elegant într-unul din somptuoasele restaurante orădene Transilvania, Szedosz, sau la minunatele grădini de vară Crișul Repede, Pescăruș, sau chiar sus pe deal la Ciuperca, locuri unde nu prea aveai acces dacă nu erai tras la patru ace, cravată, papion, sau lavalieră Era vremea când jocurile de tot felul: billiard, rummy, poker, etc, tradiționale perioadei interbelice, făceau nopțile orașului Oradea să amintească de ambientalul parizian, barcelonian sau napolitan ” Cu discreție și modestie ieșite din comun, George Roca inspiră încredere, confort sufletesc creatorilor români de pretutindeni, care trăiesc și simt românește, indiferent de vârstă, studii, numărul de cărți publicate E remarcabilă căldura cu care s-a aplecat asupra multor suferințe ale românilor, a sprijinit scriitori începători sau pe cei care nu aveau cum să-și facă cunoscute scrierile lor Munca sa se aseamănă cu cea a culegătorilor de folclor pentru că a tezaurizat scrierile multor autori români din țară și de pretutindeni care ar fi putut rămâne total necunoscuți Sfera preocupărilor lui este mai largă, îi are în obiectiv nu numai pe scriitori, ci și pe creatorii picturii, sculpturii, dansului, chiar și ai jurnalismului Simpaticul om de cultură, jovial, cald și prietenos, inteligent, George Roca, cu figura sa luminoasă, senină, cu firea pasională, fără orgolii, cu înclinații ludice, a reușit să stabilească o comunicare amicală cu toți cei care l-au cunoscut, așa cum s-a întâmplat și cu mine În rândul „Stelelor” prezentate în volum, un loc deosebit îl are „Steaua” sa proprie, ca o adevărată „Stea între Stele” 188 Valoarea sa este frumos și viu conturată în rândurile cu care se deschide volumul cu titlul „Profil de personalitate creatoare”, semnat de scriitoarea Carmen Cătunescu, membră a Uniunii Scriitorilor George Roca este prezentat ca „un individ vulcanic, intempestiv, jovial, simpatic, superprietenos” „un artist profund (cu studii aferente), cu calități actoricești, dar și de regizor, și de scenarist, proteic, plin de posibilități, poznaș, gata oricând să interpreteze un rol, să-și valorifice pasiunile, înclinația spre ludic ” Despre prodigioasa sa muncă ne spune: „Numai dacă vom enumera o parte din periodicele la care a colaborat (nenumarate!) ori a participat efectiv la realizarea lor făcând parte din colegiul de redacție: „Arcada” (București); „Unu” (Oradea); „Provincia Corvina” (Hunedoara); „Familia Română” (Oradea-Baia Mare); „Agero” (Stuttgart); „Românul Australian” (Melbourne); „Jurnal Olimpic”, „Spirit românesc” și „Viața Parohială” (Sydney); “Romanian VIP” (Dallas); “Miorița” (Sacramento), etc, ne vom întreba când a avut, are, va avea timp să le cuprindă pe toate (pag 5-6) Așa l-am cunoscut și eu, la început prin intermediul internetului, publicându-mi scrierile fără să mă cunoască, iar apoi a venit o neașteptată bucurie pentru mine, ocazia de a-l cunoaște personal la lansarea acestui volum Îl consider un fericit prilej în care mi s-au întărit convingerile despre trasaturile lui de caracter și am descoperit alte valori nobile care-mi amintesc de oamenii din mijlocul cărora s-a înălțat, bihorenii tinerețelor mele fragede Neam despărțit luând cu mine lumina albastră a ochilor care răspândesc în jur calda înțelegere umană Mă simt onorată și norocoasă că am avut prilejul să-l cunosc și mai ales pentru că mă consideră și pe mine o apropiată ca pe toți cei cărora le-a dedicat pasionata sa muncă 189 INTERVIU CU SCRIITOAREA ELENA BUICĂ George ROCA: Vă mulțumesc mult pentru că mi-ați acordat acest interviu Aș dori să vă faceți cunoscută cititorilor noștri Să începem cu începuturile, adică de pe vremea când erați copil în comuna Țigănești, județul Teleorman Câteva amintiri plăcute și mai puțin plăcute? Elena BUICĂ: Sunt bucuroasă și mă simt onorată de discuția pe care o putem avea împreună, așa cum mă bucură întâlnirea cu toți oamenii deosebiți ieșiți în calea vieții mele Am să încerc să vă răspund pe cât se poate de aproape de ființa adevărului, folosindu-mă uneori și de câteva însemnări făcute cu alte ocazii Dacă începem cu începutul, acesta a fost în 3 ianuarie 1933, data când am respirat începutul vieții la Țigănești-Teleorman, acolo unde am trăit acel miracol existențial de care rămânem legați prin fire nevăzute în tot restul vieții Ca pentru orice copil, părinții au jucat un rol esențial în viața mea, cărora le aduc neîncetat un prinos de recunoștință Mama, Florica, născută Sima, a fost casnică, fiică de negustori cu rădăcini de mari bogătași din Grecia și cu ramuri în armata franceză cu rang de general Tata, Spirea Buică, a fost negustor angrosist de cereale și a avut și un „magazin de manufactură” cum era prezentat cu litere mari pe fața dinspre stradă a casei noastre Tata ajunsese om de vază nu numai în comuna noastră, ci și prin împrejurimi 190 Țigăneștiul, făcând parte dintr-o zonă cu cel mai bun pământ din țară, având mari producții de cereale, a fost propice dezvoltării comerțului acestora În perioada interbelică au apărut comercianți de cereale care s-au impus în comună ca personalități puternice care se afirmau pe un plan superior față de restul sătenilor, deși proveneau din mediul rural, unii chiar fiind la prima generație de schimbare a statutului social, cum era și tatăl meu Provenea dintr-un neam de țărani falnici și viguroși, bogați și puși pe treabă, înrudiți cu cei din neamul Capră ajunși mari moșieri și din rândul cărora s-au ridicat mulți oameni de seamă, printre care filosoful Constantin Noica După 1944 statutul social al părinților mei a fost plătit scump de întreaga famile, dar în vremea copilăriei mi-a oferit o dezvoltare mai deosebită Sătenii în mijlocul cărora am crescut și tovarășii mei de joacă mă priveau ca pe un copil mai cu „moț” Eram considerată căpetenia de necontestat a grupului de joacă pe care trebuia să-l conduc Așa cred că s-a născut în mine preocuparea pentru supravegherea universului copiilor și s-a așternut de la sine drumul către școala de viitoare învățătoare Sunt multe aspectele care și-au pus amprenta pe formarea mea ca om, școala cu dascălii vestiți și biserica prin preoții ei - toți cu autoritatea și respectul necontestate, apoi folclorul, obiceiurile, tradițiile, oamenii satului, întregul climat în care am copilărit Aș mai aminti ceva care m-a marcat În această perioadă, tot ce realizau părinții mei trebuia să fie la o mai mare înălțime față de restul sătenilor, casa, mobila, îmbrăcămintea, mâncarea, comportarea, vocabularul, ținuta etc, trebuiau să fie un model de urmat Așa s-a sădit în mine dorința care m-a însoțit de-a lungul vieții de a ridica mereu ștacheta țelurilor propuse, uneori chiar de netrecut, rămânând undeva acolo sus, ca un ideal la care nu încetez să mă uit nici astăzi George ROCA: De ce ați plecat de-acasă? 191 Elena BUICĂ: Aș fi putut să rămân acasă în dulcele trai de pe atunci, înconjurată de dragostea, respectul și uneori ori și de invidia sătenilor, nu de puține ori cu neamuri învrăjbite, dar aveam în față ridicată ștacheta de care am vorbit mai înainte și am plecat la vestita Școală Normală „Ioan Oteteleșeanu” de lângă București, în comuna Măgurele Desprinderea de comuna mea natală n-a fost totală niciodată, nici pană în zilele de astăzi, deși mă aflu la mare distanță și ca timp și ca spațiu În scrierile mele, nu de puține ori străbate câte o imagine recentă a Țigăneștiului, dar mai adesea câte o reconstruire lirică a vremurilor petrecute în timpul copilăriei sau chipuri de oameni care prin silnicia timpului și a sorții s-au mutat în cealaltă lume Amintirile îmi vin din străfundul memoriei, puternic, fascinant, hipnotic, dar sunt amintiri pline de cuviință și respect pentru toți cei buni, chiar dacă m-am confruntat și cu neomenia Am privit satul și oamenii cu ochii umezi, plini de duioșie, ori prin aburi de vis, cu sfințenie în suflet M-am străduit să fixez într-un lirism cald obiceiuri, tradiții, modul de viață din timpul copilăriei mele, căci cele de acum nu mai au conotațiile de atunci, nu mai au forță să îndulcească existența și rosturile vieții Zborul strivitor al tehnologiiei va tulbura până în adâncuri viața oamenilor din satele tradiționale și nu se știe dacă va mai rămâne ceva din ceea ce a fost, din acele rosturi simple și limpezi ale traiului la sate Eu fac parte din ultima generație martoră acelor vremuri, acum aproape apuse, de parcă ne despart mai mult de 100 de ani George ROCA: Deci la faimoasa Școală „Ioan Oteteleșanu” de la Măgurele! Am auzit despre această instituție veche de învățământ și apartenența ei la Academia Română Puteți să îmi dați mai multe detalii? Elena BUICĂ: Ooo! Atingerea amintirilor din acea etapă de viață inundă intreaga mea ființă si mă proiectează într-o lume ca de basm din care tâșnește întrebarea: „Chiar a 192 fost cu adevărat, sau mi se pare? Nu sunt cumva scornelile mele?” M-am simțit o mare norocoasă fiindcă am avut prilejul să urmez cursurile, timp de patru ani la Școala Normală „Ioan Oteteleșanu” din comuna Măgurele, la câțiva kilometri de la periferia Bucureștiului spre Șoseaua Alexandriei Această comună, Măgurele, păstrătoarea unor comori de amintiri, are un trecut istoric remarcabil Ea apare în documente între anii 1551 si 1625 ca „ocina domnească”, iar în zilele de acum se bucură de faima comunei capitală a fizicii atomice românești Într-o vreme, această comună și împrejurimile ei au fost moșia de zestre a Doamnei Stanca Mihai Vodă-Viteazul și-a așezat aici tabăra înaintea luptei de la Călugăreni în august 1595 În ajunul bătăliei aici și-a tinut consiliul de război, într-o pivniță pe care și eu am cercetat-o și am folosit-o ca ascunzătoare în jocurile noastre Umbra și răcoarea de acolo ne strecurau în inimă o oarecare înfiorare Mai apoi această moșie i-a aparținut lui Ioan Oteteleșanu Acesta a fost ministru de finanțe în timpul lui Alexandru Ioan Cuza Se trăgea dintr-o familie de mari boieri cu obarșia în Oltenia, cu întinse moșii și case în mai multe zone ale țării, dintre care, mai cunoscute au fost moșia și castelul din Măgurele, dar mai ales clădirile și grădina devenite mai târziu „Terasa Oteteleșanu” din București peste care tronează acum Palatul Telefoanelor Aceste spații au fost locurile de întâlnire ale protipendadei Bucureștiului George ROCA: Fascinant! Pe la sfârșitul '60, pe vremea când locuiam în București am cunoscut urmașii familiei Oteleșanu Regretatul Radu Oteteleșanu, fiindu-mi prieten, mă invita deseori la casa din Aleea Alexandru Una dintre bunicile sale picta cu mult talent cu email pe porțelan Deseori îmi plăcea să stau în prejma dânsei și să îi ascult minunatele povestiri despre faimoasa 193 familie și despre tinerețile ei interbelice Vă rog să continuați! Elena BUICĂ: În aceste spații doamna Elena Oteteleșanu organiza petreceri fastuoase, dar și întâlniri ale artiștilor și scriitorilor, de multe ori patronate de „Junimea”, întâlniri evocate în multe scrieri sau lucrări de artă Din tot ce a fost a mai rămas doar castelul din Magurele, aflat acum în stare deplorabilă, mai ales dupa cutremurul din 1977 și parcul ce-l înconjură, cu abia puțină viață în el Dar așa cum sunt, ele ne amintesc și astăzi de o perioadă încărcată de istorie, de legende, de rare frumuseți, despre o lume aparte Acolo este cuibarită și speranța că în viitor autoritățile își vor întoarce fața către acest cuib de scumpe amintiri Măgurele era locul cel mai îndrăgit de marele nostru poet Mihai Eminescu Aici se refugia de patimile politice ale „Timpului” și își găsea izvorul de inspirație pentru multe din poeziile sale Acest loc a fost binecuvântat și de prezența lui Ioan Slavici care, mai apoi, a pus bazele unei instituții de învățământ unic în țară și în Europa, vestit și în anii când eu i-am urmat cursurile până la reforma învățământului din 1948 Castelul din Măgurele, așa cum l-am apucat și eu, era înconjurat de un teren de o rară frumusețe Într-o parte era parcul și în cealaltă parte era grădina, pe care Ioan Oteteleșanu, în 1847, le încredințase pentru amenajare renumitului arhitect peisagist Karl Frederich Wilhem Mayer, fostul director al grădinilor imperiale din Viena, cunoscut la noi pentru amenajarea Grădinii Cișmigiu și a Parcului din Soșeaua Kiseleff Renumitul arhitect peisagist a creat aici un adevărat rai de frumusețe În anii când eu am fost elevă acolo, 1944-1948, parcul își păstra prospețimea frumuseții, era foarte bine întreținut sub îngrijirea domnului Nicolae, agronomul școlii În parc, 194 printre copacii seculari, era o peluză care cobora de la castel până la lacul mereu împrospătat de un izvor, adus de la distanță mare, „frate geamăn” cu cel din Cișmigiu și botezat la fel: „Izvorul lui Eminescu” Mă consider norocoasă pentru că în acești ani am călcat pe aceleași alei pe care se plimba Eminescu și am trăit în castelul care i-a inspirat versurile din Scrisoarea IV: „Stă castelul singuratic oglindindu-se în lacuri/ Iar în fundul apei clare, doarme umbra lui de veacuri”, am respirat aerul în acceași atmosferă de magică reverie ca cea din poezia „Somnoroase păsărele” unde imaginea lacului ca o oglindă te cucerea prin fermecătoarea-i frumusețe, în timp ce „Peste-a nopții feerie/ Se ridică mândra lună” și aici „Totu-i vis și armonie” Și multe vise am avut și noi atunci În imediata apropiere, în partea dreapta, era „ascunzătoarea” lui Mihai Viteazul, cum rămăsese în amintirea urmașilor În preajma lacului erau cele doua chioșcuri, al lui Eminescu și al lui Slavici, vopsite în alb strălucitor și încărcate de ghirlande de flori În anii următori s-au mai făcut și alte adaosuri: statuia lui Eminescu, opera sculptorului Mihai Onofrei, executată după fotografia lui Eminescu făcută de pictorul-fotograf polonez Franz Duschek Au fost adăugate corpuri noi de clădire În cealaltă parte a castelului era grădina care putea să te trimită cu gândul la frumusețile Raiului, străbătută de alei marginite de flori, din loc în loc cu arcade de lemn, vopsite în alb, pentru trandafiri cățărători care formau adevărate bolți Erau și două bazine cu pești exotici și înconjurate de flori de origine mediteraneană Între anii 1851-1853, în imediata apropiere, Ioan Oteteleșanu a înălțat o frumoasă biserică cu hramul Sfinților Împărați Constantin și Elena, pictată de Gheorghe Tatarăscu în anul 1853 Pe vremea când eram elevă, în această biserică corul școlii noastre dădea răspunsurile la Sfanta Liturghie 195 Cele mai interesante relatări despre acest castel devenit înstitut de învățământ și locurile din preajmă, le avem din „Jurnalul intim” și din nenumarate alte însemnări ale scriitorului Ioan Slavici care a locuit aici timp de 14 ani ca director și profesor: „Magurelele au fost moșie de zestre a Stanchii Doamnei și se întindea din Dambovița până-n Argeș Mihai-Vodă Viteazul avea aici loc de sedere, unde a ținut în ajunul bătăliei de la Călugăreni consiliul de război, și bătrânii arată și azi unde se afla cula lui, din care n-a mai rămas decât o pivniță ” „ Mă duceam acolo de cele mai multe ori cu Eminescu, mai ales după amiaza și stăteam până spre miezul nopții, căci plină era grădina mai ales serile, când luna-și revărsa lumina peste lac și peste luminișuri, încât parcă te aflai pe celălalt tărâm, între smei, zâne și feți frumoși Aici sta castelul singuratic oglindindu-se în lacuri, aici e terasa cu liane, aici erau somnoroasele păsărele care la cuiburi se adună, aici luna iese întreagă și se'nalță a șa bălaie, dar tot aici era și teatrul de păpuși și zvonul de vorbe omenești” Tot de la Slavici aflăm cum a devenit acest domeniu un institut de învățământ Neavând copii, fiind unul dintre marii filantropi ai țării, Ioan Oteteleșanu a lăsat prin testament, ca dupa moartea soției sale, Elena Oteteleșanu, să fie donată Academiei Române „toată averea sa, pentru ca să servească la facerea unui institut de fete românce cărora li se va da o creștere și educatie de bune nume de familie, fără pretenție sau lux” (din „Cartea de danie a Domnului Ioan Kalinderu catre Academia Română” 19 04 1893) Dupa încetarea din viață a soției sale, la 4 decembrie 1888, a fost pus în posesiune domnul Ioan Kalinderu, administratorul averii Oteteleșanu și membru al Academiei Române, după ce rude colaterale au atacat testamentul și totul s-a clarificat prin tribunal Ioan Kalinderu, înainte de a dona Academiei Române (1893) averea familiei Oteteleșanu, inclusiv moșia 196 Măgurele cu castelul, parcul, dependințele, terminase restaurarea castelului, programul de studii și planul de organizare al institutului, inaugurat în anul școlar 18941895 cu prima serie de 15 eleve, a clasei I Directorul de studii al institutului a fost numit Ioan Slavici care 14 ani, sa implicat în organizare și conducere, punând fundamentul unui învățământ inspirat din școlile apusului Experiența lui Slavici la Măgurele se număra printre cele mai interesante din istoria învățământului românesc De aici s-au inspirat pentru organizare toate școlile care pregăteau învățători Multe din cele puse ca temei de Slavici au dăinuit până în anii schimbărilor aduse de reforma învățământului din 1948 În acest cadru romantic al secolului al 19-lea, ca și pe vremea lui Ioan Slavici, noi, elevele, aveam într-un singur perimetru clădirile cu toate dotările necesare, dormitoare, cantină, școală de aplicații și biserică Pe atunci se putea vorbi de o altă dimensiune a școlii Era mult profesionalism, dăruire și talent Se punea accent pe formarea personalității, căci personalitățile se formează după modelul personalităților Ținuta profesorilor îți impunea să-i crezi pe cuvânt Ei au știut sa treacă peste dificultățile economice, capriciile politice, au avut idealuri pe care le-au urmat în pofida piedicilor Elita intelectualității românești s-a datorat lor Aceste școli asigurau o pregătire complexă celor care trebuiau să fie apostoli ai neamului, alături de preoții satelor Pe lângă orele de cultură generală, aveam ore de practică în agricultură, la orele de muzică învățam să cântăm la vioară, să dirijam un cor, învățam răspunsurile la Sfânta Liturghie, aveam ore de croitorie, de gospodărie, de dansuri populare Accentul cădea întotdeauna pe noblețea profesiei aleasă, pe dragostea pentru tânăra generație, pe formarea unor calități morale înalte De atunci, prefacerile sociale au schimbat totul, valorile sunt altele Generațiile mai noi nu mai știu cum a fost 197 Doar din când în când mai străbat câteva ecouri dintre ruinele școlii numită pe atunci „loan Oteteleșanu” Frumusețile castelului cu împrejurimile lui au rămas doar ca o amintire a unor vremuri cu care ne puteam mândri Mulți sunt cei care nu știu că într-o perioadă, prin rafinamentul și eticheta acelor ani și prin lumina școlilor noastre, România a avut o culoare și o individualitate deosebită în care se înscriu și imaginile din Măgurele George ROCA: Excelentă relatare Vă mulțumesc! Este ca o lecție de istorie Se vede că ați fost profesoară atâția ani! Și următoarea etapă de educație? Ce ne povestiți despre acea perioadă? Elena BUICĂ: În urmatoarea etapă au început bulversările și în învățământ ca și în toate domeniile vieții Școala la care am urmat cursurile celorlalți patru ani era și ea una vestită, fostul liceu „Carmen Sylva” din strada Știrbei-Voda, numarul 33, din București, în imediată apropiere de Cișmigiu, devenită ulterior clădirea Conservatorului „Ciprian Porumbescu” Câteva profesoare de la Măgurele ne-au însoțit și aici și corpul profesoral s-a lărgit cu profesori noi, dar toți erau formați la școlile care au dat profesori remarcabili Alaturi de ei, ne-am strecurat printre rigorile impuse de politica vremii Când au putut, chiar riscând, ne-au transmis cunoștinte și sentimente pe șoptite, s-au străduit să facă din noi cadre didactice după modelul știut Primeam aceste comori împletindu-le cu câte un „kazaciok” ori „Kalinka”, ori cu recunoștință pentru tătucul Stalin și pentru URSS-ul eliberator Frumusețea deosebită a clădirii, dar mai ales frumusețile în vecinatatea imediată a Cișmigiului ne îndulceau viața de adolescente dornice să mai tragem cu ochiul și pe la tinerii liceelor din apropiere, Sfântul Sava și Gheorghe Lazăr Când eram la sfârșitul ultimului an școlar, cam prin iunie 1952, cu un nou val de prigoană politică a venit hotărârea 198 de a scoate din școli pe toți cei cu „origine socială nesănătoasă” Din cauză că părinții mei erau burghezi, „dușmani ai poporului”, mi-a fost situația în grea cumpănă Am scăpat, având diploma de absolvent în mână în urma unei împrejurări norocoase, în care numai bunul Dumnezeu a știut cum a lucrat Oricum, viitorul îmi era blocat și ca să scap din această situație, am cerut repartiția cât mai departe de părinți Întâmplător, directoarea școlii, Dumnezeu să-i dea odihnă, era din Bihor și pentru că ea „operase” ajutându-mă să mă „strecor” mi-a deschis drumul spre acea zonă a țării Pe atunci nu se punea problema de „pile” M-a ajutat numai pentru că îi plăcuse ei cum am ținut orele de practică la finele anului și considera că învățămânul ar pierde o valoare dacă aș fi dată afară din școală Așa am ajuns la Oradea de unde m-am ales cu o experiență de viață deosebită față de zona de unde veneam Am fost învățătoare și profesoară suplinitoare de limba română în comuna Ineu de Criș, situată sub un deal, aflată la numai 20 kilometri de Oradea, dar cu rădăcini parcă în lumea arhaică George ROCA: Ce amintiri aveți despre Oradea și județul Bihor? Elena BUICĂ: De Oradea și judetul Bihor, în special de comuna Ineu de Criș, mă leagă multe și dragi amintiri Am scris pe larg despre împrejurările care m-au dus in aceste locuri și depre oamenii care mi-au marcat tinerețea Bihorenii mi-au rămas la suflet, și așa îmi explic ușurința cu care îmi stabilesc legături de suflet cu ei oriunde îi întâlnesc în lume Ori pe unde am umblat, am păstrat dragi amintiri Bihorului și orașului Oradea de atunci căruia i se spunea Oradea-Mare Pe atunci era vestit în toată Europa pentru frumusețea și civilizația lui, pentru înfățișarea și viața lui cosmopolită Orașul Oradea era remarcabil pentru clădirile lui frumoase, pentru Biserica cu 199 Lună, pentru aspectul impunător al Primăriei, pentru pasajul acoperit cu sticlă colorată după modelul celui din Milano, pasaj care unea trei străzi și căruia orădenii îi ziceau „șoașu”, sau Pasajul Vulturul Negru, o adevărată emblemă a orașului! Eram fascinată și de acel Corso aristocrat - strada principală - pe unde se plimba o lume elegantă și cu comportament rafinat, de frumoase cafenele, terase, magazine, cu grădini de vară, cu teatrul, cu primul Observator Astronomic din țară și multe alte puncte de atracție precum parcurile cosmetizate de grădinari cu talent, Dealul Pisicii și Băile Episcopia și Felix din apropiere Pe atunci, mai existau săli de jocuri de biliard, rummy, poker și alte distracții specifice perioadei interbelice, pentru că prefacerile regimului comunist s-au instalat aici cu oarecare întarziere Oradea m-a fascinat cu parfumul de oraș elegant încă de la prima vizită și mi l-a făcut de neuitat La cei 18 ani cât aveam când am ajuns la Ineu, nu mi-a fost ușor să găsesc o linie de comportament în care să dăinuiască în armonie lumea arhaismului comunei în care îmi duceam traiul, cu eleganța și somptuoasa lume a orașului Oradea către care aspiram și cu cea tumultoasă a Bucureștiului care își pusese amprenta asupra formării mele Mă atrăgea viața plină de înțelepciune a țăranului bihorean, vorba cumpănită când stătea să „cujete”, specificul și frumusețea folclorului, dar pe de altă parte, duceam dorul vieții culturale din București și eram atrasă de parfumul occidental al orașului Oradea S-au scurs de atunci 60 de ani, dar prefacerile rapide care au trecut ca tăvălugul peste noi, ne dau senzatia că acea lume apartinea unui trecut cu mult mai indepartat Dar oricât și oricum ar trece timpul, acele spații de suflet le duc cu mine oriunde mă aflu George ROCA: Mă faceți să oftez și să devin nostalgic aducându-mi aminte de Oradea, orașul copilăriei mele 200 Observ că am avut drumuri paralele Din nou v-ați mutat, de data asta tot în Ardeal, la Cluj! De ce ați optat pentru a face filologia la Cluj? V-a cucerit faima universității „Babeș-Bolyai”? La ce secție ați fost studentă? Elena BUICĂ: După căsătorie, cu un bihorean, mi-am urmat soțul El era pilot al aeroportului din Someșeni, care aparținea Clujului Prin căsătorie am scăpat de „originea nesănătoasă” și am putut să urmez cu o întârziere de șapte ani cursurile Facultății de filologie, secția româna pură, nou infiintată la Universitatea „Babeș-Bolyai” Clujul de atunci a rămas viu în amintirea mea Ieșisem din perioada grea, cu prezent nesigur și viitor incert și pentru că mi se deschideau noi orizonturi, prinsesem aripi largi Viața mea era dominată acum de o largă generozitate și de un copleșitor omenesc, mă aflam printre zănaticii care căutau ca proștii adevărul și dreptatea, scrutam căile de acces spre fondul destinului uman și râvneam la bolta înstelată a ideilor Clujul imi oferea acum anii se studenție la care visasem atâta timp Era perioada când învățam cu sete, pe rupte, citind afundată în biblioteci, ori învățând în liniștea și răcoarea copacilor din cimitir, era perioada când nu puteam zări vârful scării înălțimilor visate Pe atunci iscodeam drumul spre nemurire și zăcea și în mine ca în fiecare din noi la acea vârstă speranța că într-o zi vor ieși la lumină valorile care mocnesc gata să ne dea o nouă înfățișare Era orașul anilor împlinirii în iubire, al începutului de căsnicie și ineditul fericirii materne, anii multelor legături de prietenie atât de diferite, atât de colorate și atât de bogate, așa cum este orice tinerețe Era Clujul împlinirii ca om, cioplindu-mi propria configurație morală, al ambițiilor de a-mi făuri un statut de profesor apreciat și respectat, de a ține mereu la înălțime statura de onorabilitate Era orașul clocotitoarelor tinereți care te imping spre zonele tăinuite ale seducătoarelor ademeniri din care doream să gustăm pentru completarea 201 bagajului de viață, ispite la care apoi renunțam la marginea decenței și a bunului simt Trăiam parcă o dedublare, un ego gata să guste din toate aspectele vieții spre a le cunoaște și un alter-ego care punea stavilă ca un adevărat polițai al minții și care vâna pătimaș, cu ardoare, sălbatic, orice greșeală reală sau imaginară, ori cel care îmi oblojea imensul orgoliu neacoperit de realizari pe masura Pe atunci mi se parea că o mulțime de împrejurări nu erau decât ramele în care eu trebuia să așez picturile Pictam cu înfrigurare propriile mele scene de viață și începusem să lucrez și la o colecție de curiozitați socio-psiho-comportamentale, opere pe care n-am reușit să le termin și mai sunt încă în lucru și acum George ROCA: Și după ce ați terminat facultatea unde ați fost repartizată? Elena BUICĂ: Aveam deja stagiul făcut la țară, așa că am putut profesa în Cluj Am stat acolo pâna în 1974 când m-am mutat la București Clujul a rămas în amintirea mea ca o perioadă a clocotitoarelor tinereți, al anilor marilor împliniri, dar am și amintiri dureroase În această perioadă soțul meu a avut un accident cu avionul într-o comună cu nume parcă predestinat, IAD, acum se numește Livezi, nu departe de orașul Bistrița și și-a pierdut viața la numai 29 de ani Am trecut atunci prin multe și grele suferințe, dar treptat ele s-au transformat în materie fosforescentă care mi-a luminat calea de mai târziu George ROCA: Îmi pare rău! Condoleanțe! Chiar dacă sunt tardive! Să revenim Ați lucrat deci ca profesoară în orașul Cluj Cum este această nobilă profesie vazută din interior? Elena BUICĂ: Catedra a fost pentru mine o mare pasiune Nu știu când și-a făcut sălaș în mine, a fost ca și când aș fi venit pe lume cu ea Din dragoste pentru copii 202 m-am străduit ca fiecare oră să fie însoțită de căldură și lumină, ca elevii să poată îndrăgi literatura și dincolo de orele de curs Până la pensionare am lucrat cu aceeași căldură de părinte, ca profesoară de limba și literatura română și a rămas nestinsă dorința de a mă ține cât mai aproape de cele ce am învățat la școlile pe care le-am urmat Am văzut în elevii mei, înainte de orice, vibrația umană, nevoia de căldură sufletească, dorința de a fi înțeleși și ajutați, mai ales în perioada deschiderii ochilor spre viață în timpul adolescenței Mi-am privit elevii ca pe copiii mei de suflet Predând cunoștințele obligatorii impuse de programa școlară, am făcut eforturi să prezint literatura și scriitorii în așa fel ca să-i scutesc de prea multă minciună George ROCA: Și după Cluj ? Elena BUICĂ: După Cluj a urmat Bucureștiul M-am despărțit cu durere de Cluj, dar trebuia să-mi ajut părinții strămutați din comuna Țigănești, fiindcă nu mai aveau sprijin la bătrânețe În București am locuit împreună până la stingerea lor din viață, încercând să le alin durerea de desparțirea de acea zonă rurală de care s-au simțit legați prin întreaga lor ființă La catedră am rămas egală cu mine însămi Am avut o strânsă legatură sufletească cu elevii mei chiar și cu cei de vârstă mai mare care urmau cursurile serale Comunicarea cu ei era deschisă, sinceră, cu înțelegere pentru problemele și greutățile ce le aveau Am amintiri care îmi încălzesc sufletul și am raspunsul unora dintre elevii mei că dragostea ce le-am purtat se întoarce spre mine chiar și la distanța la care mă aflu George ROCA: Care a fost motivul pentru care ați emigrat în Canada? Elena BUICĂ: Nu am avut cuibărită in mine dorința de emigrare Frumusețile țării și locurile dragi, prietenii mulți 203 și buni, traiul în bună înțelegere, respect reciproc și armonie cu vecinii și cunoscuții, rosturile vieții împlinite, cu un trecut care îmi acorda respectul și considerația multor cunoscuți pentru care rămăsesem tot „doamna profesoară”, în linii mari o senectute așezată pe temeiuri bune, îmi erau suficiente pentru un trăi cumpătat și acceptabil M-am desprins cu greu de toate aceste valori pe plan spiritual de neînlocuit ca și de tot ce am agonisit pe plan material Am luat cu greu hotărârea de a mă despărți de țară ca să urmez calea pribegiei spre îndepartata Canadă Fiica mea, împreună cu soțul și cu nepoțica s-au stabilit aici și aveau nevoie de mine Între nevoile mele și cele ale fiicei mele și familiei ei, a atârnat mai greu acestea din urmă Pentru că soțul meu ne-a părăsit foarte de timpuriu, am traversat viața fiind singurul umar pe care se putea rezema fiica mea și nu m-am putut desprinde nici în acest moment crucial din viața ei Am sosit aici, dar o bună parte din mine a rămas în țară Acolo mă duc aproape în fiecate an, rareori cu o pauză mai mare Acolo aud iarăși, dupa 20 de ani, cum mi se adreseaza cunoscuții: „Ce mai faceți, doamna profesoară?” Acolo îmi încarc sufletul cu bucuriile cărora le-am dus dorul, apoi mă întorc în Canada pe care o revad cu plăcere și aștept iarăși timpul când să mă sui în avionul cu direcția Otopeni George ROCA: Ce bucurii și realizări ați avut și mai aveți pe continentul nord-american? Elena BUICĂ: Am plecat în Canada având în minte un principiu: atunci când pierzi ceva, sigur se deschide o cale nouă Când am luat hotărârea strămutării, am decis să fiu receptivă la această lume nouă și atât de diferită de climatul în care am trăit Așa că m-am apropiat cu înțelegere și recunoștință de aceată țară și oamenii ei care mi-au oferit multe satisfacții Una dintre ele este 204 desfășurarea vieții în normalitate, în liniște chiar dacă aceasta pretinde efort de grad înalt și nu de puține ori înghițirea în sec a lacrimilor M-a încărcat de optimism imaginea caselor frumoase, îngrijite, semn al unei vieți cu împliniri Este recunoscută Canada ca una dintre cele mai prospere țări Aici m-am convins că poate exista frumusețea traiului în armonie între băștinași și emigranți veniți din toate colțurile lumii Aici oamenii au un principiu de baza simplu și sigur: muncești - ai - nu muncești - nu ai Sunt oameni liniștiți care-și văd de rosturile vieții și îți zâmbesc privindu-te în față când îți vorbesc, oameni ai stării pozitive, ai bunăvoinței, ai luptei cu sine însuși, ai împlinirii și ai demnității În Canada mi-am împlinit, după puterile mele, rolul de bunică și de sprijin al familiei fiicei mele Aici am fost ferită de necazurile căzute pe frații mei români rămași în țară, în special pe năpăstuiții pensionari De aici am putut să vizitez colțuri de lume, imposibil să le fi vizitat aflându-mă în România, precum Hawaii, Republica Dominicană, Arizona, Florida, etc Și mai este ceva foarte important pentru mine Când a trecut pe strada mea șansa de a mă apleca peste scrieri, n-am scapat-o, i-am deschis ușa și am adus-o la masa mea de scris, chiar dacă debutul a fost făcut în anii senectuții George ROCA: Și totuși, când v-ați consacrat scrisului Din ce motive? De ce nu ați făcut acest lucru până atunci? Elena BUICĂ: Am inceput să public abia la 70 de ani, după ieșirea la pensie și după ce nepoțica a mai crescut și în ultimul timp a plecat la universitate în altă localitate Dea lungul vieții am mai scris, dar nu am publicat și dacă nu ajunge la cititor, scrisul nu își împlinește rostul Numai atunci este deplina lui finalizare, când autorul colaborează lăuntric și intim, într-un discurs interior cu cititorul Acum nu am bucurie mai mare decât dacă o împărtășesc cu cei 205 cărora m-am adresat, chiar dacă nu există întotdeauna acord, fiindcă am înțelegere pentru diversitatea umana Scrisul nu poate să fie un strigăt în pustiu, trebuie să aibă un ecou și cuvintele bune care-mi vin din partea cititorilor sunt bucurii de o esență specială Comunicarea prin scris cu semenii mei virtuali - nevăzuți, mai ales cu cei care își notează pe agenda zilnică împlinirea faptelor bune și iubirea, a devenit pentru mine esențială Scriu din dragoste de oameni și ca să intru in conversatie cu ei În scrierile mele mi-am deschis sufletul și lumea poate să umble slobodă prin el Am în minte prietenii cărora mă adresez, dar și pe cititorii care au puncte de vedere diferite de ale mele, căci, într-un anume fel, și ei mă stârnesc pe mine Când scriu îi am în vedere chiar și pe acei prieteni care s-au înălțat în lumea seninului deplin, fiindcă și cu ei pot comunica într-un anume fel Nu există nicio opreliște a gândului înalțat până la ei și acele gânduri trimise lor se întorc la mine cu un răspuns, ca un ecou, conform firii lor pământene de odinioară Cuvintele sunt pentru mine un fel de scară pe care pot urca oricât de sus, sau în viitor, pot coborî chiar și până în adâncurile tăinuite ale sufletului omenesc Scrisul e o bucurie intelectuală pe care doresc să o transmit, dar și pentru a face creierului o gimnastică de întreținere Scriu și pentru a retrăi momentele deosebite din viața mea, privite și cernute acum prin sita vremii Retrăirile așternute pe hârtie sunt pentru mine un fel de joacă a minții făcută cu bucurie, deși nu tocmai ușoară, dar îmi place fiindcă este stimulatoare și generează energii creatoare Mă încântă puterea muzicală a cuvintelor și a imaginilor create prin cuvinte E un exercițiu al puterii de a mă transfera, de a crea armonie din cuvinte, de a le da viață și culoare Prin scrierile mele adie uneori, fie un duh arhaic, semn de prețuire al strămoșilor noștri, fie câte o pală de romantism, chiar dacă astăzi se scrie după alte rosturi Trăim prea 206 trepidant într-o lume a reclamelor ostentative, prea sufocați între zidurile betonului și ale sticlei care sting treptat umanismul din noi, iar tehnologia comunicării mai mult ne însingurează și ne sărăcește trăirea interioară Dacă nu m-am scuturat total de romantism, este și din convingerea că romantismul înnobilează, umanizează, apropie mai mult oamenii între ei, dă aripi minții și sufletului, dă speranțe, încântă, dă frumusețe înfloririi florilor, înfrunzirii frunzelor, șoptitului șoaptelor, sunetului cântecelor, frumuseti de care fiecare suntem însetați, ne dă vibrația caldă a nostalgiei, chiar dacă nu vrem să arătăm În fiecare din noi stăruie peste timp urme de parfum, de cuvinte nerostite, de amintiri de spus în singurătate, de șoapte abia îngânate Dumnezeu ne-a dat și această mare minune, amintirea Nimeni și niciodată nu-și scoate din minte amintirile scumpe și dragi, adevărate comori de trăiri care înseamnă frumosul, iubirea, ființa, viața, adică totul Când întâmplările vieții mă împing în vreun unghi mort, când nu mai găsesc în mine ceea ce îmi dădea curaj și forță, scrisul imi sare în ajutor adunând într-un mănunchi firele nevăzute ale altor chemări spre viață El este acela care ma ajuta să-mi revin, să-mi regăsesc izvorul de viață și de bucurie Ajutată de scris, nu mă poate opri nimeni să trăiesc în dimensiunile pe care le doresc Scriu nu numai gândind, ci cu toată ființa mea Cele mai multe povestiri ale mele sunt o stare de suflet, un punct de fierbere pentru scris Mă transfer dincolo de cuvinte pentru a dezvălui ceva din universul existențial: dragostea de frumos și adevăr, înfrățirea omului cu natura, dorul și jalea, setea de viață brăzdată uneori de trăznetele durerii, neliniștea trăirilor scurgerii ireversibile a timpului, contorsionatele trăiri ale adaptării la noul mod de viață pe pământul strămutării Scriu despre frumusețea operelor scriitorilor noștri și din vacanțele mele, despre frumusețile pământului, adevărate 207 colțuri de Rai în care Bunul Dumnezeu a revărsat minunățiile Sale, iar mintea omenească s-a întrecut pe sine în a pune în valoare aceste frumuseți Dacă n-ar fi fost o veche năzuință a mea, această îndelednicire ar fi fost o cutezantă Scrisul, ca și viața, are căi întortocheate, greu de descifrat, e un labirint cu infinități ascunse în textul literar El impune, pe lângă inspirație și un strop de îndrăzneală, efort continuu, chiar și un strop de umilință care să îngăduie exigenței puterea de a anula multe rânduri în favoarea limpezimii și luminii Scrisul îți cere strădania continuă să dezlegi câte ceva din sensurile mai adânci, ori din imperfecțiile rânduielilor omenești, să descoperi mereu unghiuri noi din care să privești lumea, să găsești sensuri noi, să surprinzi esența, nota particulară Scrisul îți cere să proiectezi lumini în colțurile obscure ale sufletului, să surprinzi fapte de tot felul și mai mari și mai mici, nuanțele lor ascunse și ignorate relevând multitudinea diversă a omenescului Scrisul îți cere să ai puterea de a ocoli locurile bătătorite, stereotipiile verbale și multe altele mai cere scrisul și nu le poți avea întotdeauna gata să te slujească Nu de puține ori simt cum se strecoară pe lângă mine acele trecătoare momente ale vieții pe care tocmai voiam să le prind în scris și, după un timp, chiar să le văd strălucind în scrierile semnate de alți autori Deși stau singură la masa de scris, în spatele meu fojgăe o mulțime de alter ego care se iau la harță Conștientizarea propriei limite este de multe ori apăsătoare și chiar dureroasă Reușita în scris se plătește în fel și chip și, nu de puține ori, propriile-mi slăbiciuni îmi râd sub nas Realizarile cer jertfă proporțional cu importanța lor Nu știu cât reușesc din tot ce am încercat să împlinesc, dar am în minte cuvintele lui Theodore Roosvelt: „E greu să pierzi, dar este mult mai rău să nu fi încercat niciodată să reușești" Oricât de puțin însemnate 208 sunt scrierile mele, ele tot înseamnă mai mult decât o tăcere vâscoasă lăsând beznele să acopere ceea ce odată a însemnat viața Nerostitul nu aduce decât întunericul și viața ne oferă atâtea aspecte care nu trebuie să fie uitate Știu că scrierile mele nu vor ajunge în piscul literaturii, dar chiar numai un mușuroi de le-am socoti și tot înseamnă mai mult decât platitudinea drumului de viață care vine de nicăieri și merge niciunde Indiferent cât loc vor ocupa în viitor scrierile mele, știu că acum ele îmi creează momente de bucurie deplină, o bucurie rotundă, a împlinirii, mă pun la întrecere cu mine însămi Scrisul va rămâne pentru mine până când mă voi îmbrățișa cu zarea cea eternă o permanență, o stare de frumusețe a sufletului, un exercițiu spiritual în care adesea uit de toate și chiar de mine, un spectacol al luminii în care încă exist, va rămâne cuprinderea gândurilor și ritmul inimii cu bătăile aripilor spre frumusețile întâlnite în cale George ROCA: Care sunt revistele cu care ați colaborat? Știu că sunteți și redactor șef al unei publicații Elena BUICĂ: Public în mai multe reviste La unele public mai mult și dețin și funcții, la altele public ocazional Un rol important a jucat „Observatorul” din Toronto, revista la care mi-am făcut debutul literar în 2003 Mai apoi a avut un rol deosebit marele om de cultură dispărut prea devreme dintre noi, Dr Artur Silvestri, care m-a făcut cunoscută publicându-mi scrierile în mai multe din revistele on-line ale Asociației Române pentru Patrimoniu (ARP) Enumăr câteva din publicațiile cu care colaborez: „Mesagerul” din Hamilton, Canada, unde sunt redactor șef literar, „Cetatea lui Bucur” - Revista Ligii Scriitorilor din România, Filiala București, unde sunt editor de specialitate, „Starpress” unde sunt membru al colegiului redacțional Apoi revistele româno - canadiene „Alternativa”, „Faptu' divers” și „Observatorul” din Toronto; 209 „Candela” și „Destine literare” din Montreal; cele româno-anericane precum „Armonia”, „Gândacul de Colorado”, Phoenix Magazine”, „Romanian VIP” ș a ; „Pagini Românești” din Noua Zeelandă; „Agero” Stuttgart, Germania; și cele din România: „Pietrele Doamnei” din Domnești-Argeș, „Citadela” Satu-Mare, „Vatra Veche” Târgul Mureș, „Constelatii diamantine” Craiova, „Climate literare” și „Singur” Târgoviște, „Familia Română” Baia Mare, „Agora Literară” Cluj-Napoca și în mai multe din revistele on-line ale Asociatiei Române pentru Patrimoniu (ARP): „Ecoul”, „Luceafărul românesc”, „Epoca”, „Monitor cultural”, „Analize și fapte”, „Cărticica pentru copii”, ș a George ROCA: Dumneavoastră scrieți foarte captivant, aveți darul narațiunii cultivate Câte cărți ați publicat până în prezent? Elena BUICĂ: Mulțumesc pentru apreciere Am publicat patru cărți, iar cea de-a cincea, „Luminișuri”, este în curs de apariție Trei din cele patru cărți au ceva în comun Prima a fost „Crâmpeie de viață” (Editura Forum, București, 2005, editor prof Ana Ispas), care împreuna cu cea de-a treia carte în ordinea apariției „Prin sita vremii” (Editura Anamarol, București, 2007, editor scriitoarea Rodica Elena Lupu) și cu cea de-a patra ,„Oglindiri” (Editura Anamarol, București, 2009), cuprind povestiri scurte Mi se pare că oamenii nu mai au răgazul necesar să citească romane cu subiecte pe mai multe planuri, cu evenimente multe, care merg paralel, apoi se întretaie și se unesc în finalul celui de al treilea volum Oamenii înclină acum mai mult spre proza scurtă, dacă se poate din biblioteca de buzunar, să poată citi, eventual, și în tramvai, cu subiecte din viața lor și care își păstrează savoarea autenticității Puțini sunt cei care mai privesc literatura ca pe un act vital și edificator Am adunat între coperțile lor eseuri și 210 memorialistică inspirate din viața trăită în România și Canada, impresii din călătorii, note de lectură și câteva epigrame, toate acestea publicate în mai multe reviste M-am străduit să surprind acele clipe trecătoare ale vieții care pot să proiecteze lumini în colțuri obscure din suflet, să vorbească despre multitudinea diversă și expresivitatea unor nuanțe ascunse, ignorate, destrămate în scurgerea timpului Sunt scrieri în care lirismul are ca scop mesajul afectiv, care cuprind bucurii înălțătoare sau tristeți tulburatoare, speranțe înaripate sau zboruri frânte, satisfacțiile și durerile adaptării într-o lume foarte diferită față de cea din care am venit Sunt preocupată să las spațiu între rânduri pe unde să se furișeze gândurile cititorilor cu care să port un dialog intim Scrierile mele oscilează între tonul autobiografic și cel detasat de context Cea de a doua carte în ordinea apariției a fost „Gând purtat de dor”, apărută la Editura Forum, București, în anul 2006 Este o monografie sentimentală, un fel de cântec de leagăn al copilariei mele petrecute în comuna Țigănești, Teleorman Am prezentat comuna împletind date documentare, asemenea unei monografii, cu aspecte ale vieții țăranilor din timpul copilariei Am vorbit despre acele vremuri când oamenii de brazdă trăiau dupa legea străbună, când încă se mai armonizau cu pulsul cerului, iar lumea era mai aproape de cum o zidise Creatorul Este o carte în care cititorul se poate reîntâlni cu propria copilărie, cu oamenii și locurile natale, căci oriunde ar trăi omul, locul ivirii lui pe pamânt rămâne răscolitor de drag Fiecare om pleacă în lume cu ceea ce a împrumutat din locul unde s-a născut și de la oamenii din mijlocul cărora s-a înălțat, așa cum apa împrumută forma vasului în care este pus Am și câteva lucrări în colaborare, în „Mărturisiri de credință literară” vol II, pag 6 - sub îngrijirea lui Artur 211 Silvestri, Carpathia Press, 2008; „In memoriam, Artur Silvestri”, anul IV, nr 11-12, decembrie, 2008; „In memoriam, Artur Silvestri”, colecție inițiată și îngrijită de Mariana Brăescu Silvestri, executată la C N I „Coresi” S A în 2009, București George ROCA: Ați debutat la 70 de ani Cum sunt oglindiți anii senectuții în scrierile dumneavoastră? Elena BUICĂ: Preocuparea mea de acum, cea a scrierilor, de multe ori îmi împinge gândurile spre rosturile scrisului la vârsta senectuții Ce gândesc și ce simt acum? Despre bătrânețe credeam altceva înainte de a o trăi Trăind-o, mi se pare foarte departe de părerile pe care le aveam în tinerețe, păreri pe care le reîntâlnesc acum la cei mai tineri decât mine Este foarte ciudat să te simți tânăr în timp ce societatea te crede bătrân N-ai cum să cunoști aceste „trăiri” fără să le trăiești Daca scurgerea anilor poate să rideze pielea, sufletul nu-l poate rida, iar în domeniul scrisului, poate fi un câștig în plus Atins de aripa timpului, vigoarea trupului seniorilor a trecut de partea cealaltă, a sufletului și flacăra vie a tinereții a devenit lumina de mai târziu, iar experiența lor poate să valoreaze cât inițiativa tinerilor Scrierile seniorilor nu sunt invitații la trăiri într-o lume depășită Chiar dacă vorbesc de alte timpuri, ei extrag esențe care au caracter de permanență Sunt sondaje care pătrund în receptorul senzațiilor și ale trăirilor, scrieri izvorâte dintr-o mare altitudine sufletească, de o mare înălțime creștină și profund românească În scrierile seniorilor se oglindește bogata experiență de viață filtrată prin sita vremii Faptele de viață revin la suprafață ca dintr-o lume a misterelor, ca niște tablouri dintr-un muzeu privite de la distanță și în liniște, acum cu alte fațete, formând un nou izvor de viață și de înțelegere 212 Senectutea poate să aducă o trenă întreagă de suferințe, dar poate și să-și păstreze incontestabil multe valori Ea poate fi o vârstă eliberată de dorința aurului și a averii pe care să le înlocuiască cu mireasma fânului cosit, cu frumusețea macilor înfloriți, cu doine ascultate în fapt de seară pe pragul casei bătrânești, cu seninul cerului, și oceanul de stele, cu puritatea albului zăpezilor și treptat cu toate minunile simple care dau sensul cel mai profund al vieții Senectutea te eliberează de gânduri ascunse, de calcule impure, lăsându-ți loc pentru armonie, echilibru, măsură în tot ce faci, te întoarce spre nevinovăția din timpul prunciei Porțile sufletului sunt mai larg deschise încât, scânteile de lumina și căldură își găsesc calea mai ușor spre semenii lor Trăirile sufletești rămân vii, nu îmbărânesc în ritmul trupului Strunele viorii inimii mai pot spune taine în șoapte, gura mai poate gusta nectarul florilor de suflet, mai poate să soarbă roua de pe flori, urechea mai poate să asculte un cântec lin, uitând de tot și toate, ochiul mai poate să se înveselească la culorile vieții, să privească seninul cerului cu oceanul de stele, obrajii pot să se bucure de adierea unui vânticel cu miresme de primavară, să se lase mângâiați de seninul dimineților însorite și nu de puține ori se poate întâmpla să-și piardă firea trăind la temperaturi înalte ca în anii tinereții Bătrânețea este o vârstă intersantă despre care nu s-au făcut destule studii și cercetări, se cere o abordare mai realistă a vârstnicilor Pentru anumite forme ale inteligenței, cum este cea verbală, la bătrâni pot pune în evidență performanțe maxime care se mențin în bună măsură mulți ani Sociologii o numesc inteligență cristalizată ce are la bază interacțiunea aptitudinilor rezultate prin socializare și educație, e vorba de o inteligență fluidă Și dacă atributul bătrâneții este înțelepciunea, de ce să fie lipsită literatura de acest tezaur? Și dacă senectutea este 213 perioada când ai urcat pe cele mai înalte culmi ale vîrstei, nu-ți vine în gând întrebarea: dacă tot sunt pe vârful dealului, de ce să nu admir panorama vieții și să mă bucur de ce văd? Știm cu toții că e mai bine să fii pe deal, decât sub el George ROCA: Vă plac călătoriile Ele sunt și un izvor de inspirație? Pe ce meleaguri v-ați plimbat pașii? Elena BUICĂ: Am călătorit și am petrecut vacanțe în locuri diferite ale lumii despre care am scris: Canada - nu atât cât mi-aș fi dorit, însă, Hawaii, Republica Dominicană, Spania, Grecia, Turcia, diferite republici din fosta Uniune Sovietică, dar și mai multe locuri din Statele Unite Fiecare colț de lume mi-a îmbogățit zestrea de cunoștințe și de trăiri, nu de puține ori de o frumusete unica și tulburatoare ca cele din Hawaii sau Arizona cu vestitul Canion, ori cele din Florida George ROCA: Dar de România ce vă mai leaga ? Sunteți nostalgică? Mențineți legături cu cei ramași acasă, cu vechi prieteni, colegi, sau cu cei din domeniul scrisului? Elena BUICĂ: Cum am spus, am plecat lasând acasă o dată cu trecutul și ceva din sufletul și inima mea Sosind în Canada, nu m-am despărțit de ai mei, am purtat cu mine românismul în forma și esența lui, în frumosul și limpedele lui grai și m-am străduit să fac cunoscute cultura, obiceiurile și tradițiile Port cu mine comorile sufletelor oamenilor din Țigănești și un dor vărsat în mine de Bunul Dumnezeu Le port românitatea, le duc dorul, le descriu întâmplările în armonie cu viața lor M-am străduit să redau viață și culoare unor aspecte și întâmplări care să-i reprezinte Prin scrierile mele am vrut să-i fac să fie mândri pe țigăneștenii mei, trăitori pe meleaguri pline de tradiție și frumuseți Scrierile mele sunt mărturiile liantului dintre memororia anilor copilăriei petrecuți la Țigănești și 214 viața de acum atât de îndepărtată Nu mi-am uitat nici prietenii pe care îi vizitez de cate ori merg în țară și nici locurile dragi Sunt multe trăirile revărsate în scrierile mele George ROCA: Revenind la Pickering; acel orașel minunat, situat pe malul lacului Ontario nu departe de marea metropolă Toronto De ce acolo? Ce v-a atras? Cum vă place? Aveți prieteni români? Elena BUICĂ: Pickeringul, o localitate a cărei graniță desparțitoare de Toronto nu poate fi prea bine delimitată, este numit și dormitorul metropolei Toronto E o oaza de liniște și frumusețe La primul contact, când am venit din țară, mi s-a părut că seamană cu stațiunea Borsec Fiica mea a hotărât așezarea noastră aici Ca profesoară era legată de școlile din aceasta zonă Erau și locuințele la un preț mai accesibil O parte a centralei atomice se află aici și unii oameni se feresc de o astfel de vecinătate Cu toate acestea, mărindu-se numarul populației canadiene, Pickeringul s-a mărit și el, dar încă își păstrează înfățisarea de stațiune Îmi place Pickeringul și mă simt bine aici, dar pentru faptul că nu conduc mașina, mă simt puțin cam izolată Mă „scot” în lume preocuparile pentru scris Avem și prieteni români, doar timp nu avem suficient pentru mai dese întâlniri! Din acest punct de vedere ducem mult dorul climatului de acasă Viața de emigrant nu e ușoară, chiar dacă îți oferă multe oportunități George ROCA: Ați fost profesoară în România și aveți o fiică directoare de liceu în Canada Cum vedeți diferența dintre școala românească și cea canadiană? Elena BUICĂ: Sunt multe diferențele, dar cea care m-a preocupat în ultima vreme și despre care am mai scris a fost drumul spre universitate, deoarece nepoata mea, 215 Mara-Elena, s-a pregătit recent pentru acesta Iată câte ceva despre cele ce am mai scris pe această temă Elevii sunt admiși la facultate pe baza notelor din clasa a 12-a, ultimul an de liceu Sistemul de notare al elevilor este în așa fel alcătuit, încât părinții și elevii nu pot influența notarea pe care o face profesorul Programa elevilor liceeni este alcatuită din cursuri obligatorii - cele de cultură generală și cursuri la alegere, după aptitudini, preferințe și intențiile de viitor Anul școlar este compus din două semestre care se încheie cu examene și elevii primesc credite care vor decide dacă vor fi acceptați sau nu la facultate Dacă creditele nu sunt suficiente pentru facultatea dorită sau notele sunt prea mici, absolventul poate să facă o completare parțială în următorul an școlar, continuând la liceu doar cursurile de care are nevoie Alegerea facultății este iarași un aspect mult deosebit față de ceea ce cunoșteam eu După sistemul canadian, referitor la importanța pe care o are aici munca voluntară, și elevii sunt cuprinși în acest sistem Mara-Elena a voluntariat în mai multe locuri, dar cel mai mare succes l-a avut în pregătirea alegerilor Așa și-a descoperit vocația de „diplomat” și a luat hotărârea să urmeze cursurile de științe politice de pe când era încă în clasa a 10 de liceu În anul următor, m-am alăturat părinților ei și împreună cu ea am vizitat mai multe universități din provincia Ontario, inclusiv capitala țarii, Ottawa, cu atracție deosebită pentru Parlamentul care îi surâdea ca o mare promisiune Vizitele, apoi participarea la întâlniri cu profesorii diferitelor facultăți au fost deosebit de folositoare Nepoata mea și-a schimbat de cateva ori deciziile Erau multe motive să încline balanța În final s-a descis pentru Ottawa Acolo era o secție de Conflict Studies (studii ale conflictului) care o interesa pe ea în mod deosebit Avea și posibilitatea de „coop” Asta înseamnă că din anul 3 merge la școală 4 luni și apoi lucrează 4 luni Și tot așa se rotește programul 216 până la sfârșitul universității Din această cauză, stă un an mai mult la universitate, dar la sfârșitul universității are deja experiență de muncă, știe mai clar ce vrea, iar șansele să-și găsească de lucru în domeniu cresc Ca să nu mai vorbim că și bănuții făcuți în acele 4 luni ajută Acceptarea la această universitate cerea ridicarea ștachetei notelor, concurența fiind foarte mare, selecția foarte riguroasă, așa că a avut o motivație foarte serioasă ca în ultimul an să renunțe la multe distracții specifice vârstei ca să stea mai mult aplecată asupra studiului Și ia fost de folos Imediat după vacanța de iarnă a clasei a 12-a, ca și ceilalți elevi, Mara-Elena a trimis aplicații (cereri) optând pentru trei universități, prima fiind cea din Ottawa Până în luna februarie a stat cu inima cât un purice Cam semăna cu starea pe care o aveam noi după ce dădeam examenul și așteptam afișarea rezultatelor Aici răspunsul îți vine oficial prin poștă Prima universitate, Brock, din St Catherines i-a trimis un plic cu răspunsul afirmativ Plicul greu de documente, cuprindea instrucțiunile pentru începerea anului universitar I-am admirat pentru modul organizat de a lucra La acestă admirație s-a adăugat și un moment emoționant stârnit de un frumos și elegant gest de aleasă stimă și curtoazie față de viitorul student Plicul conținea o frumoasă și caldă felicitare fiindcă a fost acceptată, la care au adăugat mulțumiri că „Ne-ai ales pe noi Te așteptăm cu bucurie” mai apoi au adăugat: „Citește instrucțiunile Alături ai un plic cu confetti Cheamă-ți prietenii, deschideți punga și aruncă-le în sus ca să sărbătoriți acest însemnat eveniment din viața ta” Mara-Elena a prins aripi, parcă zbura, dar mai avea într-un colț al inimii nădejdea că ar putea fi acceptată la Ottawa Și nu mult după aceea a primit un mesaj text pe telefonul celular Era în ora de istorie a lumii și nu avea voie să folosească telefonul Profesorul a vazut că Mara-Elena s-a schimbat la față, și 217 pentru că și profesorul participa la trăirile elevilor săi, i-a spus: „Îți dau voie să mergi afară să primești răspunsul pe care il aștepți” Cei de la Ottawa spuneau: „Știm că ești la ore, dar am vrut să îți facem o bucurie imediat ce ne este în putință Tocmai ai fost acceptată la facultatea noastră Ți-am trimis rezultatul și prin email, ai să-l găsești acasă, și prin poștă, dar am vrut să te bucuri cât se poate de repede” Revenind în clasă, colegii și profesorul au aplaudat-o și au îmbrățișat-o, căci pe fața ei citiseră rezultatul Apoi a urmat cu aceleași caldă culoare și răspunsul pozitiv la cea de a treia facultate, cea din Toronto Alături de Mara-Elena și noi am trăit emotiile acestor zile deosebite care s-au înscris in șirul celor pe care le ducem cu noi toată viața, uneori cu cele mai mici detalii Până la sfârșitul anului scolar, nepoata mea avea toate lucrurile aranjate pentru deschiderea anului universitar Știa chiar și numărul camerei de la căminul din frumosul și efervescentul campus universitar Am fost cu toții și am văzut-o, am fotografiat-o, am participat la întocmirea formalităților necesare bunului mers, încât deschiderea anului universitar s-a facut fara nici un impediment George ROCA: O simplă curiozitate Deseori mi-ați trimis mesaje și char materiale pentru publicare semnate cu „alintonimul” Buni! Ce voiați să exprimați prin acesta? Mai ales că aveți un frumos și interesant nume de scriitoare: Elena Buică! Elena BUICĂ: Dupa ce am încheiat câteva etape ale vieții, când a venit timpul să devin bunică, mi-am indeplinit acest rol cu toată ființa mea, încât nu puteam să fiu nici mai mult nici mai puțin decât BUNI, parte neruptă din nepoțica mea Mara-Elena Mi-amintesc un dialog scurt cu ea: - Mara, hai să mergem în parc - Nu merg, du-te tu 218 - Se va mira lumea când mă va vedea fără tine O să zică: „Uite o bunică fără nepoțică” Așa că, trebuie să vii cu „buni” a ta - Bine Buni, vin, așteaptă să-mi iau găletușa și lopățica pentru nisip Așa am ajuns să port un nou nume care mai apoi a devenit și adresa de email și treptat, chiar cei ce mă cunoșteau din tinerețe, au început să mi se adreseze cu noul meu pseudonim Când ești implicat foarte puternic în ceva, atunci și numele și ți se mulează după preocupări Prin nepoți, toate capătă prospețime, culoare, sens și bucurie de a trăi Ei te împing îndărat de-a lungul generațiilor și iei viața de la început, prin ei se redeschide un nou viitor Nepoții te duc spre noi descoperiri, spre noi începuturi și fiecare zi este o nouă mirare De când am început să scriu, adeseori m-am străduit să prind în cuvinte, ca într-o cupă, bucuria de a fi bunică! Reproduc cateva pasaje: „Ca bunică, nu pot să fac totul pentru ea, nici nu pot să schimb hotărârile părinților ei, chiar dacă eu am alt punct de vedere, dar fac absolut totul ca să iasă lucrurile bine pentru ea Acum a venit timpul să găsesc noi forme s-o învăț că în viață trebuie să accepte pierderea unor bucurii pentru a face loc altora mai mari și așezate cu efort și cu răbdare și că va trebui să lupte când uneori va întâlni lume nedreaptă și crudă, dar să nu renunțe niciodată să iubească oamenii și să își păstreze încrederea în forțele proprii Ca orice bunică, uneori oftez după lucrurile pe care nu am reușit să le fac niciodată în viață, apoi zâmbesc speranței când îmi privesc nepoata Există atâtea lucruri pe care am dorit să le fac și nu mi-a ajuns timpul, atâtea locuri pe care am dorit să le văd și n-am reușit, atâtea aventuri care nu mi-au ieșit în cale, atâta muzică neascultată, atât de multe 219 cărți pe care am vrut să le citesc sau să le scriu și nu am reușit și câte alte neîmpliniri Pentru toate îmi pun speranțe în nepoțica mea și pentru toate am să trimit un gând cald chiar și din drumul cel fără întoarcere Cred că și acolo voi putea împărtăși bucuria împlinirilor prin ea Ea va duce mai departe speranțele mele și inima mea Poate că visele ei să fie deosebite de ale mele, dar eu mă voi bucura dacă o știu că are împliniri la care eu poate ca nici nu am îndrăznit să visez De acolo îi voi trimite mesaje de bucurie, îndemn și mulțumire prin păsările care cântă ritualul iubirii pe ramurile înflorite, prin iarba care respiră prospețime, prin florile care înmiresmează văzduhul, prin razele de soare care îi vor săruta fruntea, prin toate ale firii pământene, dar și prin rândurile cărților pe care le-am scris adesea cu gandul la ea, ba chiar și la urmașii ei, cărți în care am pus pentru păstrare și ceva din ființa mea” George ROCA: Ce alte preocupări aveți în afara scrisului, a călătoriilor și a celor de bunică? Elena BUICĂ: În afara celor trei „profesii” care au umplut viața mea și m-am implicat de fiecare dată total, aș mai adauga și alte câteva preocupări care mi-au întregit portretul Cred că m-am născut cu duhul plecărilor - am călătorit mult și încă mai am în plan și altele - cu vocația prieteniei - din vina mea nu s-a rupt niciodata o prietenie -cu dragostea pentru oameni - deși am plătit uneori scump încredererea în ei, dragostea mea a rămas neschimbată -cu setea de frumos și bine - cu riscul de a fi considerată naivă - cu o bogată lume de idei și de trăiri - uneori dând pe răscoală și îmbrâncindu-mă într-un unghi din care cu efort am mai scapat Plămada mea e cea romantică, deși capricorn veritabil ce sunt, simt și pământul sub picioare Îmi place așa cum sunt și îi mulțumesc Creatorului pentru darurile primite și puterea de a suporta neajunsurile și lipsurile personale Dacă mi-ar mai da iarăși șansa să 220 retrăiesc o viață, nu m-aș supăra dacă aș fi o copie a ceea ce sunt acum George ROCA: Ce speranțe și dorințe aveți pentru viitor? Elena BUICĂ: Elena BUICĂ: În orele de optimism febril țes multe aspirații pe care mi le mai temperează câte un duș mai rece trimis de câte un junghi al vârstei Mi-aș dori să am sînătate, tihnă și odihnă ca să mai pritocesc câte ceva despre lumea asta largă și când mă fulgeră câte-o idee să o îmbrac în haina cuvântului, acest creator de univers, oglindă a sufletului, să mai aștern amintiri despre emoții neîmpărtășite, să mai aștern câte ceva din aceste spectacole ale lumii și în general, scrierile mele să trezească în cititori un fel de spectacol în care fiecare să fie personajul principal și să dumice fărâma de emoție trecătoare Mi-ar place să am motive ca în scrierile mele să vorbesc despre niște valori ale românilor care acum stau pitite pe undeva așteptând să tâșnească din adâncul ființei lor, valori care ar putea fi cu adevarat bunătate, cinste, dreptate, sentimentul purificator al dragostei de aproape, smerenie, iubire și har, îndurare, curaj, dăruire, devotament, fidelitate, onoare, dârzenie, puterea de a răspândi în jurul lor încredere și bucurie Mi-aș dori să ajung să scriu despre unicitatea fastuoasă a unui moment deosebit din viața Marei, nunta, să-i văd fața plină de lumină și fericire în voalu-i de mireasă și s-o văd așezată la casa ei Aș mai vrea să călătoresc, deși mi-e pasul mai mic, dar gândurile și inima mai au încă bătaia aripilor spre frumusețile lumii așa cum le-a creat cel Nețărmurit și la care oamenii au adăugat nespuse frumusți Și-mi doresc ca scrierile mele să trezească în cititori un fel de spectacol în care fiecare să fie personajul principal și să dumice fărâma de emoție trecătoare 221 LIGYA DIACONESCU ADEVĂRAT STAR AL PRESEI Nu mi-aș putea imagina cum ar fi acum viața mea fără internet Numai dacă iau în considerație noile prietenii înlesnite de acesta și mi se pare un beneficiu enorm Astăzi doresc să aștern câteva cuvinte despre bucuria de viață pe care mi-a oferit-o internetul, aceea de a cunoaște un om remarcabil, pe Ligya Diaconescu, care se însene în rândul personalităților angajate în marile acțiuni de promovare a culturii și spiritualității românești din țară și de peste hotare Numele ei este sinonim cu inițiativa, îndrăzneala, perseverența, credința și lumina adâncă ce s-a înscris în viața mea într-un loc deosebit Ligya Diaconescu deține o licență în finanțe-contabilitate, luată la lași și una în jurnalism, obținută la București, cu specializare la BBC Londra Este căsătorită și are o mândrețe de fiică, Andrada-Victoria, sprijin în toate și care îi calcă pe urme împletindu-și activitatea de acasă cu cea a studenției în medicină 222 Intelectualul de marcă, adevărat ambasador al culturii române, poetă, prozatoare, ziaristă, cunoscută realizatoare de emisiuni de televiziune, dar și promotoare a culturii și turismului din Romania, Ligya Diaconescu este proprietarul și directorul general al Revistei STARPRESS, prin intermediul careia ne-am cunoscut și am legat o frumoasă prietenie bazată pe respect reciproc Starpress este o publicație on-line româno-canadiano-americană, cu apariție zilnică, cu redacții în Canada, USA și subredacții în Australia, Israel, Republica Moldova, Italia, Germania, cu peste un miliard de vizitatori Astfel, STARPRESS a devenit o punte de legătură între românii de pretutindeni prin publicarea creațiilor din domeniul literaturii, picturii, sculpturii, dansului, din domeniul jurnalismului, etc Dar revista înseamnă mult mai mult Aici apar cele mai noi creații, materiale din toate domeniile, știri și informații de pretutindeni, care ajung uneori inaintea jurnalelor de știri și înaintea apariției în presa scrisă, colaje cu mănăstiri și hoteluri românești, informații utile și mai ales multă cultură Aici este prezentată o altfel de Românie decât cea privită în unele țări Locațiile, zonele turistice, afacerile românești prezentate în limba romană, limba engleză și uneori în limba franceză, reușesc să stârnească interesul nu numai al romanilor plecați departe de țară, dar și pe cel al prietenilor acestora și al oamenilor de afaceri, precum și pe al iubitorilor de călătorii din diverse zone ale lumii De aceea, nu este de mirare că la această revistă on-line apar zilnic noi utilizatori care se inregistrează în 24 de ore într-un numar impresionant, între 30 000 și 100 000 Valoarea acestei reviste este subliniată și de prezența semnăturilor unor mari jurnaliști, unii chiar proprietari ai propriilor reviste din Germania, SUA, Australia, Canada etc Această grea, dar frumoasă și nobilă activitate, a pornit din aceeași dorință de a apropia pe românii aflați în 223 toate părțile lumii prin ce au ei mai bun și mai frumos ca oameni și astfel mulți au devenit prieteni, așa cum mi s-a întâmplat și mie Activitatea ei se întinde pe multe planuri, încât te întrebi de multe ori care este izvorul de unde soarbe energia pentru a le realiza pe toate Ei i se potrivesc foarte bine cuvintele: „totul este să vrei și putința prinde viață” Ligya Diaconescu se preocupa si cu proiecte ale Uniunii Europene și începând din 2006 face parte și din CSC, e Directorul Direcției de Relații Externe și Cetățeni străini în anul 2008, împreună cu bine cunoscutul poet George Filip din Montreal-Canada, au dat ființă primului „Concurs Internațional de Poezie Românească”, de toate genurile, de la cele religioase, având creatori chiar și preoți, la cele de dragoste, natură, suferințe, dor, patrie, etc Bucurându-se de succes, în anul 2010 s-a desfășurat cea de a doua ediție Câștigătorii concursurilor au fost premiați Acest gen de concurs, inițiat prima dată de ei, a apărut tot din dorința de a apropia creatorii români de pe toate meridianele, de toate vârstele și de a ieși din tipicul acelor concursuri cu limită de vârstă, impunere de creație, gen, 224 etc Intenția lor a fost să stimuleze creația și să dea posibilitatea oricui trăiește și simte românește, să prezinte propriile creații Participanții au fost numeroși, poeți renumiți, dar și începători, elevi, studenți, academicieni, istorici, muncitori, etc Din dorința de a promova turismul românesc, zonele și locațiile superbe ale țării, Ligya Diaconescu, în calitate de director și producător, a realizat Concursul spectacol MISS REGINA TURISMULUI ROMÂNESC, organizat în colaborare cu TV România Internațional, Radio România Internațional și Ministerul Turismului A avut ca probă eliminatorie, prezentarea a câte unei locații turistice românești, hotel, motel, pensiune, restaurant de către o concurentă reprezentantă a acelei locații, în limba româna și engleză, în timp ce pe un ecran mare curgeau imaginile filmate de la fața locului, pe un fond muzical, timp de un minut Au participat concurente din multe zone ale țării: Călimănești, Eforie-Nord, Poiana Brașov, Sinaia, Sovata, București, etc Concurentele care au trecut prima probă au avut apoi de trecut toate probele specifice unui concurs de miss cu specific românesc și au realizat un frumos și inedit spectacol, la care au participat renumiți cântăreți de muzică ușoară, populară, actori în diverse scenete Prima ediție a avut loc în anul 2000 la Călimănești-Căciulata, iar Editia a II-a la Băile Govora în anul 2003 Activitatea Ligyei Diaconescu cuprinde și numeroase emisiuni culturale, de turism și sociale la Radio Metronom Ramnicu-Valcea în calitate de director executiv, la Radio România Internațional și TV România Internațional, precum și la Postul de Televiziune Canal 10 din Atena-Grecia Personalitatea ei se completează cu aparitia cărților semnate de ea:- „Cristaloterapia - pietrele care vindecă”, „Viorela” - povestiri pentru copii, „Sărutul iubirii” - versuri, „Jurnalismul - între adevăr și minciună” 225 Călătorește foarte mult și îmbină afacerea cu plăcerea, a văzut Canada, SUA, Australia, Japonia, Egipt, India și aproape toată Europa Cântă acompaniindu-și vocea cu chitara, studiază cristaloterapatia, citește despre viața după moarte, călătoria sufletului, vindecarea prin credință, merge cât se poate de des la biserică și poartă în suflet vorbele înțelepte ale părinților Cleopa, Arsene Boca, Calciu, Stăniloaie, etc, ține post chiar și când este în străinătate și nu uită să facă acte de caritate Are vocația prieteniei și acceptă întotdeauna să fie “acolo” unde prietenii îi cer ajutorul, prietenie de care mă bucur și eu și pentru care mă simt mândră, l-am admirat tactul cu care știe să trateze oamenii, în special pe cei incomozi: „Sunt mereu atentă să îi evit pe cei care sunt plini de ură invidie, egoism, bârfe, neadevăruri, mă încarc cu mult optimism ca să ies senină din calea diverselor persoane dificile, care n-au ce căuta, pur și simplu, în acel loc, în acel timp , depășiți de situație, înguști la minte, fără dorința de a risca!” Dar mai are Ligya Diaconescu ceva care îi întregește personalitatea - o anume frumusețe și căldură a sufletului 226 cu care „n-a încetat să cânte frumusețea luminii, curcubeul sufletului, durerea tăcută a vremii” așa cum frumos semnează felicitarea de ziua ei colectivul redacțional al revistei STARPRESS iar poeziile sale o recomandă: Eu mi-am purtat departe pașii grei, Prin locuri unde focul-vieții-i stins, M-am regăsit prin florile de tei, Am râs și printre hohote, am plâns! (DRUM) Și-apoi ca din visare m-ai întrebat de sînt Lumină sau tăcere, sau pasăre, sau vis sau dacă sunt femeie și numele mi-e sfânt Și cum mă strigă lumea cu glasul ei nestins (M-AI INTREBAT) Zvâcnea adânc în mine o dragoste nebună Ascunsă de tăcere, de lacrimi și de dor Mă întrebau castanii de ce mă pierd prin lume De ce nu chem lumina, caldura, adevăr? (TRĂIRE) Mă declar o admiratoare a ei pentru optimismul și puterea de a visa și de a-și înfăptui năzuințe, pentru enormul volum de muncă desfășurat pe mai multe planuri, pentru mentalitatea de învingător și perseverența de a nu renunța în fața greutăților, pentru vocația prieteniei necondiționate, pentru multe altele pe care nu le-am putut cuprinde aici, dar știu că există, dar mai ales pentru frumusețea și vibrația interioară despre care pot da mărturie că o aud ca pe sunetele unei viori Și când te gândești că multe din cele relatate aici n-ar fi existat de n-ar fi fost inventat internetul! Ligya Diaconescu realizeaza acum ANTOLOGIA SCRIITORILOR ROMANI CONTEMPORANI DIN INTREAGA LUME, STARPRESS Nume marcante vor fi cuprinse in paginile ANTOLOGIEI Detalii:http://www valceaturism ro/j15/index php?option=co m content&view=article&id=3044:antologia-scriitorilor 227 ANTOLOGIA STARPRESS În întreaga lume astăzi este o extraordinară explozie a scrisului Zilnic se publică peste 3 000 de cărți noi Nici cu titlurile nu mai putem face față Se estimeaă că un număr din ziarul american New York Time conține informații mai mult decât primea în secolul al 18-lea o persoană în toată viața Nici noi, românii, nu stăm la coada acestui asalt Și atunci, firesc îți pui întrebarea, cum să ne mai descurcăm în hățisul atâtor publicații? Informarea devine din ce în ce mai dificilă, nici măcar titlurile cărților de literatură română nu mai ajung să ne treacă pe dinaintea ochilor Noroc cu antologiile, căci vin în sprijinul deciziilor noastre, răspunzând pe cât se poate acestui nou comandament Antologiile nu-s o noutate, ce e nou și pentru ele, este numărul mare de care am avea nevoie în zilele noastre O asemenea antologie este Antologia Starpress, născută din dorința de a oferi cititorilor pe acei scriitori selecționați cu competență de autoarea Ligya Diaconescu, poetă și prozatoare Această antologie de proză și poezie este o structurare a scrierilor pe care le-a cules din noianul ce abundă publicațiile de pretutindeni, selecție care scoate în evidență calitatea esențială a unei antologii, cea a formării ideilor rapide despre cum stau lucrurile în literatura noastră la un moment dat Este un eșantion reprezentativ de literatură română nouă adunată din toate zările lumii despre valoarea căreia va decide cititorul În această antologie stau alături poeți și scriitori consacrați, dar și dintre cei care și-au făcut debutul mai tarziu Sunt și scriitori și poeți tineri și foarte tineri, dar și octogenari și chiar nonagenari, dar toți sunt o vie mărturie a dragostei pentru limba română și pentru frumusețea scrisului Antologia, în general, chiar dacă nu-i simțim emoția estetică a unei scrieri, totuși nu e lipsită de stropi de frumunețe, dar are ceva mult mai important, ne oferă 228 satisfacția informării în plan mai larg, tocmai de ceea ce aveam nevoie căutând o astfel de carte Lucrarile selecționate, însoțite de o scurtă fișă de autor, se prezintă ele singure și ne oferă posibilitatea de a ne forma singuri părerile, fără ajutorul criticii, care poate și ea, nu de puține ori, să-și schimbe orientările sau să fie contradictorie Nu de puține ori critica desființează scriitori adevărați, îngroapă valori lăsându-le neobservate, descurajează debutanții, ori ridică în slăvi scriitori despre care la scurt timp nu se mai știe nimic Deci, nu e de trecut cu vederea că antologia poate face restaurări spirituale, poate să corecteze obsesiile înrădăcinate din timpuri apuse, poate să dea suflu nou scrierilor Meritul autoarei Ligya Diaconescu este acela că s-a orientat spre necesitățile actuale ale literaturii și ne-a oferit această antologie pe care am putea s-o comparăm cu o oglindă, o lupă, o vitrină sau o fereastră prin care să privim mai de aproape peisajul scrierilor, orientărilor, stilurilor și concepțiilor despre artă ale autorilor și astfel, antologia să-și găsească împlinirea ajutându-ne să alegem de citit ceea ce răspunde nevoii noastre spirituale, sau să desprindem mai ușor cine scrie cu seriozitate și cu duh și cine nu are chemare pentru scris, chiar dacă unii sunt premiați și ridicați în slăvi, dar necitiți 229 MARIN VOICAN GHIOROIU NE INVITĂ IN GRĂDINA RAIULUI FOLCLORIC „în grădina raiului folcloric" este titlul uneia dintre cărțile folcloristului, scriitorului și compozitorului de marcă Marin Voican-Ghioroiu, dar i se potrivește întregii activități, sunând ca un ecou al unei invitații să pășim în acest rai Eu am pășit și am văzut că Marin Voican-Ghioroiu are mai multe glasuri pentru cântare Glasul condeiului care așterne frumoase poezii și rânduri de proză sau dramaturgie este susținut și de glasul plin de armonii al cântecelor culese sau prelucrate de el, dar și altele pe care le-a creat ca și când ar fi izvorâte din vatra satului La toate astea mai este de adăugat valoarea unor activități de organizare de spectacole și concursuri pe țară de primă importanță Și pentru că bunul Dumnezeu i-a dat atâtea daruri, ca să le poată bine valorifica, i-a hărăzit și o frumusețe de soție, pe Rodica Anghelescu, înzestrată cu glas de ciocârlie, argument temeinic pentru a fi angajată ca prim-solistă a Ansambului “Ciocârlia” al MAI Astfel, prin glasul ei, cântecele și poeziile lui își iau zborul spre 230 sufletele oamenilor și au ajuns să fie răsplătite cu premii valoroase Așadar, „jos palaria” mi-am zis și am încercat să aștern măcar ceva din frumusețea “grădinii raiului folcloric” pe care ei au creat-o pentru desfătarea noastră Nu știu cum am să mă descurc cu câte-mi stau pe dinainte și își cer dreptul la lumină, știind din capul locului, spre regretul meu, că multe vor rămane pe dinafară Vorbind de dragostea ce l-a legat de satul natal de pe dealurile valcene cu nume parcă din basm - Ghioroiu - de la care a împrumutat zestrea sufletească, dar și numele, Marin Voican-Ghioroiu ne spune: „am cules cu migală flori alese de pe Dealul Viilor, apoi le-am semănat în Grădina Raiului Folcloric spre a bucura pe dragii mei români cu melodii izvorâte din patimă și dor, din foșnetul frunzelor, murmurul izvoarelor, hăulitul fetelor, chiuitul flăcăilor la nunți și horele satului, să ofer iubitorilor de muzică populară câteva clipe de fericire pentru a nu uita niciodată limba, portul, tradițiile și plaiul nostru strămoșesc” „Dragoste-am cules din flori, Din soare aprins în zori Din „Crucea voinicului” Și ai mândrei ochișori Din Dealu Ghioroiului” O bună parte din realizari sunt cuprinse în volumele semnate de Marin Voican-Ghioroiu: “Cununi de flori” (Crowns of flowers) bilingvă “Amintiri din cârciumioară” “Fiii satului” împreună cu prof Ion Pașol “Inimă de mamă” (trei volume) “În grădina raiului folcloric” “Flower crowns for the heroes” (Cununi de flori pentru eroi) bilingvă, ediția alI-a, revizuită și a adăugat de data aceasta noi poeme pe care le-a pus 231 în partitură, iar Rodica Anghelescu le-a înnobilat cu frumusețea glasului și gingășia sufletului de gorjeancă îndrăgostită de frumusețea melosului nemuritor al celei mai prolifice zone în păstrarea ăi perpetuarea tradițiilor noastre, zestre de aur cu care ne mândrim “Din cuvinte-am sădit flori” “Dragoste-am cules din flori și Timpului i-aș plăti bani” - o vastă culegere de 612 pagini de folclor autentic, șlefuit și personalizat În zilele noastre, în timp ce în țară este o întrecere pentru a demola autenticul și frumosul lăsând loc kitsch-lui și manelizării să se înstapânească peste tot, Marin Voican-Ghioroiu are instinctul și puterea de a produce realmente altceva, de a se pune de-a curmezișul acestor stări În creațiile sale impresionează în primul rând prinosul de frumos și registrul liric care își au izvorul în ruralul autentic cărora le dă forma versificației populare îmbrăcate în metafore măestrite, iar unora le dă vesmântul muzical “În fereastra ochilor La umbra sprâncenelor - Ce noroc avui Floare de gutui! În casa sufletului Îmi stă soarta omului ” Venind în contact cu activitatea sa creatoare, te simți mișcat de profundele sale convingeri în valorile perene Se face frate cu codrul pe care-l înzestrează cu trăsături umane, cântă cerul, apele, soarele și luna, păsările: "Turturica toarce fir / Pe-o creangă de trandafir”, cântă fântâna ca elixir al vieții, frământările omului simplu, tumultul vieții de la țară împletit cu clipele de răgaz pentru meditație profundă, speranțe și regrete, dansul popular care elimină forța negativă și îl încarcă pe om cu pofta de viață, întâmplări cu dimensiuni baladești, momente de răscruce, cumpenele vieții Autorul stă de vorbă cu oamenii satului, descrie obiceiurile și tradițiile ca în 232 adevarate tablouri rurale, anotimpurile si momentele zilei, meditează asupra scurgerii ireversibile și implacabile a timpului Vibrantă este delicatețea revigoratoare și bucuria retrăirii copilariei, chipul mamei ca izvor dătător de viață, dorul, iubirile, frumusețea sufletească întruchipată în ființa iubită O temă frecventă este cea a florilor, un adevărat decor ce te trimite cu gândul la Rai Colindele au și ele un loc însemnat strălucind prin frumusețe și autenticitate: “Brad frumos verde și-nalt”, ”Lângă ieslea Domnului”, “Hristos fie lăudat” Creațiile sale de o inestimabilă frumusețe te duc imediat cu gândul că sunt un bun prilej de educație a tineretului, prin care poate să cunoască mai bine rădăcinile și valorile poporului nostru și să primească mesaje profunde: omul poate fi fericit și fără bani, sau îndemnul de a fi buni și cu credință în Dumnezeu Deoarece culegerile sale de folclor și prelucrarea lor ating adâncimi de suflet, ne creează o mare desfătare și o deplină admirație, aprecierile comentatorilor sunt elogioase și numeroase Profesorul Univ Dr Dumitru Miron, Prorectorul Academiei de Studii Economice din București, în revelatoare prefață a volumului “Dragoste-am cules din flori” și “Timpului i-aș plăti bani”, printre altele spune: “Intr-o vreme în care epigonii se cred mari maeștri ai lirei, în care obiceiurile tradiționale par a nu mai atrage pe nimeni, iar devenirea nu mai are timp să se raporteze la peren, cineva și-a găsit timp să culeagă părți de identitate culturală autentic românească, să le șlefuiască personalizat și să ni le ofere într-o carte pentru a ne reaminti că nu venim de nicăieri șinu ne îndreptăm catre niciunde Dorind să provoace sintagma, tot mai dezumanizantă, “timpul înseamnă bani”, care ne face frivoli dacă îi dedicăm nedigerat toate energiile noastre, autorul acestor versuri repoziționează 233 echilibrul dintre timp și bani, conferă elementelor acestui binom o altă încărcătură, mai aproape de sufletele noastre, și ne invită să reflectăm la ceea ce este bine și ceea ce este rău, la valorile trainice ale identității culturale autentic naționale și să redescoperim ceea ce vibrează cald atunci când vrem să rămânem noi înșine ” La fel și Profesorul universitar Dr Aurel Mustățea, remarcă cu deosebită satisfacție: „Despre omul și creatorul Marin Voican-Ghioroiu ar trebui să scriu multe pagini ca să pot scoate în evidență realizările sale muzical-poetice Orice cititor care parcurge paginile lucrărilor sciitorului-compozitor Marin Voican-Ghioroiu își va da seama de munca neobosită (încununată de-o reală valoare artistică) pe care a depus-o timp de peste cinci decenii și jumătate, spre a da la iveală adevărte dantelării de excepție în domeniul melosului popular, în care un rol predominant îl deține dorul nețărmurit pentru cântecul frumos, autentic al omului de la țară, cât și pentru plaiurile Olteniei iubite, de unde-și trage seva creatoare Am parcurs fără întrerupere cărțile pe care le-a publicat, și sunt copleșit (în primul rând) de vasta tematică cuprinzătoare a tradițiilor și spiritualității poporului român, căci de la cântecul de leagăn până la doină și baladă, autorul a îmbrățișat în creația sa toate genurile poetico-muzicale ale folclorului nostru Subliniez, în mod special, cântecul de dragoste exprimat de domnia sa cu acea lumină și curățenie sufletească născută în vatra satului care, numai la noi la românii mai dăinuie spre cinstea celor care au adăugat din veac în veac și păstrează cu sfințenie în lada de zestre bijuterii cu valoare inestimabilă ” Ca scriitor Marin Voican-Ghioroiu semnează pagini vibrante despre muzicieni Ascultându-l pe Gheorghe Zamfir el ne transmite emoții nemaiîntâlnite publicului la fiecare spectacol “Nu pot să nu mă opresc la Doina Oltului, melodie de referință în repertoriul mondial pentru 234 nai Aici l-am văzut pe cel pe care l-a hărăzit Demiurgul să fie cu adevărat magnific Vedeam cum lacrimile i se scurgeau pe față, cum degetele mâinilor deveniseră nai, ele însele, cum acel trup de om este cutremurat de trăiri indescriptibile Pe față i se citea că vorbește cu o lume fantastică, îi răspund codrii seculari, îl ascultă pietrele Oltului, îl mângâie undele răcoroase și tămăduitoare ale dorului și iubirii de pământul patriei “ Pe Maria Lătărețu și-o amintește astfel: “Eram copil, aveam cinci ani când am cunoscut-o pe tanti Marița în restaurant, la Gara de Nord, unde tatăl meu era ospătar M-a ținut pe genunchi și-mi spunea că dacă dă Dumnezeu voi ajunge și eu cântăreț, dar Dumnezeu a vrut să ajung poet și compozitor În amintirea minunatei Maria Lătărețu am compus melodia “Marie, floare de dor”, muzica și versurile interpretate de Rodica Anghelescu (laureată a festivalului Maria Lătărețu-locul II)” Marin Voican-Ghioroiu semnează și teatru scurt “Speranța”, “Focul”, “Deznădejde și credință”, “Poetul și Regina”,”Experiment diabolic”, dar si scenete umoristice de-o mare savoare: ”Nu e bine, calc pe mine” A compus muzică și versuri pentru albumele “În poiana la Olteț”, “De-ar fi dorul fân cosit”, “Din cuvinte-am sădit flori”, “Soartă cine crede-n tine”, “In grădina raiului folcloric” A scris nenumarate poezii pe cele mai diverse teme Volumul “Flower crowns for the heroes” (Cununi de flori pentru eroi) bilingv, engleză și romană, a fost publicat recent și în revista “Romanian VIP” din Dallas de către renumitul publicist George Roca, la care a adăugat și o notă la subsol: “Am considerat să-l fac public deoarece este un exemplu plin de durere, sensibilitate, compasiune și asociere cu victimele actului terorist care a avut loc în 11 septembrie 2001 la New York Am rămas impresionat 235 atât de frumusețea exprimării în versuri cât și de taletul de a pune pe note poemele sale” În ziua în care l-am cunoscut personal, înaintea mea s-a înfățișat un domn cu un braț de flori pe care mi le-a oferit cu gesturi de curtoazie aleasă - nici nu mi-l închipuiam altfel Zâmbind, cu fața luminoasă, cu o privire caldă și o voce melodioasă, mi s-a adresat ca și când am fi fost prieteni de o viață întreagă Când întâlnim astfel de oameni ca Marin Voican-Ghioroiu, oameni dăruiți cu har de la Pronia Cerească, oameni țesuți din lumină, cu convingeri profunde în valorile neamului nostru cărora să le închine întreaga viață, cu inițiativă creatoare, cu măsură în tot ce fac, cu demnitate, cu un larg umanism și curat creștinism, oameni încărcați de emoție și delicatețe în fața purității simple, trebuie să ne plecăm frunțile 236 ОСТАVIAN CURPAȘ „INTERVIU CU SCRIITOAREA ELENA BUICA DESPRE STAREA DE FRUMUSEȚE A SUFLETULUI” 9 „Scriu din dragoste de oameni1 DE VORBĂ CU BUNI „Visele nu mă costă nimic și uneori, ele sunt atât de frumoase !!!”, obișnuiește să spună scriitoarea Elena Buică, autoarea volumelor “Crâmpeie de viață”, “Gând purtat de dor”, “Prin sita vremii”, “Oglindiri” Născută în ianuarie 1933, în comuna Țigănești, județul Teleorman, Elena Buică mărturisește că în viață, le datorează totul părinților săi care i-au insuflat dragostea pentru carte, pentru cultură, pentru artă, dar și pentru perseverență în muncă, pentru autodepășire și pentru valori morale superioare De altfel, acesta a fost și unul din motivele ce au contribuit la decizia ei de a studia la Facultatea de Limba și literatura română din cadrul Universității Babeș- Bolyai din Cluj, pe care o absolvă în 1965 Ca profesor de limba și literatura română, Elena Buică a avut întotdeauna dragoste de copii și a încercat să fie un model de referință 237 pentru elevii săi În 1998, scriitoarea părăsește România și își urmează fiica și pe soțul acesteia, stabilți din 1993 în Canada În prezent, Elena Buică locuiește la Toronto, oraș pe care l-a ales nu doar pentru că i se părea mai aproape de visul american, ci și pentru că este situat pe aceeași paralelă cu meleagurile unde ea însăși a văzut lumina zilei Când a luat hotărârea strămutării, scriitoarea a știut că va plăti un preț, însă în opinia sa, este important să înveți să lași evenimentele să curgă, să te avânți în vâltoarea viitorului și să scrii o nouă pagină în cartea vieții - Cine este Buni? - Vă răspund cu un fragment din proza scurtă “Despre scrierile mele”: „Cine sunt eu? Cu zestrea primită de la părinți, de la oamenii din mijlocul cărora m-am înălțat, de la dascăli și cărți, cu ce am adăugat eu în dorința de a-mi contura personalitatea, am vrut să fiu un om în inima căruia să cânte viorile, să strălucească florile în culori proaspete, să răsune trilurile pasărilor, să fie lumină, căldură și bunătate, să fie cerul senin în care să plutească îngerul păcii și al dragostei” Din tot ce am vrut, poate că s-a împlinit câte ceva, așa mi-ar place - Ce rol are scrisul în viața lui Buni? - Căutând mereu un loc pentru a așeza spiritul în matca lui firească, am descoperit scrisul, care a devenit bunăstarea mea sufleteasca, timpul și spațiul în care călătoresc gândurile mele Scrisul îmi oferă o lume deosebit de interesantă pentru care mi se cere capacitatea de a vedea lucrurile din mai multe perspective Este lupta de a scoate la lumină înțelesuri tainice, este terenul pe care lupt să ridic cât mai sus măreția sufletului Scriu din dragoste de oameni care are în ea o poezie de o rară frumusețe și o sete care mă ține departe de cinismul vieții Scrisul mi-a reconturat orizonturi, mi-a anulat limite impuse, mi-a creat 238 noi drumuri de viață Dar reușita în scris se plătește în fel și chip și nu de puține ori propriile-mi slăbiciuni îmi râd sub nas, insomniile îmi zvârcolesc patul, îndoielile îmi tulbură liniștea Dar în esență, scrisul este o stare de frumusețe a sufletului, un exercițiu spiritual în care adesea uit de toate și chiar de mine A devenit modul meu de a exista „Scrierile mele oscilează între tonul autobiografic și cel detașat de context” - Vă rugăm să ne vorbiți despre debutul dvs literar - După pensionare am trecut prin mai multe făgașuri - cel mai însemnat a fost rolul de bunică - și apoi m-am așezat în cel al scrisului, la vârsta de 70 de ani Noul meu drum de viață a avut doi piloni Cel dintâi a fost domnul Dumitru-Puiu Popescu - Director Editor al Revistei “Observatorul” Toronto - care mi-a deschis calea scrierilor, oferindu-mi o rubrică permanentă la această publicație Cel de al doilea pilon a fost mult regretatul om de aleasă cultură Dr Artur Silvestri, care a făcut mai cunoscute scrierile mele prin imperiul mediatic „Intermundus Media” creat de domnia sa Acestor personalități le aduc prinosul meu de recunoștință - Despre ce vă place să scrieți? Care sunt principalele teme abordate de dvs ? - Sunt teme diverse precum este și viața și sunt multe și foarte diferite trăirile revărsate în scrierile mele Cu fiecare scriere am sorbit pe rând câte un strop de lumină În câțiva ani de scriere, până acum sunt șapte, am trăit arderea mai multor etape de viață ce păreau că nu încap în acest răstimp Scrierile mele sunt oglindiri și reflecții, căutări și tălmăciri de înțelesuri Mă cufund într-o lume de gânduri și umblu prin amintirile mele în vârful picioarelor, ca într-o catedrală a sufletului Sunt scrieri care cuprind bucurii înălțătoare sau tristeți tulburătoare, speranțe 239 înaripate sau zboruri frânte, satisfacțiile și durerile adaptării într-o lume foarte diferită de cea în care am trăit aproape o viață de om, trăiri și amintiri din propria-mi viață, dar și ale celor cu care s-a intersectat viața mea Sunt preocupată să las spațiu între rânduri pe unde să se furișeze gândurile cititorilor cu care să port un dialog intim Scrierile mele oscilează între tonul autobiografic și cel detașat de context „Oamenii înclină acum mai mult spre proza scurtă” - De ce ați optat pentru proza scurtă, ce anume v-a determinat să alegeți proza scurtă? - Scriu proză scurtă pentru că mi se pare că oamenii nu mai au timpul și răgazul necesar să citească romane cu subiecte pe mai multe planuri, cu evenimente multe, care merg paralel, apoi se întretaie și se unesc în finalul celui de al treilea volum Oamenii înclină acum mai mult spre proza scurtă, dacă se poate din biblioteca de buzunar, să poata citi, eventual, și în mijloacele de locomoție, cu subiecte din viața lor și care își păstrează savoarea autenticității Puțini sunt cei care mai privesc literatura ca pe un act vital și edificator - Sunteți o călătoare împătimită? - Vă răspund cu un DA atotcuprinzător - În ce măsură literatura dvs de călătorie combină prezentările documentare și descriptive ale locurilor pe care le-ați vizitat cu digresiuni filozofice sau subiecte de actualitate? - Se vede că sunteți un reporter bine instruit Așa de bine ați surprins esența scrierilor mele de călătorie, încât întrebarea, conține în ea și răspunsul - în bună măsură Ce aș mai avea de adăugat!? Târziu am simțit lăsată în urmă admirația pentru reportajele lui Aristide Buhoiu, 240 amintire care s-a strecurat pe furiș în intențiile mele, dar lăsându-mi spațiile libere în care să imprim propria-mi pecete “E greu de definit cum se scrie acum” - Una din mărturisirile dvs literare este următoarea: “Cuvintele au în spatele lor alte cuvinte, cu alte înțelesuri și chiar dacă ajungi și la acelea, au și ele în spate lor alte cuvinte, cu alte înțelesuri Dar din toate, măcar un licăr de-ar rămâne, ca să lumineze peste timp un crâmpei din viața care a fost și așa cum m-am străduit s-o fixez în cuvinte ” Între volumele ce vă poartă semnătura, există licărul unui titlu preferat? Care este acesta și de ce? - Îmi iubesc cărțile ca pe copiii mei, patru la numar: “Crâmpeie de viață” (2005), “Gând purtat de dor” (2006), “Prin sita vremii”(2007) , “Oglindiri” (2009) În ele am pus “fâșii de suflet” când le-am dat viață Dar “Gând purtat de dor”, monografia sentimentală a comunei în care am scos țipătul dintâi, acel moment unic al ivirii mele pe pământ, darul vieții venit din Ceruri, Țigănești-Teleorman, mi-e mai aproape de suflet, mai drag ca însăși copilăria Această carte, ca și alte scrieri ale mele, exprimă liantul dintre memoria anilor petrecuți în Țigănești și viața de acum atât de îndepărtată ca timp și ca spațiu Aflându-mă la mii de kilometri, sufletul meu nu s-a sudat cu locurile unde mă aflu acum, frumoase, dar nu rupte din mine și își caută mereu drumul unde simte el că este “acasă” Scriind, la vârsta de acum, am retrăit inocența copilăriei cu mișcătoare amintiri necuprins de frumoase și trăiri profunde ca însăși ințelepciunea senectuții, căci numai prin înțelepciune te întorci la anii copilăriei Port în mine comorile sufletelor oamenilor din Țigănești, un dar revărsat în mine de bunul Dumnezeu Scriind despre ei, m-am străduit să îi fac mândri pe țigăneștenii mei, trăitori pe străvechi meleaguri pline de tradiții și frumuseți 241 - “Prin scrierile mele adie uneori, fie un duh arhaic, semn de prețuire al strămoșilor noștri, fie câte o pală de romantism, chiar dacă astăzi se scrie după alte rosturi”, afirmați la un moment dat Care sunt rosturile după care se scrie astăzi și ce recomandare ați dori să le faceți celor ce se află la început de drum în ale scrisului? - E greu de definit cum se scrie acum Nici critica literară nu a reușit o definiție Nu există un curent literar anume Tinerilor în ale scrisului le-aș dori ca din operele lor să răzbată puterea biruitoare a faptei și a sentimentului nobil Le doresc să nu ostenească în truda de a găsi unicitatea ideilor, a faptelor pe care să le înalțe pe piedestalul scrierilor, scrisul lor să aibă culoare, să aibă vibrație, să aibă viață “Sfântul prea curat al ghiersului românesc” - Cine sunt poeții și scriitorii romantici pe care îi admirați cel mai mult? - Am avut pasiuni pentru mulți scriitori și nu numai romantici Au stăruit în mine autori diferiți, în diferite etape de viață, dar m-am întors mereu la Eminescu, “Sfântul prea curat al ghiersului românesc”, cum îl numea Arghezi Îi cânt sau recit poeziile cu aceeași căldură tainică și proaspătă ca în tinerețe - La ce publicații colaborați? - Am publicat la mai multe ziare și reviste: “Observatorul”, “Alternativa on-line”, “Faptu'divers”, ziar săptămânal din Toronto; “Mesagerul” Hamilton, în calitate de redactor șef literar; la “Starpress Internațional on-line”, colaborator permanent, “Oglinda literară” Am publicat ocazional la multe reviste: “Prier” din Republica Moldova, orașul Ștefan-cel-Mare Un loc deosebit îl ocupă publicațiile la revistele on-line “Intermundus Media”, inițiat de remarcabilul om de cultură Artur Silvestri Sunt colaborator permanent al publicației on-line “Cetatea lui Bucur’ - 242 București Mai recent public și în “Phoenix Magazine” din Arizona, în Germania la “Agero” la “Romanian Vip”, SUA “Mi-ar plăcea dacă românii noștri ar fi mai uniți” - Vorbind despre volumul “Prin sita vremii” ( 2007), Dumitru-Puiu Popescu - Director Editor al Revistei “Observatorul” Toronto, spunea: “Scrierile acestea sunt o picatură vie de cultură românească în lumea canadiană ” Vă rugăm să ne vorbiți despre contribuția dvs la promovarea culturii românești și despre premiile primite, ca recunoaștere a meritelor dvs în acest sens - Tot ce scriu își are rădăcina în cultura noastră românească Românilor mei le port românitatea prin lumea întreagă, descriu întâmplări în armonie cu viața lor în frumosul și dulcele lor graiu Am scris despre frumusețile cuprinse în operele scriitorilor clasici, dar și contemporani Am primit două premii din partea revistei „Observatorul” din Toronto, unul în decembrie, 2005, Premiul special pentru talent, perseverenta si promovarea literaturii romane, si altul în ianuarie 2007, pentru promovarea traditiilor romanesti - Ce ați dori să ne relatați despre comunitatea română din Toronto? - În românii aflați pe aceste meleaguri sunt trăiri ale dorului de țară și de respect pentru istoria și valorile neamului nostru mai aprinse decât ale multor frați de-ai noștri care se găsesc între granițele țării În străinătate oamenii trăiesc cu un dor de țara în care s-au născut, dor pe care nu-l pot înțelege decât cei ce se află ca noi Mi-ar plăcea dacă românii noștri ar fi mai uniți Îi admir pentru hărnicia lor și pentru că țin sus steagul demnității țării noastre „Dor de primăvara românească” - Ce vă place și ce nu vă place în Canada? 243 - Blânda și buna Canada ne-a oferit o viață trăită în normalitate Aici am întâlnit democrație, liniște și respect pentru legi, oameni cu zâmbet pe buze care îți transmit calmul și bucuria clipelor existențiale Trăim aici o viață frumoasă, cu recompense și bucurii, dar frumusețea vieții nu se obține lesne, include eforturi, timp, dezamăgiri, răniri, dureri, pierderi Viața nu oferă nimănui o existență așa cum și-o dorește și pentru toate bucuriile se plătește Nicio societate nu e perfectă și la rândul nostru și noi suntem imperfecți Dar tot în tot, avem motive temeinice să-i aducem mulțumiri acestei țări care ne-a adoptat fără să facă diferențe între fiii ei Nu-mi placiernile lungi canadiene și primăverile prea scurte De aceea, în fiecare an mi se face un dor nebun de primăvara românească - Cum este să îți fie „dor de primăvara românească”? - Chiar dacă am 77 de ani, tot așa cum am spus în proza scurtă închinată primăverii, din care citez: “ cum să nu îmi fie dor de acea primăvară românească ce trezea în mine o poftă Dumnezeiasca de viață și de neastâmpăr și mă făcea să-mi ies din minți sau să cânt cu gura mare așa cum cântă Tudor Gheorghe “Au înnebunit salcâmii/ De atîta primavară/ Au înnebunit salcâmii/ Și tu vrei să fiu cuminte!” Mi-e dor, mi-e dor nebun de toate câte-am spus mai sus și de încă multe altele nespuse și care nu vor să mai stea cuminți în acele cuibare de tăceri ale sufletului acum prins în vraja primăverii! - Când ați fost ultima dată România? - Aproape în fiecare vară merg în România fiindcă este neostoit în mine cântul doinei dorului de ducă Mă duc să-mi văd plaiurile natale și oamenii cu toată zestrea lor primită de la Cel de Sus “M-am născut cu duhul plecărilor” - La ce lucrați în prezent și ce planuri de viitor aveți? 244 - Scriu ca și până acum proză scurtă și impresii din călătorie pe care intenționez să le adun într-un volum intitulat «Luminișuri» Sunt scrieri care îmi luminează viața și în care mă străduiesc să strecor picuri de lumină și căldură sufletească pentru cei care se vor apleca asupra rândurilor semnate de mine - Cum vă petreceți timpul liber? - Scriind, citind, ascultând muzică clasică și populară românească, ajutând în gospodărie și vara călătorind - Ce hobby-uri aveți? - Călătoriile Cred că m-am născut cu duhul plecărilor - În final, v-aș ruga să le adresați un mesaj cititorilor noștri - Tot ce scriu este pornit din dragoste pentru oameni Lor mă adresez, celor de acum, dar și celor care vor citi dupa ce eu voi trece Vămile Văzduhului Îi am în față și dialoghez în gând cu ei, mai ales cu cei care au înscris pe agenda zilnică fapta frumoasă și gândul curat Vor fi și din aceia care nu gustă scrierile mele, dar eu le transmit și lor dragostea mea și un zâmbet împletit cu înțelegere pentru diversitatea umană Dacă sunt sau nu frumoase scrierile mele, asta mai depinde și de cel care le citește Se spune că frumusețea se află în ochii celui care privește Phoenix, Arizona 245 MEDALION ARTUR SILVESTRI AM CRESCUT DIN GÂNDUL Șl FAPTA MARELUI OM DE CULTURĂ UNIVERSALĂ ARTUR SILVESTRI Cam acestea mi-au fost cuvintele de început când am luat cuvântul la comemorarea a șase luni de la trecerea la cele veșnice a omului cu vorbe înțelepte și fapte mari Artur Silvestri Ce a impresionat atunci asistența formată din numeroși scriitori sosiți din toate colțurile țării, ba și din străinătate, a fost vârsta înaintată la care mi-am făcut debutul - la 70 de ani - și intuiția marelui om de aleasa cultură, Artur Silvestri, care mi-a venit în întâmpinare, întinzându-mi dreapta sa până aproape de despărțirea definitivă Nu pot să înțeleg nici astăzi cum a fost posibil să joace un rol atât de important în viața mea într-un timp atât de scurt, numai 8-9 luni ale anului 2008, și doar pe calea internetului, fără să ne vedem la față Când nu mă mai așteptam, s-a întâmplat, ca prin fața casei mele, să treacă norocul cu câteva daruri N-am pierdut ocazia și l-am poftit în casă Așa s-a făcut că am primit un dar de preț numit Artur Silvestri, cel care mi-a adus un strop de binecuvântare de la Duhul Sfânt Vine o vârstă când oamenii isi socotesc încheiate problemele mari ale vieții și eu închisesem poarta câtorva 246 etape de viață, socotind că venise vremea să deschid o poartă nouă prin care viața mea să își găsească desfășurarea în mod firesc, cu rost și dacă se poate și frumos Gândul scrierilor era demult cuibărit în adâncul ființei mele și auzisem adesea îndemnul de a mă așterne la scris, așa că acum l-am căutat, l-am adus la suprafață și i-am dat ființă Debutul l-am facut la publicația “Observatorul” din Toronto, dar s-a intamplat ca într-un moment dat, să fie in pragul reducerii numărului de pagini si scrierile mele să nu-și mai găsească loc Când am aflat, s-a întunecat tot universul și cutremurată, am zis: “Doamne, nu mă lăsa” Atunci s-a întâmplat un fel de miracol, m-a stăbătut un fulger, ca iluminarea unui Duh Am căutat pe Google vreo publicație unde aș putea să trimit scrierile mele Spre surprinderea mea, care nu mă plimbasem prea mult pe internet, au apărut nenumarate publicații Din lungul șir, fără să știu de ce, m-am oprit doar la unul:’ INTERMUNDUS MEDIA Ca în transă, am deschis la adresa indicată și am trimis două scrieri Mi-a venit răspunsul în câteva secunde și s-a stabilit legatura nesperat de repede Așa a apărut în viața mea întâlnirea crucială cu minunatul OM Artur Silvestri care m-a luat sub aripa sa, m-a redat pe mine mie însămi Acest OM excepțional m-a slujit pe mine în numele idealului înalt pe care îl slujea cu o devoțiune fără asemanare în zilele noastre Cu acea intuiție a omului superior, cu deosebită precizie, imediat m-a “citit” printre rânduri și a deslușit nevoia imperativă a scrisului în viața mea caare se desfășurată într-o lume ce n-a putut să umple golurile celeilalte lumi de care sufletește nu m-am putut despărți Canada mi-a oferit multe satisfacții, dar mi-ar fi putut întinde cursa unei senectuți cu trăire interioară destrămată, diluată, plată, cenușie In situația mea, doar scrisul ar fi putut avea puterea să-mi umple viața și să înlăture instalarea unui 247 coșmar sufocant, o existență înfundată într-o monotonie ca de mâl, lipsită de urcușuri și coborâșuri, de lumini și umbre ce te pot duce într-o stație în care trenul nu mai sosește decât odată, ca să te ducă fără întoarcere Aceaste spaime, nu puteau să-i scape din vedere celui care mărturisea într-unul din miile de articole: “scrisul este viața” La început am așteptat punctul său de vedere despre primii mei pași pe tărâmul scrierilor cu o emoție nu mai mică decât a omenirii care aștepta să vadă primii pași pe Lună Am trăit una dintre bucuriile deosebite când am aflat că se ocupa personal de scrierile mele L-am întrebat odată dacă are puncte de vedere diferite față de ceea ce spusesem într-o scriere pe care n-a publicat-o și mi-a raspuns: “la mine vin direct lucrările unor scriitori de care mă ocup personal și lucrarea de care îmi vorbiți nu a sosit la mine ” Fără să folosească limbajul amabilităților, cu o delicată discretie, distinsul profesor, dr Artur Silvestri, deși cu o largă cuprindere a activității demnă de un institut, nu doar de o persoană, a găsit timp să converseze cu o începătoare într-ale scrisului și încă, destul de bine trecută de etapa marilor elanuri tinerești Prin emailurile pe care mi le trimetea simțeam siguranța că este umărul pe care mă pot sprijini, simteam revărsarea căldurii inimii sale, a blândețeii, a bunătații, a iluminării și îndrăznesc a spune, chiar un fel de comunicare ce se făcea pe un canal tainic, poate chiar un fel de telepatie Sprijinul cel mai important a fost prin FAPTA, cea prin care mi-a oferit un alt capăt de lume făcându-mi cunoscute scrierile pe multe meridiane și m-a scos din unghiul mort -așa cum a făcut cu un lung șir de alți scriitori - și m-a ridicat acolo unde nu cutezasem să mă văd Avea puterea de a “ne înălța într-o altă ordine, aceea a miraculosului, a harului” cum remarca marea doamnă a culturii noastre Zoe Dumitrescu Bușulenga 248 Am trăit profund rândurile ce mi le-a adresat: “In anii de până acum, mulți sau puțini, asa cum o vrea Dumnezeu , nu am avut decât năzuința de a privi în jur cu atenție și cu buna-voire, întelegând că, dacă viața ne-a fost dată ca un mister inexplicabil, nimic nu o face mai bine purtatoare de înteles ireductibil decat rezultatul viu și definit, Fapta , de orice greutate De-aceea , atat “ieri ” cât și azi -si daca voi avea zile, si mâine - am simtit că, dacă dincolo de orice prejudecati, reținere nepăsătoare și individualism sterp, voi afla precum în nisipul râurilor mari, pepita de aur și o voi arăta și altora, ajutând pe cât pot, să se scoată mai lămuritor în evidență, nu voi fi trăit fără rost; și nădajduiesc ca nu am greșit” Mânat de un zor pe care l-am înțeles abia mai târziu, mi-a publicat fără strop de zăbavă tot ce i-am trimis, fără să mă scape din vedere Aproape în fiecare lună apărea o nouă etapă de împlinire și astfel, treptat s-a conturat identitatea mea literară Numai după o lună de zile, mi-a grupat scrierile sub un titlu măgulitor pentru mine: “Frumusețea scrisului” In luna următoare, în numarul din 15 martie 2008 al revistei “Viața literară” m-a prezentat în rubrica “Scriitori români pe mapamond: din China până în Noua Zeelandă” cu opt scrieri și o fotografie, sub urmatoarea mențiune: “Din sutele de scriitori români răspândiți în întreaga lume, selectăm astăzi numai cateva nume și creații mai puțin cunoscute de către cititorul român căruia i se inoculează numai o anumită așa-zisă “tablă de valori” și numai numele care sunt admise în cultura dominantă” În urmatoarea lună când a întocmit volumul al doilea al “Mărturisirilor de credință literară”, mi-a asezat articolul meu pe prima pagină La scurtă vreme, când a înființat o nouă revistă “Cetatea lui Bucur” m-a onorat numindu-mă în primul loc în colegiul de redacție Pe același suport moral transformat în fapte, ulterior am devenit membra a Ligii Scriitorilor din 249 Romania, mai apoi membră a Asociației Scriitorilor Români din Canada (ASRC) și a Asociației Scriitorilor de Limbă Română din Quebec (ASLRQ), iar scrierile publicate în mare parte la INTERMUNDUS MEDIA au fost adunate în volumul “Oglindiri”, apărut în anul următor 2009 Dar cel mai emoționant gest pe care l-a făcut pentru mine a fost cel din urmă, cu puțin înainte de a trece pragul unic al eternității A pus pe site cateva din scrierile mele despre comuna natală, Tigănești-Teleorman, cu un titlu tulburător : “O mare scriitoare din Canada despre copilăria românească” Eu știu că pentru o astfel de afirmație nu a avut deplină acoperire, dar mai știu că remarcabilul om de largă cultură universală n-ar fi riscat decât într-un caz cu totul excepțional Cu eleganța și discreția dăruirii desăvârșite, din adâncul tainic al interiorului sau încărcat și de aura misterului, acest gest era un fel de a-și lua rămas bun, de a-mi transmite un mesaj, pe care eu l-am înțeles: “către acolo trebuie să tinzi, eu acolo îți doresc să ajungi” Am primit acest mesaj cu sfințenie și mai știu că totul nu sa terminat atunci Când mă așez la masa de scris, dar și în alte momente, îi simt prezența spirituală benefică A rămas pentru mine ca o permanență a modelului la care mă raportez, omul-icoană, căruia îi trimit cu adancă pioșenie gânduri de recunoștință și rugă pentru odihna sufletului său de o deosebită mărinimie 250 UN AN FĂRĂ ANIMATORUL CULTURAL DE LARGĂ RESPIRAȚIE INTERNAȚIONALĂ ARTUR SILVESTRI Se împlinește un an fără mecena culturii românești, Artur Silvestri, și eu parcă tot mai aștept să dea un semn de viață Parcă ar fi plecat numai un timp, să se întremeze și să se întoarcă să-și vadă de rosturile sale întotdeauna peste asupra de măsură adunate pe biroul său Șocul cu care am primit vestea fulgerătore în ziua de 30 noiembrie, 2008, mi se pare că aparține domeniului viselor la care nu vreau să revin după ce m-am trezit Cum să dau crezare unui fapt care mi se pare fără noima?! Am fost la Ceahlău la comemorarea celor șase luni de la uluitoarea dispariție, am fost la Mănăstirea Pasarea și i-am văzut mormântul, cu toate acestea, uit că a dispărut dintre noi, și parcă tot îl mai aștept Când deschid computerul, din adâncuri, izvorăște vag un sentiment că s-ar putea să îmi trimită iarăși un email Spiritul lui este atât de viu, încât îi simt prezența alături când mă așez la masa de scris Bunul Dumnezeu mi l-a scos în cale într-un moment de cumpănă, pe acest MARE OM de care sufletul meu nu vrea să se despartă Când am vreo îndoială în mine, îmisprijin gândul pe darul primit de la domnia sa, încrederea ce mi-a acordat-o cu mărinimie întotdeauna I-am simțit ca pe un prieten, ca un frate mai mare, deși eu 251 număram mai mulți ani, chiar peste douăzeci L-am luat model de urmat în momentele de cumpănă și mă sprijin pe valorile morale pe care ni le-a lăsat moștenire Îi simt și acum arta de a îmbina sobrietatea cu căldura sufletească și rămâne mereu un puternic exemplu prin sentimentul datoriei, prin uriașul efort de a crea noi cărți fundamentale pentru urmași, umplând goluri în cultura noastră, prin înțelepciunea cu care lumina urmele strămoșilor, departe de circul saltimbancilor de astăzi Prima stare de spirit numită Artur Silvestri am trăi-o la Ceahlău, locul său mult îndrăgit, unde avea o casă de vacanță Acolo am participat la pomenirea sa, când se împlineau șase luni de la plecarea dintre noi Cinstirea (pomenirea) celor plecați dintre noi este un moment deosebit Cuprinde în el o taina atotcuprinzătoare, de care nimeni nu este ferit și nimeni nu știe când îi vine rândul Cu acest sentiment tulburător, scriitori și prieteni, membrii familiei și săteni s-au adunat să aducă un pios omagiu celui care a fost mentorul multora, scriitorul și animatorul cultural de largă respirație internațională Ne-a adunat acolo distinsa sa soție, scriitoarea Mariana Brăescu-Silvestri, care și-a luat pe umerii săi sarcina de a duce mai departe memoria sa și uriașul său plan de lucru Acolo a fost evocată monumentala sa personalitate Avea vocația dăruirii fără să aștepte niciun fel de răsplată De la primul contact îi simțeai bonomia Din tot ce făcea se desprindea gîndul bun și dorința de mai bine, de fortificare a spiritualității românești Remarcabilă era îi dragostea pentru cei ce scriu Înnobila pe toți cei cu care venea în contact, le dădea curajul de a merge înainte și insufla dorința de autodepășire, de încredere în forțele proprii Avea un mod ingenios de a ține aproape pe cei aflați la distanță Datorită puterii de atracție, nu mai conta distanța, eu însămi aflându-mă într-o atare situație Veghea cu 252 discreție uriașa activitate a scriitorilor români din toate colțurile lumii Folosind tehnica noua a internetului, a creat un șantier special, “Asociația Română pentru Patrimoniu”, prin care ne-a arătat că adevăratele valori umane și culturale nu pot să dispară sub tăvălugul umilitor al unei lumi ostile În epoca fanfaronadelor și a goanei după bani, el a reușit să se înalțe deasupra și să se facă auzit impunând alte dimensiuni culturii și literaturii noastre, spre alte înțelesuri ale valorilor neamului nostru Nu putem uita strădania de recuperare a titlurilor revistelor culturale de odinioară și nici eforturile pentru resuscitarea fondului autohton În viziunea sa, salvarea neamului românesc era posibilă prin credință și prin cultura cu vechi rădăcini geto-dacice Era un spirit larg, cu un larg orizont, cu o deosebită forță, tenacitate și mobilitate intelectuală Printr-o trudă tenace, a pus peceta intelectualității pe orice a intreprins, a gândit sau a scris Scrierile sale, adevărate străfulgerări de idei cu înțelesuri adânci în care binele este înfrățit cu frumosul, impresionează și prin densitatea mesajului A abordat și problematica arhitectural-urbanistică din perspectiva dezvoltărilor imobiliare A criticat dezvoltarea haotică a Bucureștiului pentru a crea noilor îmbogățiți mari profituri în timp record în tot ce a scris sau a intreprins a fost profund original, a sărit din sistemul de referințe obișnuit și a slujit idealurile până în ultima clipă de viață A fost un om profund religios Religia a fost axa scrierilor și a vieții sale Puternica sa credință în Cel de Sus ar putea fi interpretarea unui moment deosebit din ziua dedicată ceremonialului religios în localitatea Ceahlău Două zile a plouat neîntrerupt, parcă participa și cerul la jalea de care eram cuprinși cu toții Timp de doua ore cât a durat slujba de pomenire și de sfințire a unei minunate troite maramureșene ridicată în memoria sa, cerul a pus stavilă ploii Poți zice, adevărat miracol! 253 Aproape un miracol mi s-a părut și întâlnirea pe cale tainică de la mormântul său, la Mănăstirea Pasărea Când am ajuns în apropiere, pe partea dreaptă, se întindea un orizont parcă fără sfârșit, dominat de un soare roșu, care făcuse purpurie întraga zare Soarele părea că sta în loc să mă aștepte Lumina aceea de un roșu aprins, ridicându-se de la pământ până la îndepărtate înălțimi, îți sugera gândul că era inima lui vie, arzând în largul necuprins al zării, făcând legătura între pământ și slava cerului Am avut senzația că aceasta era lumina și căldura calmă a sufletului sau și a învățăturilor sale lăsate nouă Atunci am trăit un sentimet tulburator Ca o boare în preajma mea, i-am simțit prezența vie, așa cum mi l-am închipuit, fascinant, mare, blând, generos, vorbindu-mi, deși în realitate nu i-am auzit niciodată glasul și văzându-i privirea, deși nu i-o văzusem niciodată Ocrotitor și protector, parcă mă lua de braț ca un ghid spiritual, să îmi arate cărări noi și orizontul învolburat, așa cum discutasem pe internet despre frumusețile câmpiei cu imponderabilele ei valori, despre o geografie spirituală a sudului, a Teleormanului de care eram împreună legați prin locul în care am venit pe lume I-am simțit bonomia așa cum am simțit-o de la prima comunicare prin internet Era o comunicare ce se fșcea pe un canal tainic, parcă despicând luminile de umbre Momentele acelea au înscris o pagină specială în inima mea Lângă crucea mormântului său, nu starea de plâns m-a stăpânit, așa cum îmi închipuiam ca o adevărată descărcare, și nici cea de revoltă și neputință în fața nedreptei frângeri a vieții sale Am trăit o stare de sfințenie cu îngeri în preajmă, de supunere în fața marilor și tulburătoarelor taine și a voinței Domnului I-am așezat florile pe mormânt ca să-i vorbească ele despre recunoștința pentru încrederea ce mi-a acordat-o, pentru că mi-a creat sentimentul de apartenență la ceva ce va 254 dura în timp și pentru sprijinul acordat fără să mă cunoască, numai după cum a deslușit din scrierile mele ca aș putea fi, să-i spună cât îl prețuiesc și cît de mult îmi lipseste, deși eram sigură, că toate acestea le citise demult în sufletul meu La plecare, cînd mi-am luat rămas bun mângâindu-i crucea și șoptindu-i din adâncul inimii: “nu așa mi-am închipuit întâlnirea noastră”, m-au învins lacrimile Și ele au curs în voia lor tot drumul până acasă, drum parcurs într-o tăcere deplină, semn al profundului respect Întoarse în interiorul meu, lacrimile continuă să curgă și acum Se împlinește un an fără mecena culturii românești, Artur Silvestri, și eu parcă tot mai aștept să dea un semn de viață 255 AU TRECUT DOI ANI DE CÂND MARELE CĂRTURAR ARTUR SILVESTRI S-A ÎNĂLTAT LA CER 9 Au trecut doi ani de când Dumnezeu a deschis catastiful Său și l-a strigat pe nume pe apostolul culturii noastre, Artur Silvestri Fiind om de seamă, l-a trimis pe Sfanțul Andrei să-i lumineze calea Și astfel, cu doi ani în urmă, alesul om, Artur Silvestri, a luat calea spre deplina armonie spirituală, acolo unde își poartă nemurirea Și-a plănuit din timp modul prin care mai poate comunica cu cei rămași în urma lui și ne-a lăsat operele sale De cealaltă parte a lumii, privindu-ne din înaltul cerului, acum el primește dragostea și prețuirea noastră, un ocean de recunoștință Au trecut doi ani și vorbim la trecut, dar el este prezent printre noi îi simțim prezența când ne aplecăm asupra scrierilor sale, îl simțim în faptele și gândurile zilnice prin care ne-a transmis idealul său de a sădi încrederea în viață și lecția iubirii de semeni N-ar fi putut să facă altfel, fiindcă Dumnezeu a revărsat în el înțelepciune, blândețe, bunătate, cumințenie apostlică, demnitate umană 256 Au trecut doi ani și vor mai trece alții, dar vom fi mereu pătrunși de prezanța sa când îi vedem ochii în fotografii, acei ochi de neuitat, în care încape o lume, ochi cu o privire părtunzătoare, plini de curiozitate izvorată dintr-o minte iscoditoare, ochii care-ți spun că nu poți lua cu ușurință nimic, priviri care-ți spun ca nu-ți îngăduie lenea gândului în dialog cu el, ochi plini de viață care te trezesc adresându-se cu înțelegere, caldură, sinceritate și bunătate Om liber în spirit, întreaga ființă și-a construit-o în jurul convingerii că sobrietatea înălțimilor morale la care trebuie să se afle, în același timp trebuie îndulcită cu căldura blândă a profundelor înțelegeri umane fără margini, convingeri care au izvorât din lectura cărților sfinte și din relațiile apropiate cu pesonalități ale bisericii cu profundă credință și înțelepciune pe care i-a avut model Au trecut doi ani și eu îi simt prezența, deși nu ne-am văzut niciodată, dar atât cât ne-am cunoscut, deși scurtă vreme, am simțit că fac parte și eu din viața sa pe care cu dărnicie o împărțea tuturor semenilor săi Au trecut doi ani și umbra sa nu se poate despărți de noi și datorită doamnei sale, scriitoarea Mariana Brăescu Silvestri, care îndeplinește cu succes misiunea de a continua proiectele sale culturale și cultivarea posterității sotului E lăudabil demersul său misionar făcut cu dăruire și har, cu inteligență afectivă, cu tenacitatea unei luptatoare ce ne amintește de Vitoria Lipan, eroina lui Mihail Sadoveanu Merită toată admirația noastră pentru deplina reușită în climatul actual care bruiază valorilor noastre românești și lasă minime șanse ca un asemenea demers să se facă auzit Au trecut doi ani și îi simțim prezenta, dar dureros îi simțim și lipsa fizică între noi Faptele bune la care ne-a îndemnat, el le-ar fi făcut cu mult mai bine Ne-ar fi fost de mare folos să fie alături de noi în momentele grele prin 257 care trece țara acum In acest răstimp s-au petrecut multe schimbări în țară, de parcă lumea a luat-o razna, parcă s-a debusolat, oamenii orbecăie, nu-și mai găsesc drumul și în această privință ne lipseste marele OM, MODELUL la care să ne raportăm Prezența sa ne-ar fi adus un colț de cer curat care să se întindă peste această lume cotropită de lăcomie, minciună, falsitate, vanitate și ipocrizie cotidiană Ar fi fost un balsam împotriva urii, invidiei, a răutății, un îndemn spre fapte ziditoare Ar fi rămas neschimbat, cum l-am cunoscut, același om opusul grosolăniei fără pereche și al obrăzniciei de mahala care s-au întețit și ne-au inundat scena politică, presa, televiziunea, strada, adică tot Gata să se bată pentru o idee, s-ar fi implicat în tumultul dialogului cu fervoare fără să-și piardă vreodată eleganța și buna-cuviință, capabil să vadă obiectiv și drept Importante ar fi rămas pentru el argumentele și nu persoana În fața furtunilor care s-ar fi revărsat asupra lui ar fi stat în picioare și demn Nu i-ar fi lipsit energia, entuziazmul, dorința adevărată de a face bine, toleranța, înțelegerea față de oamenii nedreptățiți și intoleranța față de cei ce asupresc Ne-ar fi dăruit aceeași bunătate necondiționată în cel mai simplu și direct mod cu putință izvorâtă din adâncul inimii sale generoase, pentru că așa îi era firea, simplu, discret, firesc, delicat În aceste vremuri tulburi ar fi rămas același optimist, profund atașat valorilor naționale și ortodoxe, nezdruncinat în credința revigorării neamului nostru astăzi îngenuncheat Ne-ar fi insuflat în continuare credința că în istoria veche a acestui popor de pe aceste tărâmuri există o fibră puternică și că aceasta funcționează de la sine, acolo unde s-a refugiat întotdeauna ființa natională în vremuri grele ca cele de acum Ziditor și pasionat, ar fi continuat să participe la cultura neamului nostru Din cărțile sale am fi respirat în continuare esențe scumpe Cuvintele lui ne-ar fi transmis 258 greutatea unor idei și am fi preluat din fiecare literă învățăminte Greu de cuprins în vorbe nestematele pe care ni le-ar fi lăsat acum când se afla în culmea puterii sale de creație Dar n-a fost să fie așa Și-a trăit viața pe repede inainte, a luat-o înaintea timpului și a timpurilor Au trecut doi ani și timpul nu ne-a vindecat de Artur Silvestri Așezându-se prea repede la locul de veșnică odihnă, ne-a lăsat un gol pe care nu-l mai poate umple nimeni Personalitatea sa e născatoare de vii aduceri-aminte, de respectuoasă pomenire, semn că unii oameni trăiesc și în nemurire 259 ADRIAN PĂUNESCU VA DĂINUI ÎN TIMP S-a stins clocotul vulcanului numit Adrian Păunescu, poet, prozator, jurnalist, om de cultură, de sport, de televiziune, personalitate remarcabilă care a ocupat un loc însemnat în viața țării noastre A fost în același timp una din cele mai controversate prezențe de pe scena românească din ultimii 40 de ani Timpul va cerne tumultoasa sa activitate și atitudine în vârtejul faptelor și va decide ce și cât va rămâne Nu cred că este posibil să se aștearnă colbul uitării nici peste poezii, nici peste fenomenul unic de cultură, numit Cenaclul Flacăra, cu toate contestările răsunătoare Vor străbate peste timp amintiri despre tumultul, exuberanța și freamătul nebun al stadioanelor în timpul acelor atrăgătoare evenimente, spectacole pe care Adrian Păunescu le organiza și le conducea cu vocea lui puternică, cu un soi de histrionism, cu patos, declamativ, vorbind pe înțelesul omului de rând, recitând poezii pe sufletul românilor, dar din păcate și unele excesiv de laudative la adresa lui Ceaușescu Ascultându-i poeziile, 260 cel mai adesea puse pe muzică, în aclamațiile miilor de tineri, ți se făcea pielea de găină Am fost și eu prezentă la un astfel de spectacol la București, prin 1975, împreună cu fiica mea, atunci de 16 ani Am trăit atunci la unison cu fiica mea o stare specială, ca de vrajă, atrasă ca de un puternic magnet Am ascultat poezii care-mi păreau că-i ies din suflet, versuri simple, care curgeau limpede dar cu forță și emoție, de o intensitate strivitoare Străbătea prin tot corpul un fior, o stare rară de bine, se răsucea ceva în noi, parcă deveneam alți oameni Ne regăseam într-un spațiu al descătușărilor de energii pozitive, în tumultul muzicii, în furtuna aplauzelor Nu simțeam oboseala îndelungatelor ore de freamăt, nici setea, nici foamea, aveam nevoie doar de ceea ce trăiam atunci Cenaclul Flacara era un fel de flacără care aducea un mănunchi de lumină și de libertate în timpul comunismului întunecat și aducea puțină schimbare, de neimaginat pentru vremurile comuniste Au fost 1615 spectacole de muzică și poezie în 12 ani, între 1973 si 1985, adică un spectacol la două zile și jumătate Numai un om puternic cum era Adrian Păunescu, un adevărat monument, ar fi putut atinge o asemenea performanță nemaiîntâlnită pe nicăieri Devenise mai popular decât Ceaușescu Clocotitoarea sa viață stăpânită de un sine vulcanic de o intensitate covârșitoare asemenea unui suflu ciclopic, personalitate puternică, imposibil de înregimentat total pe linia partidului, acționând peste limitele admise în acel timp, i-a speriat pe conducatorii țării și l-au aruncat în umbră Activitatea lui a avut și aspecte complicate și tragice, pe lângă cele puternic contestate ca poet de curte Împrejurările nu i-au mai îngăduit să revină la ceea ce afost nici după moartea Ceaușeșetilor Mulți nu i-au putut ierta adulația către Ceaușescu ca un act de îndoctrinare care a întârziat ieșirea din comunism Adrian Păunescu a murit nefericit Expansivitatea vieții s-a întors împotriva lui 261 Criticul Nicolae Manolescu nota: “Adrian Păunescu, temperament extrem de impulsiv și poet important, a căzut victimă excesului propriilor sale calități” Vehemența extrem de dură cu care este contestat de unii și după moarte este pe măsura puterii colosale cu care Adrian Păunescu s-a impus maselor Personalitatea atât de complexă a lui Adrian Păunescu a fost privită și din alte unghiuri de vedere Unii au considerat că acele laude excesive ale poetului s-au născut din dorința de a-l influența pe Ceaușescu să țină cârma țării pe drumul cel drept Un alt punct de vedere este acela că poetul și-a dorit să devină un mediator, un fel de poartă deschisă pentru a face abile negocieri între regim și lumea cultural-artistică In parte i-a reușit și a intervenit cu succes în sprijinul multor pesonalități sau oameni de rând aflați la strâmtoare O altă părere este că, lăudându-l pe Ceaușescu, ni-l făcea mai tolerabil, regimul părea mai ușor de suportat Relația lui cu Ceaușescu și regimul său a fost ambiguă, a scris poeme adulatoare, dar a avut și multe versuri ca niște sentințe implacabile, critici publice la adresa unor neajunsuri ale impostorilor sau activiștilor PCR Marin Sorescu zicea despre modul păunescian de a îmbina liricul cu polemicul că, “atunci când își scotea colții, îi sfâșia în largi hiperbole, îi făcea cu miere și oțet și îi punea pe munți la uscat în priveliștea lumii” Dincolo de orice păcate, rămân de necontestat multe aspecte din viața lui Purta Basarabia în suflet pentru care a făcut multe eforturi de apropiere de țara mamă A promovat generații de tineri poeți și artiști, a susținut fotbalul recunoscându-i valoarea ca aducător de mase împreună și a scris două imnuri A susținut o caldă pledoarie pentru valorile naționale, dând o noua viață înaintașilor și eroilor noștri, restituind culturii noastre nume 262 pe care se asezase colbul Își dorea ca pe crucea lui să fie scris: ”El a iubit valorile” A dat o nouă strălucire frumuseților patriei S-a impus ca un simbol al dragostei de țară și de neam prin stihuri însuflețite care țineau loc de țară Poezia lui a avut un larg ecou A fost un poet aparte Într-o epocă în care poeții se dau în vânt pentru a scrie după tehnici moderne, el a avut curajul să folosească mijloace tradiționale ca să se adreseze direct unei mase largi de oameni Astfel s-a înscris în rândul ultimilor romantici, transmițând mesaje clare, coerente, convingătoare într-o limbă românească de o rară frumusețe A fost un poet prolific A publicat peste 50 de volume și s-au vândut peste un milion de exemplare ale cărților sale În cea mai mare parte, sunt poezii de atitudine socială, poezii mișcătoare, capabile să-ți stoarcă lacrimi și dacă ar fi scris despre cotele apelor Dunării sau timpul probabil Cele mai impresionante sunt cele referitoare la bătrâni “Repetabila povară” și ‘'Rugă pentru părinți” sunt cele mai cunoscute Personal, regret că nu ne-a lăsat versuri pentru un imn al țării, nimeni nu putea să scrie mai bine ca el pentru a-l înlocui pe acesta de acum, care nu mai corespunde vremurilor de azi S-au poate răspunde cel mai bine acel: ”Deșteaptă-te, române, din somnul cel de moarte” și de aceea nu a scris versuri pentru un nou imn!?!? Avea o ușurință ieșită din comun de a scrie versuri Scria poeziile într-un ritm uimitor, nemaiîntâlnit la nici un creator, cred că nu exagerez, din toată lumea cunoscută a literelor Scriapoezii în mașină, pe margine de mese, pe drumuri, îi veneau în minte spontan versuri care curgeau dintr-odată Uneori, în nopți târzii, doar cu câteva ore de somn după epuizantele spectacole, el scria și câte trei poezii pe care a doua zi le recita în spectacol Avea o memorie fantastică Evenimentele mai însemnate din viața țării erau 263 publicate în cel mai scurt timp cu putință, informând țara ca un autentic jurnalist în versuri Plecarea prea timpurie dintre noi a fost ultimul lui spectacol, inconjurat de o mare masa de oameni cu flori, lacrimi, lumânări si aplauze Se pare că și de dincolo de pragul spre veșnicie a mai transmis un mesaj, caci mulțimea părea căzută pe gânduri de a face ceva pentru a scoate țara din situația grea în care se află, așa cum credea că poetul s-ar fi adresat prin viu grai, ca un testament Viul grai acum s-a stins și Adrian Păunescu a rămas să vorbească doar prin graiul scris al poeziilor sale care au atins sufletul multor oameni până în adâncuri Va dăinui în spirit și prin amintirea actului autentic de cultură prin care a servit o nevoie interioară a românilor redeșteptând simțirea românească și oferindu-le emoționante trăiri pe care nu le aveau de nicăieri, iar tineretului dezorientat, trezindu-i sentimentul de dragoste de țară, de oameni, de cultură și mândria că aparține unei nații de care să nu se rușineze Istoria literaturii române nu se va putea scrie fără numele lui 264 CEZARINA ADAMESCU POVEȘTI PENTRU GEORGIANA ÎNVÂRTECUȘURI POVESTIRI CÂT SE POATE DE FANTASTICE Adevărată doamnă a literelor românești, Cezarina Adamescu, poetă, prozatoare, eseistă și critic literar, dramaturg, redactor al mai multor prestigioase reviste din țară și din străinătate, prin volumul mare al scrierilor sale, peste 80 de volume publicate, respiră harul cuvântului scris Dumnezeu i-a dat talanți și ea a înțeles саге-i este menirea Cu această zestre ea aduce bucurie tuturor celor care se apleacă asupra lecturii, indiferent unde se află pe scara anilor, a culturii, a pretențiilor de viață, oferindu-le scrieri în care și-a muiat pana în adâncul inimii Plămădită de Pronia Cerească din lumină, bunătate, înțelegere umană, delicatețe și candoare nu putea să rămână departe de universul copiilor și le-a închinat nenumărate cărți, așa cum este și cea intitulată “Povești pentru Georg/ала” (Editura Sinteze, Galați, 2010) povestiri țesute “din soarele blând al iubirii, împărțitorul cel drept al fericirii”, (pag 264) Sunt povestiri care ilustrează o bună cunoaștere a caracteristicilor vârstei micii copilării obținută desigur, pe baza unor îndelungate observații, a apropierii de ei cu dragoste, cu tact și înțelegere 265 Cele 127 de povestiri scurte în proză rimată pentru copii de vârstă mică, nu pun accetul pe fapte și întâmplări ca de basm, ele sunt o succesiune de imagini care se cern prin puterea de înțelegere a copilului, sunt adevărate “învârtecușuri” de imagini, cu elemente și personaje de basm aduse la zi, ceea ce italienii numesc “aggiornamento” Sunt, cu alte cuvinte, frânturi de povești vechi în haine primenite Povestirile reprezintă forme concrete de împlinire a curiozităților specifice vârstei copilului care descoperă lumea, sunt prelungiri de meditație și de reflecție, îndemn la introspecție care pun amprenta pe cititor Ele generează pentru multă vreme gânduri și trăiri care contribuie la formarea caracterului, dezvoltă calități psihice și posibilități intelectuale, îndeamnă copiii să meargă pe calea divinității În același timp, sunt povestiri delicate ale miracolului copilăriei care ating sufletul cititorului și ne invită să ne întoarcem la lumea purității vârstei ingenue, ca un firesc al vieții Ne recrează iluzia propriilor noastre trăiri, a întrebărilor, răspunsurilor, descoperirilor din acel timp în care nu ajunsesem la certitudinile realității Zborul înaripat al imaginației copilăriei este relatat cu vervă de un copil care se prezintă asemenea copiilor bine educați, chiar din primele rânduri: “STAȚI PUȚIN SĂ MĂ PREZINT: Da, eu sunt Georgiana Maria și am venit pe lume într-o zi sfântă din anul 2004: ziua Sfântului Gheorghe, purtătorul de biruință; îmi povestește mămica Așa trebuia să fie În dimineața respectivă ea (mama) trebuia să meargă la serviciu, însă eu aveam alt plan Eram nerăbdătoare să mă bucur de venirea primăverii, am izbutit Ce pitică eram, pozele îmi confirmă aceasta Zâmbeam apoi bățoasă în căruciorul meu iar surioara Andreea îmi cânta mereu Acum nu mai are loc de cântecele mele ; la 266 grădiniță am învățat cântecele, poezioare, am avut și roluri cu ocazia serbărilor organizate La bunica am doi cățeluși, mă plimb cu bicicleta Știu că tati și mami sunt cei care mă iubesc Bunicul, pe când trăia, îmi spunea mereu: păpușă dragă Am atâtea poze în care îl revăd alaturi de bunica, de sora mea, de mine Uneori îmi este dor de el iar draga bunică mă alintă mereu Am planuri multe de viitor, gradiniță, apoi școală, joacă, of și câte vor mai fi Haideți mai bine cu mine în lumea mea, în lumea poveștilor Și mă semnez: Georgiana Maria” În final, fetița își ia rămas bun: “ dacă vom fi cuminți ne vom reîntâlni într-o viitoare carte a noastră; rămâneți buni la suflet, voi prietenii mei Aceeași, Georgiana Maria Botiș” Fetița prin prisma căreia sunt relatate părerile despre lume și viață, se afla într-un neîntrerupt dialog despre multe și variate probleme de viață către care are ochii ațintiți și reușește admirabil să creeze o punte între ea și cititori “Sunt bună de gură și amintirea mă fură Mă duce pe cărări neumblate, prin poveștile adevărate” (De-a pirații, pag 16) “ v-am turnat o mie de gogorițe, de prin sarici și de prin torbe, să vă-mpodobesc cu cercei de vorbe Să le prindeți la urechi, ca pe vișine, perechi De prin cărți, din auzite, ia, înșir-te margarite!” (De-a artiștii, pag 27) Fetița depășește încorsetarea timpului și a spațiului și ne plimbă în trecut, în viitor, în universul mic, dar și spre universul stelelor Noutățile care abundă în preajma ei le explică celor de-o seamă cu ea într-un limbaj fermecator prin buna potrivire a cuvintelor simple de o deosebită claritate “Bătu-l-ar norocul! Ventrilocul e o ființă peste putință de descris E o arătare de vis Ciudată la prima vedere, care, călare pe-o lumânare, în timp ce mănâncă o turtă, vorbește din burtă” (Jocul de-a ventrilocul, pag 23) 267 Zborul înaripat al imaginației Georgianei ne oferă incantații ale unor trăiri care ocupă o pondere însemnată în acest volum Din povestirile ei au dispărut agresivitățile, se îndepărtează de tiparul basmelor cunoscute Lectura acestor “povestiri cât se poate de fantastice” ne transpune într-un climat ca o oază de lumină, de mare frumusețe a trăirilor și ne trimite cu gândul la lumea ca de basm, o lume cu rădăcini parcă afundate în vremuri străbune, dar și lumea noutăților tehnice Aceste povestiri îmi reamintesc de serile când îi spuneam povești nepoatei mele și înainte de a începe relatarea, cu glas cald mi se adresa: “Buni, te rog să nu îmi spui vreo poveste sperietoare Nu vreau poveste ca aceea în care lupul mănâncă iezi și căprița îl arde pe lup, ori lupul să o înghită pe bunicuța și pe Scufița Roșie și vânătorul să omoare lupul Vreau să-mi spui ceva frumos” Astfel de povestiri sunt cele ale Georgianei “Sfarmă Gânduri era o mașină care mergea pe o singură șină Fără benzină sau motorină, fără gaz la macaz și fără ulei la motor Dacă cineva insistă, pot spune că motor de tractor sau de vapor, nici nu există Ea nu avea nici măcar roți, ci o traversă de patru-cinci coți care aluneca de-a lungul șinei subțiri Nu pridideai să te miri când îi vedeai forma ciudată, ca o gărgăriță adevărată, puțin cam curbată, cu o înfățișare bizară din cale afară Era vopsită în curcubeu încât mi-e greu să mă decid ce culoare îți lua ochii mai tare Trebuie să vă spun că mașina era decapotabilă și purta totdeauna un bidon cu apă potabilă sub caroserie, capabilă să-ți țină de sete și uneori chiar să te îmbete, cu toate că era chioară-chioruță și te lăsa în ploaie cam de căruță” (Sfarmă Gânduri, pag 9) Georgiana este un copil obișnuit, cu trăiri în dimensiuni proprii copilăriei, trăiri izvorâte din observațiile zilnice ale lumii înconjurătoare, o lume aparent simplă dar care 268 cuprinde consistența vieții Georgiana ne amintește de felul cum ne surprind copiii prin idei pline de ingeniozitate, cu profunzime introspectivă, cu fantezii în care recunoaștem firescul vieții “Pur și simplu mă asurzește, iarba aceasta când crește! Bat-o vina, parcă ar vrea să întreacă lumina! Cum poate ea, la adică, dintr-o sămânță atât de mică să crească așa de voinică? Doar o furnică poate să-mi explice, se-nțelege, după ce lege se conduce și cum știe când trebuie neapărat să se usuce O altă întrebare, deloc ușoară e, de unde știe dumneaei când trebuie să răsară? E-un mister, cum se îndreaptă singură cu creștetul către cer Străpunge pământul dintr-o mișcare, să ajungă raza aceea de soare” (De-a vrăjitoarele, pag 19) Fetița știe să orânduiască întrebările, folosește cuvinte simple, dar cuceritoare prin prea-plinul de înțelesuri, cu însușiri prozodice sau creează cuvinte noi prin procedeul numit calchiere “Iacătelea! Măcar în treacătelea nu v-am spus despre jocul de-a joacătelea Dacă nu-l joci frumos, o să te doară sufletul până la os Ori, până-l plăsele, păcatele mele El se joacă în unul, în doi, sau în câți vreți voi” (De-a joacatelea, pag 14) “A fost odată un băiețel pe care-l chema SingurEl Nu-l chema așa după botez, însă numele lui avea un chichirez Îi plăcea singurătatea și, vă spun cu toată sinceritatea, căuta un locușor mai ferit, să rămână singur cu el De aceea-i spunea SingurEl” (Povestea lui SingurEl, pag 12) Fantezia ei bogată este de-a dreptul debordantă în “De-a leacul ori de-a berbeleacul”: “Să te ții, ce de minunății aduceau vracii adunate din cele patru împărății, de la răsărit la apus și de la miazănoapte 269 la miazăzi Cu o pană de iepure șchiop vindecau un miop Cu o tărtăcuță de dovleac - veneau de hac durerii de stomac Gheara de pisică era foarte bună pentru frică Te descântau cu ea și teama-ți pierea Laba de gâscă uscată se folosea în armată la pifani sau boboci, numai că trebuia s-o toci Aripioarele de foci făcute pilaf te fereau de orice perdaf Piatra de pe dinții unei furnici te vindeca de bășici Cu găluști de urzici, ghici ce se vindeca, mai ales duminica? Gâlcile-mătâlcile, întoarse cu furcile, de se speriau curcanii și curcile Cine n-a auzit de praf de spuzit sau tinctură de asurzit? C-o limbă de pui gălbui cățărai pistruii în cui Cornița de melc codobelc amestecată cu mătrăgună era bună pentru somnambuli, să nu mai latre la lună Iar o ciupercă bercă sau bearcă (udă leoarcă de ploaie care abia se ținea să nu se îndoaie) - fără jumătate de pălărie, mi-a folosit odată și mie, la păstrat un vis din copilărie În trecut lumea lua ca vitamină un pahar cu stropi de lumină Ca hapuri și alte buline, adierile line de vânt Într-un cuvânt, își puneau prișnițe și comprese cu suave flori de mirese Atenție! Pentru cine nu voia să citească basme se foloseau cataplasme Nu exista farmacie ci doar spițerie Iar spițerul făcea întotdeauna pe cavalerul și te îmbia cu licori preparate din flori, (sau din praf de meteori?) Uneori, lucru constatat, în loc de ventuze, bolnavului îi erau aplicate dulci cuvinte pe buze” (De-a leacul ori de-a berbeleacul Pag 20) “Povești pentru Georgiana” e o carte în care puritatea copilăriei este copleșitoare Citită cu interes de oameni toate vârstele, cartea ne place fiindcă operează asupra inimii cititorilor, ne aduce liniște, calm Prin înrâurirea emoțiilor trăite ne întoarcem la începuturile vieții noastre, mai aproape de felul cum ne-a zămislit Creatorul, până să cunoaștem umbrele păgânității Citind-o, atracția ca un magnet către lumea copilăriei devine o forță de neînvins Ca pe orice operă literară valoroasă o văd înfruntând 270 timpul înscriindu-se la loc de frunte în istoria literaturii române pentru copii, căci nu ne vine s-o lăsăm din mână până n-o terminăm și când am ajuns la ultima pagină, o mai răsfoim ușor mângâind-o cu aripa sufletului de copil care încă trăiește adânc în noi, promițând că n-o vom uita în bibliotecă 13 decembrie 2010 Toronto 271 GABRIELA CĂLUTIU SONNENBERG PREFAȚĂ LA VOLUMUL ANDALUZIA 9 Născută în România, căsătorită cu un neamț, trăitoare în Spania, cunoscătoare a câtorva limbi de circulație internațională, cu doctorat în științe economice, cu o profundă cultură generală, cu o educație aleasă și cu aplecare pentru scrieri, pot spune despre Gabriela Calutiu Sonnenberg că a venit pe lume cu nevoia de spațiu spiritual, dar și geografic mai larg, un spațiu în care ea să se învârte în voie Așa o am înaintea ochilor, un adevarat spirit viu, învârtindu-se pe călcâie, zglobie, nostimă, zâmbind calm și plăcut, împletind profunzimea gândirii cu aspectul ludic Parcă se teme să nu o consideri prea gravă, prea adâncită în probleme vieții prea greu de rezolvat, așa cum în școlile prin care a trecut, era mereu atentă să nu-și atraga umilitorul cuvânt “tocilar” pentru ca era întotdeauna pe primul loc la învățătură Prima impresie a lecturii scrierilor ei este cea a bagatelizării, dar treptat te atrage spre profunzimi Parcă din joacă face 272 totul, parcă din joacă scrie și gândește și nici nu bagi de seamă când te-a atras în lumea încâlcitelor probleme de viață și lectura devine o provocare Migala cu care întoarce problemele pe toate fețele este totuși o migală dinamică, alertă, având ceva din sclipirile apei jucăușe în razele soarelui Câte un fapt pe care noi nu l-am băgat în seamă considerând că este ceva prea simplu, despre care nu am gândit nimic, despre care n-am scos nicio vorbă, ea ți-l dezvăluie și abia atunci observi din ce încâlceală de înțelesuri se compune urzeala lui Cu o învârtitură de condei, aduce înțelesuri din galaxii spirituale-sufletești diferite și ni le face familiare punându-le înainte, săpând în adâncul întelesului omenesc al faptelor, a ziselor, peste care am trecut fără să ne oprim la ele Observațiile ei se întruchipează în idei care ne fac să spunem: “ia te uită, chiar așa, cum de mi-a scăpat asta?” Apoi, tacticos, ia cu răbdare fiecare fir, îl deznoadă, îl îndreaptă ăi îl pune la locul lui, face ordine, pune lucrurile în dulap trăgând cu ochiul la tine care te-ai oprit făcând ochii a mirare, zicându-ți sugubăț în gând: “gata, asta a fost, n-a fost mare scofală” Trăirile sufletești și le ține în frâu, dintr-un fel de pudoare, din discreție, dar le simți, știi că în spatele ideilor se află discret un adevărat imperiu al trăirilor sufletești Lectura scrierile ei ne îmbogateste trăirile, ne luminează mintea privind viața altfel, prin prisma ei, ne duce pe tărâmul desfătărilor calde și al ideilor mai profunde pe care le desprindem singuri din text, ne îndeamnă să ne uităm mai atent în jurul nostru Adeseori, dialogheză cu cititorul, îi pune întrebări la care trebuie să dea un răspuns în gând și subtil ne amintește că trebuie să dăm la o parte masca împrejurărilor de circumstanță Scrierile ei respiră decență, bunul simt, armonie Sunt scrieri care o definesc și dacă ar trebui să recurg la un singur cuvânt pentru ea și scrierile ei -așa ca o pecete - aș spune cuvântul - SPIRITUALITATE 273 IOANA STUPARU UN GLAS VENIT CA DIN STRĂBUNI Delicata și discreta scriitoare Ioana Stuparu, parcă ne șoptește în scris gândurile și trăirile interioare mânate de o pornire lăuntrică în romane, exegeze, cronici literare, reportaje, portrete, proză scurtă, poezii, mai ales pentru copii, scrieri despre întâlniri cu scriitori și poeți care și-au închinat viața scrisului „Scriu de toate, atâta timp cât izvorul inspirației mă poartă pe ale sale valuri Scriu ce și cum îmi dictează sufletul, bobița de nisip iubitoare de semeni, mărturisitoare de Dumnezeu Scriu proză scurtă, versuri, cronici ale diverselor evenimente, povestiri pentru copii Scriu în special pentru copiii preșcolari povestiri în versuri, la care am făcut și ilustrațiile”, mărturisește autoarea Pe mine m-a ținut aproape de ea o comuniune de suflet - lumea satului Chipurile de oameni care-i populează scrierile, oameni din comuna natală, Mârșani-Dolj, îmi amintesc de iconele vechi și spun mai mult decât ne spune autoarea Mă regăsec în această lume pentru că e din zona geografică apropiată cu comuna mea natală, Țigănești-Teleorman Avem trăiri asemănătoare în multe privințe, dar pe primul loc rămâne această strânsă legătură sufletească cu locul în care ne-am născut Am simțit și eu ca și ea că nu poți să părăsești locurile natale din care ai luat o întreagă lume în propria-ți ființă, fără să lași “ceva” din tine acolo și acel “ceva”, chiar dacă trăiești peste mări și țări, te cheamă mereu să-l revezi și să simți 274 că iarăși face parte din tine în așa fel de parcă timpul interior a stat în loc Nimeni nu cunoaște taina ce-l leagă pe om de locul în care a scos primul sunet, cel al sosirii pe acest pământ, într-un loc anume, unic pentru fiecare Din acest loc și de la oamenii din mijlocul cărora te-ai înălțat, ai plecat în lume asemenea apei care a luat forma vasului în care a fost pusă Eu simt la fel ca autoarea când ne spune despre chemarea satului că e “un foc lăuntric ce arde mocnit” și “din când în când se aprinde arzând cu flacără” Ioana Stuparu are în inimă un robinet deschis din care curge arzând dorul de satul natal și “se lasă în voia dorului”, cum ne spune ea, întrebându-se: “De unde acest DOR ce-i arde pe români? / E viitura sfântă rămasă din străbuni? / E taina pomostită în funduri de fântâni?” Firea blândă a autoarei, privirea caldă, senină și liniștită a ochilor limpezi, nu te lasă să bănuiești de la început impetuozitatea sentimentelor, entuziasmul captivant, acel mănunchi de senzații și sentimente care îi umplu întreaga ființă și care răzbat din această adevărată frescă a satului Astăzi se scrie mai puțin despre lumea satului, poate și pentru faptul că, satul fiind într-o măsură oarecare păstrător al unor străvechi obiceiuri și tradiții, scrierile ar putea fi învinuite de “sămănătorism”, depășite, fiindcă nu bat în ritmul scrierilor moderne Dar Ioana Stuparu reușește să ne prezinte o lume nouă, veche de când pământul, împletind tradiția cu elementele noi din lumea satului în detalii revelatoare și ne face părtași la această lume a scrierilor sale Ea se întoarce cu dragoste la vatra satului în care a văzut lumina vieții, la frumusețile ireversibile ale copilăriei și adolescenței, le imortalizeză și astfel transformă realitățile în permanență înscriind satul drag în memoria cărților sale, nemurindu-l Valoarea scrierilor pentru a le transmite generațiilor următoare va crește în timp, deoarece viața satului este într-o grabnică transformare supusă dezvoltării galopante a stiinței și 275 tehnicii Lumea satului trebuie să țină și ea pas cu evoluția lumii și prefacerile noi pot trece ca un tăvălug peste civilizația de acum Chiar și azi, când vorbim despre lumea de acum 50-60 de ani, mai ales tineretul, o percepe ca aparținând altui secol, datorită ritmului rapid al înnoirilor Autoarea are curajul și forța de a prezenta lumea satului cu aparenta ei simplitate, dar complexă în profunzime Deși timpul real al evenimentelor este cel actual, adie un vânticel patriarhal de care ne este atât de dor, mărturisit sau nu Ne aduce această lume sub ochi și ne face părtași la întâmplările care, adunate laolaltă, formează însăși viața Așa se încheagă viața în trilogia “Oameni de nisip” (2006, Ed ”Amurg sentimental”) roman al mârșănenilor, dar și în proza scurtă din volumul “Grădina care s-a suit la cer” (2007, Ed “Florile dalbe”) În acest volum sunt înmănuncheate adevărate crâmpeie de viața vibrantă, care alcătuiesc existența din fărâme de adevăr Sunt fapte simple ale vieții de toate zilele, dar din care cititorul desprinde singur multe înțelesuri Povestirile nu au o ordine prestabilită, sunt ca un fel de puzzle Poți alege lectura cu oricare povestire dorești și de oriunde ai lua-o, lumea satului se întregește treptat și autoarea ne poartă prin această lume cu condei sigur Deși unele povestiri au caracter autobiografic, autoarea reușește să își găsească drum limpede și sigur prin nostalgiile atotstăpânitoare și să ne dea o proză autentică Amintirile capătă înțelesuri noi, privite acum cu alți ochi Ea aude respirația satului, îi simte pulsul, îi trăiește toate mișcările, se contopește cu suflarea lui Uneori, nu faptul este subiectul, ci starea de spirit Astfel este întreg ritualul de tămâiere a pomilor fructiferi, după care îi dau de pomană “ca să aibe și ei acolo, în cer, grădina cu prune mățățăle, pârguite” Discursul său narativ se împletește armonios cu lirismul profund, esențial Farmecul lecturii scrierilor sale se naște din înțelesul ascuns pe care ne lasă pe noi, ca și cititori, să îl 276 descoperim, că putem înțelege mai multe decât ne spune textul și că putem alege Ne place pentru mesajul umanist, cald pe care ni-l transmite, pentru îndemnul discret de a descoperi Adevărul, Dreptatea, Frumosul Ne impresionează prin amănuntul nud, prin prospețimea trăirilor, prin palpitul vieții Ne place fiindcă descoperim înțelepciunea nativă a țăranului, o lume benefică, lucruri de bun simț, o lume a satului care merge la esență, nu își pierde vremea cu discuții inutile, cu fapte doar ca să se afle în treabă Autoarea nu caută procedee stilistice, preferă exprimarea simplă, dar autentică și această simplitate este mai convingătoare decât orice metaforă E remarcabilă strunirea cuvântului cu care redă starea de spirit și dialogul care dă viață scriiturii, schițarea portretelor din câteva linii viguroase Folosirea verbelor la timpul prezent face ca povestirea să se desfășoare în fața noastră ca pe ecran Imaginile și limbajul sunt evocatoare, după tiparul vârstei și în graiul local Oamenii din satul natal îi dau prețuirea cuvenită Ioanei Stuparu, Nicuței Leu, cum o știu de copil, pentru dragostea ce le-o poartă scriind despre satul lor La sărbatoarea “Fiii satului” a primit cu bucurie diploma de CETĂȚEAN DE ONOARE al comunei Mârșani Despre scrierile Ioanei Stuparu s-au spus și s-au scris multe și bine cumpănite cuvinte de apreciere, dar eu m-am oprit la cuvintele remarcabilei scriitoare Cezarina Adamescu: „Folosind limbajul specific arealului oltenesc Ioana Stuparu dă farmec scriiturii și o notă de autenticitate acestor „bucăți”, rupte din viață, cu toate că nu folosește multe mijloace de expresie, ci doar un dialog viu, alert, susținut care reliefează cu măiestrie, starea sufletească a personajelor De asemenea, umorul sănătos ca și firea mucalită a unor figuri emblematice ale povestirilor, dau la iveală o prozatoare de marcă, viguroasă, spumoasă și foarte plăcută” 277 PREFAȚĂ PENTRU VOLUMUL CRÂMPEIE DE VIATĂ 16 POVESTIRI ADEVĂRATE DE ION C HIRU Descurajanta manelizare care ne-a învăluit în ultima perioadă și ne-a coborât orizontul vieții noastre prea jos, ar putea ruina totul, chiar și fibra noastră națională, de n-ar fi pe partea cealaltă oameni care să susțină cultura ca o adevărată contrapondere, oameni în rândul cărora se însene și chipul luminos al profesorului de limbă romană, Ion C Hiru El a lăsat deoparte alămurile zgomotoase ale celor care ne aruncă în derizoriu și s-a alăturat aurului țesut în taină de slujitorii aflați pe tărâmul cuvântului ce stă temelie nației noastre Prin astfel de oameni vom dăinui ca popor cu tot ce avem noi mai bun, prin ei și prin acele comori de frumuseți șlefuite prin scurgerea mileniilor peste aceste tărâmuri, comori atât de grăitoare prin miezul tainic de lumină ce-l poartă în ele Mărturiile faptelor din vechimea Domneștiului aduse până în zilele noastre și amintirea „ascunsă în surâsul domnesc al țăranului român școlit la umbra doinelor și baladelor cu ecou de suspin basarab” (pag 78), oglindite în volumul de față, sunt o înaltă școală a istoriei noastre și o strălucită dovadă de profunde trăiri ale demnității naționale Printre rândurile cărții răsar licăriri се-ți amintesc de plămada bună din care este făcut poporul nostru, că faptele bune nu mor, că lumea poate să fie frumoasă și dreaptă 278 În acest volum, profesorul Ion C Hiru ne face dovada implicării sale, a omului care se opune mersului pe orbecăială și nu acceptă datul sorții Se întoarce la izvoarele vii ale faptelor de viață legate de obârșie și la voievozii care au scris pagini de aur Cartea este o adevărată hrană spirituală, te cheamă la un fel de participare alături de autor, te implică, te îndeamnă să revii asupra unor pasaje, să te desprinzi puțin de ea și să retrăiești pe cont propriu ceea ce ai citit, valori apte să iradieze Scrisul lui e ca o cheie care ne deschide o ușă pentru a privi acea lume de care putem fi mândri fără ostentație, o mândrie izvorâtă din simplitatea faptelor mărețe Găsim pagini memorabile cu întâmplări, evenimente chipuri de oameni care pot schimba multe convingeri existențiale Cartea este străbătută de fiorul dragostei pentru oameni, ei alcătuiesc marile repere afective, fiindcă, la urma urmelor, doar dragostea de oameni și înțelegerea cu ei formează substanța vieții Oamenii profesorului Ion C Hiru sunt cei ai stării pozitive, ai împlinirii, ai bunăvoinței, ai hărniciei pentru împlinirea frumuseții drumului ales, oameni trăind în lumina devenirii și care ne transmit mesajul credinței a tot biruitoare Cei răi și ticăloși rămân în umbră Autorul participă la evenimentele comunității, trăiește toate mișcările, îi aude respirația, se contopește cu suflarea Domneștiului și ne transmite adevărate crâmpeie de viață vibrantă Unele povestiri au caracter autobiografic prezentate cu o emoție supravegheată În ele pulsează autenticitatea realizată convingator printr-un limbajul simplu și direct, cel mai adesea prin relatările bunicii Și pentru că nu s-a stins dragostea pentru limba și literatura română pe care profesorul Ion C Hiru a transmis-o întreaga sa viță elevilor săi, găsim pagini de emoționante momente ale istoriei, ale locurilor, ale oamenilor reflectate în folclor, în literatura cultă sau în 279 propria-i viziune Este incitant modul cum autorul și-l imaginează pe meșterul Manole într-un dialog cu domnitorul - ctitorul bijuteriei arhitectonice Curtea-de-Argeș, ori modul cum ne trece prin literatura cultă legând-o de Domnești, vorbind de Sultănica din nuvela cu același nume de B Șt Delavrancea (“O altă Sultănică”) sau relatînd tragedia în desfășurare a “Triunghiului vieții dragostei si mortii” format din Șt O Iosif, Natalia Negru și Dimitrie Anghel Citind cartea, pe fiecare ne încearcă dorința de a vedea locul nașterii noastre învăluit în aura de frumuseți a acestei localități așezată „la capătul de dinspre veșnicie al maritului blazon domneșan” (pag 78) Nu te poți despărți de carte fără să trimiți un gând de prețuire profesorului Ion C Hiru, localnicilor și personalităților locale pentru că în ei a ars focul sacru al dragostei pentru Domnești din care au făcut o adevărată bijuterie 280 MEDALION OVIDIU CREANGĂ Ovidiu la 90 de ani Puțini sunt cei care pot păși pragul vârstei de 90 de ani păstrându-și valorile care i-au definit de-a lungul vieții, în așa fel, încât să poată spune la 90 de ani: ”eu voi sări peste sută”, precum cu umor și optimism ne spune prietenul nostru Ovidiu Creangă Mulți l-am luat ca model de viață și toți râvnim să ne păstrăm starea lui de spirit, vioiciunea minții capabilă să aștearnă scrieri și să scânteieze în epigrame într-o etapă de viață în care mulți au trecut într-un fel sau altul la odihnă Câți sunt la număr cei care, la 90 de ani s-au înscris la concurs de literatură și au primit Premiul Scriitorilor din Diaspora, așa cum a primit el recent, premiul acordat de Liga Scriitorilor din România, Filiala București? Nu-I cunoșteau, dar membrii comisiei de evaluare a textelor, scriitori experimentați, au fost luați prin surprindere întâlnind un fenomen atât de rar în literatură Câți sunt cei care s-au apucat de scris după trecerea 281 pragului de 80 de ani, așa cum a făcut el? Mintea sa scormonitoare l-a ajutat ca la această vârstă să mai prinda un tren al vieții în care s-a urcat cu firescul cu care a trăit până acum A fost aceeași minte iscoditoare care i-a încununat studiile la facultate, cu Magna Cum Laudae, iar invențiile în specialitatea lui mult îndrăgită - chimia - l-au ridicat pe cele mai înalte culmi ale cercetării, cu cele mai mari premii și aprecieri, încât a stârnit invidia “savantei de renume mondial” și a fost nevoit să se refugieze în Canada Deși securitatea și aici i-a făcut mari greutăți, le-a învins și și-a urmat cariera în mod strălucit și cu succese care au făcut cinste neamului nostru românesc Când a venit vremea să încheie munca pe acest tărâm, s-a apucat să studieze medicina alternativă și hipnotismul cu rezultate incredibile Scrierile au fost ultima sa iubire Ele cereau mai puțină alergătură și de pe scaun, acum putea să vadă ceea ce tinerii nu pot vedea stând în picioare Opt cărți publicate în acești ani și alte câteva volume care își așteaptă momentul trimiterii la tipar, vin să întregească volumul studiilor de specialitate publicate în țară La acestea mai avem de adaugat prezența sa în mai multe antologii, cu multă laudă mai ales în cele de epigrame Mai punem la socoteală și câteva premii din Basarabia, dar și de la Observatorul, prestigioasa publicație din Toronto, Ovidiu Creanga numărându-se printre fondatorii ei alături de directorul Dumitru Puiu Popescu și de regretatul sculptor și scriitor Nicăpetre Și cărțile și tot ce intreprinde, Ovidiu Creangă le face ca pe cel mai simplu și firesc gest Într-o zi, când discutam despre bateriile cu care funcționează ceasurile de mână, îmi spune: “Buni, știi tu cine a inventat aceste baterii în urmă cu 50 de ani?” Tăcerea mea și ridicatul din umeri au adus răspunsul lui scurt “Eu ” Și a început să îmi povestească împrejurarea, în timp ce eu încă nu dădeam semne că înțelegeam prea bine totul “E brevetat, a continuat el și bine că mi-ai 282 stârnit această amintire, fiindcă am să cer din Romania brevetul de invenție ” Și tot la fel de simplu, în cursul aceleiași săptămâni, datorită internetului, mi-a pus în față brevetul lui de invenție care acum a luat locul lângă multe altele pe peretele din elegantul lui birou de lucru Ovidiu Creangă poate să se înscrie printre oamenii deosebiți chiar dacă aș pune punct aici, dar mai sunt multe de adăugat și, de bună seamă, nu le voi putea cuprinde pe toate A fost înzestrat cu o structură psihologică fericită și cu farmec personal, “lipici” cum se spune în popor Născut în ziua îndrăgostiților, 14 februarie, ursitoarele au fost bucuroase să-l înzestreze și cu acest dar, pe langă multe altele Ursitoarele acestei frumoase zile, i-au mai dăruit ceva cu totul deosebit, un prieten scump inimii sale, dar și tuturor românilor, născut tot în această zi pe pământul Basarabiei, marele patriot, poetul remarcabil, de o noblețe sufletească rar de întâlnit, mult regretatul Grigore Vieru Carisma cu care a fost înzestrat Ovidiu Creanga l-a făcut să fie mereu înconjurat de oameni care l-au îndrăgit și apreciat Conversația cu el este o rară plăcere Ironia, autoironia, persiflarea, alunecarea spre ludic, limbajul simplu, clar, direct, sfătos cu care se adresează interlocutorului face ca prezența acestui “Moș Bodrângă” cum îi place să se prezinte, să fie una dintre cele mai atrăgătoare persoane Pentru că firul vieții sale s-a desfășurat pe drumul omului de omenie, i-a mai adus încă o recunoaștere de valoare în ochii celor care-l cunosc Dragostea nețărmurită pentru Basarabia sa natală și oamenii ei pentru care nu de puține ori a fost gata să sară în foc, i-au colorat viața și i-au dat satisfacția că a putut să-i ajute, chiar și material, din prea plinul inimii sale Ovidiu Creangă este model strălucit și pentru frații săi basarabeni care i-au acordat multe diplome și titluri onorifice, iar câteva școli, cămine culturale și străzi îi poartă numele 283 Și ar mai fi de spus încă multe altele Pentru că am avut șansa și norocul să mă număr printre cei apropiați lui și familiei lui, mi-a dat prilejul să-l admir pentru cum și-a crescut copii și nepoții, pentru întreg devotamentul său față de familie, de prieteni și de toți cei care i-au stat aproape, dar și de ființele necuvântătoare din preajma lui, în special câinii Dacă prinde o muscă în casă, nu-l lasă inima s-o omoare, o dă afară, să trăiască și ea, fiindcă și ea este o făptură creată de Cel de Sus M-a uns la suflet dragostea lui pentru frumos și pentru înalte valori morale Aș mai adăuga și un alt aspect și anume acela că îi plac nu numai florile, ci și buruienile, de unde i se trage un anume aspect, este uneori “buruienos la gură” cum obișnuiește să se “scuze” pentru limbajul lui uneori cu picanterii N-aș vrea să închei fără să amintesc de pasiunea lui pentru pescuit, adevărat izvor de povestiri, asemenea oricărui pescar care se respectă Respectul este și cuvântul cu care închei aceste rânduri și pe care îl adaug celuilalt cuvânt cel de inimă, dragostea, dar și prețuirea, cuvinte care îi sunt adresate de toți cei care îl cunosc și de colaboratorii “Obsevatorului” și ai publicației “Faptu'divers” din Toronto, la care se alatura un numar mare de colaboratori ale altor publicatii onorate prin scrisul sau SĂ NE TRĂIEȘTI, dragul nostru Ovidiu Creangă! LA MULȚI ANI! ȘI SĂ ȚI SE ÎMPLINEASCĂ DORINȚELE alături de cei dragi! 284 ANIVERSARI SPECIALE, PROIECTE CULTURALE Puține sunt ocaziile noastre în care putem să trăim bucuria înaltă a unor întâlniri așa cum a fost cea prilejuită de sărbătorirea celor 90 de ani ai cunoscutului om de cultură Ovidiu Creangă din Toronto L-a mângâiat Zâna cea bună când i-a hărăzit venirea pe lume în ziua când oamenii sărbătoresc cel mai frumos și nobil sentiment, cel care stă la baza vieții, iubirea, ziua de 14 februarie Înaripatul sentiment al dragostei i-a adus din cele patru zări ale lumii alese cuvinte împletite în urări și felurite felicitări, de la cele mai înalte autorități canadiene, dar și de la oameni obișnuiți de aici, din țară și de pretutindeni, pentru o viață pe care fiecare și-ar dori-o asemenea Iubirea, în forme foarte felurite de manifestare, a făcut să-i inflorească inima, să-i vibreze casa și să i-o umple de oameni apropiați care au ținut să-l îmbrățișeze Și frumoasa lui casă a așteptat numeroșii săi oaspeți cu bucurie, cu flori, cu bunătăți de tot felul, cu diplome de onoare puse în rame cu care s-ar putea mândri orice pretențios pământean, cu felicitări și ornamente, iar în prag cu sărbătoritul, încojurat de cei dragi ai casei, zâmbindu-le cald și emoționat M-am numărat și eu printre cei onorați de prietenia lui și am dorit și eu ca toți cei prezenți să dureze o astfel de zi cât măcar două la rând Și dacă n-am putut dilata timpul, am dorit cu toții ca atmosfera aceasta plăcută pe care am trăit-o împreună să o reedităm sub forma unor întâlniri culturale Semnalul l-a dat scriitorul și regizorul Ilie Stelian Constantin A ridicat o mână, apoi un deget, a ridicat sprâncelele și a ridicat și bine-cunoscutu-i glas cu timbrul de înaltă clasă teatrală și ne-a chemat la un fapt cultural plin de ademenitoare promisiuni Cum toți ne-am regăsit uniți în gânduri și în sentimente, l-am ascultat cu atenție Cunoscând că există în noi dorința mai veche de a 285 aparține unui grup socio-cultural, el ne-a propus ca, pe lângă nucleul numit „Frunza de arțar” care își trăiește frumoase zile în paginile săptămânalului „Faptu'divers”, să se alăture un număr mai mare de români formând o societate culturală care să-și păstreze numele inițial „Frunza de arțar” semn de prețuire a țării de adopție Grupați astfel, am putea petrece împreună momente frumoase și interesante, am putea face schimburi de idei și informații Aici s-ar putea încrucișa săbiile ideilor scânteind de inteligență și de vervă, ori de frumusețea calmă a graiului în dulcea vorbă românească Aici am putea să ne cunoaștem semenii care s-au afirmat, facem lansări de cărți, întâlniri cu cititorii, cu oameni remarcabili, cu vizitatori veniți din țară, dar câte și mai câte altele n-ar putea să dea frumusețe și emoție trăirilor noastre La asemenea propunere s-a ridicat din scaunul său și sărbătoritul nostru nonagenar, Ovidiu Creangă punând proptele dorinței noastre de a ne vedea uniți într-o grupare socială Bucuros că îi ducem mai departe ideea inițiată de el a „Frunzei de artar”, ne-a oferit înțelepte sfaturi, dar și valorosul și minunatul spațiu necesar întâlnirilor Mulțumindu-i sărbătoritului pentru tot ce ne-a oferit și promițându-i că vom fi cu toții prezenți și la centenar, n-am uitat nici de mulțumirile pentru sprijinul promis de publicația „Faptu'divers” în care putem avea cea mai deplină încredere în capacitatea de a da viață visului abia înfiripat Am plecat acasă ducând cu noi dorința împlinirii acestui vis frumos, iar prin sita genelor, eu l-am văzut împlinindu-se, chiar de-ar fi să se închege treptat, căci, o vorbă din bătrâni spune că lucrul făcut mai pe îndelete și mai cu temei este un lucru mai durabil Și nu chiar în ultimul rând, mărturisesc că trag nădejde să fiu prezentă la centenarul promis 286 ÎN SPIRITUL FRĂȚIEI ROMÂNEȘTI Frații noștri de peste Prut ne trimit mereu semne în spiritul frăției în ziua de 17 septembrie, 2009, domnul Ovidiu Creangă, colaboratorii revistei “Observatorul” și cenaclul “Nicăpetre” au organizat întâlnirea cu remarcabilul om de cultură din Chișinău, doctorul în economie, omul politic, sociologul, maestrul al fotografiei artistice, autor a 10 volume în ultimul deceniu, Vasile Șoimaru, descendent al legendarilor Șoimărești din romanul lui Mihail Sadoveanu Domnia sa ne-a adus cadou un splendid album-monografie care ne vorbește despre “nemurirea neamului românesc”, cum spunea regretatul om ce cultură Andrei Vartic, album intitulat “Românii din jurul României în imagini” La întâlnirea aceasta în spiritul frăției au participat și mulți basarabeni stabiliți în Canada Spațiul larg al frumoasei locuințe pusă la dispoziție de către sufletul basarabenilor canadieni, aproape nonagenarul Ovidiu Creanga și fiica sa, Luminița, a fost un cadru cât se poate de potrivit, strecurându-ne în suflet sentimentul cald ca ne aflăm împreună “acasă” 287 întâlnirea din Toronto Deschiderea a făcut-o domnul director al Obsrvatorului, Dumitru Puiu Popescu prezentând cu căldură autorul și opera sa Luptător activ al mișcării de eliberare națională și pentru unirea Basarabiei cu țara mamă, suflet mare, Dr Vasile Șoimaru, alcătuind acest volum, a reușit să-i facă lansarea la Chișinău, în mod simbolic, în ziua de 27 martie 2008, când s-au împlinit 90 de ani de la votarea Actului Unirii Basarabiei cu România Gestul acesta își găsește explicația în faptul că albumul este o vie mărturie a luptei pentru unitatea spirituală și națională a poporului român Splendidul volum de 272 pagini, cuprinde 850 de imagini ale românilor aflați în afara granițelor României Din dragoste pentru neam și țară, pentru păstrarea și promovarea culturii, limbii și valorilor spirituale ale românilor din afara granițelor, a umblat neobosit mii și mii de kilometri, pe cont propriu, timp de cinci ani, pentru a identifica și a scoate la lumină ipostaze din cultura și civilizația românilor, ale semenilor noștri, care și-au păstrat identitatea de români A surprins locuri ale românilor aduși de valurile vremilorîn diferite perioade istorice, imagini ale 288 frumoaselor biserici, fântâni, izvoare, curți, case, crânguri, portul, costume naționale, ziduri vechi, aspecte contemporane ale neamului românesc așa cum se află la ora actuală, dar și mișcătoare frumuseți arhaice A colindat multe sate sau colectivități mai mari sau mai mici de români aflate în Rusia, Ucraina, Nordul Bucovinei, Croația, Valea Timocului, Serbia, Albania, Grecia, Macedonia și a făcut ca în albumul său să locuiască împreună românii aflați pretutindeni în lume A fost o muncă titanică, concretizată înt-o lucrare unică În studiul introductiv al volumului, autorul ne spune: „Trebuie să recunosc din capul locului, că atunci când m-am pornit cu aparatul de fotografiat la drum, în urma cu 5 ani, nu mi-am imaginat că voi parcurge atât de mult Sunt fascinat de lucrurile pe care le-am văzut" E prezent aici un întrg univers românesc, e o carte care trezește conștiința de neam, care se adresează adâncului inimii și sufletului nostru, o carte în care emoțiile te fac să îți tremure vocea și mâna când îi rasfoiești paginile Mânat de dorința informării pentru a alcătui ediția a doua a acestui volum, în septembrie, Dr Vasile Șoimaru a făcut iarăși un tur internațional A sosit în Canada invitat de remarcabilul scriitor, domnul Cornel Florea, care i-a oferit toate conditiile pentru lansări și întâlniri cu românii A poposit și a facut prima lansare mai întâi în Montreal, unde a găsit o comunitate de români bine închegată și i-au facut o primire emoționantă Următorul pas a fost la Winnipeg, unde a petrecut cel mai mult timp sub grija frățească a scriitorului Cornel Florea A fost întâmpinat cu caldură și ajutat să ajungă în localitatea Boian, din provincia Alberta, la românii poposiți acolo pe la începutul secolului al XX-lea, din Boianul Bucovinei, amintit și de marele nostru poet, Mihai Eminescu în poezia Doina Încărcat de emoții și impresii deosebite, la întoarcere, a poposit doua zile în 289 Toronto de unde a mai adăugat și alte emoționante impresii, iar nouă ne-a dat satisfacția întâlnirii ca între frați întâlnirea din Winnpeg Pe masa, alături de o pâine mare făcută ca în Basarabia, de mâna amfitrionului casei, stătea albumul-monografie, având pe prima coperta Coloana infinitului lui Brancuși, iar pe coperta a patra, harta României mari, iar alături o altă carte a sa “Poeme în imagini” Autorul ni s-a adesat în graiul dulce a moldovenilor, cu vocea blândă și calmă, cu căldură și dăruire, dar cu vibrație profundă A început prezentând un clip cu imagini semnificative din album acompaniate de un cor de copii Cântecul “îndemn la unire” compus de profesorul Aurelian Silvestru și interpretat de corul liceului “Prometeu” din Chișinău, având ca solistă pe Tămăruța Costrițchi, ulterior a devenit “Imnul Naționaliștilor Basarabeni” Refrenul cu îndemnul său răscolitor “Hai să ne ridicăm și să înfăptuim unirea” a avut darul de a ne sclipi ochii în lacrimi Am aflat multe detalii despre felul cum a luat naștere aceast prețios album, despe viața basarabenilor ținută în 290 chingile comuniștilor, depre eforturile pentru păstrarea identității naționale, dar și despre unirea cu România, așa cum crede că este posibilă, facând primul pas, acela de a intra în Uniunea Europeană Ne-a cucerit sinceritatea și modul deschis de a ni se adresa Vorbind de problemele cu care s-au confruntat locuitorii Basarabiei, în special eforturile pentru a-i deznaționaliza, în condițiile în care nu aveau informații despre țara mamă, autorul ne spune: "M-am aflat și eu sub influența propagandei sovietice de-a lungul anilor Dar iată că timpurile s-au schimbat și mi-am dat seama cine suntem și de unde venim Lucrarea de față este o răzbunare a mea personală împotriva regimurilor comuniste care au încercat să ne deznaționalizeze" Discuțiile care au urmat pe această temă au fost vii, interesante și nu de puține ori cu lacrimi izvorâte din adâncul inimii Toți vorbitorii au subliniat valoarea acestui album care este un emotionant omagiu adus tuturor românilor și efortul titanic al autorului pentru realizarea lui Au fost multe momente emoționante, ca cel trăit când autorul ne-a spus ca aceasta carte este un dar al basarabenilor pentru frații din România sau oriunde s-ar afla ei Au fost momente de satisfacție aflând ca elevii din ținuturile de peste Prut vorbesc ântr-o limbă română foarte 291 corect gramatical, cu accent specific limbii literare române Pătrunderea mai multor cărți în limba română și a și nternetului pe scara mai larga, informațiile sunt mai numeroase și ei știu acum în număr mare adevărul istoriei neamului nostru O discuție ca aceasta i-a atins o coardă deosebit de sensibilă domnului Ovidiu Creanga, care, lăsând lacrimile să-i curgă în voie, ne-a vorbit despre dragostea ce le-o poartă faților basarabeni și despre sprijinul pe care îl acordă unor licee de pe tărâmurile dragi ale nașterii sale Întâlnirea noastră s-a încheiat mai uniți în spirit și în gând și am continuat discuțiile în grupuri mai mici, la o gustare în care pâinea de pe masă și-a răspândit aroma și gustul alături de alte bunătăți din bucatăria recunoscută a moldovenilor, de un vinișor de pe acele tărâmuri Împreună cu felicitările și mulțumirile pentru darul de suflet ce ni l-a făcut, i-am urat domnului Vasile Șoimaru drum bun și mult succes în strădania de a scoate a doua ediție și rugămintea de a duce calde urări de bine fraților basarabeni 292 CAPITOLUL VI PUNCTE DE VEDERE DESTINE CONTEMPORANE CONVORBIRE CU SCRIITORUL AL FLORIN TENE PREȘEDINTELE „LIGII SCRIITORILOR” DIN ROMÂNIA Cu dragoste și cu respect mă apropii de cei care pun cuvântul să lucreze Cuvântul este creator de univers, căci "mai întâi a fost cuvântul" Convorbirile cu scriitorul Al Florin Tene, președintele "Ligii Scriitorilor" din România "stârnite" de scriitoarea Elisabeta losif și cu grafica semnată de George Roca (Agero) se înscriu în rândul celor care întăresc credința în regenerarea neamului românesc prin cultură, despre care ne-a vorbit fără oboseală marele cărturar plecat dintre noi, Artur Silvestri, Omul la care ne vom raporta pentru multă vreme înainte Aceste convorbiri, contopire de trăiri omenești și filosofie, căutări și tălmăciri de înțelesuri, au forță și vitalitate, au 293 darul de a ne aduna gândurile înapoia frunții, de a declanșa procesul unor îndelungi meditații Căutând mereu unghiuri noi din care să priveasca lumea, să surprindă esența, ne aruncă în luptă pentru a dezlega câte ceva din rânduielile lumii în care trăim, să găsim sensuri noi, să ocolim locurile bătătorite, ne transportă dincolo de rutina cotidianului Este remarcabil sistemul propriu de gândire și de exprimare Ideile transpuse în vârful condeiului fac mai vizibilă lumea pe langă care trecem Astăzi, când cultura poporului nostru lasă impresia de vraiște, acest interviu se înscrie printre actele de cultură de care avem nevoie, căci, după cum se știe, cultura hrănește spiritul, dă vieții noi înțelesuri, face lumea mai frumoasă, mai interesantă Caracterul uman este în raport cu cantitatea și calitatea de cultură asimilată REPLICI LA DIVERSE ARTICOLE LA OBSERVATORUL DESPRE VÂRSTA COLABORATORILOR Replica la articolul "Generații la Observatorul", semnat de Stelian Mitadinu Autorul articolului, Stelian Mitadinu, a pus în discuție o idee a directorului publicației "Observatorul", Dumitru Puiu Popescu și anume, intenția de a renunța la colaborarea cu scriitorii mai în vârstă, "bărânii" pentru a face loc scriitorilor "tineri" Altfel spus, vine o vreme când trebuie să te "pensionezi", să renunți la scris datorită vârstei, precum la serviciul la care ai lucrat o viață întreagă Se ridică vreo câteva întrebări: Vârsta este cea care dă valoare scrierilor? Cu cât ești mai tânăr și mai viguros, cu atât îți merge și mâna la scris? Care este limita de vârstă 294 la care trebuie să te retragi de pe tărâmul scrisului? Când poți să zici unui scriitor, poet sau artist in orice domeniu: "ești bătrân, nu mai scrie?" Semnatarii mai vârstnici ai "Observatorului" demonstrează tocmai invers, toți sunt tineri în spirit și capabili să redea trăirea unui sentiment durabil în care curiozitatea să se amestece cu respectul și speranța cu mândria Ba mai mult, ei întăresc ideea că vârsta îți dă o oarecare înțelepciune pe care la tinerețe nai putut să ți-o însușești în aceeași măsură In perioada senectuții viața este trăită într-un dinamism mai calm, dar mai elegant, mai substanțial, mai degajat Primesc pe internet nenumarate reviste on-line și nu am putut remarca pe nicăieri diferența de vârstă între semnatari Dacă ai ceva de spus, o spui cu harul atât cât lai primit de la bunul Dumnezeu Când nu mai ai ce spune se face retragerea"de pe front" de la sine, dar nu și se poate impune să renunți din cauza vârstei, fiindcă măsura valorii este cititorul: e citit sau nu un autor, indiferent de vârstă, contează doar ce spune și cum spune Indrăgitul Moș Bodrângă, cum îi place să se numească în glumă, Ovidiu Creangă, și-a făcut debutul la 80 de ani, acum a pășit în cel de al 90-lea an și este sprințar la minte, model pentru noi toți A publicat de curând o nouă carte care se vinde mai abitir decât ale multor scriitori mai tineri De ce să nu își găsească loc și la "Observatorul" când este publicat în multe reviste care străbat spațiul până prin Australia și Noua Zeelandă? Nu am văzut mulți tineri care dau în brânci să publice nici la "Observatorul" și când apare răzleț câte unul, timpul nu îi stă prea mult în ajutor și după puțin timp abandonează Rar sunt tinerii care rămân pe câmpul de luptă al scrierilor, mai ales că acestea se fac prin voluntariat 295 Ei se concentrează mai mult pe planul împlinirilor existenței practice Scrisul cere o relaxare pe care tensiunea problemelor zilnice nu le-o îngăduie prea mult Poate că în această problemă își mai spun și alții părerea N-ar fi rău să ascultăm si alte puncte de vedere La urma urmelor, părerea cititorilor contează In ceea ce mă privește pe mine personal, referitor la vârsta mea, aș răspunde cu un catren: Am auzit niște șoapte, C-am împlinit 77 Cum pot să îi cred pe ei, Când mă simt la 33? CE ȘI CUM SE SCRIE Replica la articolul “Despre plăcerea de a fi” în rubrica: “Note personale” sub semnătura lui Viorel Neacșu Pentru că citesc cu atenție și interes articolele publicației “Observatorul”, am și eu preferințele mele, ca orice lector obisșnuit Una dintre acestea este lectura rubricii apreciatului colaborator, domnul Viorel Neacșu Acum am stăruit mai mult asupra articolului intitulat “Despre plăcerea de a fi”, din numărul apărut în septembrie 2010 Domnia sa, ne propune pentru lectură în rubrica intitulată “Note personale” tocmai acest subiect, adică, despre notele personale ale semnatarilor acestei publicații remarcabile din Toronto Acest articol mi-a stârnit niște nedumeriri Despre ce scriu si cum scriu semnatarii “Observatorului”, după părerea mea, asemenea subiect ar fi fost potrivit pentru o dezbatere în cadrul cenaclului literar “Nicăpetre” al acestei publicații, dar dacă a socotit că o asemenea temă prezintă un interes mai larg, nu cred că a greșit punând-o în discuția cititorilor 296 Domnul Viorel Neacșu, referindu-se la CE SCRIU unii semnatari, combate acele scrieri care tratează subiecte neinteresante și ne-a dat un exemplu cu o musculiță Din acest unghi de vedere ar fi ceva de comentat, nu despre ce vorbești poate fi supărător, ci ce vrei să comunici propunând acel subiect Emil Gârleanu are în volumul “Din lumea celor care nu cuvânta” povestirea “Musculița”, fiinta nu mai mare decat cea amintită mai sus, dar povestirea este cuceritoare prin felul cum e prezentată, e o bijuterie literară Un alt aspect pe care domnul Viorel Neacșu îl combate este cel privind o notă prea personală a scrierilor, scrieri cu aspecte din biografia autorului și aceștia “confundă uneori pagina tipărită cu jurnalul personal” Problema este, cine poate fixa mișcătoarea graniță a aspectelor din viața personală care pot sau nu pot fi discutate sau așternute pe hârtie? Despre ce anume din viața unui om nu este bine sau frumos să vorbești? Nu poți să faci abstractie de dictonul lui Terențiu: "Om sunt și nimic din ce e omenesc nu-mi e străin " Jurnalele în care sunt prezentate aspecte din viața unor persoane mi-au produs și mie ca și celor mai mulți oameni deprinși cu lectura, o deosebită satisfacție, o lectură foarte interesantă Gabriel Liiceanu notează într-un articol din “Jurnalul național”: “Un jurnal publicat ne ajută să ne comparăm viețile, să facem "schimb de vieți" De asta se citesc cu atâta nesaț jurnalele, și nu neapărat din dorința de a te uita pe gaura cheii în viața altuia Mă uit la viața celuilalt ca să o înțeleg mai bine pe a mea Îl iubesc pe autorul jurnalului nu pentru că îmi apare mare și frumos, ci pentru că, prin tot ce spune despre el, îmi dă o cheie pentru a mă înțelege pe mine” Așadar, cel care dezvăluie aspecte din viața lui, nu o face numai din “plăcerea de a fi”, adică a dăinui în timp, ci pentru că are totuși ceva de spus 297 Celălalt aspect, CUM O SPUNE, aici domnul Viorel Neacșu are deplină dreptate Se impune “autocenzura”, iar “lipsa de bun simț” e supărătoare și jenantă, la fel ca și scrierea “insipidă”, “lăbărțată” Dar, CUM scrie fiecare depinde de harul cu care este înzestrat, de cultura și priceperea cu care se apleacă asupra cuvântului Am însă altă părere despre sfatul pe care-l dă acestora și anume, să renunțe din bun simț la a mai publica Ieșirea din rândul semnatarilor nu se face după asemenea criterii Aici este cititorul cel care decide, este sau nu este citit un publicist, asta contează, iar cuvântul final îl are redacția revistei Dar nu se poate spune că rolul redacției este “să dojenească” pe aceia care “confundă uneori pagina tipărită cu jurnalul personal” Se pot face discuții în cadrul cenaclului, așa cum am spus, dar nu dojană, cum propune domnul Viorel Neacșu Gândindu-ne la diversitatea umană, admitem că avem păreri diferite în unele privințe și că acestea nu umbresc bunele relații între noi și ca atare eu voi citi cu aceeași plăcere și același interes scrierile semnate Viorel Neacșu 298 ECOURI ALE SCRIERILOR SEMNATE ELENA BUICĂ “OGLINDIRI” UN NOU VOLUM AL SCRIITOAREI ELENA BUICA Ce titlu inspirat a putut alege Elena Buică pentru cel de-al patrulea volum al său! Oglindiri Acum când cunoașterea s-a înmulțit și scrieri elevate bazate pe date științifice vorbesc despre oglinzile noastre interioare, putem privi adâncul omenesc cu mai mare ușurință și convingerea că nu greșim Noi, întocmai ca o oglindă reflectăm ceea ce este în jurul nostru, de aceea în mod instinctual căutăm frumosul atât în natură cât și în oamenii cu care venim în contact Exact acest lucru esențial l-a remarcat demult doamna profesoară de limba română, preocupată nu numai de domeniul filologiei ci asa cum rezultă din scrierile sale este înzestrată cu o deosebită cultură universală ale cărei semințe, întocmai ca în parabola Semănătorului, au căzut pe terenul roditor al unui suflet cald, plin de dragoste față de elevii săi, de colegi de oamenii printre care a trăit și locurile pe care i le-a rânduit viața să le sfințească prin prezența sa și să le eternizeze chiar prin scrierile sale încărcate de iubire Volumul Oglindiri are trei mari părți - capitole - cum le-a numit autoarea: 1) Puncte de vedere 2) Frumoasele vacanțe 3) Prietenii mei - scriitorii Este suficient să amintesc doar câteva titluri ale primului capitol: Omul - un unicat, Viața ca o uluire, Percepția 299 timpului, “Dacă dragoste nu e nimic nu e” (parafraza a sintezei, a concluziei făcută de Sf Apostol Pavel în celebra sa “Scrisoare către corinteni”) și afirmațiile mele de mai sus nu mai rămân sub semnul îndoielii După ce în volumele anterioare ne-a încântat cu evocarea întâmplărilor, tradiției, obiceiurilor, descrierea localității natale Țigănești în capitolul doi al acestui volum „ne ia de mână” pur și simplu și ne plimbă cu generozitate prin toate locurile pline de farmec pe unde (alături de familie) și-a petrecut recentele vacanțe: Carolina de Sud, Tropicana, Buffalo, apoi ne duce în rezervația de crocodili din Florida, la casacada Niagara, dar și în marile orașe ale Americii: New York, Washington, Atlantic city și bineînțeles Otawa, capitala țării care a găzduit-o în ultimii zece ani, țară despre care vorbește totdeauna la superlativ În ultimul capitol se discern adevăratele oglindiri ale psihicului și sufletului autoarei în scrierile și operele de artă ale confraților Cu siguranță a citit mai multe cărți în ultima perioadă, cunoaște numeroși scriitori dar ca mulți dintre noi, s-a oprit asupra acelor scrieri pe care citindu-le, aproape și le asumă, are senzația că le-ar fi scris întocmai așa cum a citit Lansarea acestui volum la Biblioteca Metropolitană „M Sadoveanu „ din București în data de patru iunie a anului în curs, a fost un prilej de întâlnire și bucurie a iubitorilor de literatură și a prietenilor autoarei În cuvântul de deschidere și salut, Elisabeta losif -președinta Filialei București a Ligii Scriitorilor din România (LSR) a subliniat simplitatea expresiei, condensarea ideilor, folosirea motivului parabolic, al povestirii și conjuncturii în care a cunoscut personajele care populează volumul, sugerând atmosfera celor mai însemnate momente din viața scriitoarei 300 Cristian Neagu, membru al LSR în cuvântul său însoțit de un poem dedicat autoarei, vine în susținerea temelor propuse din acest volum și le vede ca o consecință a aplecării asupra trăirilor sufletului uman, a spiritului de observație fin, al înțelegerii cu toleranță a anumitor atitudini mai puțin conforme cu convingerile personale Au vorbit în continuare la modul elogios, uneori cu evocări a unor amintiri comune scriitori ca: Paula Romanescu, Geo Călugăru, Ioana Stuparu, Nastasia Manu, Geo Stroe - președintele Academiei Dacoromâne Elena Armenescu, impresionată de faptul că s-a găsit încheind coloana scriitorilor din capitolul al treilea, a mulțumit în numele tuturor celor menționați, (adică și a celor care nu erau prezenți în sală) și a vorbit despre ecourile care pătrund subtil în elanuri lăuntrice, apoi printr-o metamorfoză inefabilă capătă o vibrație rezonantă cu prietenia, cu armonia Cantautorul, poetul Paul Polidor ne-a oferit tuturor momente de încântare prinntr-un scurt spectacol muzical Cuvântul de încheiere a revenit autoarei, care a mărturisit că scrie din nevoia de iubire Citez: „mă încântă puterea muzicală a cuvintelor și a imaginilor create prin cuvinte E un exercițiu al puterii de a mă transfera, de a crea armonie din cuvinte, de a le da viață și culoare” La sfârșit, toată lumea a dorit să se fotografieze alături de Elena Buică, cea care ne-a oferit prin volumul Oglindiri, o veritabilă bucurie intelectuală Elena ARMENESCU București, iunie 2009 301 “OGLINDIRI”, ELENA BUICĂ, RECIPROCITATEA ARHAIC-MODERN, TIMP-SUFLET Vorbind despre debutul literar al Elenei Buică, (întâmplat la vârsta septuagenară) nu vom putea trece peste situația oarecum similară cu cea a Ninei Berberova, (1901 - 1993) fenomen al literaturii ruse, care a debutat la etatea de aproape 84 de ani Intitulată „Oglindiri” (Ed ANAMAROL, București, 2009) cea de-a patra carte semnată de Elena, ne va atrage atenția pe parcursul celor cinci capitole, asupra unor conglomerate sentimentale a căror vibrații îi definesc stilul, (care întotdeauna se raportează la personalitate) împletindu-se prin subtonuri prezentul, confesat filelor de structură reportericească, și nostalgicul evocator de referință autobiografică, primând imaginea unui autodenunț tămăduitor,- întrucâtva - al sindromului romantic, după cum ne mărturisește chiar domnia-sa: „Dacă nu m-am scuturat total de romantism, este și din convingerea că romantismul înnobilează, umanizează, apropie mai mult oamenii între ei, dă aripi minții, sufletului, încântă, dă frumusețe înfloririi florilor, înfrunzirii frunzelor, șoptitului șoaptelor, sunetului cântecelor de care fiecare suntem însetați, ne dă vibrația caldă a nostalgiei ” (Despre scrierile mele, p 6) Desigur, comunicarea socială în cazul Elenei Buică, nu se reduce numai la acțiune, căci cuvintele îi rezumă în același timp reacțiile afective, selecția și ordonarea experiențelor trăite Avem să observăm delicatețea sentimentului, ritmicitatea crescândă a acestuia, de la gradul modernității structurii sociale canadiene, la secvențialitatea barocului rustic al satului românesc, conturată ca o litografie sentimentală, aninată pe un perete, într-un apartament de zgârie nori din Toronto: „Adusesem din Țigăneștiul meu natal, câteva semințe (de 302 ricin, n n ) ca să le sădesc aici și să simt prin ele ceva din respirația aerului de acolo ” (p 28) Iată cum în reflexele textului, câmpul de tensiuni devine funcția autoarei, prin însăși tipologia subiectului Vom reține totuși aspecte ale câmpului de reflecție asupra stilisticii îmbucătățită și recompusă, amintind subtitlurile: La bazinul de înot, (p 11); Rolul de bunică, (p 24); Nunțile în Canada, (p 59); Halloween, (p 97); O raită prin Washington (p 132); Iarăși Niagara, (p 165); Ottawa iarna, (p 196) Astfel, trecerea - prin intermediul autoarei - de la sfera faptului personal, la cea a execuției artistice, presupune faza inițială a procesului creator, menținut alternativelor în ideea prozastică În această perspectivă e pusă în lumină nu atât deosebirea, ci legătura dintre limbajul uzual și limba literară, unde cea de a doua nu apare în funcția sa, investindu-se mai mult în practici comunicative, pe fondul simțirii tensionate de afectul dureros al unei oarecare singurătăți, confirmându-se aici ideologia critică a lui Beckett: „Să numești, nu, nimic nu poate fi numit; să spui, nu, nimic nu poate fi spus ” Deși planul cotidian al Elenei se află în Canada, iar planul sentimental melancolic este fixat în perimetrul teleormănean al Țigăneștilor, reușește să își exprime tumultul interior, prin similitudinea cu puritatea picăturii, care izvorăște prin vechimea seculară a unui zid mânăstiresc din România Ploaia, soarele, și toate ale vieții, au îngălbenit marmura albă a vârstei, iscând acel sentiment viu, meditativ, cu trecere prin profunzimea amurgului, ce cuprinde treptat malul împădurit al unei ape curgătoare căci, iată ce ne dezvăluie, explorându-și propriile adâncimi sufletești: „Trăiesc de zece ani în Canada, și poate că unii m-ar întreba: Dar aș putea? Orice aș face, tot nu pot să smulg și rădăcinile din 303 locul de unde mi-a fost dat să mă înalț în lume ” (Crâmpeie de viață canadiană, p 14) CHEMAREA Bine te-ai întors țățică, Și lasă-mă, ce am de spus a-ți spune: Din când în când, un dor, Elena Buică, Venea la noi de peste mări și lume Cât ai lipsit te-au căutat cocorii, Iar miriștea a suspinat sub brumă Și ceru-a plâns răvașindu-și norii, Apoi zăpezile, parcă-ți cerșeau o urmă Treăsarea la Țigănești amurgul Peste întinderea de sat, Lăsându-i Lunii - în cale - crugul, Cum ție cale, Dumnezeu ți-a dat Și au vibrat salcâmii plini de floare Aplecați peste uluca văruită; O salcie, și-un râu pierdut în vale Îți sunt durerea netămăduită Căci trunchiul îl poți desprinde Spre a-l purta cum ți se pare, Dar rădăcinile, în ăst pământ înfipte, Prin glasul sângelui, auzi a lui chemare Bine te-ai întors, țățică ! Cristian NEAGU 4 iunie 2009, București Lansarea volumul “Oglindiri” 304 DRUMUL SPRE OBÂRȘII Motto Forma pământului Nu e decât Urma pașilor tăi Pe-un drum știut Ce-i cheamă pe Oameni spre locuri neștiute de nu acel alean baudelairian de “plonger au fond du fouffre pour trouver du nouveau”? De parcă știutul nu le-ar mai fi deajuns! Și-apoi, cum altfel să înțelegem dorul întoarcerii spre noi după ce vom fi ajuns până în zarea cea fără hotar ca să vedem că și acolo “stelele-n cer, deasupra mărilor / ard depărtărilor până ce pier”, iar firul de iarbă cată spre înalt cu aceeași neostoită sete de boare, și soare, și rouă, și mlădieri de vânt, de nu prin chiar nevăzutele fire în care ne înveșmântăm bruma de suflet cea rămasă undeva, la pragul dintâi, pe poteca patimilor în care ne-a înflorit întâia oară iubirea Tot ce ne ține intactă forma pământului (al nostru) este amintirea fără de care n-am mai afla cărarea întoarcerii în noi Așa îmi explic de ce Elena Buică se întoarce an de an la “drumul știut” cu ofrande de gând în care topește esențele tari ale chemării ghicite în chiar graiul românesc Cărtile sale vorbesc despre oameni din satul său natal, despre obiceiuri, tradiții și metehne care țin de sufletul românesc Sunt crâmpeie de suflet care, adăugate la zestrea de cuvânt a neamului “sporesc a lumii taină” cum ar zice poetul din Lancrămul de Sebeș-Alba crucificat între 305 a cunoaște, a iubi și, hotărât să tot “sape” cu tăiușul gândului în carnea de cremene a dorului dor Cărtile Elenei Buică sunt declarații de iubire pentru limba română, pentru pământul acesta al oamenilor care, n-ar avea forma rotundă dacă cei plecați sub alte ceruri n-ar mai face iar și iar drumul spre obârșii Paula ROMANESCU Membru al Uniunii Scriitorilor din România SCRIITOAREA ELENA BUICĂ O ADEVĂRATĂ DOAMNĂ A LIMBII ROMÂNE După 30 de ani de exil, am găsit printre rătăcitorii prea naufragiați ai exilului, o româncă minunată care scrie intr-o română de invidiat chiar și pentru mânuitorii de condei din România Cinstire i se cuvine acestei Doamne pentru că știe să poarte cu mândrie, prin lume, sfântul tezaur al neamului nostru de români - LIMBA! Dar cine sunt eu să fac aprecieri și să dau asemenea calificative? Simplu: sunt un bun român, și eu port în suflet neprețuitul tezaur al LIMBII NOASTRE și mă legitimez printre semenii mei ca poetul George FILIP - Montreal 306 UN TORENT ROMÂNESC DE IUBIRE: ELENA BUICĂ Elena Buică, „OGLINDIRI”, Editura ANAMAROL, București, 2009 Există un timp al memoriei și al spiritului neamului nostru El este cel adevărat, cel care rămâne încrustat în scoarța cerebrală Celălalt, timpul fizic, nu este decât relativ Și spre acest timp al memoriei își îndreaptă atenția scriitoarea de față „Scrisul este pentru mine, singura cale care duce spre lumină” - spune Elena Buică în cartea sa „Oglindiri” Un titlu atât de sugestiv, nu te poate duce cu gândul decât că, în cartea cu pricina, desigur ai să te regăsești într-o oarecare măsură Și nu e de mirare pentru că scriitorul, atunci când așterne ceva pe hârtie, trăiește atâtea vieți, câte personaje zămislește în ipostaza de creator Și fiecare dintre ele, își cere dreptul legitim la viață, are o personalitate, este un UNICAT Așadar, am pornit de la gândul că mă voi regăsi în cartea Elenei Buică și într-adevăr, așa a fost M-am transpus, i-am trăit destinul, m-am încărcat cu toate bucuriile și emoțiile unei persoane care acum, nu are mai mare bucurie decât aceea DE A SE DĂRUI Dăruindu-ne nouă, fărâme din ființa sa generoasă, demnă, iubitoare de oameni, de țara și de limba ei, păstrătoare de sfinte tradiții și de icoane dragi în suflet Elena Buică este o persoană admirabilă Ca mulți alți scriitori care s-au îndepărtat de țară, ea nu trăiește decât pentru a-i reînvia tradiția și de a-i păstra integritatea în sufletul său Ea-și poartă România, întreagă, ca pe un diamant în suflet, în inimă, în sânge, în carne, n-a părăsit-o niciodată și, ca dovadă, ea se reîntoarce mereu în Teleormanul ei drag, în comuna Țigănești unde a văzut 307 lumina dintâi și le nemurește în scrierile sale Le dă viață, le dă suflul său, le apără de toți denigratorii și e gata să-și dea măsura iubirii ei, într-o PROFESIUNE DE CREDINȚĂ LITERARĂ, exemplară Românca din Teleorman ne dă lecții de românitate, lecții de civism și patriotism, de iubire de neam și de istorie A studiat și predat o viață întreagă Limba și Literatura Română, a învățat generații întregi despre frumusețea graiului românesc Acum, își învață nepoții cu aceeași iubire față de tradiție și de grai Ea își continuă, departe de țară, opera de înălțare a Limbii și Literaturii Române, la rang de Stindard și icoană sfântă A ales să le slujească în același spirit de pietate și evlavie Ca și un alt mare român, aflat în Australia, Ioan Miclău, ea și-a făcut un cult din valorificarea tradițiilor culturale românești și nu scapă nici un prilej în acest nobil scop Ioan Miclău, aflat la Cringila, a înființat o bibliotecă românească în propria sa casă, intitulată sugestiv „Mihai Eminescu” Editează o revistă care poartă numele „Iosif Vulcan” Cinstește și omagiază toate personalitățile românești în fiecare an, prin tot ceea ce face Dar mai mult decât atât, păstrează legătura cu românii, le întreține spiritul cu hrană din cuvinte și imagini românești, din Istoria neamului El ține pe masa de lucru, alături de steagul australian, steagul românesc și alături de portretul lui Iosif Vulcan, pe cel al lui Mihai Eminescu și al cărturarului de excepție Prof dr Artur Silvestri În scrierile sale evocă ținuturi și întâmplări din țara lui Elena Buică, scriitoarea care călătorește peste tot în lume, care a trecut prin Marele Canion, a colindat continente, a străbătut mări și oceane, nu uită niciodată de Țigăneștiul ei natal, de întâmplări care i-au mângâiat copilăria și pe care le reînvie acum, în scrierile sale Faptul că au trecut 308 aproape 70 de ani de când s-au întâmplat, nu constituie pentru Elena Buică un impediment Amintirile sunt la fel de vii ca odinioară Ea se recunoaște copil, pe ulițele satului natal, mergând cu colindul, cu steaua, ciocnind ouă de Paști, ori mergând la horă Ceea ce face în cărțile sale nu constituie decât Restituiri ale memoriei sale, ale memoriei altora, ale trăirilor peste care nu se va așterne niciodată uitarea, pentru că ea le sculptează în plămada sufletească, în memoria sa și le dă suflul ei cald ca să le reînvie, precum sculptorul care reînvie statuia, rodul mâinilor sale, cu dragostea lui Nici piatra nu rămâne străină și rece în fața unui asemenea torent de iubire Elena Buică mărturisește cu sinceritate: „În orice scriere, într-un fel anume, vă aduc lângă mine și dialogăm Conversez cu cei de acum, dar și cu cei care vor veni după ce eu nu voi mai fi decât spiritul ascuns printre rândurile cărților mele” O frumoasă profesiune de credință literară este și aceasta: „Astfel, mi-am deschis sufletul și lumea poate să umble slobodă prin el Scriu ca să nu fiu singură, din nevoia de iubire, să mă leg de lume, să-mi prelungesc prezența printre oamenii din viitor, o fragilă mărturie că am existat ” Și mai spune Elena Buică în prefața cărții sale: „Retrăirile așternute pe hârtie sunt pentru mine un fel de joacă a minții făcută cu bucurie, deși nu tocmai ușoară, dar îmi place fiindcă este stimulatoare și generează energii creatoare Când scriu simt un val de trăire nouă Mă încântă puterea muzicală a cuvintelor și a imaginilor create prin cuvinte E un exercițiu al puterii de a mă transfera, de a crea armonie din cuvinte, de a le da viață și culoare” Dar, nu lipsită de oarecare doză de umor și fină autoironie, Elena Buică adaugă: “Dar scriu și pentru faptul că pe 309 creier este un punct al scrisului, care are un fel de mâncârime și trebuie să ajung acolo cu scărpiniciul ” Și după ce stabilește motivațiile, hazlii sau cât se poate de serioase, Elena Buică ne face părtași ai trăirilor sale interioare și exterioare, suntem martorii ei fortuiți ori nu, la alchimia care se produce în propriul laborator de creație Ea-și retrăiește amintirile, și își revendică necesitatea lor, pentru că, cel fel de om ar fi acela fără amintiri? “Dumnezeu ne-a dat și această mare minune, amintirea Nimeni și niciodată nu-și scoate din minte amintirile scumpe și dragi, adevărate comori de trăiri care înseamnă frumosul, iubirea, ființa, viața, adică totul Amintirile seamănă adesea cu ilustratele de demult, la care îți arunci ochii din când în când, atras de vraja închisă în ele și te lași rostogolit în starea de bucurie și trăire profundă ca în momentul trăit atunci, dacă nu chiar și mai profund Te lași sedus de amintirile cu parfum narcotic ce te îmbie să-ți deslușești memoria îndepărtată Au uneori calități terapeutice, un fel de pansament alinător peste răni usturătoare ” Departe de a fi o fire introvertită, interiorizată, Elena Buică invocă amintirile, fie în colocviile cu cei vii, fie cu cei care au plecat, ori în solilocvii intime: “Nu este bucurie dacă nu o împărtășești cu cei cărora te-ai adresat Cartea se împlinește prin lectură, ca o încoronare a ei Numai atunci este deplina ei finalizare, când autorul colaborează lăuntric și intim, într-un discurs interior cu cititorul Îi am în vedere chiar și pe acei prieteni care s-au înălțat în lumea seninului deplin, fiindcă și cu ei pot comunica într-un anume fel Nu există nicio opreliște a gândului care se înalță până la ei și gândurile trimise lor se întorc la mine cu un răspuns, ca un ecou, conform firii lor pământene de odinioară Cuvintele sunt pentru mine un fel de scară pe care pot urca oricât de sus, sau în viitor, pot coborî până în adâncuri, chiar și la acelea ale sufletului nostru ” 310 A urca și a coborî scări exterioare și interioare, nu e un lucru tocmai la îndemână Acest lucru presupune și curaj și puterea fiecăruia de a-și menține propriul echilibru Dar astfel, poți lua contact cu tine, poți ajunge să te cunoști mai bine și să-ți împlinești destinul: „am vrut să fiu un om în inima căruia să cânte viorile, să strălucească florile în culori proaspete, să răsune trilurile pasărilor, să fie lumină, căldură și bunătate, să fie cerul senin în care să plutească îngerul păcii și al dragostei” Nu este om să nu se întrebe la un moment dat: Cine sunt eu? Ce rost am, de ce am venit pe pământ și încotro mă îndrept? Astfel de întrebări și le-a pus și Elena Buică Răspunsurile le-a găsit în mare măsură, dar alte nedumeriri au rămas fără rezolvare Dezlegarea lor poate fi la îndemâna cititorilor, care iau hățurile cuvintelor și mână mustangii poveștilor spre tărâmuri mirifice, așa cum le dictează propriile preferințe și înclinații „Mi-am răsfoit memoria” - spune simplu Elena Buică Scrierile Elenei Buică sunt, așa cum singură și le-a numit: „Crâmpeie de viață”, trecute „Prin sita memoriei” - dar și un „Gând purtat de dor”- spre meleagul, niciodată uitat al Teleormanului Eroii ei sunt oameni simpli, oameni de brazdă, trăind după legea străbună, „cu familii trainice, cu casele neîncuiate când plecau de acasă, folosind saluturi lungi când li se încrucișau drumurile , oameni care se armonizau cu pulsul cerului, de pe vremea când lumea era mai aproape de cum o zidise Creatorul” Scriitoarea își începe cartea cu capitolul “Puncte de vedere” , în care prima proză este “De vorbă cu oamenii” capitol axat pe unele peregrinări avute în țară și cunștința cu oamenii de la sat “Fiecare om își ticluiește gândurile în 311 înțelesurile lor cele mai adânci, izvorâte aparent doar dintr-o sursă de banalități Din câteva cuvinte poți să desprinzi semnificații rafinate ale celui cu urechea deschisă afară și cu ochiul întors în interior, spre spiritualitatea sa și îți lasă deschisă poarta spre un regat interior Pentru că m-am născut și am copilărit la țară, am învățat de la oamenii din sat să îmi plec urechea la vorbele pline de semnificații ale țăranilor care îsi trag seva din duhul arhaic, să prețuiesc viața lor trăită mai aproape de firesc și cu o anume cumințenie, adeseori mai bine cumpănită decât a orașenilor puși mereu pe grabă ” Și aici se relevă unul din harurile scriitorului care trebuie să stea cu urechea ciulită spre afară, dar cu ochiul întors spre interior, pentru a analiza stările lăuntrice ale celuilalt și a le trece prin propriul filtru, transfigurate artistic În permanență, scriitoarea pune față în față timpul de azi cu cel dedemult și situațiile pe măsura acestora Povestașă, dar și culegătoare de povești de la oameni, Elena Buică s-a încărcat cu memoria altora, căpătând în felul acesta experiență cât se poate de bogată Țăranul, din fiecare întâmplare trage învățăminte și culege o lecție de viață Pentru el, nimic nu e întâmplător, ci cu rost, cu temei, iar dacă e păcălit, nu se miră și nu regretă pentru că se consideră tot el în câștig A câștigat o experiență de viață “Pentru mine - spune autoarea - este un permanent izvor de bucurie să mă plimb în timpul memoriei și al spiritului neamului nostru Îmi place tot ceea ce s-a păstrat mai valoros în cultura populară, tot ce aparține de tradiție, de cânt, de joc, de rostire bogată, de datini și obiceiuri” E adevărat că situația românilor s-a schimbat mult, că s-a răsturnat tabela valorilor în detrimentul oamenilor cinstiți și curați sufletește, așa cum, îndeobște, au rămas în mare parte, cei de la sat Dar scriitoarea are o putere de înțelegere uriașă și ea reține aspectele plăcute și caracterul admirabil al unor persoane întâlnite Ea 312 conchide în finalul eseului său : «Indiferent în ce fel sunt oamenii, buni sau răi, au fost și rămân pentru mine un miracol al vieții, de care sunt iremediabil atrasă Scrierile mele, desigur, că aici își găsesc sursa, în dorința aceasta de a comunica cu semenii” Și în al doilea eseu, intitulat tot “Puncte de vedere II” Elena Buică nu încetează a se mira de reacțiile oamenilor puși în fața unui act de cultură Scriitoarea caută să justifice astfel de atitudini în felul următor: “Nu știu a câta oară mi-am amintit că sunt și oameni care și-au pierdut abilitatea judecătilor echilibrate urând sau detestând adevărul, sau că unii oameni te urăsc numai pentru că nu ești ca ei De departe simți în ei apa îngroșată a sufletului ” Ecouri și reacții la scrierile sale, au avut darul s-o motiveze în următoarele creații “Scrierile mele sunt ridicate pe suport biografic Poate că sunt și stângăcii, căci accesul spre tine însuți nu este întotdeauna lesnicios N-am pretenții de geniu, dar am scris cu multă dragoste și stăruință ” Reacții dintre cele mai diverse sunt în măsură să o uimească Dar ea notează cu delicatețe: “Și câte alte neguri nu mi-au căzut pe cap Dar partea luminoasă își aștepta rândul ” Autoarea presară mai departe „Crâmpeie de viață canadiană” Ea radiografiază realitatea la scară mică, așa cum ochii săi o vede și simțurile îi dictează De pildă, bazinul de înot,, spune ea, „îmi oferă un fel de fereastră prin care să privesc imagini care ilustrează la scară mică lumea în care trăim, cea canadiană Aici simți torsul firesc al lumii canadiene, redusă la dimensiunile acestui spațiu, căci firescul developării activităților mărunte ale zilei închide în el însăși substanța vieții, fără să ne dăm seama Când ne vin vizitatori din România, neapărat îi aduc și la bazinul de înot, prilej să le arăt ca într-o oglindă fragmente 313 din viața canadiană în plină desfășurare ” Totul se află sub semnul bunei organizări, a grijii pentru om, pentru a-i da posibilitatea să se relaxeze, să se simtă bine „La bazinul de înot înțelegi mai bine cum se face educația copiilor și chiar a maturilor, fără ceartă, fără enervări, ci doar prin organizare și supraveghere și mai rar cu câte o atenționare verbală dar făcută cu tact, cu vorbă bună și caldă, cu zâmbetul pe buze” Autoarea subliniază aceste aspecte ale civilizației canadiene, nu în contrast cu cele ale României post revoluționare, dar în spirit de admirație și respect Și mai ales în ideea că am putea învăța ceva de la alte civilizații, în dezvoltarea noastră materială și spirituală, în schimbarea mentalității și în accederea la o înaltă treaptă de civilizație: „Șirul îndelungat al anilor de democrație din Canada a făcut posibil temeinicia bunelor moravuri, mult mai stricte decât în zona noastră balcanică unde atâtea slăbiciuni omenești sunt luate drept firești Aici trăiești altfel ideea că nici un om nu este mai valoros decât altul Că ești gras, bătrân, handicapat, alb, negru, maroniu sau roșu, că nu vezi sau n-auzi bine, că ai un handicap fizic sau psihic, nici un motiv nu îți creează sentimentul de inferioritate Retrăiești un sentiment pe care parcă-l uitaseși, acela că te scalzi în apele tale Nu poți conversa lejer în engleză? Nu-i nimic, interlocutorul nu îți râde în nas sau în colțul gurii, nu îi înflorește zeflemeaua pe buze Tot el te scuză blând: “it's OK”, și continuă cu bunăvoință, “mi-e suficient că zâmbești și eu înțeleg ce vrei să spui” N-am întâlnit aici în vreun fel lipsa de respect, mai ales cea care să ducă la impertinența nerușinată, amestecată cu aroganța idiotului sau a proastei creșteri, cu atât mai puțin persistența urii ireductibile, nici măcar oameni cu ardei pe limba N-am văzut oameni agitați, cu gesturi de dirijori electrocutați, ori oameni preocupați numai de gândul cum să scape de frecușurile fără noimă ale zilei, ori de instabilitatea principiilor semenilor lor Sunt și aici greutăți și suferințe, 314 ca peste tot în lume, dar oamenii nu le flutură în văzul celor din jur Își păstrează ținuta demnă fără ostentație și cu zâmbetul pe buze ca o încredere în reușită Ieși din bazin nu numai cu trupul scăldat în ape limpezi, ci și cu sufletul spălat de zgura gândurilor neliniștitoare ” Ochiul vigilent al reporterei și scriitoarei Elena Buică înregistrează realitatea în fibra ei intimă Elena Buică trece în textul următor la însemnări din viața personală și anume la „Rolul de bunică”, eu i-aș spune „Meseria de bunică” pentru că și aceasta se deprinde, la fel ca și aceea de mamă Pornind de la clipa fericită a nașterii nepoțelei sale, autoarea se străduiește să retrăiască alături de micuța nepoată, toate vârstele, uitând de vârsta ei de acum E și acest rol, un fel de vocație pentru că te solicită și îți dă sentimentul împlinirii tale ca om „Prin nepoți, toate capătă prospețime, culoare, sens și bucurie de a trăi Ei te împing îndărăt de-a lungul generațiilor și iei viața de la început, prin ei se redeschide viitorul Întâmplările din viața mea aveau parcă sunetul stins, ca trecut prin vată, iar lumina lor era estompată Acum, când ploaia de afară mă apasă rece și posacă, prezența Marei o face dintr-odată argintată și luminoasă Recepționez altfel scurgerea timpului, simt mai acut precaritatea existenței și o trăiesc altfel Nepoții te duc spre noi descoperiri, spre noi începuturi și fiecare zi este o nouă mirare, adesea la chemarea ca un ordin spus cu căldură : “Buni, vino să vezi, vino să vezi cum au “bobocit” florile, vino sa vezi !” Poți urmări cu încântare lumea întreagă pe chipul lor ” Miracolul retrăirii maternității într-un sens plenar, o face pe scriitoarea Elena Buică să-și considere rolul pe deplin împlinit Povestea boabelor de ricin răsădite-n grădină îi aduce scriitoarei în minte considerațiuni despre firea omenească și la cât de diferiți sunt oamenii între ei 315 Este semnificativ faptul că Elena Buică știe să extragă din fiecare întâmplare și fapt al vieții, o pildă, o învățătură de viață, și într-aceasta constă adevărata valoare a scrisului său Pentru că mulți autori înșiră cuvinte fără înțeles și la sfârșit constați că nu ai rămas cu nimic Cu un șarm de neîntrecut, autoarea ilustrează în „Viața ca o uluire” acest aspect pilduitor și plin de semnificații al scrisului său, devenit necesitate imperioasă Întrebându-se în clipele de răgaz ale nopții, care au fost momentele cele mai semnificative din propria viață, ea spune: „ am luat la rând toate treptele prin care am trecut Adevărate piese de teatru, fiecare cu decorurile ei, cu actorii, luminile, regizorii și textul etapei respective” Trecându-și în revistă principalele etape ale vieții, de la copilărie, adolescență, cu regulile sale pe care trebuie să le deslușești și să le selectezi, intrarea în viața propriu-zisă, cu înălțări și prăbușiri, ipostaza de familistă, de om împlinit pe plan social și profesional autoarea ajunge și etapa actuală, „cea a strămutării într-o altă lume, cu alte orânduiri ale vieții decât cele cunoscute, cu decorul total schimbat Este o alergare pe orizontală prin excursiile și vacanțele făcute în colțuri de lume nesperate până nu cu mulți ani în urmă, dar și o coborâre în zonele înțelesurilor mai adânci ale vieții Noutățile din Canada, din Hawaii, Republica Dominicană, Florida și prin multe alte locuri, cu multe și foarte diferite surprize, le-am primit cu înțelesurile de la înălțimea vârstei și a experienței de viață, oricât erau de diferite de tot ceea ce cunoșteam” Ar fi fost firesc ca etapa aceasta să fie cea mai rodnică, dar scriitoarea mărturisește că, etapa de început a existenței sale pe cont propriu din comuna Ineu, a fost cea mai reprezentativă pentru calitatea sa de om „Mi se părea că trăiesc pe alt tărâm Era o completă uluire Parcă visam Nici graiul oamenilor nu-l înțelegeam, parcă îmi 316 luase Dumnezeu și auzul Nu numai vocabularul era mult diferit de cel din sudul țării, dar și construcția frazelor, intonația, sunete necunoscute de mine, iar uneori dădeau și un înțeles diferit cuvintelor uzuale Se punea pe atunci mare accent pe munca de lămurire de la om la om Am fost trimisă în sat să lămuresc oamenii să voteze noua constituție a țării ” Autoarea își povestește experiența sa, nu fără umor Tradițiile din această parte a țării, mult deosebite de celelalte regiuni, au darul să se întipărească în mintea scriitoarei pentru totdeauna Astăzi, toate sensurile de atunci s-au răsturnat și s-au răstălmăcit în altele noi Nimeni și nimic nu a rămas la fel, dar autoarea caută cu disperare urmele întâmplărilor de atunci “Dintre toate etapele de viață, cea mai “încâlcită”, cea de pe vremea când am luat viața pe proprie răspundere, mi se pare cea mai vie etapă din viața mea, trăită atunci ca o adevărată uluire Nu sunt nici acum întotdeauna cu picioarele pe pământ și nu încetez nici acum să mă mir când constat că iar îmi fuge pământul de sub picioare Strămutată într-o lume complet nouă, este lesne de înțeles că se găsesc multe asemănări cu lumea de atunci, complet nouă pentru mine, numai că diferă ceva foarte important - vârsta la care recepționezi ” Elena Buică nu se dă în lături nici de la satiră, ori pamflet în scrierile sale, așa cum e vorba în proza: „Parvenirea-i boală grea” Cu un fin simț ironic, autoarea scoate în evidență acest defect al omului, dobândit la un moment dat, grație împrejurărilor vieții și nu datorită meritelor personale Când vorbești despre parvenitism, gândul imediat te duce la personajul lui Nicolae Filimon, Dinu Păturică, din „Ciocoii vechi și noi” Dar, parvenitismul în zilele noastre a atins cote inimaginabile și el este mult mai persuasiv și mai pervers decât cel al celebrului personaj Și autoarea vine cu exemple în acest sens 317 Gândul autoarei se întoarce și la „Clopoțelul sărbătorilor de iarnă” - reînviind întâmplări și tradiții păstrate în copilăria sa natală, când aceste sărbători erau ținute la mare rang, cu pietate și mare frică de Dumnezeu „Și gândul mă duce și în vremurile când cântam colindele cu zăbala în gură, în timpul unor cumplite zvârcoliri ale istoriei, dar și mai apoi, când dădeam farmec acestor zile în oraș, în București, chiar daca nu prea semănau cu cele din copilăria noastră Era tulburător de frumoasă forfota oamenilor plecați la cumpărături în ajun, ritmul bătătorului pe covoarele atârnate pe bara de la capătul blocului, mirosul amețitor al brazilor din piețe, ori aromele mâncărurilor tradiționale care năvăleau pe scările blocului Răsună frumos bătutul bocancilor ca să scuture zăpada după ce oamenii intrau în holul blocului aducându-ți un val de aer rece și proaspăt Aducea un surâs pe fețele noastre schimbul de vorbe frumoase și de farfurii cu mâncare între vecine, ori invitațiile la un vinișor sau o țuiculiță fiartă, ori o prăjiturică după o rețetă specială, mândria gospodinelor, aflate într-o întrecere tacită care le antrena onoarea, deplin convinse că tradiția trebuia să se mai îmbogățească odată cu scurgerea anilor După ce ne încălzeam bine, dădeam glas colindelor, mai în surdină sau mai cu ceva curaj în ultimii ani de restricție Ținând să fie o a doua mamă tot la fel de bună pentru noi, cei care ne-am născut a doua oară, ca și mama cea dintâi, Canada ne oferă și ea farmecul acestor sărbători Risipa de lumini și de podoabe întâlnite peste tot ne dă sentimentul de desprindere de toate cele rele plutind spre o lume plină de încântare Și aici sună la fel de limpede clopoțelul bucuriilor pe care le trăim din plin, împletite cu nostalgii de care nici nu vrem și nici nu ne putem desprinde » 318 Scriitoarea are și intervenții ocazionate de diferite evenimente, cum e cel aniversar al Coralei „Armonia” -prilej cu care îi aduce un frumos omagiu O problemă spinoasă pe care o atinge în aceste scrieri publicistice, adunate cu sârg între copertele cărții „Oglindiri” este „Conflictul dintre generații”, unde descrie succint, prin personajul pe care și l-a ales drept exemplu, un astfel de conflict în care capul familiei - bunicul - avea cuvântul hotărâtor în familie și nimeni nu îndrăznea să i se opună Atitudine care s-a mai schimbat pe parcurs, după ce acesta a îmbătrânit și și-a pierdut fiul, iar nepoțica, a reușit să-l „îmbuneze” în sensul că a început să țină cont și de persoanele din jur Nu fără nostalgia însă, a vremurilor când cuvântul său era literă de lege și nimeni nu sufla în fața lui: „iar bunicul reașează și acum părerile despre lume după alte rânduieli mai noi, deși trăiește puternic nostalgia vremurilor de altădată, murmurând pentru sine: “eh, pe vremea mea, era altfel” Autoarea nu uită să cinstească și ziua femeii, realizând o paralelă între sărbătoarea românească și cea canadiană subliniază un adevăr important: „Dintre toate ipostazele femeii, cea mai de sus rămâne, incontestabil, cea de mamă, așa cum mai presus de toate este Fecioara-Mamă, Femeia între Femei Femeia este chivotul vieții, este pașnica rodire a omenirii, fără de care lumea n-ar mai fi ” ( ) Pentru ca în finalul tabletei sale, să spună: “Așadar, pe lângă rolul social substanțial, femeia rămâne mereu un cântec de lumină, la care mai adaug doar frumoasele cuvinte spuse de poetul Grigore Vieru: “Femeia este al cincilea anotimp, în care Natura se odihnește, amintindu-și toate florile primăverii, toate privighetorile verii, toate poamele toamnei și toate ninsorile iernii” 319 Despre “Nunțile din Canada” - autoarea povestește în amănunțime, în paralel cu tradițiile românești de logodnă și nuntă, care s-au mai păstrat la sate, în special în Țigănești, dar și, tradițiile musulmane, hinduse ori canadiene privind acest important eveniment din viața omului, evenimente la car participă autoarea În “Exercițiu de imaginație” - Elena Buică - îi aduce în prim plan pe scriitorii clasici români și se închipuie contemporană cu ei dar și, punându-i în ipostaza creatorului de azi Este un text foarte frumos și un adevărat exercițiu de imaginație: “Pe Eminescu îl văd tânăr, păstrându-și frumoasa înfățișare, cu ținuta vestimentară îngrijită, cu o sănătate viguroasă, ziarist, la fel de îndrăgostit de Veronica, devenită soție Ar scrie poezii în noi forme în care strălucește genialitatea, păstrându-și viu imperiul forței interioare, cu trăiri incandescente irepetabile În satire, ca și în articolele din presă, îmi imaginez răsărind chipuri schimonosite de ură, de resemnare, de neputință, ori stând mereu cu bățul deasupra bălții Politicienii noștri, cu multele lor metehne, spectaculos îmbogățiți și făcători de legi hoțești, ar fi o țintă predilectă Invocația lui Țepeș și-ar găsi alte forme mult îmbogățite căci exemplele s-au însutit față de vremea lui Cu sinele sau înalt, cu vastitatea minții sclipitoare, ar putea prezenta o largă paletă de oameni loviți spectaculos de hoție, gata de atacuri acide, necruțătoare, cu izbucniri ca de turbare Pentru cei oropsiți ar fi un neînfricat apărător nu numai prin poezii, ci și pe tărâm social Poeziile lui de iubire ne-ar reaminti că putem fi și fericiți Pe Veronica Micle mi-o imaginez tot seducătoare prin frumusețea și ținuta ei, păstrându-și rafinamentul doamnelor din lumea bună și la fel de devotată Eminilui ei iubit căruia îi dedică și ea poezii de dragoste Mi-o închipui bibliotecară și implicată în treburile de binefacere și un fel de prințesă a inimilor noastre, ca prințesa Diana 320 Pe Ion Creangă îl văd purtând blugi și îmbrăcându-se de la magazinele second-hand, ca o replică dată scorțoșilor care strălucesc pe dinafară și sunt nulități în interior Mi-l închipui tot învățător sau poate profesor de religie și student pentru completarea studiilor În graiul popular și cu umor, ne-ar povesti despre prefacerile lumii de la sate, despre ifosele odraslelor de bani gata, depre felul cum este prostită populația derutată de noile prefaceri, mergând la vot ca să aleagă politicienii care se înhamă la căruța țării pe care s-o ducă de râpă Lipsa de moralitate, cine știe ce năstrușnică “Poveste a poveștilor” i-ar inspira Pe I L Caragiale, îl văd purtând o pălărie de cowboy, preocupat de restaurantul “Gambrinus”, devenit “La mătușa Momoloaia” recunoscător pentru averea lăsată Despre scris “Grea misie”căci nu poate să scrie după câte subiecte îi sar în cale Pixul ar sfârâi așternând fraze usturătoare, cu aceeași viziune satirică de subtext Teatrele din țară, dar și din străinătate, ar prezenta comediile lui cu biletele vândute cu ojumătate de an înainte Ar fi chemați pe scena actorii trecuti de mult la pensie ca să întruchipeze politicienii care nu vor să iasă de pe scena politică, ori oameni făcuți parcă numai din adrenalină, gesticulând bezmetic, femei defilând prin lume în ținută sumară, sexy O văd pe Tamara Buciuceanu întruchipând o femeie de serviciu,jucând rolul omului descumpănit, care nu înțelege sensul lumii din care face parte Caragiale ar pune în scenă o lume în care orice lucru, oricat de grav, poate deveni o bașcălie, iar tragedia poate fi o comedie tristă și amară Ne-ar reaminti o frumoasă lecție pe care am și uitat-o, că poți să fii sarcastic cu bonomie, malițios cu amabilitate, zeflemist cu calm superior, tăios cu zâmbet suav, mușcător cu politețe Ce dor ne este de Caragiale ca să ne aducă în viața noastră râsul ca terapie! Să vindece pe cei buni de tristeți, de acreală continuă și de nervozitate 321 Arghezi cred că ar înflori N-ar mai prididi cu scrisul pamfletelor Cu același spirit dinamic, cu o privire largă asupra evenimentelor, într-o nouă serie a “Biletelor de papagal”, ar folosi cuvinte-ciomag cu care ar mai îndoi spinările politicienilor hoți și aroganți, plini de trufie zmintită, în permanentă goană bezmetică după bani Ar arde cu cuvinte acide abjecția lăsată liberă Întors în universul de la Mărtișor, ne-ar întoarce fața spre frumusețile simple ale naturii Pe Alecsandri îl văd scriind un vodevil al căpătuielii, cu oameni care se dau în stambă, o “Coana Chirița” cu metehnele zilelor noastre Ar umple scena cu multe personaje întruchipând pe îmbogățiții care nu știu să-și poarte cu eleganță bogăția, inculți și agramați, incapabili să producă ceva onorabil sau demn de admirație, dar care știu să demoleze orice fel de valoare I-ar pune în scenă pe cei dominați de mizerie morală, de îngâmfare, sau pe cei care își molfăie ura și frustrarea fiindcă lucrurile nu ies așa cum vor ei O bună sursă i-ar putea fi emisiunile TV care prezintă ore întregi discuții delirante, declarații țâfnoase, vorbitul la grămadă, turuind vijelios, ori ușurința, seninătatea, dezinvoltura și aroganța cu care politicienii spun inepții, unii mereu iritați și puși pe harță, fără jenă de ridicol, ca-ntr-un fel de bâlci Poate ca i-ar pune să danseze pe ritmul unor manele ” Anumite reflecții despre epoca internetului și a conviețuirii rapide și nervoase, cu tulburări și sincope, cu răsturnări de situații, face autoarea în „Generozități înfrânte” Nici "Întâmplările cu animale” nu lipsesc din amintirile autoarei și ele fac farmecul, nu numai al copiilor, dar și al adulților prin candoarea și gingășia lor Anumite reflecții despre scurgerea timpului, pe îndelete, „cu saț”, cu răbdare și îngăduință, face autoarea în proza: „Percepția timpului” 322 Tradițiile țării de adopție, Canada, cum este cea a Zilei Recunoștinței - Thanksgiving Day - sunt descrise cu mult șarm în proza: „Curcanul și amintirile” Sărbătoarea, care este una de familie în America și Canada, și se ține în jurul mesei, unde se adună toți ai casei la tradiționalul curcan rumenit, îi prilejuiește autoarei retrăirea unor momente din copilărie și tinerețe mai ales cea în care, un curcan, agățat de frânghii în closetul de la țară, avea să fie furat noaptea și familia a rămas de sărbători fără tradiționalul curcan O altă tradiție existentă pe pământul american este cea de „Halloween” și Elena Buică aduce în carte informații din folclorul pământului nord-american legat de această ciudată zi, legendele care circulă pe seama acestei sărbători și faptul că fiecare copil umblă mascat, din casă în casă, unde capătă dulciuri, prilej de sărbătoare și de cadouri pentru toți Un prilej de emoție artistică este și amintirea când teatrul „Tudor Mușatescu” din Toronto a pus în scenă piesa „O noapte furtunoasă” de I L Caragiale, reînviind lumea Bucureștiului de altădată Cu o regie de excepție și o direcțiune remarcabilă, ca să nu mai vorbim de distribuție, amintirea punerii în scenă a piesei și spectacolul jucat în preajma sărbătorilor, au fost pentru autoare un bun prilej de reflecție asupra dramaturgiei românești și personajelor caragialianești, atât de actuale Autoarea are și „Un cuvânt pentru oamenii cuvintelor alese” - referindu-se, de data aceasta la INTERMUNDUS MEDIA și la mentorul acesteia, Prof Dr Artur Silvestri, „Astăzi fac mai des drumul dus-întors pe poteca de suflet așternută între aici și acolo, între Toronto și București, fiindcă nu poți să te sustragi farmecului chemării locului ivirii pe pământ pentru a participa la unele momente 323 importante, cum este și cel din această zi Nevoia de a-ți simți semenii aproape ocupă un loc important în viața fiecărui om Mi-a făcut această înlesnire INTERMUNDUS MEDIA, prin efortul susținut al domnului Artur Silvestri Astfel, după deschiderea făcută la “Observatorul” în Toronto, scrierile mele au prins aripi în zborul către cei pentru care am ostenit a scrie, căci Intermundus Media are preocuparea constantă de a include în circuitul cultural o seamă de nume, idei, evenimente și stări de suflet ale românilor din toate colțurile lumii Și de aici, iată-mă la următorul pas, cel al pășirii în Liga Scriitorilor Români, Filiala București” În lupta cu prefacerile, nu tocmai fericite ale societății, scriitoarea are puterea să spună: „Eu am ales De-a lungul vieții, trecând prin atâtea prefaceri, am ajuns la concluzia că trebuie să-i mulțumesc trecutului pentru că m-a modelat, indiferent cum a fost el, cu bune, cu rele și că m-a învățat să accept schimbarea pe care o consider cheia înaintării în viață, asemenea unor adevăruri noi, vechi de când lumea, ori cum zice genialul nostru poet: “Toate-s vechi și nouă toate” În rugăciunile mele repet cuvintele St Francisc de Assisi ” Cinstitoare a tradițiilor românești, Elena Buică are în carte o intervenție sugestivă intitulată: „DACĂ DRAGOSTE NU E, NIMIC NU E” - cu referire la cuvintele adresate Corintenilor de către Sfântul Apostol Pavel în prima lui scrisoare Și de aici, un frumos elogiu adus iubirii, cea care este una din cele trei virtuți creștine, alături de credință și speranță Capitolul al Il-lea al cărții, intitulat: „Frumoasele vacanțe” se axează pe călătoriile autoarei împreună cu familia, pe 324 mai multe continente Autoarea dă „O raită prin Washington” prezentându-ne principalele puncte turistice și atracții de aici, prilej cu care înfățișează, pe lângă arhitectura orașului, tradițiile și curiozitățile lui, apoi dă o fugă în Carolina de Sud, la Myrtle Beach, la fel de bine documentată și îndrăgostită de turism, se oprește la New York, în Manhattan, apoi în ATLANTIC CITY la Tropicana Resort Casino, în sfârșit la Niagara, la Miami, poposește la Rezervația de crocodili din Florida, după aceea în Buffalo, ne descrie splendoarea Ottawei iarna, toate acestea, însoțite de imagini foto, de întâmplări hazlii, nostime și de distracție Cu generozitate, Elena Buică ne face părtași la unele peripeții și chiar „aventuri” în locuri periculoase, dar, de fiecare dată, totul se termină cu bine Cine iubește călătoriile are un bun prilej de a se delecta cu aceste note de călătorie ale Elenei Buică Partea a treia și ultima a cărții sale este dedicată unor personalități de prestigiu pe care autoarea le-a cunoscut și pe care le admiră, ori care sunt evocate cu căldură Printre ele se află: Gabriela Căluțiu-Sonnenberg, regretatul sculptor Nicapetre, evocarea omului de excepție Prof Dr Artur Silvestri, creatorul acelei Românii Tainice, căruia îi închină mai multe articole, Rodica Elena Lupu, scriitoare și editoare, în persoana căreia, Elena Buică vede „Mâna destinului” Eugen Verman „Culai”, Ovidiu Creangă „(Inventator, terapeut și scriitor fără zăbavă), poetul Valeriu Cercel, trăitor și el în străinătate Elena Buică face și unele aprecieri critice asupra operelor unor autori precum: „Poeziile Veronicai Pavel Lerner”; Elisabeta losif - “Globul de cristal” - povestiri fantastice, despre Scrierile profesorului Dr Victor Stoleru, un eseu despre talentatul artist Alexandru Tomescu, intitulat: „Să știi să privești”, despre Maria Cecilia Nicu în studiul “O mie o sută de ani” 325 Ultima parte a lucrării se axează pe literatura satirico-umoristică, Epigrame și Catrene foarte apreciate în cercurile umoristice și în revistele de profil În încheiere, sunt adunate câteva referințe critice asupra operei Elenei Buică Volumul beneficiază de ilustrații color, este bine îngrijit și redactat la Editura ANAMAROL, al cărei editor este Rodica Elena Lupu Prin cărțile sale, Elena Buică, scriitoare de origine română, dovedește harul și măiestria cu care a fost înzestrată, dar și o tărie de caracter, avută de o veritabilă păstrătoare a tradițiilor românești, prin aceasta, ducând faima României, în toate colțurile lumii Cezarina ADAMESCU, 9 martie 2010 326 CUPRINS PREFAȚĂ/7 CUVÂNT ÎNAINTE / 18 CAPITOLUL I / 23 VIAȚA PE PĂMÂNT CANADIAN / 23 Luminișuri canadiene / 23 Zi de primăvară a sufletului / 27 Accident feroviar / 30 Drumul spre universitate / 33 Zile inseminate / 38 Cea mai însemnată zi a liceanului Canadian / 43 Colindul românilor canadieni / 48 Am întâmpinat Flacăra Olimpică / 53 Frumuseți canadiene / 56 Prin Ontario / 61 CAPITOLUL II / 67 GAND SI DOR DE TARA / 67 Oamenii mei dragi / 67 Evocările copilăriei / 72 Fața frumoasă a României / 83 Vară învolburată / 88 Evocările unei profesoare / 95 România anului 2010 / 99 Un Crăciun deosebit / 103 Zvon de primăvară / 106 Lăcașuri sfinte I / 110 Lăcașri sfinte II / 117 Pofta de viața de altădată / 121 CAPITOLUL III / 127 DIN GOANA VIEȚII / 127 Naivitate sau prostie!? / 127 Gânduri despre senectute / 132 Guvernatori ai literaturii române / 137 Peripeții de Anul Nou / 141 Nebuniile tinereții / 145 Frumoasa lună martie / 151 CAPITOLUL IV / 155 VECINII NOȘTRI, AMERICANII / 155 Arizona / 155 Marele Canion / 164 Chicago -orasul de sub nori / 171 Florida -iarna / 178 CAPITOLUL V / 185 DIN LUMEA SCRIITORILOR / 185 George Roca / 185 Interviu -George Roca / 190 Ligya Diaconescu / 222 Antologia STARPRESS / 228 Marin Voican Ghioroiu / 230 Octavian Curpaș / 237 Medalion Artur Silvestri / 246 Am crescut din gândul și fapta marelui Om de cultura universală Artur Silvestri / 246 Un an fără animatorul cultural de largă respirație internațională Artur Silvestri / 251 Au trecut doi ani de când marele cărturar Artur Silvestri s-a înălțat la cer / 256 Adrian Păunescu va dăinui în timp / 260 Cezarina Adamescu / 265 Gabriela Caluțiu Sonnenberg / 272 Ioana Stuparu / 274 Ion C Hiru / 278 Medalion Ovidiu Creangă / 281 Aniversări speciale, proiecte culturale / 285 In spiritul frăției românești / 287 CAPITOLUL VI / 293 PUNCTE DE VEDERE / 293 Destine contemporane Scriitorul Al Florin Țene / 293 Replica la diverse articole la Observatorul / 294 Despre vârsta colaboratorilor / 294 Ce și cum se scrie / 296 ECOURI ALE SCRIERILOR SEMNATE ELENA BUICĂ / 299 Elena Armenescu “Oglindiri”, un nou volum al scriitoarei Elena Buică / 299 Cristian Neagu “Oglindiri”, Elena Buică, în reciprocitate arhaic-modern, timp-suflet / 302 Paula Romanescu Drumul spre obârșii / 305 George Filip Scriitoarea Elena Buică, o adevărată Doamnă a Limbii Române / 306 Cezarina Adamescu Un torent românesc de iubire: Elena Buică / 307 Tiparul executat NORATIP Tel: 021 668 51 25